
DVIDEŠIMT PIRMOJI KNYGA 


1. Šioje kūrinio dalyje man dera pareikšti, — ta- 
tai daugelis istorikų skelbia viso veikalo įžangoje — 
kad aprašysiu karą, labiausiai įsimintiną iš visų ka- . 
da nors buvusių karų, kurį, Hanibalui vadovaujant, 
kariavo kartaginiečiai su romėnų tauta. Juk iki tol 
neatsirado galingesnių už juos valstybių ar tautų 
susiremti tarpusavy ginklais, o ir patys kartaginie- 
čiai bei romėnai dar niekada nebuvo tokie stiprūs 
ir pajėgūs; be to, abi pusės puikiai išmanė ir taikė 
karo gudrybes, išbandytas Pirmajame Pūnų kare, 
ir karo sėkmė buvo tokia įvairi, o Marsas toks at- 
mainingas, kad arčiau pralaimėjimo buvo tie, kurie 
nugalėjo. Tiesą sakant, jie susirėmė veikiau abipu- 
se neapykanta, nei karo priemonėms; romėnai pik- 
tinosi, kad nugalėtieji patys užpuolė nugalėtojus, 
o pūnai niršo, kad su nugalėtaisiais buvo elgiama- 
si išdidžiai ir grobikiškai. Tarp kitko, pasakojama, 
kad vos devynerių metų Hanibalą, vaikiškai besi- 
meilinantį aukojančiam tėvui Hamilkarui ir prašan- 
tį pasiimti jį drauge į Ispaniją, — mat, pastarasis, 
užbaigęs Afrikos karą, rengėsi keltis ten su kariuo- 
mene —atvedę prie aukuro, o palietus jam auką, 
privertę prisiekti, kad, kai tik jis galėsiąs, būsiąs 
romėnų tautos priešas. Didžiadvasis Hamilkaras 
krimtosi dėl prarastų Sicilijos ir Sardinijos salų: 

juk ir iš Sicilijos buvo pasitraukta, pernelyg sku- 
botai nusivylus dėl padėties, o Sardiniją, vykstant 
neramumams Afrikoje, romėnai pasiglemžė klasta 
ir uždėjo dar naują duoklę. 

2. Susirūpinęs šiomis bėdomis, Hamilkaras pen- 
kerius metus taip vykdė karo veiksmus Afrikoje, 
kurie prasidėjo po ką tik sudarytos taikos su ro- 
mėnais, 0 po to, dar devynerius metus Ispanijoje, 
stiprindamas pūnų valstybę, jog buvo aišku, kad 
jis apmąsto svarbesnį karą, negu tas, kurį kariavo, 
ir, jei kiek ilgėliau būtų gyvenęs, tai pūnai būtų 
ėmę kariauti Italijoje, jo vadovaujami, o ne pradėję 
karą, Hanibalo vedami. Romėnams naudinga anks- 
tyva Hamilkaro mirtis ir Hanibalo vaikystė nukė- 
lė karą. Beveik aštuonerius metus, laikotarpyje 
tarp tėvo ir sūnaus valdymo, vyriausiąją valdžią 
turėjo Hasdrubalas, pirmiausia, kaip sako, palen- 
kęs Hamilkarą žydinčia jaunyste, o po to neabejo- 
tinai dėl kitų įgimtų gabumų, jis buvo priimtas ir 
žentu. Kadangi tapo žentu, tai, remdamasis barki- 
dų partijos politine linija, — o ji kareivių ir liau- 
dies tarpe šį tą reiškė — buvo paskirtas karvedžiu, 
nors ir visiškai prieš didikų valią. Veikdamas grei- 
čiau sumanumu, negu jėga, ir palenkdamas naujas 
gentis veikiau draugystės ryšiais su kunigaikščiais 
ir valdovų bičiuliškumu, nei karu ar ginklais, HRas- 
Grubalas išplėtė Kartaginos galybę. Beje, taiki po- 
litika neapsaugojo jo nuo pražūties: kažkoks sve- 
timšalis iš keršto dėl to, kad Hasdrubalas nužudė 
jo šeimininką, viešai jį užkapojo; sučiuptas aplin- 
kinių, žudikas atrodė toks nenusigandęs, tarsi bū- 

tų pasprukęs; netgi sopulių varstomas, jis išlaikė 
tokią veido išraišką, kad, džiaugsmui nustelbiant 
skausmus, atrodė dargi besišypsąs. Su tokiu tad 
Hasdrubalu, kuris nuostabiai sugebėjo išjudinti tau- 
tas ir pajungti jas savo valdžiai, romėnų tauta vėl 
atnaujino sutartį, pagal kurią abiejų valstybių sie- 
na turėjo eiti Ebro upe, o Saguntui, esančiam aRt 
tų valstybių ribos, buvo garantuota laisvė. 

3. Dėl Hasdrubalo įpėdinio nebuvo jokios abe- 
jonės, nes po laikinųjų kareivių rinkimų, kai jau- 
nuolis Hanibalas akimoju buvo nuneštas į karo va- 
do palapinę ir, aidint didžiuliam visų šauksmui, 
apskelbtas imperatoriumi, sekė ir minios pritarimas. 
Jį, dar visiškai jaunutį — apie tai buvo pranešta 
net senatui — Hasdrubalas laišku buvo pasikvietęs 
pas save. Barkidams siekiant, kad Hanibalas -pri- 
prastų prie karo mokslo ir neprarastų įtakingos tė- 
vų padėties, vienos partijos vadas Hanonas tarė: 
„Atrodo, kad teisingai Hasdrubalas reikalauja, bet 
aš nemanau, kad reikia sutikti su tuo, ko jis pra- 

o.“ Atkreipęs į save dėmesį visų besistebinčių taip 
labai prieštaringa nuomone, jis tęsė: „„Hasdrubalas 
galvoja, jog visiškai teisinga pareikalauti, kad Ha- 
nibalas paaukotų žydinčią savo jaunystę, kaip jis 
buvo leidęs pasielgti su savąja jo tėvui, tačiau 
mums visiškai nedera sutikti, kad mūsų jaunuome- 
nė vietoj karo mokslo tenkinių karvedžių aistras, 
Ar tik nesibijome, kad Hamilkaro sūnus gali per- 
nelyg vėlai apsiprasti su nežabota valdžia bei tė- 
vo karalystės blizgesiu ir kad mes patys nesuskub- 
sime nulenkti savo galvų sūnui tą karaliaus, kurio 

žentas paveldėjo mūsų kariuomenę? Aš manau, kad 
tą jaunuolį reikia laikyti namie, įstatymų ir val- 
džios priežiūroje, mokyti jį gyventi lygiateisiškai 
su kitais, kad kada nors ši maža kibirkštis neįžieb- 
tų didžiulio gaisro.“ 

4. Nedaugelis, nors beveik visa diduomenė, pri- 
tarė Hanonui, bet, kaip dažniausiai ir būna, viršų 
paėmė dauguma, o ne sveikas protas. Vos tik įkė- 
lęs koją į Ispaniją, Hanibalas bematant patraukė į 
save visą kariuomenę: senieji kariai ėmė tikėti, 
kad grįžo pas juos jaunuolis Hamilkaras, — juk jo 
tas pats žvalumas ir įsakmus akių žvilgsnis, ta pa- 
ti veido išraiška ir bruožai. O netrukus jis pasiekė 
to, kad tėvo atsiminimas įsigyti kareivių palanku- 
mui jam kuo mažiausiai reiškė. Dar niekada nebu- 
vo atsitikę, kad tas pats žmogus būtų taip puikiai 
tikęs skirtingiausiems dalykams: paklusti ir įsakyti. 
Nelengvai būtum galėjęs numanyti, ar Hasdrubalui, 
ar kariuomenei Hanibalas artimesnis: mat, kur rei- 
kėjo veikti ryžtingai ir sumaniai, Hasdrubalas ne 
ką kitą, tik jį noriai siuntė; kur kas mažiau pasi- 
tikėjo ar rodė drąsą ir kariai, kitam vadovaujant. 
Didžiausiu narsumu jis reiškėsi, verždamasis į pa- 
vojus, didžiausiu įžvalgumu pasižymėjo pačiuose 
pavojuose. Jokie darbai negalėjo nualsinti jo kū- 
no ir įveikti dvasios. Vienodai jis pakėlė karštį ir 
šaltį: valgio ir gėrimo saiką apsprendė įgimtas po- 
reikis, 0 ne pomėgis, budėjimo ir miego valandos 
nepriklausė nuo dienos ir nakties, ir tik tai, kas 
likdavo, baigus darbus, teko poilsiui, tačiau ir il- 
sėtis jam nereikėjo nei minkšto guolio, nei tylos; 


dažnas jį pastebėdavo gulintį ant žemės, apsiklo- 
jusį kariška miline tarp sargybinių ir karinių postų. 
Jo drabužis niekuo neišsiskyrė iš kitų jo vienaam- 
žių; krito į akis ginklai ir arkliai. Raitelių ir pės- 
čiųjų gretose jis būdavo būtinai priekyje; pirma- 
sis į mūšį eidavo, paskutinysis, pasibaigus mūšiui, 
pasitraukdavo. Šiuos tokius didelius vyro priva- 
lumus aisvėrė didžiulės ydos: nežmoniškas žiau- 
rumas, klastingumas, viršijąs pūniškąjį, jam nebu- 
vo jokios tiesos, nieko švento, jis nepripažino 
jokios dievų baimės, jokios priesaikos, jokios religi- 
jos. Su šia įgimta dorybių ir ydų našta Hanibalas 
ištarnavo trejetą metų pas imperatorių Hasdrubalą, 
neišleisdamas iš akių nieko tokio, ką reikėjo pa- 
daryti ir pamatyti būsimam didžiajam vadui. 

5. Bet nuo tos dienos, kai buvo apskelbtas vadu, 
elgėsi taip, tarsi Italija būtų jam numatyta kariauti 
šalis ir karas su romėnais jam patikėtas; nuspren- 
dęs, jog nebereikia nieko alidėlioti, kad bedelsiantį 
ir jį, kaip Hamilkarą bei Hasdrubalą, neištiktų kokia 
nors nelaimė, nutarė skelbti karą Saguntui. Jei būtų 
apgulęs saguntiečius, Le abejo, ir romėnų ginklai 
būtų ėmę žvangėti, tad iš pradžių Hanibalas įvedė 
kariuomenę į olkadų kraštą, esantį anapus Ebro, — 
toji gentis buvo daugiau kartaginiečių įtakoje, o 
ne valdžioje — tam, kad alrodytų, jog jis neužpuo- 
lė saguntiečių, bet dėl aibės susiklosčiusių aplin- 
kybių, bemalšindamas kaimynines gentis, buvo 
įtrauktas į tą karą. Jis užėmė ir nusiaubė tos gen- 
ties sostinę, turtingą miestą Kartalą; šios baimės 
paveikti, mažesni miestai, uždėjus jiems duoklę, 

priėmė Hanibalo valdžią. Kariuomenė nugalėtoja, 
pertekusi grobio, buvo nuvesta žiemoti į Naująją 
Kartaginą. Ten, dosniai bedalijant grobį ir sąži- 
ningai išmokant atlyginimą už praėjusį laiką, kai 
visų savųjų piliečių ir sąjungininkų ispanų širdys 
palinko į jį, ankstyvą pavasarį įsižiebė karas vak- 
cėjuose. Jų miestai, Hermandika ir Arbokala, bu- 
vo užgrobti jėga, bet Arbokala dėl didelio mies- 
tiečių skaičiaus ir jų narsumo dar ilgai laikėsi. 
Pabėgėliai iš Hermandikos, susijungę su olkadų, 
praeitą vasarą sutramdytos genties, išeiviais, su- 
kurstė karpetanus ir, užpuolę grįžtantį atgal iš 
vakcėjų Hanibalą, netoli Tago upės sumaišė ap- 
sisunkinusias grobiu jo kariuomenės eiles. Hani- 
balas, nepradėjęs mūšio, pasistatė ant Tago kranto 
stovyklą, bet, vos tik priešų pusėje įsiviešpatavo 
poilsis ir tyla, upę peržengė brasta ir, išvedęs py- 
limą taip, kad priešai turėtų vietos persikelti, nu- 
tarė užpulti juos besikeliančius į kitą krantą. Rai- 
leliams įsakė, vos tik pamačius įbrendančius į 
vandenį priešus, pulti nepasirengusias kautis jų 
voras, 0 ant kranto išslatė keturiasdešimt dramb- 
lių. Karpetanų su papildomais olkadų ir vakcėjų 
daliniais stovėjo šimtas tūkstančių karių — neįvei- 
kiama armija, kaujantis plynamę laukė, Ir štai, 
būdami žiaurūs iš prigimties ir pasikliaudami sa- 
vo skaičiumi, be to, tikėdami priešą pasitraukus, 
nusprendė, kad pergalę Lrukdo tik upė, jie, smarkiai 
rėkdami ir niekieno nekomanduojami, pasklidę į 
visas puses, kur kam arčiau, puolė į upę. O iš ki- 
to kranto milžiniška raitelių masė leidosi į upę, 

ir kautynės užsimezgė vagos viduryje visiškai ne- 
lygiomis sąlygomis: juk aišku, kad len, kur pėsti- 
ninkai, veltui ieškodami kur pastatyti koją, vos 
beišsilaiko ir net beginklio raitelio, atsiliklinai pa- 
varius arklį, galėlų būti parblokšti, raitelio kūnas 
lieka nesuvaržytas, — net ir pačioje gelmėje ark- 
lys laikosi tvirtai ant kojų, ir raitelis ginklais ga- 
li veikti iš arti ir iš toli. Didelę priešų dalį pra- 
rijo upė, kiti, nunešti vandens sūkurių į priešų 
pusę, buvo sutrypti dramblių. O kai po tokios su- 
maišties rinkosi krūvon patys paskutinieji, dar 
nespėję visiškai atsipeikėti po šitiek baimės — o 
jiems grįžti į savo krantą buvo saugiau — Hani- 
balas, su kvadrališkai išsirikiavusiu būriu, patrau- 
kė per upę, išvaikė juos nuo kranto ir, nusiaubęs 
karpetanų laukus, po kelių dienų privertė pasi- 
duoti ir juos pačius. Tokiu būdu jau visa, kas bu- 
vo už Ebro, išskyrus Saguntą, atsidūrė kartaginie- 
čių rankose, 

6. Su saguntiečiais Kartagina dar nekariavo, bet, 
norėdami sukelti karą, kartaginiečiai ėmė vaidy- 
tis su kaimynais, ypač su turdetanais, Kai pasia- 
riesiems paaiškėjo, kad taikos tarpininkas buvo 
kartu ir kivirčų sėjėjas ir kad jis linko ne ginčy- 
tis teisės klausimais, o griebtis smurto, saguntie- 
čiai pasiuntė pasiuntinius į Romą maldauti pagal- 
bos jau, be jokios abejonės, gresiančiam karui. 
Tuo metu Romoje konsulavo Publijus Kornelijus 
Scipionas ir Tiberijus Sempronijus Longas. Pasiun- 
tinius įvedus į senatą, konsulai, pranešę apie vals- 
tybės padėtį, nutarė siųsti legatus į Ispaniją iš- 

žvalgyti sąjungininkų reikalų; jei pasirodytų svar- 
bu, jiems buvo liepta pranešti Hanibalui, kad šis 
neliestų romėnų tautos sąjungininkų saguntiečių, 
po to persikelti į Afriką ir pranešti Kartaginai ro- 
mėnų tautos sąjungininkų nusiskundimus. Šią pa- 
siuntinybę palvirtinus, bet dar jos neišsiuntus, at- 
skriejo visų viltis pranokusi žinia, kad apgultas Sa- 
guntas. Apie tą įvykį vėl buvo pranešta senatui; 
tada vieni, siūlydami paskirti konsulams kaip pro- 
vincijas Ispaniją, o taip pat Afriką, galvojo, kad 
reikia kariauti ir sausumoje, ir jūroj, kiti planavo 
visą karą nukreipti į Ispaniją prieš Hanibalą; atsi- 
rado ir tokių, kurie negalvodami patarinėjo neju- 
dinti taip svarbaus reikalo ir laukti grįžtančių iš 
Ispanijos pasiuntinių. Pastaroji nuomonė, pasiro-' 
džiusi palikimiausia, nugalėjo, ir nedelsiant pa- 
siuntiniai, P. Valerijus Flakas ir Kv. Bebijus Tam- 
filas, buvo pasiųsti pas Hanibalą į Saguntą, o iš 
ten, jei šis nesiliaus kariavęs, į Kartaginą — pa- 
reikalauti bausmės pačiam vadui dėl sutarties su- 
laužymo. 

7. Kol visa tai romėnai Lvarkė ir svarstė, su di- 
džiausia jėga buvo imta pulti Saguntą. Tas mies- 
tas, įsikūręs per tūkstantį žingsnių nuo jūros, ilgą 
laiką buvo pats turtingiausias anapus Ebro. Sa- 
koma, kad saguntiečiai yra kilę iš Zakinto salos ir 
susimaišę su vienos rululų giminės palikuoniais iš 
Ardėjos; beje, greitu laikų jų turtai smarkiai ūg- 
telėjo gal jūros prekybos ar dosnios žemės dėka, 
gal dėl gyventojų prieauglio, o gal ir dėl papro- 
čių šventumo, kuris vertė iuos laikytis ištikimybės 

sąjungininkams iki pat jų tėvynės žlugimo. Ha- 
nibalas, įžengęs su priešiška kariuomene į Sagun- 
to teritoriją ir nusiaubęs šen bei ten kraštą, užpuo- 
lė miestą iš trijų pusių. Vienas sienos kampas bu- 
vo pakrypęs į kiek atviresnį ir lygesnį slėnį. Į tą 
pusę Hanibalas nutarė sutraukti vinėjas, kad jų 
priedanga galėtų priartėti prie mūrų taranai. Nors 
iš tolo vieta atrodė visiškai patogi veikti taranams, 
tačiau, ėmusis apgulimo darbų, jų įgyvendinimas 
toli gražu nėjo sklandžiai. Toj vietoj, kadangi ten 
grėsė pavojus, stūksojo ir milžiniškas bokštas, ir 
siena buvo kuo aukščiausia, ir rinktinė jaunuomenė 
smarkiau priešinosi ten, kur buvo didžiausia grės- 
mė. Apgultieji pirmiausia priešą vijo svaidomaisiais 
ginklais ir nedavė jam nė minutės ramybės įsi- 
tvirtinti, o po to jau ietys virpėjo, ne vien ginant 
sicnas ir bokštus, — jie sumanė įsiveržti į karta- 
giniečių priešakinius postus ir atakuoti apgulos 
statinius. Šių netvarkingų kautynių metu vos ne 
daugiau krito saguntiečių kaip pūnų. Tąsyk, kai 
pats Hanibalas, kiek neatsargiai artindamasis prie 
sienos, krito sunkiai sužeistas iš priešakio į šlaunį, 
kilo aplink toks sąmyšis ir: bėgimas, jog nedaug 
betrūko, kad būtų buvę paliktos visos vinėjos ir 
apgulos statiniai. 

8. Po to keletą dienų, kad galima būtų paslau- 
gyti sužeistą vadą, apgulimas vyko beveik be puo- 
limų. Per tą laiką, nors mūšių ir nebuvo, tačiau 
paruošiamųjų ir įsitvirtinimo darbų neatsisakyta. 
Dėlei to iš naujo suliepsnojo dar aršesnės kovos, 
ir iš daugelio pusių, nors kai kurios vietos buvo 

vos prieinamos apgulimo statiniams, imta stumti 
vinėjas ir artinti taranus. Pūnai turėjo žmonių su 
kaupu: yra pagrindo tikėti kad ginkluotų karių 
buvo apie šimią penkiasdešimt tūkstančių; mies- 
tiečiai, pradėjus iš daugelio pusių juos siausti, ne- 
bevaliojo visko aprėpti ir viską atlaikyti. Ir taip, 
geležinės avinų galvos jau daužė sienas, ir dauge- 
lyje vietų žiojėjo skylės, o viena, virtusi ištisa 
griuvėsių krūva, apnuogino miestą: paskui su di- 
džiuliu trenksmu virto vienas paskui kitą trys 
bokštai ir įsiterpusi tarp jų sienos dalis. Iš tų griu- 
vėsių pūnai padarė išvadą, kad miestas beveik pa- 
imtas, ir, tarsi ta sugriuvusi siena vienodai būtų 
dengusi besiginančius ir atakuojančius, abi pusės 
puolė į mūšį. Susidūrimas nebuvo panašus į ne- 
tvarkingas kautynes, kurios paprastai užsimezga, 
atsitiktinai vienai ar kitai pusei apgulant mies- 
tus, — čia, tarp sienų griuvėsių ir miesto namų, tarsi 
plyname lauke nedideliu atstumu viena prieš kitą 
lyg įbeslos sustojo dvi gražiai išsirikiavusios ka- 
rTiuomenės. Vienoje pusėje karius guodė viltis, ki- 
loje— erzino nusivylimas. Pūnams tikint, kad, šiek 
tiek pasistengus, miestas jau būtų jų, saguntiečiai, . 
likus tėvynei be sienų, atstatė savo krūtinės, nesi- 
traukdami nė per žingsnį, kad neįsileistų priešo į 
savo vietą. Tokių būdu, kuo aršiau abi pusės kovo- 
jo ir labiau glaudė gretas, tuo daugiau buvo su- 
žeistųjų, — nė viena ietis neprašvilpė tarp kūnų ir 
ginklų tuščiai. Saguntiečiai vartojo svaidomą gink- 
lą —falariką, kurios kotas buvo kaip ir ieties, O 
visa ji apvali, išskyrus kyšantį geležinį smaigalį; 


14 


jį, keturkampį. iš visų pusių aprišdavo pakulomis 
ir ištepdavo derva; beje, ilgumo ji buvo trijų pėdų 
ir galėjo kiaurai perverti kūną su šarvais. Bet, ir 
neprasiskverbusi iki kūno, tik įsmigusi į skydą, ji 
įvarydavo kariui baimės; ji buvo metama per vidu- 
Tį padegta, ir kai dėl didelio jos pačios greičio 
įžiebta ugnis dar labiau įsiliepsnodavo, karys turė- 
davo mesti ginklą ir neprisidengęs patirti sekančius 
smūgius. 

9. Ilgą laiką kautynių baigmė buvo neaiški; be- 
sipriešinančių saguntiečių širdyse nelikėtai įsižiebė 
narsumas — kadangi Pūnas nenugalėjo, tai jiems 
atrodė esąs nugalėtas; staiga apgultieji miestiečiai 
rėkdami nubloškė priešą į miesto griuvėsius, o iš 
ten, pasimetusį ir nustėrusį iš baimės, išvijo ir pa- 
galiau visiškai sumuštą sugrąžino į jų stovyklą. 
Tuo tarpu buvo pranešta, kad atvyko pasiuntiniai 
iš Romos, ir Hanibalas jų pasitikti prie jūros pa- 
siuntė savo žmones, kad jie pasakytų, jog saugu- 
mas vykstantiems į stovyklą tarp šitiek ginklų, 
kuriuos pakėlė daugybė nenuramdomų genčių, ne- 
būsias užtikrintas, o ir pačiam Hanibalui tokiu 1e- 
miamu momenlu neberūpi išklausyti tą pasiuntiny- 
bę. Paaiškėjo, kad atstumtieji pasiuntiniai tuoj pat 
sumojo vykti į Kartaginą. Hanibalas pasiuntė laišką 
ir žygūnus pas barkidų partijos vadus iš anksto 
paruošti savųjų, kad kokia nors kita grupuotė ne- 
galėtų įsiteikti romėnų tautai. 

10. Kas iš to, kad pasiuntiniai buvo įsileisti ir 
išklausyti, — pasiuntinybė vis vien liko beprasmė 
ir neveiksminga. Tik vienas Hanonas gynė senate 

sutartį ir iš pagarbos jo autoritetui buvo išklausytas 
su dideliu dėmesiu, tačiau be pritarimo. Maldau- 
damas senatą dievų, sutarčių garantuotojų ir liu- 
dytojų, vardu, jis iš anksto įspėjęs neįžiebti kara 
tarp romėnų ir saguntiečių, o taip pat nesiųsti į ka- 
riuomenę Hamilkaro palikuonio: juk nerimstan- 
čios to vyro nei protėvių vėlės, nei būsimosios 
atžalos, ir kol kieno nors gyslomis tekėsiąs barkidų 
giminės kraujas, tol neliksiančios nepažeistos su- 
tartys su romėnais: „Tarsi alyvos pylėte į ugnį, 
pasiuntę į kariuomenę jaunuolį, deganti valdžios 
troškimu ir žinantį į ją vieną kelią — sėti karą po 
karo, ir būti apsuptam ginkluotų  legionų,— tarė 
Hanonas.— Taigi jūs užkūrėte gaisrą, kuriame da- 
bar patys supleškėsite. Saguntą jau apgulė jūsų 
kariuomenė, nors tai prieštarauja sutarčiai; veikiai 
Karlaginą apguls romėnų legionai, vadovaujami tų 
pačių dievų, kurie atkeršijo pirmajame kare už 
sutarčių sulaužymą. Nejaugi jūs nenorite įvertinti 
priešo ir savęs, o pagaliau ir abiejų tautų likimo? 
Gerasis jūsų karvedys pažeidė tarplautinę teisę, 
neįsileisdamas į savo stovyklą romėnų pasiuntinių, 
atvykusių saguntiečių interesais, tačiau šie, kai net 
ir priešų pasiuntiniai yra išklausomi, išvaryti atėjo 
pas jus ir paprašė vykdyti sutartį, o kad valstybė 
nesusiteptų klasta, jie reikalauja išduoti nusižengi- 
mo kaltininką teismui. Aš bijau, kad, pradėję veik- 
ti lėtai ir neryžtingai, toliau jie per daug neįsi- 
smarkautų. Neišleiskite iš akių Egatos salų ir Eriko, 
lo, ką jūs esate iškentėję sausumoje ir jūroje per 
dvidešimt ketverius metus. Vadovavo tada ne tas 

vaikėzaš, o pats tėvas Hamilkaras, pramintas jo 
partijos šalininkų antruoju Marsu. Bet tada, ne- 
paisydami sutarties, mes nealsisakėme Tarento, t.y. 
Italijos, kaip dabar neaisisakome ir Sagunto. Taigi 
nugalėjo dievai žmones, o tą žodinį ginčą, kuri 
tauta pažeidė sutartį, išsprendė karo baigtis: ji 
tarsi bešališkas teisėjas pergalę padovanojo tai pu- 
sei, kur buvo tiesa. Dabar Hanibalas traukia prie 
Kartaginos su vinėjomis ir bokštais, Kartaginos sie- 
nas triuškina taranais: Sagunto griuvėsiai — o, kad 
neišsipildylų mano pranašystė — užgrius ant mūsų 
galvų, ir pradėtas karas sų Saguntu baigsis karu su 
Roma! Ka gi, negi atiduosime Hanibalą?— pasakys 
kai kas. Aš žinau, kad dėl nepalankumo jo tėvui 
mano nuomonė šiuo atveju mažai ką reiškia. Aš 
džiaugiausi, kai žuvo Hamilkaras todėl, kad buvau 
tikras, jog jei jis dar būlų gyvenęs, jau dabar ka- 
riautume su romėnais. Neapkenčiu ir šio jaunuolio 
tarsi karo furijos ir fakelo ir jį niekinuų; jį reikia 
ne tik išduoti kaip išperkamąją auką dėl sulaužy- 
tos sutarties, bet, jei niekas to ir neprašytų, turė- 
tume jį nuvežti į pasaulio kraštą, už jūrų marių, ir 
palikti ten, iš kur negalėtų mūsų pasiekti nei jo 
vardas, nei garsas apie jį; tada nebegalėtų jis 
drumsti mūsų valstybės ramumos. Tokių būdu aš 
manau, kad nedelsiant reikia siųsti vienus pasiun- 
tinius į Romą, kad įtikintų senatą, kitus — pranešti 
Hanibalui, kad šis atitrauktų nuo Sagunto kariuo- 
menę, o patį Hanibalą pagal susitarimą išduoti ro- 
mėnams; trečiąją pasiuntinybę, mano manymu, rei- 
kia siųsti į Saguntą tvarkai ten atstatyti. 

11. Kai Hanonas baigė kalbą, niekam nekilo min- 
tis jam paprieštarauti: taip labai beveik visas se- 
natas palaikė Hanibalą. Senatoriams atrodė, kad 
Hanonas kalbėjęs aštriau už romėnų pasiuntinį 
Flaką Valerijų. Tada romėnų pasiuntiniams buvo 
atsakyta, kad karą pradėję saguntiečiai, o ne Hani- 
balas, ir kad romėnų tauta elgtųsi neteisingai, sa- 
guntiečius vertindama labiau už seniausią sąjungą 
su kartaginiečiais. 

Kol romėnai gaišo, siųsdami pasiuntinius, Hani- 
balas, išstatęs sargybą vinėjų ir kitų apgulos dar- 
bų apsaugai, leido savo kariams, išsekusiems nuo 
kautynių ir apsiausties triūso, keletą dienų pailsė- 
ti. Tuo tarpu jis kurstė kareivius, tai skiepydamas 
neapykantą priešui, tai gundydamas juos grobio 
viltimi; kai tik kareivių susirinkime prasitarė, kad, 
paėmus miestą, grobis būsiąs jų, karius apėmė toks 
įkarštis, jog atrodė — tereikėjo duoti ženklą, ir jo- 
kia jėga nebūtų galėjusi atsilaikyti prieš juos. Sa- 
guntiečiai, nors jiems buvo leista atsikvėpti po mūu- 
šio, nesusigundę keleto dienų poilsiu, be atvangos, 
dieną ir naktį, nepasitraukdami nuo apgulos darbų, 
dirbo taip, kad atstatė naują sieną toje vietoje, 
kur per griuvėsius miestas matėsi lyg ant delno. 
Po to prasidėjo puolimas, kiek smarkesnis už anks- 
tesnįjį. Girdėdami, kaip puolantieji aplinkui šūkau- 
ja įvairiais balsais, apgultieji nebegalėjo susigaudy- 
ti, kurią pusę pirmiausia ir labiausiai reikia gelbėti. 
Pats Hanibalas atvyko padrąsinti karių ten, kur 
priekin stūmėsi judantis bokštas, savo aukščiu pra- 
nokdamas visus miesto bastionus. Kai jis buvo pri- 

stumtas prie sienos ir paleistos iš visų aukštų ka- 
tapultos bei balistos apnuogino ją nuo gynėjų, Ha- 
nibalas, pasinaudojęs tinkama proga, pasiuntė maž- 
ne penkis šimtus afrikiečių su dalbomis pasirausti 
iš apačios po siena. Tas darbas nebuvo sunkus, 
kadangi akmenys buvo sutvirtinti ne kalkėmis, 
o pagal senovinį statybos būdą — sutepti moliu. Tai- 
gi griuvo ji plačiau — ne tik ten, kur buvo kapoja- 
ma, ir per žiojėjančias angas ėmė veržtis į miestą 
būriai ginkluotų kartaginiečių. Jie įsitaisė aukštu- 
moje ir, susigabenę ien katapultas bei balistas, kad 
pačiame mieste turėtų tvirtovę tarsi stūksančią pilį, 
apvedė ją siena, Ir saguntiečiai pradėjo krauti vidi- 
nę sieną nuo dar nepaimtos miesto dalies. Abi pu- 
sės labai įtemptai tvirtinosi ir kovojo, tačiau, stebint 
iš arti, buvo matyti, kad saguntiečiai diena po die- 
nos po truputį praranda miestą. Dėl ilgo apgulimo 
visais atžvilgiais didėjo nepriteklius, o kartu mažė- 
jo ir išorinės pagalbos lūkestis, juk vienintelė vil- 
tis — romėnai — taip toli, o visa aplinkui — priešų + 
rankose. Tiesa, prislėgtą nuotaiką šiek tiek pra- 
blaškė nelauktas Hanibalo žygis prieš oretanus ir 
karpetanus: mat, tos dvi tautelės, išgąsdintos per 
griežto naujokų ėmimo, ruošėsi pasipriešinti nau- 
jokų rinkikams, tačiau, staiga pasirodžius Haniba- 
lui, nuleido pakeltus ginklus. 

12. Sagunto apgulimas nė kiek nenutrūko ir Ha- 
nibalo paskirtajam Hamilkono sūnui Maharbalui 
taip energingai vadovaujant, kad nei saviškiai, nei 
priešai nejuto, ar vadas yra, ar jo nėra. Maharba- 
las keletą kartų sėkmingai susikovė, be to, trimis 

taranais sutriuškino nemažą sienos dalį ir šviežiais 
griuvėsiais ištisai nukiotą plotą parodė atvykusiam 
Hanibalui. Nedelsiant buvo nuvesta ir kariuomenė 
prie pat tvirtovės, kur užsimezgė aštrios kautynės, 
buvo pralieta daug kraujo iš abiejų pusių ir da- 
lis tvirtovės tapo paimta. Po to Alkonas, saguntie- 
tis, ir Alorkas, ispanas, abu pamėgino sutaikyti, 
nors maža teturėjo vilties. Alkonas be saguntiečių 
žinios, manydamas prašymais kaip nors paveiksiąs 
. Hanibalą, nakti prasiskverbė pas šį, bet, išvydęs, 
kad ašaros nieko nereiškia, o Hanibalas, tarsi įnir- 
šęs nugalėtojas, diktuoja liūdnas sąlygas, iš tar- 
pininko virto pabėgėliu ir liko pas priešą, tvirtin- 
damas būsiant nubausią mirtimi tą, kuris sieks tai- 
kos Hanibalo diktuojamomis sąlygomis. O buvo 
reikalaujama, kad saguntiečiai pilnai atsiteistų tur- 
detanams ir, grąžinę visą auksą bei sidabrą, patys 
kur įsakys Hanibalas. Kai Alkonas pareiškė, kad 
saguntiečiai nepriims šių taikos sutarties reikala- 
vimų, Alorkas, tvirtindamas, kad ir dvasia palūžta, 
kai palaužiama visa kita, pasižadėjo būti tos taikos 
tarpininku. Tuo metu jis buvo Hanibalo karys, 
o tarp kitko viešai — saguntiečių draugas ir svečias. 
Visiems matant perdavęs priešų sargybiniams gink- 
lą, jis peržengė pylimą ir pasiprašė nuvedamas 
pas saguntiečių pretorių. Beregint ten prigužėjo 
visokio plauko žmonių: minią išvaikius, Alorkui 
buvo patikėtas senatas, į kurį jis taip prabilo: 

13. „Jei jūsų bendratautis Alkonas nuvyko pas 
Hanibalą prašyti taikos tam, kad praneštų jums 

Hanibalo taikos sąlygas, bergždžia man būtų buvusi 
kelionė, ir aš nebūčiau pas jus atvykęs nei kaip 
Hanibalo tarpininkas, nei kaip pabėgėlis. Nūnai, 
kai jis dėl jūsų, o gal ir dėl savo kaltės, pasiliko 
pas priešą — dėl savo, jei apsimetė bijąs, dėl jū- 
sų, jei pas jus pavojinga sakyti tiesą, — aš atėjau 
čia vardan mus jungiančios senos bičiulystės, kad 
jūs gerai suprastumėle, jog dar turite šiokias to- 
kias išsigelbėjimo ir taikos galimybes. Kad tai, ką 
aš šneku pas jus, šneku jūsų, o ne kieno nors kito 
labui, teįrodo nors tat, kad aš niekada neužsiminiau 
apie taiką tol, kol jums patiems užteko jėgų prie- 
šintis ir kol jūs tikėjotės romėnų pagalbos. Dabar, 
kai romėnai jus visiškai apvylė, o ginklai ir sie- 
nos nebepajėgia jūsų apginti, atnešu jums taiką, 
nors ir nelabai palankią, tačiau reikalingą. Taika 
teikia šiokią tokią viltį, jei jūs priimsite ją kaip 
nugalėtieji, sutikdami su tuo, ką siūlo nugalėtojas 
Hanibalas, ir laikysite malone tai, kas jums palie- 
kama, ir nelaikysite praradimu to, kas iš jūsų ati- 
mama, — juk viskas nugalėtojo valdžioje. Miestą, 
kuris beveik visas yra jo rankose ir kurio didžiu- 
lė dalis sugriauta, jis iš jūsų atima, o laukus pa- 
lieka jums, ketindamas nurodyti vietą naujos tvir- 
tovės statybai. Visą valstybinį ir asmeninį auksą 
bei sidabrą Hanibalas įsako sugabenti pas jį; jūs 
patys, taip pat jūsų žmonos ir vaikai, liksite ne- 
paliesti, jei tik beginkliai, su dviem drabužių pa- 
mainom, išeisite iš Sagunto. Šitaip įsako nugalėto- 
jas priešas, šitaip, nors tai sunku ir skaudu, pa- 
taria jums jūsų padėtis. Aš bent nenustoju vilties, 

kad, bendru visų sutikimu pripažinus jai perga- 
lę, Hanibalas sušvelnins kai kurias iš šių salygų. 
Taigi man atrodo, verčiau jau sutikti su tuo, ne- 
gu leisti nežabotam kare žudyti save pačius, ir re- 
gėti, kaip jūsų pačių akivaizdoje pagrobiamos ir 
išvedamos į nelaisvę jūsų žmonos bei vaikai.“ 

14, Miniai pamažu susispietus pasiklausyti šių 
Alkono žodžių, senato posėdis virlo liaudies susi- 
rinkimu. Staiga daugelis kilmingųjų, pasišalinę, dar 
nedavus atsako pasiuntiniu, sunešė į turgavietę 
visą valstybinio bei privataus iždo sidabrą bei 
"auksą, sumetė jį į greitomis sukurtą ugnį ir patys 
į ją šoko. Kai dėl šio poelgio baimė ir sumišimas 
persmelkė visą miestą, iš antros pilies pasigirdo 
bildesys — sugriuvo ilgai daužytas bokštas; tada 
per jo griuvėsius įsiveržė pūnų kohorta ir davė 
ženklą vadui, kad priešų miestas neturi nei įpras- 
tų sargybos postų, nei sargybinių. Tokiai progai 
pasitaikius, Hanibalas nusprendė nebedelsti ir, iš 
visų jėgų puolęs miestą, akimoju jį paėmė. Jis lie- 
pęs žudyti visus jaunus vyrus. Kad tas įsakymas 
žiaurus, bet apskritai būtinas, parodė įvykių pabai- 
ga: juk ar galėjo jis pasigailėti bent vieno iš tų, 
kurie, arba užsidarę su žmonomis ir vaikais, ir na- 
mus, ir save pačius. sudegino arba kurie niekaip 
kitaip, tik mirdami, su ginklu rankose, padarė ga- 
lą kovai. 

15. Tvirtovė buvo paimta su didžiuliu grobiu. 
Nors daug kas pačių šeimininkų tyčia buvo pa- 
versta niekais ir žudynių metu įniršis beveik ne- 
bepaisė amžiaus, o belaisviai tapo karių grobiu, 

tačiau ir iš parduotų daiktų sumos paaiškėjo, kad 
buvo pasiglemžta gerokai pinigų, o daug brangių 
daiktų ir drabužių išsiųsta į Kartaginą. Kai kurie 
istorikai rašė, kad Saguntas buvo paimtas aštun- 
tame apsiausties mėnesyje, o Hanibalas iš ten ne- 
va pasitraukęs žiemoti į Naująją Kartaginą ir po 
to penklą mėnesį nuo išžygiavimo iš Kartaginos 
atvykęs į Italiją. Jei iš tiesų būlų buvę taip, tai 
Kaip galėjo atsitikti, kad Publijus Kornelijus ir 
Tiberijus Sempronijus buvo tie konsulai, pas 
kuriuos apsiausties pradžioje saguntiečiai buvo 
pasiuntę pasiuntinius, ir kad jie konsulaudami ka- 
riavo su Hanibalu: vienas prie Ticino upės, 0 abu 
kartu kiek vėliau prie Trebijos. Arba viskas įvy- 
ko per trumpesnį laiką, arba Saguntas buvo pa- 
imtas, o ne apgultas Publijaus Kornelijaus ir Tibe- 
tijaus Sempronijaus konsulavimo metų pradžioje. 
Netiesa ir tai, kad mūšis prie Trebijos įvyko 
Gn. Servilijaus ir G. Filaminijaus konsulavimo me- 
tais, nes pastarasis pradėjo konsulavimą Arimine, 
išrinktas konsulo Tiberijaus Sempronijaus, kuris tik 
po Trebijos mūšio nuvyko į Romą rinkti konsulų, 
o tautos susirinkimui pasibaigus, sugrįžo į žiemos 
stovyklą pas kariuomenę. 

16. Beveik tuo pačiu metu ir pasiuntiniai, sugrį- 
žę iš Kartaginos į Romą, pranešė, kad ten prie- 
šiška nuotaika, ir buvo gauta žinia apie Sagunto 
sutriuškinimą; senatorius apėmė beribis sielvartas 
bei gailestis dėl be reikalo nuniokiotų sąjunginin- 
kų ir gėda dėl nesuteiktos pagalbos, o taip pat pa- 
gieža kartaginiečiams ir baimė dėl savo valstybės, 

tarsi priešas būtų stovėjęs jau prie pat vartų; to- 
dėl, sukrėsti daugybės kartu užgriuvusių pergy- 
venimų, protai veikiau blaškėsi, negu samprotavo: 
juk romėnai dar nebuvo susidūrę su aršesniu ir ka- 
ringesniu priešu, o valstybė niekad nebuvo taip pa- 
šlijusi ir ištižusi. Sardus bei korsus, istrus, taip pat 
ilirus romėnų ginklai veikiau suerzino, o ne iš- 
miklino; su galais veikiau buvo stumdytasi, negu 
kariauta, o kartaginiečiai, užsigrūdinęs priešas, pa- 
vojingiausiuose karo žygiuose per dvidešimt tre- 
jus metus su ispanų gentimis visada skynę pergales, 
pripratę prie labai griežto vado, tuoj pat po tur- 
tingiausio miesto Sagunto sutriuškinimo peržengė 
Ebrą ir patraukė paskui save daugybę sukurstytų 
ispanų tautų, ketindami išjudinti dar ir visada 
trokštančias karo galų gentis. Su Visu žemės rutu- 
liu teks kariauti Italijoje ir net prie Romos sienų! 
17. Jau anksčiau konsulams buvo paskirstytos 
provincijos, o dabar, liepus traukti burtus, Korne- 
lijui atiteko Ispanija, o Sempronijui Afrika drauge 
su Sicilija. Nutarta tais metais sudaryti šešis legio- 
nus, o sąjungininkų tiek, kiek reikia pačių kon- 
sulų nuožiūra, ir laivyną paruošti kuo didesnį. 
Buvo sumobilizuota dvidešimt keturi tūkstančiai ro- 
mėnų pėstininkų ir tūkstantis aštuoni šimtai raite- 
lių, sąjungininkų keturiasdešimt tūkstančių pėsti- 
ninkų ir keturi tūkstančiai keturi šimtai raitelių; 
į vandenį buvo nuleista du šimtai dvidešimt pen- 
kiairklių ir dvidešimt greitaeigių laivų. Po to bu- 
vo kreiptasi į tautą, kad romėnų piliečiai teiktųsi 
skelbti kartaginiečių tautai karą, ir to karo proga 

buvo atlaikytos visame mieste iškilmingos pamal- 
dos, taip pat iš dievų paprašyta geros ir laimingos 
romėnų tautos paskelbto karo baigties. Kariuome- 
nė konsulams buvo paskirstyta tokiu būdu: Sem- 
pronijui duoti du legionai, kurių kiekviename buvo 
po keturis tūkstančius pėstininkų ir po tris šim- 
tus raitelių, be to, dar sąjungininkų šešiolika tūks- 
tančių pėstininkų ir tūkstantis aštuoni šimtai Tai- 
telių, šimtas šešiasdešimt šiaip karo laivų ir dvy- 
lika greitaeigių. Su šitokia sausumos ir jūros 
kariuomene Tiberijus Sempronijus buvo pasiųstas 
į Siciliją ir numalytas perkelti į Afriką tuo atveju, 
jei vieno konsulo pakaktų atitolinti nuo Italijos 
Hanibalą. Kornelijui duota mažiau kariuomenės, 
kadangi ir pats pretorius Liucijus Manlijus buvo 
siunčiamas į Galiją su nemenku būriu; laivų skai- 
čius Kornelijui visiškai sumažintas: duota tik še- 
šiasdešimt penkiairklių laivų — mat, nesitikėta prie- 
šą ateisiant nuo jūros pusės ir teksiant kariauti jū- 
ros karą. Užtai jis gavo du romėnų legionus su 
reikiamu raitelių skaičiumi, keturiolika tūkstan- 
čių sąjungininkų pėstininkų ir tūkstantį šešis šim- 
tus raitelių. Du romėnų legionai ir dešimt tūkstan- 
čių sąjungininkų pėstininkų, vienas tūkstantis są- 
jungininkų raitelių taip pat šeši šimtai romėnų 
raitelių stovėjo Galijos provincijoje, nukreipti ten= 
pat —į pūnų karą. 

18. Šiuos reikalus taip patvarkius, kad viskas 
vyktų pagal karo atvejui nustatytas taisykles, bu- 
vo pasiųsti pagyvenusio amžiaus pasiuntiniai, 
K. Fabijus, M. Livijus, L. Emilijus, C. Licinijus ir 

K. Bebijus, į Afriką paklausti kartaginiečių, ar su 
senato žinia Hanibalas užpuolė Saguntą, ir, jei jie 
prisipažintų ir patvirtintų, kad tatai padaryta su 
senato žinia, — o tai, atrodė, jie ir turėjo pasaky- 
ti — paskelbti kartaginiečiams karą. Po to, kai, at- 
vykę į Kariaginą, romėnai buvo nuvesti į senatą 
ir kai K. Fabijus nieko daugiau, vien tai, kas jam 
buvo pavesta, klausinėjo, vienas iš kartaginiečių 
"tarė: „Pirmoji jūsų pasiuntinybė, romėnai, kai jūs 
reikalavote išduoti Hanibalą, tariamai savavališkai 
užpuolusį Saguntą, buvo neapgalvota ir įžeidžian- 
ti; beje, dabartinė pasiuntinybė, nors žodžiais švel- 
nesnė, bet iš esmės dar priešiškesnė. Juk tada jūs 
kaltinote Hanibalą ir reikalavote jį išduoti, dabar 
verčiate mus prisipažinti kaltais, o prisipažinus 
viskas bežiūrint pasikarlotų iš naujo. Aš bent ma- 
nyčiau, kad nereikėtų klausti, ar Saguntas užpultas 
savavališkai, ar su mūsų žinia, tik — teisėtai ar ne- 
teisėtai. Tas mūsų piliečių kvotimas, ar Hanibalas 
tai padarė mūsų nurodymu, ar savo nuožiūra, ir 
reikalavimas jam bausmės yra juk mūsų reikalas; 
su jumis tegali būti viena kalba — ar buvo pažeis- 
ti sutarties nuostatai. Tokiu būdu, nors ir malonu 
postringauti apie tai, ką karvedžiai daro savava- 
liškai ir ką su senaio žinia, mes turime bendrą 
mūsų susitarimą, pasirašytą konsulo G. Lutacijaus, 
kuriame, nustatant abiejų šalių sąjungininkus, nie- 
ko nebuvo užsiminta apie saguntiečius, — juk tada 
jie dar nebuvo jūsų sąjungininkai. Tiesa, jūs 
galite atsikirsti, kad ir su Hasdrubalu pasirašytoje 
sutartyje saguntiečiai minimi kaip sąjungininkai, 

Aš visiškai neketinu prieštarauti, pasakysiu nebent 
tik tai, ką iš jūsų pačių išmokau. Juk jūs sakėte, 
kad nesilaikysite pirmos sutarties su mumis, pa- 
sirašytos konsulo G. Lutacijaus, kadangi ji buvo 
pasirašyta be senato sutikimo ir tautos patvirtini- 
mo; tada vėl iš naujo buvo sudaryta kita sutartis, 
patvirtinta senato ir tautos. Jeigu jūs pripažįstaie 
tik tas sutartis, kurios sudarytos su jūsų Žinia ar 
jūsų įsakymu, tai ir Hasdrubalo sutartis, kurią jis 
"pasirašė, mums nežinant, negalėjo mūsų įpareigoti. 
Dėlei to liaukilės postringauli dėl Sagunto ir Ebro 
ir išklokite tai, ko jūsų širdys seniai pritvinkusios.“ 
Tada romėnų pasiuntinys, pakėlęs togos skverną 
ir padaręs iš jo skreitą, tarė: „Štai čia jums nešame 
karą ir taiką: rinkitės, katrą norite.“ Į šiuos žodžius 
jie atšovė taip pat šiurkščiai: „Duok bet ką.“ Kai 
pasiuntinys, paleidęs togos skverną, antrąkart pa- 
sakė duodąs karą, visi alsakė jį priimą ir kariau- 
sią Su tuo pačiu užsidegimu, su kuriuo ir priėmė. 
19. Šitokia atvira karo provokacija ir jo paskel- 
bimas labiau pritiko romėnų tautos padorumui, ne- 
gu žodžiais ginčytis dėl sutarčių privilegijos, kai 
Saguntas jau buvo sugriautas. Pagaliau, jei sutar- 
ties esmė slypėjo žodžių ginče, tai kam gi reikėjo 
lyginti Hasdrubalo sutartį su ankstesne Lutacijaus 
sutartimi, kuri buvo pakeista. Juk Lutacijaus su- 
tarlyje aiškiai buvo pabrėžta, kad ji galios tik tuo 
atveju, jei pritars tauta, o Hasdrubalo sutartyje 
visiškai nebuvo tokios užuominos, — jam dar gy- 
vam esant sutartį palvirtino tokia eilės metų tyla, 
kad, net ir jam mirus, niekas nebuvo pakeista. 

Beje, laikantis pirmosios sutarties, saguntiečiams 
patraukus į savo pusę abiejų šalių sąjungininkus, 
buvo duota pakankama garantija. Tiesa,. nebuvo 
užsiminta nei apie esamus sąjungininkus, nei apie 
tai,kad vėliau naujų nebegalima priimti, o kadan- 
gi buvo galima įsigyti naujų sąjungininkų, tai kas 
galėjo pamanyti, kad teisinga priimti ką nors į 5ą- 
jungą be jokių nuopelnų arba priimtus sąjungi- 
ninkus palikti be globos? Žinoma, nereikėjo nei 
kurstyti, kad sąjungininkai atsimestų nuo karta- 
giniečių, nei savo noru aikritusius priimti. 

Romėnų pasiuntiniai, kaip Romoje jiems buvo 
prisakyta, iš Kartaginos persikėlė į Ispaniją, kad, 
lankydami jos gentis, jas priviliotų į sąjungą arba 
nors atitrauktų nuo pūnų. Pirmiausia jie nuvyko 
pas barguzijus ir šių maloniai buvo priimti; mat, 
barguzijams įsipyko pūnų valdžia; daugeliui už 
Ebro gyvenančių tautų romėnų pasiuntiniai įžiebė 
naujos laimės geismą. Po to jie palraukė pas vol- 
cianus, kurių atsakymas, nuaidėjęs per visą Ispa- 
niją, nugręžė nuo romėnų sąjungos likusias taute- 
les. Mat, vienas seniausias volcianas tautos susi- 
rinkime laip išrėžė: „Koks naivumas, romėnai, 
reikalauti, kad mes labiau vertintume jūsų, o ne 
kartaginiečių draugystę ypač po to, kai jūs, są- 
jungininkai, palikę saguntiečius likimo valiai, pa- 
sielgėte su jais žiauriau, negu priešas pūnas? Mano 
nuomone, ieškokite sąjungininkų ien, kur nežinoma 
Sagunto pražūtis; ispanų tautoms Sagunto griuvė- 
siai bus liūdnas, o kartu ir įtaigus įrodymas nepa- 
sikliauti nei romėnų pažadais, nei sąjunga.“ Po šių 


28 


žodžių pasiuntiniams buvo įsakyta tuoj pat palikti 
volcianų žemę, ir nė viena Ispanijos tautelė neda- 
vė bent kiek palankesnio atsakymo. Tokiu būdu, 
veltui išvaikščioję Ispaniją, romėnų pasiuntiniai 
perėjo į Galiją. 

20. O pas galus jie pamatė naują ir siaubingą . 
reginį — pagal genties paprotį į susirinkimą jie 
atėjo ginkluoti. Sako, kai pasiuntiniai, žodžiais 
garsindami romėnų tautos garbę ir narsą bei jos 
valdų platybes, paprašė, kad galai pūnams, žygiuo- 
jantiems kariauti į Italiją, neleistų eiti per savo 
laukus ir miestus, kilo toks pašėlęs juokas, kad 
valdžios pareigūnai ir pagyvenę žmonės vos bega- 
lėjo sutramdyti jaunuomenę,— toks begėdiškas ir 
paikas pasirodė galams prašymas nukreipti karą 
į save pačius ir leisti niokoti savus laukus vietoj 
svetimųjų, kad tik pūnai to karo nenukreiptų į Ita- 
liją. Pagaliau, numaldžius triukšmą, pasiuntiniams 
buvo atsakyta, kad romėnai galams nėra pasitarna- 
vę, o kartaginiečiai jų nenuskriaudę, tad nesą rei- 
kalo griebtis ginklų nei už romėnus, nei prieš pū- 
nus; priešingai, tenka nugirsti, esą romėnai galų 
genties žmones išvarą iš jų nuosavos žemės Itali- 
joje, verčią mokėti mokesčius bei kęsti kitus pa- 
žeminimus. Beveik tą patį pasiuntiniams teko pa- 
tirti ir išgirsti ir kituose susirinkimuose su galais; 
nieko svetingesnio ar kiek taikingesnio jie neiš- 
girdo tol, kol nuvyko į Masiliją. Ten jie rūpestingai 
ir atvirai išklausinėjo sąjungininkus masiliečius ir 
viską sužinojo, būtent: kad Hanibalas jau iš anksto 
pakreipė į savo pusę galų nusistatymą, tačiau net 

ir jam pačiam ta gentis nebūsianti visiškai palan- 
ki — toks atšiaurus ir nežabotas jos būdas — nebent 
ilgainiui auksu jis galėtų palenkti vadų širdis, ku- 
riam ta gentis yra besotė. Tokiu būdu, skersai ir 
išilgai išvaikščioję visas Ispanijos bei Galijos tau- 
tas, kiek vėliau, negu konsulai išvyko į provinci- 
jas, pasiuntiniai grįžo į Romą. Visą miestą jie rado 
. pakilusį ant kojų ir belaukiantį karo, nes, visiškai 
patikimais pranešimais, pūnai jau buvo persikėlę 
per Ebrą. 

2i. Paėmęs Sagunią, Hanibalas pasitraukė į žie- 
mos stovyklą — Naująją Kartaginą; ten išgirdęs, 
kokios derybos įvyko Romoje ir Kartaginoje ir kai 
nutarta, be to, sužinojęs, kad jis pats ne tik vadu, 
bet ir karo kaltininku laikomas, išdalino ir išparda- 
vė grobio likučius; tada, nusprendęs, kad nebega- 
lima nė kiek atidėlioti, sušaukė ispanų kilmės 
kareivius ir tarė: „Aš manau, sąjungininkai, jūs ir 
patys suprantate, kad, numalšinus visas Ispanijos 
tautas, mums belieka arba nutraukti karą ir paleisti 
kariuomenę, arba perkelti karą į kitas žemes; juk 
tik tuo alveju, jei mes svetur ieškosime grobio ir 
šlovės, čionykštės gentys džiaugsis ne tik taikos, 
bet ir pergalės vaisiais, Kadangi jums prieš akis 
dar ilgi karinės tarnybos metai, be to, teks tarnau- 
ti toli nuo tėviškės, ir neaišku, kada išvysite sa- 
vo namus bei tuos, kurie jums ten brangūs, tad, 
jei kas iš jūsų nori aplankyti saviškius, leidžiu 
atostogų. Pavasariui vos praaušus, įsakau prisista- 
tyti, kad, dievams maloningai padedant, imtumės - 
būsimo karo, kuris aineš mums nemirtingą garbę 

ir didžiulį grobį“ Daugumai jau dabar besiilgint 
savųjų, 0 ateity numatant dar ilgesnį išsiskyrimą, 
savaime atsiradusi galimybė aplankyti namus buvo 
maloni. Poilsis, trukęs visą žiemos metą, tarp jau 
pergyvenių ir pergyvensimų vargų, algaivino jų 
kūnus ir dvasią, kad vėl viską iš naujo galėtų 
iškęsti. Pavasariui išaušus, kaip buvo įsakyta, visi 
susirinko. Hanibalas, apžiūrėjęs pagalbinę visų 
genčių kariuomenę, išvyko į Gadus, davė įžadus 
Herkuliui ir įsipareigojo duoti naujus, jei viskas 
išeitų į gera. Po to, vienodai susirūpinęs tiek puo- 
limu, tiek gynyba, -$ kad jo paties sausumos žygio 
į Italiją — per Ispaniją ir Galiją — metu neliktų ne- 
apsaugota ir prieinama romėnams Afrika iš Sicili- 
jos pusės, nutarė ją sustiprinti didžiule įgula. Tuo 
tikslu patsai Hanibalas pareikalavo rezervo iš Af- 
rikos, daugiausia lengvai ginkluotų ietininkų, kad 
karo tarnybą afrikiečiai atliktų Ispanijoje, o ispa- 
nai — Afrikoje; ir šie, ir anie kariai, jo nuomone, 
būsią geresnį toli nuo tėvynės, tarsi abipusiais 
įkaitais įpareigoti. Jis pasiuntė į Afriką trylika 
tūkstančių aštuonis šimtus penkiasdešimt pėstininkų 
su cetromis, aštuonis šimtus septyniasdešimt bale- 
arų kilpininkų ir tūkstantį du šimtus raitelių, su- 
maišytų iš įvairių genčių. Šių karinių pajėgų dalį 
jis įsakė palikti Kartaginos apsaugai, o dalį išskirs- 
tyti po Afriką. Tuo pat metu, pasiuntus į miestus 
kareivių rinkėjus, buvo pašaukta keturi tūkstan- 
čiai kilmingų jaunuolių kaip įgula, o tuo pačiu ir 
kaip įkaitai, kuriuos Hanibalas nukreipė į Karta- 
giną. 

22. Sumojeęs, kad nereikia išleisti iš akių Ispani- 
jos provincijos tuo labiau, kad puikiai žinojo, jog 
ją skersai išilgai, siekdami palenkti vadų nusistaty- 
mą, išvaikščiojo romėnų pasiuntiniai, Hanibalas ją 
paskyrė broliui Hasdrubalui, energingam vyrui, ir 
sustiprino ją daugiausia afrikiečių įgula: vienuoli- 
ka tūkstančių aštuoniais šimtais penkiasdešimčia af- 
rikiečių, trim šimtais ligurų ir penkiais šimtais 
balearų pėstininkų. Prie šios pagalbinės pėstininkų 
kariuomenės buvo pridėta keturi šimtai penkias- 
dešimt Libijoje gyvenančių finikiečių raitelių (tai 
maišyta pūnų afrikiečių padermė), tūkstantis aštuo- 
ni šimtai numidų ir maurų, gyvenančių okeano 
pakrantėje, nedidelis būrys ilergetų iš Ispanijos, 
trys šimtai raitelių, o kad netrūktų priemonių ap- 
siginti sausumoje — dvidešimt vienas dramblys. Be 
viso to, pajūrio apsaugai — juk galima buvo nu- 
manyti, kad romėnai ir dabar kariaus tokį karą, 
kokį anksčiau buvo laimėję, — buvo duotas laivy- 
nas: penkiasdešimt penkiairklių, du keturirkliai ir 
penki triirkliai laivai, tačiau paruoštų plaukiojimui 
ir aprūpintų irklais huvo tik trisdešimt du penkia- 
irkliai ir penki triirkliai, Iš Gadų Pūnas vėl grįžo 
į Kartaginą — kariuomenės žiemojimo stovyklą: iš 
čia išvykęs, nuvedė kariuomenę pajūriu, aplenkęs 
Onusos miestą, Ebro link. Sklido gandas, kad ten 
sapne jis išvydęs dieviškos išvaizdos jaunuolį, ku- 
ris pasisakęs Jupiterio esąs pasiųstas Hanibalui už 
vadovą Ttalijoje ir Hanibalas turįs jį sekti, niekur 
nenuleisdamas nuo jo akių. Iš pradžių Hanibalas 
bailiai sekęs jaunuolį, nesižvalgydamas į šonus ir 

neatsigręždamas atgal, o po to, kadangi iš prigim- 
ties žmogus smalsus, ėmęs svarstyti. kas galėtų 
būti tai, į ką jam uždrausta pažvelgti, ir, nebegalė- 
damas nuvaldyti akių, metęs žvilgsnį ir išvydęs 
įkandin šliaužiančią neįtikėtino didumo gyvatę, 
siaubingai verčiančią į šonus medžius bei krūmus; 
užpakaly jos dangumi slinkęs debesis su perkūni- 
ja ir žaibais. Tada, paklausus, kas ta pabaisa ir ką 
reiškiąs tas pranašingas ženklas, Hanibalas išgir- 
dęs, kad visa tai lemią Italijos nuniokojimą: teei- 
nąs jis ir toliau pirmyn, daugiau nebesmalsaudamas, 
ir tepaliekąs lėmimą paslaptyje. 

23. Nudžiugintas šitokio regėjimo, Hanibalas tri- 
mis kolonomis permetė kariuomenę per Ebrą, 
o kad įsigytų galų pasilikėjimą ir sužinotų, kuriomis 
vietomis geriausia vesti kariuomenę ir kur perėji- 
mai per Alpes, jis dar prieš tai buvo pasiuntęs 
žygūnus su dovanomis. Per Ebrą jis pervedė de- 
vyniasdešimt tūkstančių pėstininkų ir dvylika tūks- 
tančių raitelių. Po to pavergė ilergetus, barguzijus, 
ausetanus ir Lacelaniją Pirėnų kalnų papėdėje, o kad 
įsitvirtintų tarpeklyje, jungiančiame Ispaniją su 
Galija, visą minėtą pakraštį atidavė valdyti Ha- 
nonui. Apsaugai tos srities, kurią Hanonas priva- 
lėjo išlaikyti savo rankose, buvo duota dešimt tūks- 
tačių pėstininkų ir tūkstantis raitelių. Po to, kai 
kariuomenė ėmė traukti Pirėnų tarpukalnęė ir 
barbarų lūpomis apskriejo patikimesnis gandas 
apie karą su romėnais, trys tūkstančiai karpetanų 
pėstininkų pasuko atgal.- Aišku, jie pasibaisėjo ne 
tiek pačiu karu, kiek tolimu žygiu ir neįveikiamu 

perėjimu per Alpes. Kadangi juos susigrąžinti ir 
prievarta laikyti buvo rizikinga,— juk tatai galėjo 
suerzinti ir kitų čiabuvių laukinę prigimtį — Hani- 
balas, apsimetęs, neva karpetanus jis pats paleidęs, 
sugrąžino į namus dar daugiau kaip septynis tūks- 
tančius žmonių; mat, jis ir anksčiau buvo pastebė- 
jęs, kad pastariesiems karinė tarnyba tapo našta. 

24. Kad poilsis ir tinginiavimas nedrumstų ka- 
reivių minčių, Hanibalas su likusia kariuomene per- 
ėjo Pirėnus ir prie Iliberio miesto pasistatė sto- 
vyklą. Nors galai ir girdėjo, kad į Italiją slenka 
karas, tačiau, plintant paskaloms, kad anapus Pi- 
rėnų gyveną ispanai pajungti smurtu ir ten palik- 
ta tvirta apsauga, kelios tautelės, bijodamos ver- 
gijos, galvotrūkčiais griebėsi ginklų ir susirinko į 
Ruscinoną. Kai tatai buvo pranešta Hanibalui, tasai, 
labiau bijodamas delsimo, negu karo, pasiuntė pas 
tų tautelių kunigaikštukus pranešti, neva pats as- 
meniškai norįs su jais tartis, o kad patogiau būtų 
susitikti iš arti, tai arba jie tepasislenką arčiau 
Iliberio, arba jis pasirodysiąs Ruscinone. Jis su 
džiaugsmu priimsiąs juos savo stovykloje arba ne- 
delsdamas pats pas juos ateisiąs. Juk jis atvykęs 
kaip Galijos bičiulis, o ne priešas, ir jei tik galai 
jo nepriversią, neištrauksiąs savo kardo — įo tiks- 
las yra kariauti sų Italija. Taip bent jis kalbėjo 
per pasiuntinius; galų kunigaikštukai, patraukę sa- 
vo stovyklą Iliberio link, tučtuojau visi kaip vie- 
nas susiėjo pas Pūną ir, papirkti dovanomis, tai- 
kingai praleido jo kariuomenę per savo kraštą, iš- 
skyrus Ruscinono miestą. 

25. Italijoje tuo tarpu visi šnekėjo vien tai, ką 
masiliečių pasiuntiniai pranešė į Romą — kad Ha- 
nibalas peržengė Ebrą. Staiga, tarsi jis jau būtų 
peržengęs Alpes, bojai, sukiršinę insubrus, perėjo 
jo pusėn ne tiek dėl seno priešiškumo romėnų tau- 
tai, kiek dėl to, kad sunkiai pakentė neseniai 
įsteigtas galų žemėje abipus Po upės Placencijos 
ir Kremonos kolonijas. Tokiu būdu, staiga čiupę 
ginklus ir nukreipę puolimą į ką tik. minėtą žemę, 
jie įvarė tokį siaubą ir sumaištį, kad ne tik kolo- 
nistų dauguma, bet ir patys romėnų triumvirai, 
C. Lutacijus, G. Servilijus ir M. Anijus, — jie čia bu- 
vo atvykę dalinti žemės — nepasilikėdami Placen- 
cijos sienomis, pabėgo į Mutiną. Lutacijaus var- 
das nekelia abejonės, o vietoj Anijaus ir Servilijaus 
kai kuriuose metraščiuose rasi M. Acilijų ir G. He- 
renijų, kituose dargi Kornelijų Aziną ir G. Papirijų 
Mazoną. Abejonę kelia taip pat ir tai, ar buvo 
įžeisti skundus tiriantys pasiuntiniai, ar užpulti ma- 
tuojantys žemę triumvirai. Kai Mutina buvo ap- 
siausta, vietiniai galai, neišmanydami miestų apgu- 
limo meno, be to, būdami be galo vangūs ruoštis 
karui, sėdėjo sudėję rankas atokiau nuo sienų, dė- 
damiesi pasiruošę vesti taikos derybas. Galų vadai, 
. iškvietę pasikalbėjimui romėnų pasiuntinius, juos 
sulaikė ne vien dėl tarptautinės teisės pažeidimo, 
bet ir dėl derybų melu duotų įsipareigojimų ne- 
vykdymo. Galai pareiškė pasiuntinius paleisią tik 
ta sąlyga, jei atgausią savo įkaitus. Kai buvo pra- 
nešta, kas atsitiko Su romėnų pasiuntiniais ir kad 
Mutina bei jos įgula pavojuje, pretorius L. Manli- 

jus, degdamas -pykčiu, nuvedė padriką kariuomenę 
prie Mutinos. Tenai, abiejose kelio pusėse, drie- 
kėsi miškai, nes didžioji žemės dalis nedirbama. 
Vyko jis į tą vielą, iš anksto neapsižiūrėjęs, tad 
pateko į priešų žabangas ir, praradęs daugybę sa- 
vo kareivių, vos-ne-vos išsikapstė į atvirus laukus. 
Ten jis įsirengė sustiprintą stovyklą, ir, galams pri- 
sligus vilties ją paimti, kareivių nuotaika pažvalė- 
jo, tačiau vis dėlio paaiškėjo, kad jų krito apie 
penkis šimtus. Po to žygis buvo pradėtas vėl iš 
naujo, ir kol armija slinko atviromis vietovėmis, 
priešas nepasirodė, bet, vos lik ji įžengė į miš- 
kus, tuoj buvo užpulta iš užpakalio; dėl visuotinės 
sumaišties ir baimės krito septyni šimiai kareivių, 
ir buvo atimtos šešios vėliavos. Galai liovėsi bau- 
ginę, o romėnai būgštavę tik tada, kai pastarieji 
ištrūko iš klastingo ir neišbrendamo raisto. Išsiver- 
žę į plynus laukus ir lengvai atimušdami puolimus, 
romėnai pasiekė Tanetą, kaimą ant Po upės kranto. 
Ten jie pasistatė laikinus įsitvirtinimus, turėdami 
tiekimą upe ir briksianų — beje, tų pačių galų — 
pagalbos dėka gynėsi nuo diena po dienos vis la- 
biau beužplūstančių priešų. 

26. Po to, kai apie tą nelauktą pavojų buvo pra- 
nešta į Romą, senatas suprato, kad, be visą to, 
karas su pūnais peraugo į karą su galais, ir įsakė 
pretoriui C. Atilijui su vienu romėnų legionu ir 
penkiais tūkstančiais sąjungininkų — juos konsulas 
papildomai pašaukė — skubėti į pagalbą Manlijui. 
Atilijus pasiekė Tanetą be jokio pasipriešinimo — 
mat, priešai iš baimės paskubėjo pasitraukti, 

P. Kornelijus su naujai sudarytu legionu vieloj 
to, kuris buvo pasiųstas, su pretorium išplaukė iš 
miesto šešiasdešimčia karo laivų ir leidosi išilgai 
Etrurijos pakraščių, o nuo ten Ligurijos ir Saliu- 
vijų kalnų link, pasiekė Masiliją ir prie artimiau- 
sių Ronos žiočių — beje, ši upė įteka į jūrą smar- 
kiai išsišakojusi — pasistatė stovyklą, nebūdamas 
visiškai įsitikinęs, ar Hanibalas perėjo Pirėnų kal- 
nus. Sužinojęs,. kad Hanibalas planuoja pereiti ir 
per Roną, jis nebuvo tikras, kurioj vietoj užbėgti 
jam už akių; kadangi jo kariai dar nebuvo visiškai 
atsigavę nuo jūros ligos, jis pasiuntė tuo tarpu 
pirmyn tris šimtus rinktinių raitelių, 0 palydovais 
masiliečius ir galus iš pagalbinės kariuomenės, kad 
šie viską išklausinėių ir, įsilaisę saugioje vietoje, 
pasižvalgytų į priešą. Pūnas bauginimais ar papir- 
kimais sutramdęs likusias galų gentis, jau buvo 
pasiekęs ir galingos volkų genties laukus. Volkai 
įsikūrę abiejose Ronos pakrantėse, bet, nepasitikė- 
dami galimybe alremti pūnus šiapus Ronos ir no- 
rėdami, kad upė juos apsaugotų, beveik visą savo 
manią perkėlė į priešingą krantą ir pasiryžo gink- 
lais išsilaikyti jame. Kitus Ronos pakraščių gy- 
ventojus ir iš tų pačių volkų tuos, kurie buvo likę 
savo gyvenvietėse, Hanibalas paveikė dovanomis, 
kad jie iš visur surinktų laivus ir statytų naujus; 
be io, ir patys volkai troško kuo greičiau išvaduoti 
savo kraštą, tuoj pat išvedant kariuomenę, — juk to- 
kia žmonių masė vargino. Tokiu būdų buvo su- 
trauktas milžiniškas skaičius laivų ir valčių, grei- 
tomis paruoštų netolimam plaukiojimui; naujas val- 

tis galai, pirmieji rodydami pavyzdį, skobė iš mė- 
džių kamienų: po to, ir patys kariai, susižavėję 
uek statybinės medžiagos gausumu, tiek ir lengvu 
darbu, tašė tikrus lovius, nebežiūrėdami nieko, vien 
kad jie galėtų išsilaikyti ant vandens su kroviniu 
ic kad jais būtų galima persikelti su savo manta. 

27. Kai jau visiškai buvo pasiruošta persikėli- 
mui, iš kitapus upės ėmė grasinti įsitvirtinę ant 
kranto priešų raiteliai ir pėstininkai. Hanibalas įsa- 
kė Bomilkaro sūnui Hanonui pirmos naktinės 
sargybos metu su kariuomenės daliniu, sudarytu 
daugiausia iš ispanų, leistis į vienos dienos žygį 
prieš upės tėkmę ir, kur tik galima, kuo slapčiausiai 
persikėlus per upę, panaudoti apeinamąjį manevrą, 
kad, reikalui esant, smogtų priešui iš užnugario ir 
jį nublokštų. Tam tikslui paskirti galų vadai davė 
žinią, kad maždaug už dvidešimt penkių. mylių 
aukštyn, toj vietoj, kur upė išsišakoja, yra brasta — 
mat, apsėmusi iš visų pusių mažą salelę, jos vaga 
yra platesnė, o dėl to ir seklesnė. Ten paskubomis 
buvo prikirsta medžių ir prigaminta kelių, kad 
jais būtų galima perkelti arklius, žmones bei kitus 
krovinius. Ispanai, susikimšę drabužius į odinius 
krepšius, o patys, užsidėję mažus odinius skydus ir 
atsigulę ant jų, be jokio vargo perplaukė upę. Ir 
kita kariuomenės dalis, kuri buvo permesta suka- 
bintais keltais, išvargusi po nakties žygio ir dienos 
darbo, pasistatė ant upės kranto stovyklą ir mė- 
gavosi vienos dienos poilsiu, o Hanonas tuo tarpu 
įtemptai apmąstė tai, kas būtina sėkmingam plano 
įgyvendinimui. Kitą dieną išžygiavę, ant kalvelės 

sukurto laužo dūmais davė ženklą Hanibalui, kad 
jau perėjo upę ir esą netoliese. Kai Hanibalas tatai 
pastebėjo, bijodamas praleisti progą, irgi davė 
ženklą persikelti. Pėstininkams jau buvo paruoštos 
ir pritaikytos persikėlimui valtys, o raiteliams ša- 
lia arklių — laivai. Didžiųjų laivų vilkstinė, slen- 
kanti aukščiau tam, kad atlaikytų upės srovės 
veržiumą, kėlė nuotaiką žemiau besikeliantiems 
valtimis pėstininkams. Dauguma arklių plaukė pas- 
kui laivus pririšti pavadžiais, išskyrus tuos, kurie 
buvo įkelti į laivus pabalnoti ir pažaboti, kad, iš- 
lipus į krantą, raiteliai tučtuojau galėtų ant jų 
sėsti. 

28. Galai tekini puolė pasitikti jų ant kranto 
pagal savo paprotį su visokiais kauksmais ir karo 
dainomis, virš galvų purtydami skydus, o dešine 
kratydami ietis, nors priešais jiems ir kėlė siau- 
bą tokia aibė laivų, kuriuos lydėjo putojantis upės 
šniokštimas ir sumišas valtininkų ir karių riksmas: 
vieni šūkavo, skrosdami garmančią upę, o kiti, kol 
kas likę krante, drąsino besikeliančius saviškius. 
Dar didesnis riksmas iš užpakalio, negu iš priekio, 
persmelkė jau ir taip prisidrebėjusius galus, kai jų 
stovyklą užpuolė Hanonas. Veikiai čia atsirado ir 
pats Hanibalas, todėl baimė ėmė kaustyti juos iš 
abiejų pusių: juk priekyje iš laivų veržėsi į kran- 
tą didžiulės ginkluotos pajėgos, o iš užpakalio ne- 
tikėtai spaudė išrikiuotos kariuomenės gretos. Po 
to, kai pamėginę priešintis abiem frontais, galai 
buvo sumušti, jie ėmė skintis kelią ten, kur jis 
atrodė prieinamiausias, ir baimingai nėrė į visas 

puses —į savo kaimus. Hanibalas, nebekreipdamas 
dėmesio į pakrikusių galų šurmulį, permetęs liku- 
sią kariuomenę, pasistatė stovyklą. Aš manau, kad 
buvo daugybė priemonių perkelti drambliams, o 
kaip iš tikrųjų visa tai buvo daroma, pasakojama 
įvairiai. Kai kurie rašytojai sako, kad, suvarius 
dramblius ant kranto, aršiausią iš jų Varovas įsiu- 
tindavo, tada, šiam brendant į vandenį, anas vVy- 
davęsis ir patraukdavęs paskui save bandą. Kiek- 
vieną išsigandusį gelmės ir nebesiekiantį kojomis 
dugno, pati upės srovė išnešdavusi į priešingą kran- 
tą. Beje, plačiau žinoma, kad drambliai buvo per- 
metami keltais. Kiek ta priemonė galėjo atrodyti 
saugesnė, prieš ją panaudojant, tiek, ją panaudo- 
jus, pasirodė palikimesnė esanti. Vienas kelias 
dviejų šimtų pėdų ilgio ir penkiasdešimties pločio 
buvo nutiestas nuo kranto į upę, o kad jis pavan- 
deniui nenuplauktų, pritvirtintas daugybe stiprių ly- 
nų prie aukštutinio kranto, po to panašiai kaip ir 
tiltas pabarstytas žemėmis, kad gyvuliai žengtų 
juo drąsiai, tarsi kieta žeme. Kitas to paties plo- 
čio ir šimto pėdų ilgio keltas, pritaikytas perkėli- 
mui per upę, buvo prijungtas prie ano; tada dramb- 
liai, užvaryti ant pirmojo, tvirtai stovinčio kelto, 
ėjo juo tarsi keliu, priekyj žengiant patelėms. Vos 
jie perlipo ant prijungto mažesniojo kelto, tuoj 
pat buvo atrišti lynai, kuriais šis buvo lengvai pri- 
tvirtintas prie ano, ir keletas lengvų irklinių lai- 
vų ėmė tempti jį į kitą krantą. Tokiu būdu, išlai- 
pinus pirmuosius, po to pakartotinai buvo perkel- 
ti ir kiti. Drambliai nė kiek nebijojo, kol juos 

varė keltu, tarsi plačiu tiltu. Pirmą kartą baimė 
apniko, kai, atrišus keltą, jie pasijuto nešami upės 
gelmėn. Tada, spausdamiesi vienas prie kito, kraš- 
tiniams pasitraukus toliau nuo vandens, šiek tiek 
nerimavo, kol pati baimė -— juk besižvalgydami 
aplink matė vien vandenį — juos nuramino. Kai 
kurie, taip ir nenusiraminę, net į upę įkrito, tačiau 
dėl savo svorio išsilaikė ant kojų ir, nubloškę va- 
rovus, atsargiai, žingsnis po žingsnio, ieškodami 
seklumos, iškopė į sausumą. š 

29. Tuo metu, kai dar tebebuvo perkelinėjami 
drambliai, Hanibalas pasiuntė penkis šimtus nu- 
midų raitelių į romėnų stovyklą pasižvalgyti, kur 
išsidėstę ir kokio didumo yra karinės jų pajėgos 
ir ką jos veikia. Šiam raitelių daliniui užbėgo už 
akių trys šimtai romėnų raitelių, kurie, kaip ką 
tik minėta, buvo pasiųsti nuo Ronos žiočių. Užsi- 
mezgė aštresnės kautynės, negu galima buvo ti- 
kėtis, sprendžiant iš besikaujančiųjų skaičiaus, mat, 
neskaitant daugybės sužeistųjų, ir nukautųjų abie- 
jose pusėse irgi buvo beveik po lygiai, ir tik nu- 
midų bėgimas ir baimė suteikė pergalę jau visiš- 
kai išsekusiems romėnams. Nugalėtojų krito apie 
šimtas šešiasdešimt, ne visi iš jų romėnai, dalis ir 
galų, o nugalėtųjų — daugiau kaip du šimtai. Nors 
šitokia pradžia, o drauge ir karo Iemtis pranašavo 
romėnams sėkmingą viso karo baigtį, tačiau pa- 
vienės atmainingos kautynės lygiai žadėjo ir krau- 
ju apšlakstytą pergalę. Tokiu būdu, kai, pasibaigus 
mūšiui, pas abu karvedžius sugrįžo jų daliniai, 
tai ir Scipionas negalėjo tvirtai pasiryžti, o turėjo 

veikti, tik atsakydamas į priešų planus bei jo pra- 
dėtus veiksmus, ir Hanibalas svyravo, ar jam tęs- 
ti pradėtą žygį į Italiją, ar susikibti su pirmuoju 
pasipainiojusiu jam kariuomenės daliniu. Bet pakol 
kas nuo kautynių Hanibalą nukreipė atvykę bojų 
pasiuntiniai su kunigaikštuku Megalu, tvirtindami 
patys būsią vadovais žygyje ir sąjungininkais pa- 
vojaus atveju. Ilaliją, jų nuomone, reikia pulti 
visomis jėgomis, niekur jų neiššvaisčius. Žinoma, 
dauguma kareivių, dar neišblėsus iš atminties anks- 
tesniam karui, bijojo priešo, bet dar labiau jie 
būkštavo tolimo žygio ir Alpių: šiaip ar taip, jų 
nemačiusiems, o žinantiems tik iš gandų, Alpės 
buvo šiurpulingos. 

30. Hanibalas, tvirtai nusprendęs tęsti žygį ir pul- 
„ti Italiją, sušaukė kareivių susirinkimą ir įvairiais 
būdais, čia papeikdamas, čia paakstindamas, tokiais 
žodžiais drąsino jų sielas: „Aš stebiuosi, iš kur 
tas staigus išgąstis, sukaustęs iki šiol bebaimes 
jūsų širdis? Šitiek metų jūs ėjote karo tarnybą 
nugalėdami ir iš Ispanijos nepasitraukėte tol, kol 
visos gentys ir visos žemės, supamos dviejų prie- 
šingose pusėse esančių jūrų, atsidūrė kartaginiečių 
rankose. Po to, pasipiktinę, kad romėnų tauta tar- 
si nusikaltėlių reikalauja visų Sagunio apgulėjų, 
peržengėte Ebrą, norėdami išdildyti romėnų var- 
dą ir išlaisvinti pasaulį. Tada, kai traukėte iš va- 
karų į rytus, niekam neprailgo kelionė, o dabar, 
matydami, kad kur kas daugiau kelio nueita, Pi- 
Tėnų kalnai, apgyventi laukinių genčių, įveikti, 
Rona, šitokia didžiulė upė, besipriešinant tūkstan- 

čiams galų, pereita, pažabojus net jos pačios tėk- 
mę, dabar, kai prieš akis jūs matote Alpes, už ku- 
rių jau Italija, sustojote lyg ibesti, pailsę prie pat 
priešų vartų. Nejaugi jūs manole, kad Alpės — tai 
Las nors kita, o ne aukšti kalnai? Įsivaizduokite, 
jas kiek aukštėlesnes už Pirėnų kalnų keteras, bet 
jokia jų viršūnė tikrai nesiekia dangaus, ir žmo- 
nėms visiškai nesunku jas pereili. Juk Alpėse gy- 
venama ir žemė dirbama, jos gimdo ir maitina gy- 
vas būtybes. Kad ir tie patys pasiuntiniai, — juos 
jūs matėte — ne ant sparnų pasikėlę peržengė Al- 
pes; tad jei jos pereinamos saujelei, tai pereina- 
mos ir kariuomenei. Tarp kitko,“ tų pasiuntinių 
protėviai ne čionykščiai — jie ateiviai žemdirbiai 
iš Italijos ir tas pačias Alpes didžiuliais būriais su 
vaikais ir žmonomis kaip naujakuriai ne kartą sau- 
giai yra perėję. Tad kokios gi gali būti neįvei- 
kiamos kliūtys pereiti jas ginkluotam kareiviui, 
nieko su savim nesinešančiam, vien ginklus? Kiek 
pavojų ir kiek vargo teko patirti, ištisus aštuonis 
mėnesius imant Saguntą! Nejaugi jums atrodo, 
kad esama dar didesnio vargo ar sunkumų, kurie 
sukliudytų pradėtą žygį į pasaulio sostinę Romą? 
Galai kitados buvo paėmę tai, prie ko šiandien 
aš, Hanibalas, negaliu tikėtis prisiartinti. Ką gi, 
arba, atsisakę ryžto bei narsumo, nusileiskite pasta- 
rosiomis dienomis tiek kartų nugalėtai tautai, ar- 
ba tikėkitės, kad žygio galas — tai Marso laukas, 
esąs tarp Tiberio ir Romos sienų!" 

31. Uždegęs karius šitokia padrąsinančia kalba, 
Hanibalas liepė pasirūpinti kūnais ir ruoštis į ke- 

lionę. Kitą dieną, išvykęs Ronos pakrante aukštyn, 
pasiekė vidurinę Galiją; nors tas kelias Alpių link 
nebuvo tiesesnis, bet Hanibalas buvo įsitikinęs, 
kad, juo toliau jis patrauks nuo jūros, tuo mažiau 
galimybių, jog pastos kelią Romėnas, su kuriuo 
jis neketino susikauti tol, kol pasieks Italiją. Po 
keturių kelionės dienų jis atvyko prie Salos. Ten 
susilieja Izara ir Rona, krintančios iš skirtingų Al- 
pių grupių ir apjuosusios sklypelį žemės, kuriam, 
likusiam vidury, ir duotas Salos vardas. Netoliese 
gyvena alobrogai, gentis jau tada nenusileidžianti 
jokiai galų genčiai turtais ir šlove. Tuo metu ją 
draskė tarpusavio vaidai — broliai kivirčijosi dėl 
karališkos vaidžios: vyresnįjį, tą, kuris ilgą laiką 
valdė, vardu Branėjus, spaudė jaunesnysis brolis 
su savo draugija, daugiau besiremiąs jėga, negu 
teise. Kai tą kivirčą išspręsti buvo pavesta Ha- 
nibalui, kaip jis ir norėjo, šis, tapęs trečiųjų teis- 
mo teisėju, sostą vėl pripažino vyresniajam, nes 
tokia buvo senato ir aukštų valdininkų nuomonė, 
Už tą paslaugą buvo atsilyginta maisto produktais 
ir kalnais visokių gėrybių. ypač drabužių, kuriais 
vertė apsirūpinti šalčiais garsėjančios Alpės. Po iš- 
spręsto alobrogų kivirčo skubėdamas Alpių link, 
Hanibalas kelią pasirinko ne tiesia kryptimi, bet 
pasuko į kairę, į trikastinus, o iš ten tolimiausia 
vokoncijų žemės siena patraukė trikorijų kraštan 
ir kelyje nesutiko jokių kliūčių, kol pasiekė Dru- 
encijos upę. Tai Alpių upokšnis, ir iš visų Galijos 
upių ja, be abejo, sunkiausia persikelti. Nors ji 
neša didžiulius vandenis, tačiau netinka laivybai, 

nes, netramdoma krantų, tekėdama daugeliu atša- 
kų, ir, be to, ne visada tomis pačiomis, nuolat su- | 
daro naujas seklumas ir naujas gelmes; dėl tos 
priežasties net ir pėsčiam nežinia kur koją statyti, 
be to, ji ritina ir riedulinius akmenis, taigi pati- 
kimai ir saugiai bristi ja visiškai neįmanoma. Ir 
tada, kaip tik patvinusi nuo liūčių, besikeliantiems 
į kilą pusę kartaginiečiams ji pridarė daug bė- 
dos — nesuprasdami vienas kito šauksmų, jie pa- 
simetė savo pačių maišatyje. 

32. Trečią dieną po to, kai Hanibalas pajudėjo 
nuo Ronos krantų, konsulas P. Kornelijus, su kau- 
tynėms išrikiuota kariuomene patraukė į priešų 
stovyklą, ketindamas tuoj pat susikauti. Tačiau, 
išvydęs Luščius apkasus ir kad nelengva jam bus 
pavyti taip toli nužygiavusius, grįžo prie jūros ir 
laivų, manydamas, kad tokiu būdu bus saugiau ir 
Jengviau užbėgti už akių besileidžiančiam nuo Al- 
pių Hanibalui. Kad neliktų be jokios romėnų pa- 
galbos Ispanija, kuri burtų keliu buvo atitekusi 
P. Kornelijui, jis pasiuntė ten prieš Hasdrubalą 
savo brolį Gn. Scipioną su labai didele kariuome- 
ne ne vien tik išlaikyti seniems sąjungininkams 
ir įsigyti naujiems, bet ir išvaryti iš Ispanijos Has- 
drubalą. Patsai Kornelijus su visiškai menkomis 
pajėgomis išplaukė į Genują, planuodamas ginti 
Italiją su ta kariuomene, kuri stovėjo išsidėsčiusi 
Po upės pakrantėse. Hanibalas nuo Druencijos 
„upės, eidamas daugiausia per lygumą, kur gyveno 
taikingai nusiteikę galai, atžygiavo prie Alpių. 
Nors apie jas kareiviai ir anksčiau žinojo iš- gan- 

dų, kurie nežinomus dalykus paprastai smarkiai 
išpučia, tačiau dabar, iš arti pažvelgus į kalnų vir- 
šūnes ir beveik dangų remiančius sniegynus, į su- 
krypusias, ant uolų prigludusias lūšnas, į gyvulius 
bei galvijus, tirtančius nuo šalčio, apžėlusius ir 
apskretusius žmones, visą gyvąją ir negyvąją gam- 
tą, apsitraukusią šerkšnų, — kur kas šiurpiau tat 
pamatyti, negu išgirsti, — visa tai vėl iš naujo su- 
kėlė jiems siaubą. Vos tik Hanibalo kariuomenė 
ėmė kopti į pirmąsias kalvas, stūksančiose aukš- 
tumose pasirodė susispietę kalniečiai; jeigu jie bū- 
tų išsidėstę nepastebėti slėnyje ir iš karto pakilę 
į kovą, tai Hanibalui būtų sudavę didžiulį smū- 
gi ir privertę bėgti. Hanibalas davė ženklą susto- 
ti, pasiuntė galus išžvalgyti vietovę, 0 po to, pa- 
tyręs. kad ten nėra praėjimo, pasistatė stovyklą 
tarp visokių skardžių ir prarajų, pačiame erdviau- 
siame slėnyje. Tada, sužinojęs iš tų pačių galų, 
įsileidusių su kalniečiais į pašnekesius, — jie vieni 
nuo kitų mažai tesiskyrė kalba ir papročiais — tar- 
tarpeklis saugomas tik dieną, o naktį kiekvienas 
gynėjas smunka į savo lūšną, Hanibalas, vos prašvi- 
tus, prisėlino prie kalvų, tarsi ketindamas iš atvi- 
ros vietos ir dienos metą prasibrauti pro tarpeklį 
jėga. Po to jis, visą dieną praleidęs, darydamas ne 
tai, kam iš tikro ruošėsi, toje pačioje vietoje, kur 
buvo sustojęs, vėl įsitvirtino stovyklą. Kai tik pa- 
juto, kad kalniečiai pasitraukė nuo kalvų, o jų 
sargybos toli viena nuo kitos, dėl akių sukūręs 
laužų daugiau, negu buvo stovykloje žmonių, pa- 
likęs gurguolę kartu su raiteliais ir didesne dalimi 

pėstininkų, pats su lengvai ginkluotais, bet pajė- 
giausiais vyrais staiga perėjo tarpeklį ir įsitvirtino 
Lose pačiose kalvose, kurias ką Lik laikė priešai. 
33. Po to, vos praaušus, karinė stovykla buvo 
iškelta ir likusi kariuomenė ėmė žygiuoti pirmyn. 
Jau ir kalniečiai, davus ženklą, ėmė rinktis iš sa- 
vo slėptuvių į įprastą stovėjimo vietą, bet staiga 
išvydo, kad viena priešo dalis, užėmusi jų tvirtovę, 
grėsmingai tykoja virš galvų, o kita traukia ke- 
liu. Ir viena, ir kita aplinkybė kartu atsivėrusi 
prieš galų akis ir protus, trumpam juos mirtinai 
pritrenkė, bet, atsitokėję ir pamatę sumaištį tar- 
peklyje bei kariuomenę krinkant dėl jos pačios 
panikos, o ypač dėl besibaidančių arklių, nuspren- 
dė, kad mažiausių jų veiksmų, prisidėsiančių prie 
tos pačios panikos, užteks pūnų pražūčiai. Todėl, 
pripratę vienodai laipioti takais ir be takų, ėmė 
leistis nuo uolų iš įvairių pusių. Pūnai kentėjo ir 
nuo priešų puolimo, ir dėl vietovės nepatogumo, 
o dar daugiau nuo stumdymosi tarpusavyje, negu 
nuo kovos su priešais, kadangi kiekvienas suko 
savo kailį, kad tik išvengtų pavojaus. Ypač di- 
delį pavojų kariuomenėje sudarė arkliai. Išgąsdin- 
ti klaikių riksmų, kurie stiprėjo, aidu atsimušdami 
į miškelius ir slėnius, arkliai blaškėsi į šalis, 0 už- 
gauti pataikiusių mestų akmenų ar sužeisti strėlių, 
tiek įsibaidydavo, kad parblokšdavo daugybę žmo- 
nių su visokiais ryšuliais; kadangi tarpeklis iš 
abiejų pusių buvo su stačiais skardžiais ir prara- 
jomis, tai daugelis buvo dėl spūsties stačia galva 
nublėkšti į bedugnę, kai kas dargi iš ginkluotų 

tarpo; ypač šiurpiai, tarsi griūtis, garmėjo mulai su 
Kkroviniais. Sunku ir kraupų buvo žiūrėti į visa 
tai, ir Hanibalas valandėlei sustojo ir prilaikė sa- 
vuosius, kad jie nekeltų dar didesnio triukšmo ir 
sąmyšio. Pagaliau, pamatęs, kad kariuomenės gre- 
tos jau pralaužiamos ir gresia pavojus beprasmiš- 
kai pervesti kariuomenę, tegu ir išsaugotą, tačiau 
be gurguolės, jis metėsi nuo viršaus ir puolimu 
išsklaidė priešą, nors tuo ir įvarė baimės saviš- 
kiams. Tiesa, ta baimė po to, kai, kalniečiams iš- 
bėgiojus, keliai ištuštėjo, bematant atlėgo, ir vei- 
kiai visi buvo pervesti ne tik saugiai, bet ir ra- 
miai. Tuoj po to Hanibalas paėmė tvirtovę, kuri - 
buvo kartu ir svarbiausias tos srities miestas, bei 
aplinkinius kaimelius; pagrobta duona ir mėsa jis 
ištisas tris dienas maitino kariuomenę, o kadangi 
nebekliudė nei kalniečiai, iš pirmo karto nublokšti, 
nei siaura vieta, tai Hanibalas per tas tris dienas 
pasistūmėjo šiek tiek pirmyn. . 

34. Iš ten buvo atvykta į kitą, tirštai kalniečių 
apgyventą kraštą. Čia tik per plauką Hanibalas iš- 
vengė pražūties, ir ne atvirame kare, o per savo 
išmonės: klastą ir pinkles. Pas jį atvykę tarpinin- 
kai — tvirtovių vadai — priminė, kad svetimos ne- 
laimės jiems buvusios naudinga pamoka ir kad jiems 
esą svarbiau išbandyti pūnų draugystę, o ne jų gin- 
kluotą jėgą, dėl to jie klusniai pildysią tai, kas 
bus įsakyta: tepriimąs maistą, kelionės vadovus, 
o pažadų ištesėjimui —ir įkaitus. Hanibalas, apgal- 
vojęs, kad nėra reikalo nei aklai jais patikėti, nei 
jų atstumti, — juk atvirai suniekinti jie galėtų 

tapti priešais — maloniai jiems atsakė ir, priėmęs 
duotus įkaitus bei maistą, pačių suneštą ant kelio; 
patraukė paskui jų vadovus darniai išrikiuotomis 
gretomis, visiškai ne taip, kaip per taikingą šalį. 
Pirmose vorose buvo drambliai ir raiteliai, įkandin 
jų sekė pats Hanibalas su kariuomenės branduoliu, 
tai yra, pėstininkais, žvalgydamasis aplinkui ir la- 
bai neramus. Kai tik priėjo kelio siaurumą, kur 
vieną jo pusę gožė viršui kabanti kalno uola, 
aplinkui iš užuolandų pasipylę barbarai užpuolė ka- 
riuomenę iš priekio ir iš užpakalio, iš arti ir iš toli, 
ir ėmė ritinti į ją didžiulius uolų luitus. Didelė žmo- 
nių masė spaudė iš užpakalio. Į juos nukreiptas 
priešų puolimas įtikinamai įrodė, kad, jei nebūtų 
buvusio kariuomenės užnugario, tai tarpukalnėje ji 
būtų patyrusi milžinišką smūgį. Net ir dabar, pa- 
tyrus, baisiausią pavojų, buvo išlikta nuo pražūties 
tik per plauką. Kol Hanibalas lūkuriavo, nesiryž- 
damas vesti kariuomenę į kelio siaurumą, nes, nors 
jis pats ir pridengė raitelius, tačiau nebuvo palikęs 
jokios pagalbos užpakalyje esantiems pėstininkams, 
išbėgę iš šonų kalniečiai ir perkirtę per vidurį ka- 
riuomenę, užėmė kelią, tad Hanibalui ištisą naktį 
teko praleisti atskirtam nuo raitelių ir gurguolės. 

35. Sekančią dieną, jau tik kartkartėmis bepul- 
dinėjant barbarams, kolonos buvo sujungtos ir tar- 
pukalnė įveikta, nors ir su nuostoliais, tačiau dau- 
giau žuvo gyvulių negų žmonių. Nuo to karto 
kalniečiai jau grupelėmis, veikiau kaip plėšikų gau- 
jos, o ne pagal karo taisykles užpuldinėjo tai prie- 
šakines, tai užpakalines rikiuotės gretas, atsižvelg- 

4. Hanibalo karas 


dami į tai, kiek patogi buvo vieia arba kiek patys 
kariai, išsišovę į priekį ar likę užpakaly, suteikė 
progą pulti. Nors drambliai vos judėjo koja už ko- 
jos siaurais ir skardingais takais, tačiau užtikrino 
kariuomenei saugumą nuo priešų, nes kur tik jie 
pasirodydavo, nepratusiems artintis prie jų būdavo 
baugu. Devintą dieną buvo pasiektos Alpių viršū- 
nės, kopiant dažniausiai ne takais ir klaidžiojant 
gal dėl vadovų klastos, o gal ir dėl to, kad nepa- 
sitikėta jais, o einant atsitiktinai, akipločiu, teko 
grįžti į slėnius. Alpių viršukalnėje kariuomenė pra- 
stovyklavo porą dienų, ir išsekusiems nuo vargų 
ir kautynių kariams buvo leista pailsėti; grupelė 
mulų, kurie aukščiau nuslydo nuo uolų, dabar ka- 
riuomenės pėdsakais sugrįžo į stovyklą. Iškentus 
šiliek negandų, Hanibalo karių pasibiaurėjimui, nak- 
čia, nusileidus plejadėms, iškrito dar ir sniegas, ku- 
ris sukėlė didžiulį siaubą. Praaušus išžygiavusi snie- 
gu apklotomis viršūnėmis kariuomenė vos bepa- 
vilko kojas — nuovargis ir nusivylimas atsispin- 
dėjo visų veiduose. Hanibalas, aplenkęs vėlia- 
vas ir užsilipęs ant vieno iškyšulio, iš kur plačiai 
į tolį vėrėsi reginys, įsako kareiviams sustoti ir 
parodo Italiją ir Alpių papėdėje, aplink Po upę, 
besidriekiančius laukus; jis jiems pareiškia, kad 
jie jau peržengę ne tik Italijos, bet ir Romos mies- 
to sienas, visa kita vyksią lengvai ir sklandžiai — 
vienas, Na, daugiausia dų puolimai, ir savo ranko- 
se turėsią Italijos tvirtovę ir sostinę. Po šių žodžių 
kariuomenė ėmė slinkti pirmyn, visiškai nebepul- 
dinėjant priešams, nebent kiek iš pasalų, progai 

pasitaikius. Beje, Ieistis buvo daug sunkiau, negu 
prieš tai kopti, nes nors didžioji Alpių nuokalnių 
dalis iš Italijos pusės buvo trumpesnė, bet daug 
statesnė. Beveik visas kelias buvo skardingas, siau- 
ras bei slidus, sunku buvo išsilaikyti neparkritus, 
ar, šiek tiek susverdėjus, vėl tvirlai atsistoti ant 
kojų —tad griuvo vieni ant kitų tiek gyvuliai, 
tiek ir žmonės. 

36. Pagaliau jie priėjo dar siauresnį taką su sta- 
čiais skardžiais, kur uolos lyg siena stūksojo taip, 
kad ir lengvai ginkluotas karys apčiuopomis, įsi- 
tvėręs rankomis už styrančių aplink šakų ar prisi- 
laikydamas medžių kamienų, vos vos galėjo nusi- 
leisti. Ta vieta jau savaime buvo skardinga, o ne- 
seniai įvykus griūčiai, susidarė pakriūtė ne ma- 
žiau kaip tūkstanties pėdų gylio. Kai raiteliai ties 
ja sustojo, tarsi kelio galą priėję, Hanibalui, besi- 
slebinčiam, dėl ko tai įvyko, buvo pranešta, kad 
kelią pastojo status skardis. Tada jis pats nuvyko 
pasižiūrėti tos vietos. Abejoti neteko, ir jis pa- 
suko kariuomenę atgal, nors ir dideliu lankų— 
kiek akis užmatė, čia nebuvo nė anksčiau praminto 
jokio takelio. Tačiau pasirodė, kad ir šiuo keliu eiti 
neįmanoma, nes, kai senas ir Lirpstantis sniegas 
apsidengė storoku sluoksnių naujojo, tai, nors iš 
pradžių einant šiuo puriu ir giliu sniegu kojos 
nedaug ieklimpo, bet, vos tik jis ištirpo nuo to- 
kios daugybės žmonių ir gyvulių mindžiojimo, žmo- 
nės ėmė žengti pliku ledu ir tirpstančio, pažliugu- 
sio sniego koše. Koktu buvo žiūrėti, kas ten dėjo- 
si: ant slidaus ledo negalima buvo pastatyti ko- 

jos,— šlaite jos daug greičiau slydo, o kai žmonės 
mėgino pasikelti, remdamiesi rankomis arba ke- 
liais, tai, ėmus čiuožti ir šiems ramsčiams, teko 
vėl griūti; medžių, į kurių šaknis nors koja ar 
ranka būtų buvę galima atsiremti, arti nebuvo, 
taip ir kapanojosi visi ant plyno ledo ar po pa- 
žliugusį sniegą. Užlipę ant sniego arkliai ir mulai, 
kartais pralaužę ledą, įsmukdavo iki pat apačios, 
parkritę ir besikapanodami tik dar labiau įgrimz- 
davo, ir todėl daugelis tįsodavo pasliki, tarsi su- 
pančioti kieto 'storo ledo. 

37. Pagaliau, bergždžiai nusikamavus nilas 
irc žmonėms, Hanibalas Alpių viršūnėje pasistatė 
stovyklą, prieš tai su didžiausiu vargu nuvalęs pa- 
rinktą jai vietą — šitiek sniego teko nukasti ir pa- 
šalinti! Po to kareiviai buvo suvaryti prakirsti ta- 
ko per uolą — vien per. ją galima buvo pereiti — 
o kadangi reikėjo daužyti akmens luilus, tai, nu-' 
leidę čia pat didžiulių medžių ir juos apgenėję, ėmė 
krauti iš jų ant tos uolos milžinišką laužą; pakilus - 
smarkiam vėjui, galinčiam įpūsti liepsną, jį užkūrė 
ir, užpylę acto ant jau pleškančios uolos, ją tokiu 
būdu suminkštino. Taip nuo karščio supleišėjusią 
uolą kareiviai prakapoja geležiniais kirtikliais, jos 
kyšulius aplygina, iškirsdami nedidelius laiplelius, 
kad jais galima būtų nuvesti ne tik mulus su ark- 
liais, bet net ir dramblius. Keturias dienas buvo 
sugaišta prie tos uolos, o per tą laiką gyvuliai vos 
iš bado neišgaišo— juk viršūnės beveik plikos, 
ojei ir yra kiek žolės, tai ji po sniegu. Kiek žemiau 
slėnyje buvo jau ir saulės apšildomų kalvelių, ir 

upelių prie pat miškų, ir vietų, dosniau atlyginan- 
čių žmogaus triūsą. Ten, paleidus gyvulius pasi- 
ganyti, buvo leista atsikvėpti ir žmonėms, pailsu- 
siems beliesiant kelią. Iš ten po trijų dienų ka- 
riuomenė nusileido į lygumą, kur klimatas buvo 
kur kas švelnesnis už čiabuvių papročius. 

38. Šilaip tad maždaug Hanibalas pasiekė Italiją, 
kai kurių istorikų nuomone, po penkių mėnesių 
nuo išžygiavimo iš Naujosios Kartaginos, Alpes 
pereidamas per penkiolika dienų. Kiek Hanibalas 
turėjo kariuomenės, įžengęs į Italiją, istorikai tiks- 
liai nežino. Tie, kurie laikosi didžiausio skaičiaus, 
rašo buvus šimtą tūkstančių pėstininkų ir dvidešimt 
tūkstančių raitelių. o kurie mažiausiojo, sako, kad 
dvidešimt tūkstančių pėstininkų ir šešis tūkstan- 
čius raitelių. Istorikas L. Cincijus Alimentas, kuris 
sakosi buvęs Hanibalo paimtas į nelaisvę, būtų 
galėjęs geriausiai įtikinti, jei nebūtų išpūtęs skai- 
čiaus; mat, jis pridėjo galus su ligūrais: su šiais, 
pagal jį, buvo atvesta aštuoniasdešimt tūkstančių 
pėstininkų ir dešimt tūkstančių raitelių. Visai pa- 
naši į tiesą kai kurių autorių nuomonė, kad daug su- 
plaukė pas jį Italijoje — iš paties Hanibalo Alimen- 
tas neva girdėjęs, kad, perėjęs Roną, jis neteko 
trisdešimt šešių tūkstančių žmonių, didelio skaičiaus 
arklių ir kitų gyvulių. Nusileidus į Italiją, pati 
artimiausia gentis buvo taurinai, labai artimi ga- 
lams. Nors tatai visiems aišku, aš stebiuos, kokiu 
būtent kelių Hanibalas peržengė Alpes. Labiausiai 
paplitusi nuomonė, kad jis perėjęs Peninų Alpė- 
mis — minėtai Alpių viršūnei tas pavadinimas pri- 

gijęs nuo žodžio Poenus. Istorikas Celijus sako, 
kad Hanibalas keliavęs Kremonos viršukalne. Ta- 
čiau tie abu keliai jį būtų atvedę ne pas tauri- 
nus, bet per kalniečių salasų žemę pas Libijos 
galus. Visai nepanašu į tiesą tai, kad tuo metu iš 
ten buvo alviri keliai į Italiją; kaip ten bebūtų, 
bet Peninų papėdė buvo užtvenkta pusiau germa- 
niškos kilmės genčių. Beje, jeigu ką domina kal- 
nų pavadinimas, tai tos viršukalnės gyventojai se- 
dunai bei veragrai, dievaži, nieko nėra girdėję, 
kad tas pavadinimas būtų kilęs nuo pūnų persikė- 
limo; kalniečiai tą viršukalnę vadina Peninu todėl, 
kad toks vardas dievo, kuriam pašvęsta pati aukš- 
čiausia kalnų ketera. 

39. Hanibalui buvo paranku įsikišti į arlimiau- 
sios taurinų genties karą su insubrais. Bet apgink- 
luoti kariuomenę ir teikti pagalbą insubrams Ha- 
nibalas negalėjo; atokvėpio metu jo kariai itin gy- 
vai pajuto ką tik patirtas nelaimes, ir poilsis po 
vargų, išteklius po skurdo, švara po purvų ir 
apsileidimo skirtingai veikė apskretusius ir apžė- 
lusius jų kūnus. Visa tai suprasdamas, konsulas 
P. Kornelijus, laivais atplaukęs į Pizą ir priėmęs iš 
Manlijaus ir Atilijaus naujokus, įsigąsdinusius po 
gėdingo pralaimėjimo, nuskubėjo prie Po upės su- 
siremti su priešu, kol jo gretos dar pakrikusios. 
Bet, kai konsulas nuvyko į Placenciją, Pūnas jau 
buvo pasitraukęs iš savo stovyklavimo vietos ir 
smurtu užėmęs vieną taurinų miestą, tos genties 
sostinę, nes taurinai savo noru nenorėjo užmegzti 
draugystės su juo; jis būtų prisijungęs galus, gy- 

venančius prie Po upės, ne vien bauginimu, bet ir 
jiems patiems sutinkant, jei juos, betykojančius pro- 
gos atsimesti, nebūtų iš netyčių užklupęs konsulas 
ir suardęs jų planų. Hanibalas pasijudino iš tau- 
rinų, įsitikinęs, kad galai nežino, prie kurios ka- 
riaujančios šalies jiems reikia šlietis, ir paseks pas- 
kui tą vadą, kuris prisistatys jiems asmeniškai. 
Kariuomenės jau beveik matė viena kitą, susiėjo 
ir vadai, kurie, nors niekada gerai nepažinojo vie- 
nas kito, abu reiškė kits kitam ypatingą pagarbą. 
Mat, ir Hanibalo vardas romėnams buvo plačiai 
žinomas dar prieš Sagunto sugriovimą, ir Haniba- 
las tikėjo Scipioną šaunų vyrą esant, kadangi jis, 
o ne kas kitas buvo parinktas tinkamiausiu jo 
priešininkų; tokiu būdų vienas apie kitą jie susi- 
darė kuo palankiausią nuomonę ir skleidė ją ki- 
tiems, būtent: Scipionas nusipelnęs pagarbos tuo, 
kad, paliktas Galijoje, pasitiko įžengusį į Italiją 
Hanibalą, o Hanibalas — kad ryžosi tokiam drąsiam 
užmojui — peržygiuoti Alpes —ir ią užmojį įvyk- 
dė. Scipionas paskubėjo persikelti per Po upę ir, 
prie Ticino pasistatęs stovyklą ir nusprendęs pa- 
drąsinti karius, prieš išvesdamas juos į kautynių 
lauką, pasakė tokią kalbą: 

40. „Kariai, jei į kautynių lauką aš būčiau išve- 
des aną kariuomenę, kurią turėjau su savimi Ga- 
lijoje, nebūtų man buvę reikalo prabilti į jus; juk 
ar taip jau labai svarbu būtų įkvėpti tuos raite- 
lius, kurie šauniai susidorojo su priešų kavalerija 
prie Ronos upės, arba tuos pėstininkų legionus, su 
kuriais, persekiodamas besprunkantį tą patį priešą, 

vietoj pergalės įsigijau dumiančio į šalį ir atsisa- 
kiusio kautynių priešo pripažinimą? Nūnai, kadan- 
gi ana kariuomenė, surinkta Ispanijos provincijai 
ginti, vadovaujama mano brolio Gn.Scipijono ir 
mano nurodoma, kovoja ten, kur panorėjo senatas 
ir romėnų tauta, o stoti į mūšį prieš Hanibalą ir 
pūnus pasisiūliau aš pats ir savo noru pasiskelbiau 
jūsų konsulu bei vadu, naujam karvedžiui nedera 
daug kalbėti naujiems kariams. Kad visapusiškai 
susipažintumėte su karo pobūdžiu ir priešu, su ku- 
riuo jums teks kovoti, turiu priminti, kariai, kad 
tą priešą jūs jau nugalėjote pirmajame pūnų kare 
ir sausumoje, ir jūroje; ištisus dvidešimt metų jūs 
Jupote iš jo algas, o kaip karo grobį susigrąžinote 
iš jo Siciliją ir Sardiniją. Taigi šiose kautynėse ir 
jūsų, ir anų širdyse įsižiebs tokia drąsa, kokia pa- 
prastai užvaldo nugalėtojus ir nugalėtuosius. Ir dabar 
pūnai pasiruošę kautis ne dėl to, kad nori, o kad 
reikia. Nejaugi jūs tikite, kad priešas, nestojęs 
į mūšį su sveika kariuomene, dabar, perėjęs Alpes 
ir netekęs dviejų trečdalių savo pėstininkų ir rai- 
telių — daugiau jų žuvo, negu išliko gyvų, — įsi- 
gijo daugiau vilčių laimėti? Beje, jūs galite nesu- 
tikti su manim, sakydami, kad nors jų tik saujelė, 
tačiau jie pažvalėjo ir sustiprėjo ir jų veržlumui bei 
jėgai niekas negalės atsispirti. Nieko panašaus — 
tai tik žmonių šešėliai, išsekinti bado, šalčio, drėg- 
mės ir nešvarumų, susižaloję ir nusilpę, besigaly- 
nėdami su akmenimis bei uolomis; maža to, jiems 
gelia sąnarius, gyslos sustingę nuo sniego, o galū- 
nės pastirę nuo šalčio, ginklai atšipę ir sulūžę, 

o arkliai nusikamavę ir luoši. Su šitokia tad kavale- 
rija ir tokiais pėstininkais teks jums kautis; prieš 
save matote paskutinius priešo likučius, o ne prie- 
šą. Nieko laip labai nebijau, kaip lo, kad jiems ne- 
atrodytų, jog Alpės sutriuškino Hanibalą, o ne jūs 
kovos lauke. Bei gal taip ir derėjo, kad patys dievai, 
be jokio žmogaus įsikišimo, sukelia karą su vadų — 
sutarčių laužytoju ir jo tauta — ir nulemia jo baig- 
tį, o mes, įžeisti antroje vietoje po dievų, užbai- 
giame pradėlą ir nulemtą karą. 

41.Esu įsitikinęs, jog niekas nemano, kad aš 
taip gražbyliauju, norėdamas jus padrąsinti, o pats 
širdyje esu nusiteikęs kitaip. Galėjau aš su savo 
kariuomene patraukti į man paskirtą Ispanijos pro- 
vinciją, kur jau ir buvau nuvykęs. Ten aš būčiau 
turėjęs. patarėją ir pavojaus bendrininką brolį, 
o priešą verčiau Hasdrubalą, kaip Hanibalą, ir, be 
abejo, lengvesnę karo naštą; tačiau, plaukdamas 
laivais Galijos pakrantėmis, išgirdau gandą apie šį 
priešą, tad, išlipęs į sausumą ir pasiuntęs priekin 
kavaleriją, priartinau stovyklą prie Ronos upės. 
Raitųjų mūšių — ta kariuomenės dalimi man buvo 
lemta susikauti — išsklaidžiau priešą; nuo mano 
pėstininkų jie dūmė, kiek tik kojos nešė; kadangi 
sausuma vylis negalėjau, tad, grįžęs prie laivų, 
kuo greičiausiai padaręs didžiausią lanką jūra ir 
sausuma, pačioje Alpių papėdėje susidūriau akis 
į akį su išsigandusiu priešu. Kaip jums atrodo, ar 
kad aš, vengdamas kautynių, atsitiktinai susidūriau 
su priešu, ar kad lipų jam ant kulnų, kimbu ir 
šaukiu į lemiamą kovą? Įdomu žinoti, gal kartais 


57 


per dvidešimt metų žemė pagimdė kitus kartaginie- 
čius, o gal vis dėlto tai tie patys, kurie kovojo 
prie Egatų salų ir kuriuos jūs išleidote iš Eriko, 
įvertinę kiekvieną po dvylika denarų; na, o šis Ha- 
nibalas, ar jis ištikrųjų prilygsta Herkuliui žygiuo- 
se, kaip pats sakosi, ar jis —tik romėnų tautos 
duoklininkas ir tėvo paliktas vergas. Nebent jį 
kankintų Sagunto nusikaltimas, žinoma, prisiminus, 
jei ne nugalėlą tėvynę, tai bent savo namus ir tė- 
vą. bei sutartis, surašytas ranka Hamilkaro, kuris 
mūsų konsulo įsakymu išvedė iš Eriko įgulą, ku- 
ris murmėdamas ir sielvartaudamas priėmė sun- 
kias sąlygas, padiktuotas nugalėtiems kartaginie- 
čiams, ir kuris, pasitraukdamas iš Sicilijos, sutiko 
mokėti romėnų tautai duoklę. Todėl aš norėčiau, 
kad jūs, kariai, kovotumėte ne vien su tuo paki- 
limu, su kuriuo paprastai Kaujatės su kilais prie- 
šais, bet su ypatinga pagieža ir pykčiu, tarsi maty- 
dami prieš save vergus, nelauktai algręžusius prieš 
jus ginklus. Galima buvo apsuptuosius prie Eriko 
sunaikinti pačia žiauriausia žmonėms skirta baus- 
me — badu, galima buvo nugalėtojų laivyną per- 
mesti į Afriką ir per kelias dienas be jokio mūšio 
sugriauti Kartaginą; bet mes pasigailėjome mal- 
daujančiųjų, išleidome iš apsiausties, sudarėme tai- 
kos sutartį su nugalėtaisiais, o vėliau, kai jiems 
grėsė karas su Afrika, paėmėme savo globon. At- 
simokėdami už tai, jie su palrakėliu vaikėzu prie- 
šaky atsidangino užkariauti mūsų tėvynės. O, kad 
šios kautynės būtų jums vien garbės, o ne išsi- 
gelbėjimo reikalas! Jums nebetenka atsikariauti 

Sicilijos bei Sardinijos — apie jas kažkada buvo 
kalbama — dabar reikia kovoti dėl Italijos. Už mū- 
sų nugarų nėra kitos kariuomenės, kuri pastotų 
priešui kelią, jei mes neailaikytume, nėra nei ki- 
tų Alpių, kurios iš naujo atremtų jas pereinančiuo- 
sius. Čia, kariai, reikia priešintis taip, lyg kautu- 
mės prie Romos sienų. Kiekvienas galvokite, kad 
ginklais dengiate ne savo pačių, 0 savo žmonų ir 
mažų vaikų kūnus; nesisielokite vien namų reika- 
iais, bet tolydžio su pasididžiavimu apmąstykite, 
kad dabar į mūsų gretas sudėtos visos senato ir 
romėnų tautos villys; kokią parodysime jėgą ir 
drąsą, toks ateity bus Romos miesto ir valstybės 
likimas.“ Taip kalbėjo konsulas romėnų kariams. 

42. Hanibalas, nutaręs įkvėpti karius pirma pa- 
vyzdžiu, o ne žodžiais, išrikiavo kariuomenę ratu 
ir vidury, kad visi matytų, sustatė surištus kalnie- 
čius belaisvius; sumetus prie jų kojų gališkus gink- 
lus, liepė vertėjui klausti, ar atsirastų bent vienas, 
kuris, išlaisvintas iš retežių, panorėtų susikauti 
tarpusavyje su ginklu rankose, — nugalėtojas, be- 
je, gautų ginklus ir žirgą. Kai visi lig vieno pasi- 
prašė ginklų ir pareiškė norą kautis ir kai tuo 
tikslu buvo mestas burtas, kiekvienas troško tap- 
ti tuo, kurį burtas pasirinktų ir pasiųstų į tas kau- 
tynes, o kurio burtas jau buvo iškritęs, tas links- 
mas, sveikinančiųjų rate trypdamas iš džiaugsmo 
ir pagal savo papročius šokdamas pergalės šokį, 
godžiai griebėsi ginklo. Kas kartą dviem susiko- 
vus, tokia nuotaika užsikrėsdavo ne tik besikau- 

nantys belaisviai, bet ir stebintieji ratu, ir didvy- 
rišką mirtį jie gyrė labiau už pergalę. 

43. Kai ias reginys, pamačius keletą besikaujan- 
čiųjų porų, uždegė kareivius, Hanibalas juos pa- 
leido, o po to, sušaukęs kareivių susirinkimą, sa- 
koma, taip į juos prabilęs: „Kariai, jei greilu lai- 
ku, vertindami savo padėtį, jūs būsite nusiteikę 
taip karštai, kaip ką lik stebėjote svetimųjų liki- 
mą, mes nugalėjome; juk šis reginys buvo ne šiaip 
spektaklis, o tarsi savotiškos jūsų būklės atšvai- 
tas. Nežinau, ar tik ne sunkesnius pančius ir di- 
desnius išbandymus likimas uždėjo jums, nekaip 
jūsų belaisviams. Dvi jūros — iš dešinės ir iš kai- 
rės — užtveria jus, neturinčius, deja, jokio laivo 
pabėgimui; aplinkui Po upė, didesnė ir sraunesnė 
už Roną, užpakaly spaudžia Alpės, kurias jūs pe- 
rėjote žvalūs ir nenukentėję. Čia, kariai, sutikus 
priešą, teks nugalėti arba mirti. Antra verius, ta 
pati fortūna, kuri privertė jus kovoti, siūlo jums 
pergalės atveju tokį karo grobį, kad didesnio žmo- 
nės ir iš nemirtingųjų dievų nedrįstų prašyti. Net 
jei, rodydami savo šaunumą, jūs būtumėte užsi- 
moję atgauti tik Siciliją ir Sardiniją, salas, išplėš- 
tas iš mūsų tėvų, tai ir dėl to kova apsimokėtų su 
kaupu: visa, ką romėnai po šitiek pergalių turi 
įsigiję ir sukaupę, su pačiais šeimininkais bus jū- 
sų. Dėl šito tokio didžiulio atlyginimo, laiminant 
dievams, drąsiai griebkitės ginklų! Gana ilgai, net 
iki šiol, bevaikydami avis po tuščius Luzitanijos 
ir Keltiberijos kalnus, po tiekos vargų ir pavojų, 
negavote jokio atpildo; nužygiavus tokį kelią per 

šitiek kalnų ir upių ir išmaišius šitiek ginkluotų 
tautelių. metas pradėti karo tarnybą, žadančią iš- 
teklius it Lurtą, metas už savo triūsą užsitarnauti 
didelį grobį. Čia jums fortūna nulėmė vargų pa- 
baigą, čia atitarnavusiems ji duos ir deramą atpil- 
dą. Nors šis karas yra su garsia tauta, tačiau ne- 
manykite, kad pergalė bus taip labai sunki; daž- 
nai ir dėmesio nevertas priešas duoda kruviną at- 
kirtį, o pagarsėjusios tautos ir karaliai be didesnių 
pastangų lieka nugalėti. Juk atėmus vien romėnų 
vardo blizgesi, kas belieka, kuo jie galėtų prilyg- 
ti mums? Galėčiau nutylėti apie jūsų karo tarny- 
bą per dvidešimt metų ir tą jūsų šaunumą bei pa- 
sisekimą, su kuriuo čia atžygiavote nuo Herkulio 
stulpų, nuo Okeano ir žemės krašto, nugalėję ši- 
tiek aršiausių Ispanijos ir Galijos genčių; jūs kau- 
sitės su ką tik surinkla, dar šią vasarą sumušta, 
nugalėta ir galų apgulta kariuomene, iki šiol sve- 
tima savo vadui ir nepažįstančia vado. Ar dera 
man, gimusiam vos ne tėvo, garsiausio valdovo ir 
vyriausio karo vado, palapinėj, kariškai išauklė- 
tam, Ispanijos ir Galijos malšintojui, man, nugalė- 
tojui ne tik Alpėse gyvenančių taulelių, bet ir pa- 
čių Alpių —o tai kur kas svarbiau — stoti greta su 
šiuo, vos pusmetį vadovaujančiu vadu ir savo 
kariuomenės išdaviku? Jei kas nors šiandien jam 
parodytų pūnus ir romėnus be vėliavų, kertu la- 
žybų, konsulas nepažintų savo kariuomenės. Ne- 
mažiau vertinu, kariai, ir tą aplinkybę, kad, kokį 
tik bepaimsi iš jūsų tarpo, jis savo akimis yra re- 
gėjęs, kaip aš pats ne kartą atlikau kokį nors žy- 

gi; panašiai ir aš, akivaizdus jūsų narsumo liudi- 
ninkas, galėčiau. tiksliai nurodyti, kada ir kur jūs 
pasižymėjote kare. Taigi stosiu į mūšį su tūkstantį 
kartų mano išgirtais ir apdovanotais kariais vei- 
kiau kaip visų jūsų auklėtinis, negu kaip valdovas 
prieš nepažįstamą tarpusavyje ir nepažįslančią va- 
do kariuomenę. 

44. Kur tik užmečiau akį, aplink visur nestinga 
narsumo ir šaunumo; matau užgrūdintus kautynė- 
se pėstininkus ir kilmingųjų genčių raitelius, sė- 
dinčius ant pažabotų ir nepažabotų žirgų; štai iš- 
tikimiausi ir narsiausi sąjungininkai, 0 čia karta- 
giniečiai, kupini švenčiausios rūstybės ir pasiruo- 
šę tuoj pat kautis už tėvynę. Pradedame karą ir 
kautynių tvarka leidžiamės į Italiją, pasiryžę tiek 
kartų drąsiau ir narsiau kautis už priešą, kiek 
kartų didesnė mūsų viltis — juk didesnis užside- 
gimas puolančio, negu besiginančio. Be to, sielvar- 
tas, skriauda ir apmaudas uždega ir pakursto šir- 
dis. Romėnai- pareikalavo mirties bausmės pirmiau- 
sia man, vadui, o po to ir jums visiems dėl to, kad 
jūs užpuolėte Saguntą; jei būtume pakliuvę jiems 
į rankas, jie būtų mus pasmerkę baisiausiems kan- 
kinimams. Toji žiauriausia ir išdidžiausia tauta 
viską savinasi ir sauvaliauja. Jai atrodo teisinga 
diktuoti mums, su kuo turėtume kariauti, o su kuo 
taikiai gyventi. Apibrėžia mus ratu ir užtveria sie- 
nomis, einančiomis kalnais ir upėmis, kurių mums 
nevalia peržengti, o jie nepaiso tų ribų, kurias pa- 
tys sau nusibrėžė. „Neperženk Ebro!“ — „Klau- 
sau." — „Nesikišk į saguntiečių reikalus!“ — „Ar 

Saguntas prie Ebro?“ — „Niekur nepajudėk nė per 
žingsnį!“ — įsakinėja jie. Ar dar maža, kad atėmei 
seniausias mano provincijas — Siciliją ir Sardiniją? 
Kėsinies atimti ir Ispaniją? O jei nepasitrauksiu, 
ar persikelsi į Afriką? Na ką, ar persikelsi? Tvirti- 
nu, taip: iš dviejų šių metų konsulų vieną jie“ "par 
siuntė į Afriką, o kitą į Ispaniją. Nieko kito mums 
nebeliko, tik tai, ką galėtume atgauti ginklais. 
Leista būti bailiems ir vangiems tiems, kurie turi 
prieglobstį, kuriuos ramiai bėgančius saugiais ke- 
liais priglaudžia gimta žemė ir nuosavi laukai. Jums 
privalu būti-narsiems, ir neieškokile trečio kelio 
tarp pergalės ir mirties; kritišku atveju jums rei- 
kia arba kovoti, arba, jei fortūna susvyruos, ge- 
riau sutikti mirti mūšyje, negu bebėgani. Jei visa 
tai gerai įsidėmėjote, jei pasiryžote, kartoju — jūs 
nugalėjote. Nemirtingi dievai nesurado žmogaus 
pergalei taiklesnio ginklo už panieką mirčiai.“ 
45. Kai vienos ir kitos pusės kareivių širdys bu- 
vo uždegtos tokiais padrąsinimais, romėnai ėmė 
tiesti tiltą per Ticiną, o jo apsaugai tilto gale sta- 
tyti sutvirtinimą; Hanibalas, priešams užsiėmus til- 
to statyba, pasiuntė Maharbalą su penkiais šimtais 
numidų raitelių nuniokoti romėnų tautos sąjungi- 
ninkų laukų; kartu įsakė, kaip begalima, gailėtis 
galų ir stengtis palenkti jų vadų širdis į išdavys- | 
tę. Kai tiltas buvo baigtas, romėnų kariuomenė 
persikėlė į insubrų žemę ir apsistojo už penkių 
mylių nuo viktumulų, kur buvo Hanibalo stovyk- 
la; suvokęs gręsiančias kautynes, šis skubiai at- 
šaukė Maharbalą su raiteliais ir, nusprendęs, kad, 

padrąsinant kareivius, niekada nereikia šykštėti 
žodžių, viešai ir iškilmingai pažadėjo nustatytą at- 
lyginimą, kurio vildamiesi jie kovotų; duosiąs jiems 
ir jų vaikams žemės, laisvos nuo prievolių bei mo- 
kesčių ten, kur kas panorės — Italijoj, Afrikoj ar 
Ispanijoj; jei kas bemeilytų pinigų o ne žemės, 
tam jis užmokėsiąs sidabru; jei kas iš sąjungininkų 
panorėsiąs tapti Kartaginos piliečiais — suteiksiąs 
ir tą galimybę, o tiems, kurie pageidaus grįžti na- 
mo, jis pasistengsiąs, kad jie nepanorėtų nė su vie- 
nu savo tėvynainiu susikeisti laiminga savo pa- 
dėtimi. Taip pat ir vergams, lydintiems į žygį šei- 
mMininkus, pažadėjo laisvę, įsipareigodamas jų šei- 
mininkams už vieną prarastą vergą grąžinti po 
du. O kad jie patikėtų, jog pažadai tikri, kaire 
ranka laikydamas ėriuką, o dešine akmenį, Hani- 
balas kreipėsi į Jupiterį ir kitus dievus, kad jie, 
jei jis kartais apgautų, užmuštų jį laip, kaip jis kad 
tuoj užmuš ėriuką, ir, baigęs maldą, akmenių su- 
triuškino gyvulėlio galvą. Tada kariai, — tarsi prie 
kiekvieno iš jų būtų nusileidę dievai, jų vilčių 
išsipildymo laiduotojai, — manydami, kad vienintelė 
kliūtis įsigyti trokštamų dalykų — tai kovos nebu- 
vimas, vieningai ir vienbalsiai pareikalavo kau- 
tynių. 

46. Romėnų pusėje anaiptol nebuvo tokio didelio 
pagyvėjimo; tarp kitko, juos apstulbino ir ką tik 
pasirodęs blogas ženklas; mat, į stovyklą prasmu- 
ko vilkas, ir, apkandžiojęs visus, ką tik sutiko, pats 
išnešė sveiką kailį, o bičių spiečius susimetė me- 
dyje virš karo vado palapinės. Atlikęs apsivalymo 

"auką, Scipionas su kavalerija ir lengvai ginkluo- 

tais pėsčiaisiais ielininkais išvyko iš arli pasižval- 
gyli į priešų stovyklą ir sužinoti, kaip didelė bei 
kokios sudėlies jo kariuomenė, ir susidūrė su Ha- 
nibalu, kuris irgi buvo išjojęs su savo raileliais 
išžvalgyti aplinkinių vietovių. Iš karto jie vienas 
kito nepastebėjo; netrukus vis tirštesni dulkių de- 
besys nuo žmonių ir arklių Lrepsėjimo aiškiai rodė, 
kad artinasi priešai. Abi kariuomenės sustojo ir 
" ėmė rikiuotis kovai. Scipionas ietininkus ir galų 
raitelius pastatė priešaky, o romėnus bei sąjungi- 
ninkų branduolį paliko atsargoje; Hanibalas į vi- 
durį paėmė ispanų raitelius, 0 sparnus sutvirtino 
numidais. Vos tik pasigirdo kovinis kareivių riks- 
mas, romėnų ietininkai nėrė į antrą liniją ir įsi- 
maišė larp atsarginių. Railelių kautynės kurį laiką 
buvo atkaklios, bet vėliau, kadangi arklius trikdė 
įsimaišę pūnų pėstininkai, 0 daugelis krito nuo 
arklių ar nušoko, pamatę spaudžiamus apsuptus sa- 
viškius, jos didžiąja dalimi virto pėstininkų kova, 
koi su kavalerija romėnus iš užpakalio užpuolė lig 
šiol sparnuose stovėję numidai. Romėnus sukrėtė 
dėl to kilusi baimė, kurią padidino konsulo žaizda 
ir pavojus, pašalintas, tik įsikišus dar nesubrendu- 
siam įo sūnui. Tai buvo tas pats jaunuolis, kuriam 
priklauso šio būtent karo užbaigimo šlovė; dėl pui- 
kios pergalės prieš Hanibalą ir pūnus jis buvo pra- 
mintas Afrikiečiu. Didžiulė ietininkų dalis Įeidosi 
bėgti — jiems pirmiesiems smogė numidai; likusi ro- 
mėnų raitelių dalis, susispaudusi į krūvą, į vidurį 
paėmė konsulą ir, pridengdama jį ne tik ginklais, 

bet ir savo kūnais, palengva traukdamasi, be są- 
myšio nugabeno jį į stovyklą. Konsulo išgelbėjimą 
Celijus priskiria ligurų kilmės vergui; aš asmeniš- 
kai linkęs priskirti jį sūnui, nes ir daugelis istorikų 
taip pasakoja; be to, buvo pasklidęs toks gandas. 

47. Toks buvo pirmas mūšis su Hanibalu, ku- 
riame iš karto paaiškėjo, kad pūnų kavalerija ge- 
resnė; iš to — išvada, kad laukai, besidriekiantieji 
tarp Po ir Alpių, nepatogūs romėnams kariauti. To- 
dėl artimiausią naktį konsulo buvo įsakyta kariams 
patylom susivynioti palapines ir nuo Ticino sto- 
vyklos skubėti prie Po, kad, dar neišardytu keltu, 
kuris jungė upės krantus, be triukšmo ir priešo 
persekiojimo persikelių į kitą krantą. Romėnai 
pirmiau pasiekė Placenciją, negu Hanibalas tiks- 
liai sužinojo juos išžygiavus iš Ticino; vis dėlto 
jis paėmė į nelaisvę per šešis šimtus romėnų, šia- 
pus Po upės užgaišusių, lėtai beardant keltą. Per- 
eiti tiltu Hanibalas negalėjo, nes abu jo galai bu- 
vo atpalaiduoti ir visas keltas nuplaukė pasroviui. 
Istorikas Celijus rašo, kad Magonas su kavalerija 
ir ispanų pėstininkais akimoju perplaukęs upę, 
o pats Hanibalas kariuomenę perkėlęs kiek aukštė- 
liau esančia Po sekluma, išrikiavęs į eilę dramblius, 
kad jie savo krūtinėmis sulaikytų upės srovę. Ta- 
čiau, kas pažįsta šią upę, vargu ar tuo patikės; juk 
nepanašu į tiesą, kad raiteliai įveikė tokį upės gar- 
mėjimą, nenukentėjus ginklams ir arkliams; net ir 
tuo atveju, jei visi ispanai, sakysim, būtų persikėlę 
ant išpūstų odinių maišų, vis tiek būtų prireikę 
daugelio dienų apeiti Po, ieškant seklumos, kuria 

galėtų būli perkelta apsunkinta gurguole kariuo- 
menė. Mano nuomone, patikimesni tie autoriai, ku- 
rie pasakoja, kad per dvi dienas buvo vos surasta 
vieta, tinkama keltu sujungti upės krantus; į tą 
vietą, sako jie, buvusi pasiųsta kavalerija ir ispanų 
pėstininkai. Magono vadovaujami. Hanibalas dar 
šiek Liek užtruko, kol išklausė prie upės galų pa- 
siuntinius, po to permetė sunkiau ginkluotas pės- 
tininkų voras; tuo tarpų Magonas, su kavalerija 
persikėlęs per upę, vienos dienos žygiu pasiekė 
Placenciją ir romėnus. Hanibalas, praslinkus ke- 
lioms dienoms, už šešių mylių nuo Placencijos pa- 
sistatė stovyklą, o sekančią dieną, priešų akivaiz- 
doje išrikiavęs kariuomenę, davė progą susikauti. 

48. Kilą naktį pagalbinė galų kariuomenė romė- 
nų stovykloje suruošė piautynes, per kurias daugiau 
triukšmauta, negu žudyta. Maždaug du tūkstančiai 
pėstininkų ir du šimtai raitelių, išžudę prie stovyk- 
los vartų nakties sargybą, perbėgo pas Hanibalą. 
Šis juos maloniai priėmė ir gausių dovanų paža- 
dais suviliotus paleido kiekvieną į savo gentį pa- 
lenkti tėvynainių nusistatymo. Scipionas, sumojęs, 
kad tos žudynės —tai visų galų išdavystės ženk- 
las ir kad jie, būdami linkę į tą nusikaltimą, tarsi 
užsikrėtę pasiutlige, griebsis ginklo, nors kol kas 
ir labai kentėjo nuo žaizdos, tačiau sekančią nak- 
Ųų, ketvirtos sargybos metu, be jokio signalo su 
kariuomene patraukė prie Trebijos upės ir aukštų- 
mose bei kalvose, kurios nelabai patogios kavale- 
rijai, pasistatė stovyklą. Šiuo kartu jis buvo grei- 
čiau pastebėtas, negu prie Ticino. Pirmiausia pasiun- 

tęs vytis numidus, o netrukus ir visą kavaleriją, 
Hanibalas tikrai būtų nusiaubęs romėnų ariergardą, 
jei grobio betykoją numidai nebūtų užsukę į tuščią 
romėnų stovyklą. Kol jie, šniukštinėdami po visus 
stovyklos kampus, gaišo, nerasdami nieko tokio, 
kas atsimokėtų už jų prarastą laiką, priešas 
jiems išslydo iš rankų, o kai pastebėjo, kad, per- 
žengę Trebiją, romėnai jau ženklina vietą stovyklai, 
išžudė saujelę užsilikusių šiapus upės karių. Krato- 
mas kelyje, sužeistas Scipionas, nebetverdamas 
skausmu, nutarė laukti savo bendražygio konsulo, 
nes buvo girdėjęs jį esant atšauktą iš Sicilijos, ir, 
parinkęs prie upės saugiausią vietą stovyklai, ją 
pasistatė ir apkasė pylimu. Ne per toliausia ap- 
sistojo ir Hanibalas, kuris, tiek puikuodamasis kava- 
lerijos pergale, tiek baimindamasis dėl maisto trū- 
kumo — juk einant priešų laukais ir nesant jokio 
tiekimo, maisto atsargos diena po dienos seko,— 
pasiuntė kariuomenės dalinį į Klaslidijaus kaimą, 
kur romėnai buvo sugabenę daug maisto atsargų. 
Kai jie ten ruošėsi panaudoti jėgą, įvyko viltį tei- 
kianti išdavystė: už visiškai menką sumą, keturis 
šimtus auksinių numų, papirkęs įgulos prefektą Da- 
zijų iš Brundizijaus, Hanibalas paėmė Klastidijų, 
neišsenkantį aruodą pūnams, likusiems prie Trebi- 
jos. Prieš paimtą į nelaisvę įgulą nebuvo griebtasi 
jokių žiaurumų, nes norėta, kad, tik prasidėjus ka- 
ro veiksmams, sklislų gandas apie Hanibalo švel- 
numą. 

49. Tuo metu, kai sausumos karas prie Trebijos 
aprimo, aplink Siciliją ir salas, kyšančias prie Ita- 

lijos, prasidėjo jūros ir laivų Žygiai, vadovaujami 
„ konsulo Sempronijaus; beje, jie vyko ir prieš jo 
atvykimą. Karlaginiečiai pasiuntė dvidešimt pen- 
kiairklių laivų su tūkstančiu ginkluotų karių nu- 
siaubti Italijos pakrančių, devynis — prie Liparų 
salų, aštuonis nukreipė į Vulkano salą, o tris ban- 
gos nubloškė į sąsiaurį. Kai pastarieji trys laivai 
buvo pastebėti iš Mesanos, Sirakūzų karalius Hie- 
ronas, kuris tada kaip tik ten buvojo, laukdamas 
romėnų konsulo, pasiuntė jų link dvylika laivų ir 
paimtuosius tris be jokio pasipriešinimo nuplukdė į 
Mesanos uostą. Iš belaisvių buvo sužinota, kad, be 
lų dvidešimties laivų, — tai eskadrai jie patys pri- 
klausė — pasiųsta į Italiją dar trisdešimt penki pen- 
kiairkliai laivai Sicilijos link sąjungininkams kiršin- 
Li, bet iš tikrųjų didžiausias jų rūpestis buvo už- 
grobti Lilibėjų; matyt, ta pati audra, kuri juos 
buvo išblaškiusi, nubloškė ir tą laivyną prie Ega- 
tos salų. Tai, ką buvo išgirdęs, karalius žodis žodin 
surašė pretoriui M. Emilijui — mat, Sicilija buvo 
Emilijaus provincija —ir paragino, sustiprinus įgu- 
lą, tvirtai laikyti Lilibėjų. Tučtuojau pretorius pa- 
siuntė į aplinkinius miestus karius ir tribūnus, kad 
jie atidžiai sektų saviškių budrumą ir, visų pirma, 
Lilibėjuje įvestų karo stovį; jis išleido įsakymą 
jūrininkams dešimčiai dienų sukrauti į laivus pa- 
gaminto maisto, kad, davus ženklą, jie negaišdami 
sėstų į laivus; be to, visą pakraštį jis nustatė sar- 
gybiniais stebėti iš bokštų besiartinantį priešų lai- 
vyną. Tokių būdu, nors kartaginiečiai tyčia taip 
sumažino plaukimo greitį, kad Lilibėjų pasiektų 

prieš auštant, vis dėlto buvo pastebėti, nes visą 
naktį švietė mėnulis, be to, plaukė išskleidę bures. 
Iš stebėjimo bokštų buvo tučtuojau duotas ženklas 
ir, mieste sušukus: „Prie ginklų!", kariai susėdo 
į laivus. .Viena kareivių dalis stojo sargybon prie 
sienų ir vartų, o kita liko laivuose. Kartaginiečiai 
suprato, kad turės reikalą su gerai pasiruošusiais, 
tad iki pat aušros neplaukė į uostą — per tą laiką 
jie nuėmė bures ir paruošė laivyną kautynėms. Vos 
prašvitus jie pasuko laivyną atgal, į atvirą jūrą, 
kad erdviau būtų kovoti ir kad priešų laivai galėtų 
laisvai išplaukti iš uosto. Romėnai neatsisakė mūšio, 
prisiminį sėkmingus karžygius tose pačiose vie- 
lose ir pasilikėdami karių skaičiumi bai narsumu. 

50. Vos tik kartaginiečiai išplaukė į atvirą jūrą, 
romėnų laivynas panoro pradėti mūšį iš arti ir 
smogti iš visų jėgų; pūnai, priešingai, linko veikti 
sumanumu, 0 ne jėga, manevruoti laivais, 0 ne 
stoti į mūšį petys į petį su ginklais rankose. Mat, 
nors pūnų laivynas turėjo pakankamai jūrininkų, 
tačiau maža karių, ir, kas kartą užkabinus pavienį 
laivą, toli gražu ne lygus ginkluotųjų skaičius pa- 
kildavo iš jo į mūšį. Kai ir vieni, ir kiti tai paste- 
bėjo, romėnams savųjų skaičiaus persvara pakėlė 
nuotaiką, 0 pūnams jų negausumas ją nusmukdė. 
Tučtuojau septyni pūnų laivai buvo apsupti, o kiti 
leidosi bėgti. Paimtuose laivuose buvo rasta tūks- 
lantis septyni šimtai karių ir jūrininkų, kurių tarpe 
trys kilmingi kartaginiečiai. Romėnų laivynas iš- 
liko nepaliestas, neskaitant tik vieno pramušto lai- 
vo, bet ir tas pats, pasukęs atgal, sugrįžo į uostą. 

Tuoj po šių kautynių, dar nieko nežinodamas apie 
tas, kurios įvyko Mesanoje, konsulas Tiberijus 
Sempronijus atvyko į Mesaną. Įplaukus į sąsiaurį, 
jį pasitiko su išrikiuotu ir išpuoštu laivynu karalius 
Hieronas; išlipęs iš karališkojo savo laivo ir per- 
ėjęs į pretoriaus laivą, jis pasveikino konsulą lai- 
mingai atvykus su kariuomene ir laivynu ir palin- 
kėjo sėkmingai ir laimingai pasiekti Siciliją; po to 
nušvietęs salos padėtį ir kartaginiečių pasikėsini- 
mus, pasižadėjo, nepaisydamas senatvės, padėti su 
tuo pačiu užsidegimu, su kuriuo, jaunas būdamas, 
padėjo romėnų tautai pirmajame kare, t. y. „veltui 
tiekti maistą ir aprangą konsulo legionams ir jū- 
rininkams; jis prasitarė, kad didelis pavojus gre- 
siąs Lilibėjui ir pajūrio miestams ir kad ten, kai 
kam pageidaujant, įvyksiąs valdžios perversmas. 
Tai išgirdus, konsului pasirodė, jog nebėra ko dels- 
ti ir sų laivynu reikia plaukti į Lilibėjų. Karalius 
jį palydėjo su karališkuoju savo laivynu. Ten be- 
plaukdami, jie sužinojo, kad prie Lilibėjaus būta 
kautynių ir kad pavieniai išsklaidyti priešų laivai 
paimti į nelaisvę. 

51. Paleidęs iš Lilibėjaus su laivynu karalių Hie- 
roną, 0 pretorių palikęs ginti Sicilijos pakrančių, 
pats konsulas išplaukė į kartaginiečių valdomą Me- 
litos salą. Jam atvykus, iškart pasidavė įgulos vir- 
šininkas Gisgono sūnus Hamilkaras, o kartų ir visa 
sala su tvirtove ir veik dviem tūkstančiais karių. 
Praslinkus kelioms dienoms, konsulas grįžo į Li- 
libėjų; belaisvius, išskyrus aukštos kilmės vyrus, 
jis, o drauge su juo ir pretorius, pardavė į vergiją. 

Po to, kai konsulas įsitikino, kad iš Los pusės Si- 
cilijai nebegresia joks pavojus, išplaukė link Vul- 
kano salų, nes sklido gandas, kad ten stovi pūnų 
laivynas; tačiau aplinkui tas salas priešų nė kvapo 
nebūta. Pasirodė, kad jie jau buvo persikėlę nioko- 
ti Italijos pakraščių ir, nusiaubę Vibono apylinkes, 
grasino ir pačiam miestui. Grįžtančiam į Siciliją 
konsului buvo pranešta apie priešų pasirodymą 
Vibono apylinkėse, o gautame iš senato laiške — 
apie Hanibalo perėjimą į Italiją; jam asmeniškai 
buvo nurodyta, pirmai progai pasitaikius, ateiti 
į pagalbą savo bendražygiui. Daugybės rūpesčių ka- 
muojamas, jis visų pirma susodino į laivus kariuo- 
menę ir pasiuntė ją jūra į Ariminą; tuo pačiu 
melu, davęs legatui Sekstui Pomponijui dvidešimt 
penkis karo laivus, pavedė saugoli Vibono apy- 
linkes ir Italijos pajūrį, o pretoriaus M. Emilijaus 
laivyną papildė iki penkiasdešimt laivų. Pais, su- 
tvarkęs Sicilijos reikalus ir išplaukęs Italijos pa- 
krantėmis su dešimčia laivų, pasiekė Ariminą. Iš 
ten, su savo kariuomene išvykęs prie Trebijos upės, 
susijungė su savo bendražygiu konsulu. 

52. Jau ta aplinkybė, kad prieš Hanibalą stojo 
abu konsulai ir buvo sutrauktos visos romėnų ka- 
rinės pajėgos, gana aiškiai rodė, kad su tokia ka- 
Tiuomene arba bus galima apginti Romos valstybę, 
arba visos viltys nueis perniek. Tačiau pirmasis 
konsulas, viename raitelių susirėmime jau buvęs 
sužeistas ir nukentėjęs, linko delsti, o antrasis, ne- 
patyręs, dėl to ūmesnis, nepripažino jokio atidėlio- 
jimo. Lygumoje, nusidriekusioje tarp Trebijos ir 

Po, tada gyveno galai, kurie abiejų tokių galingų 
tautų kovoje palaikė abi puses, be abejo, siekdami 
nugalėtojo malonės. Romėnai į lai žiūrėjo visai 
ramiai, pasitenkindami tuo, kad galai nekelia riau- 
šių, o Hanibalas labai širdo ir kartojo, kad jis atė- 
jęs, galų pakviestas, jų išlaisvinti. Iš to pykčio, 
o kartu norėdamas ir karius pasotinti grobiu, Hani- 
balas įsakė dviem tūkstančiams pėstininkų ir tūks- 
tančiui raitelių, daugiausia numidų, nors buvo ten 
įsimaišiusių ir šiek tiek galų, nuniokoti ištisai visą 
kraštą, iki pat Po upės. Vargšai galai, nors iki 
tol jie ir neturėjo tvirto nusistatymo, tačiau nu- 
skriausti linko į būsimuosius keršytojus už skriau- 
das ir, nusiuntę pasiuntinius pas konsulus, paprašė 
romėnų pagalbos savo kraštui, kenčiančiam nuo 
per didelio gyventojų atsidavimo romėnams. Kor- 
nelijui nepatiko nei dingstis, nei laikas įsikišti; 
įtartina jam buvo la gentis tiek dėl daugelio klas- 
tingų pikladarysčių, tiek — net jei numojus ranka 
į praeities dalykus,— dėl ką tik įvykusios bojų 
neištikimybės. Sempronijus galvojo priešingai, bū- 
tent. kad pirmoji pagalba liems, kas jos prašosi, yra 
tvirčiausia garantija įsigyti sąjungininkų pasitikė- 
jimą. Todėl jis, bendražygiui nesiryžtant, pasiuntė 
už Trebijos savo kavaleriją ir apie Lūkstantį pės- 
lininkų kartu su ietininkais ginti galų Žemės. Ro- 
mėnų kariai, netikėtai užpuolę išsibarsčiusius ir iš- 
krikusius, be to, dar apsikrovusius grobiu priešo 
kareivius, įvarė jiems daug baimės ir nemaža jų 
išžudė, vydamiesi iki pat stovyklos ir sargybos 
postų; čia, pasipylus daugybei priešų, buvo atmuš- 

ti, bet, gavę savųjų pastiprinimą, vėl atnaujino mū- 
šį. Buvo kaunamasi, čia puolant, čia traukiantis, ir, 
nors iki kautynių galo nė viena pusė nepasiekė 
persvaros, vis dėlto priešų nuostoliai buvo didesni, 
ir romėnų pusėje pasklido gandas apie pergalę. 

53. Beje, niekam kitam nepasirodė ta pergalė to- 
kia reikšminga ir nupeinyta, kaip pačiam konsului. 
Jis netvėrė džiaugsmu, nugalėjęs ta kariuomenės 
dalimi, su kuria anas konsulas buvo pralaimėjęs. 
Vėl atgimusi ir sustiprėjusi kovinė karių dvasia, 
kalbėjo jis, ir niekas nenorįs atidėti mūšį, tik jo 
bendražygis; jis labiau paliegąs dvasia, kaip kūnu, 
ir dėl žaizdos jam plaukai šiaušiasi, pagalvojus 
apie kautynes ir ginklus. Bet jam nederą sukiužti 
lyg seniui drauge su ligoniu. Tad kam vis atidė- 
lioti ir veltui leisti laiką? Nesą reikalo laukti tre- 
čio konsulo ir kitos kariuomenės. Kartaginiečių 
stovykla ltalijoje esanti visai prie pat Romos! Kal- 
ba einanti ne apie nugalėtų priešų pasigrobtas Si- 
ciliją ir Sardiniją, ne apie puolamą šiapus Ebro 
esančią Ispaniją, bet apie tėvynę ir išvaromus iš 
gimtosios žemės romėnus, tęsė jis. „Kaip dūsautų 
mūsų tėvai, — tarė jis,— pripratę kariauti prie Kar- 
taginos sienų, jeigu pamatytų mus, savo atžalas, du 
konsulus ir dvi jų vadovaujamas kariuomenes, už- 
sisklendusius stovykloje ir tirtančius iš baimės pa- 
čiame Italijos viduryje, kai Hanibalas pavergė visą 
šalį nuo Alpių iki Apeninų!“ Taip jis kalbėjo, pri- 
sėdęs prie sergančio ligonio ir atėjęs prie preto- 
riaus palapinės, kur susirinkusius kareivius ragino 
veikti. Nedavė jam ramybės ir netolimi konsulų 

rinkimai — bijojo, kad vadovauti karui netektų 
naujiems konsulams ir dingtų proga pačiam vie- 
nam pasigviežti garbę, kol kolega sirginėja. Tokiu 
būdu, nepaisydamas Kornelijaus prieštaravimo, 
Sempronijus paliepė kariams ruoštis artimiausioms 
kautynėms. 

Hanibalas, supratęs, kokių veiksmų geriausia bū- 
ių griebtis prieš romėnus, vargu ar turėjo kiek 
vilties, kad konsulai veiks atsitiktinai ir be jokio 
plano, tačiau, pažinęs antrojo konsulo — Semproni- 
jaus — būdą pirmiau iš gandų. vėliau ir iš tikrųjų 
patyręs jį ūmų ir karingą esant, o po sėkmingo 
susirėmimo su grobio medžiotojais įsitikinęs dar 
karingesniu tapus, visiškai patikėjo, kad atsirado 
proga pradėti karo žygį. Jis nuolat rūpinosi ir gal- 
vojo, kaip nepraleisti tos progos, kol priešų kariai 
dar neapmokyti, kol apdairesnis vadas tebėra su- 
žeistas ir kol galų nuotaika nepablogėjo, nes žino- 
jo, kad didžioji galų dalis tuo lėčiau slinks paskui 
jų, kuo toliau jie atsidurs nuo namų. Kai jis taip 
būkštavo dėl šių ir panašių motyvų, trokšdamas 
pagreitinti kautynes, net, jei iš romėnų pusės būtų 
delsiama, galų žvalgai, pasiųsti surinkti Hanibalui 
reikiamų žinių, — galai buvo patikimesni, nes ka- 
riavo abiejose pusėse, — pranešė, kad romėnai jau 
ruošiasi kautynėms, ir Pūnas ėmė dairytis vietos 
pasalai. . 

54. Pusiaukelėje tarp stovyklų buvo upelis, iš 
abiejų pusių su stačiais krantais, apaugusiais pel- 
kių žolėmis, krūmais ir erškėčiais, kuriais papras- 
tai suželia nedirbama žemė. Apjojęs tą slepiančią 

vietą, tinkamą net ir raiteliams užsimaskuoti, ir 
pats savo akimis ją apžiūrėjęs, Hanibalas tarė są- 
vo broliui Magonui: „Štai šią vietą tu ir užimk, 
Išsirink po šimią vyrų iš visų pėstininkų bei rai- 
telių ir su jais atvyk pas mane per pirmąją nak- 
ties sargybą; dabar metas pasirūpinti poilsiu.“ 
Taip jis baigė pasitarimą su Magonu. Veikiai šis 
atvyko su išrinktaisiais. „Matau šaunius vyrus, — 
tarė Hanibalas, — tačiau, kad ir skaičius neatsilik- 
tų nuo jūsų narsumo, kiekvienas išsirinkite iš ka- 
valerijos ir -pėstininkų dalinių po devynis pana- 
šius į save. Magonas parodys vietą jums pasislėp- 
ti, nes jūsų priešas aklas šioms karo suktybėms,“ 
- Tokiu būdu Magonas su tūkstančių raitelių ir tūks- 
tančiu pėstininkų buvo paliktas krūmuose. Vos 
praaušus, Hanibalas įsakė numidų raiteliams, per- 
žengusiems Trebijos upę, atšuoliuoti prie romėnų 
vartų ir, apsvaidant ietimis sargybos postus, su- 
kelti priešą į kovą, o po to, kai užsimegs kauty- 
nės, nejučiomis traukiantis, atvilioti jį šiapus upės. 
Tokie įsakymai buvo duoti numidams, o kitiems 
„raitųjų ir pėsčiųjų vadams liepta leisti visiems 
papusryčiauti ir po to, apsiginklavus ir Pašibolios 
jus žirgus, laukti ženklo. 
Ištroškęs kautynių Sempronijus priešais pasiro- 
džiusius numidus pirmiausia išvedė visą kavale- 
„riją — ta kariuomenės dalimi jis ypač puikavosi, — 
po to šešis tūkstančius pėstininkų, o pagaliau pa- 
"gal iš anksto sudarytą planą ir visą kariuomenę. 
"Lyg tyčia buvo žiema ir aplinkinėse Alpių bei Ape- 
"ninų vietovėse šaltos dienos — ypač šaltos dėl upių 

ir pelkių gausumo. Kadangi, be viso to, romėnai pa- 
skubomis išvedė žmones bei arklius ir nepasiėmė 
nei maisto, nei jokių kitų priemonių apsisaugoti 
nuo šalčio, — jie juk ir iš vidaus jautėsi sustirę — 
tai, juo labiau jie artėjo prie drėgme dvelkiančios 
upės, tuo smarkesnė šalčio banga juos drengė. 
O kai, vydamiesi bėgančius numidus, įbrido į upę, 
kuri naktį palijus patvino, ir vanduo siekė iki pa- 
žaslų, tai išlipus visų kūnai pastiro taip, kad ran- 
kos vos begalėjo išlaikyti ginklą; be to, kankino 
nuovargis, o dienai beslenkant — ir alkis, 

55. Tuo tarpu, kai Hanibalo kariai poilsio metu, 
susikūrę priešais palapines laužus ir apsirūpinę 
per manipulus aliejumi, trynė juo sąnarius ir už- 
kandžiavo, buvo gauta žinia, kad priešas perėjo 
upę. Pažvalėję ir sustiprėję, jie čiupo ginklus ir 
traukė į kovos lauką. Balearų kilpininkus ir leng- 
vai ginkluotus pėstininkus — apie aštuonis tūks- 
tančius žmonių — Hanibalas išrikiavo į pirmas li- 
nijas, už jų — sunkiai ginkluotus pėstininkus, vi- 
są jų masę ir visą jėgą; sparnus apsupo dešimčia 
tūkstančių raitelių, o priešais sustatė dramblius, pa- 
dalinęs juos tarp abiejų sparnų. Kai neatsargūs, 
padrikai besivejantieji romėnų raiteliai iš staiga 
pasipriešinusių numidų gavo atkirlį, Sempronijus, 
davęs ženklą atsitraukti, aišauktuosius sustatė iš 
abiejų pusių pėstininkų sparnuose. Romėnų buvo 
aštuoniolika tūkstančių, o lotynais pasivadinusių 
sąjungininkų — dvidešimt tūkstančių; be to, dar 
buvo pagalbinė cenomanų kariuomenė, vienintelė 
galų gentis, likusi ištikima romėnams. Su tokia ka- 

riuomene ir buvo susiremta. Mūšį pradėjo balearai, 
o kai jiems su didesne jėga pasipriešino romėnų. 
legionai, tai lengvai ginkluolieji buvo skubiai iš- 
skirstyti į sparnus. Šis manevras leido tučtuojau 
pradėti spausti romėnų kavaleriją. Jau ir taip ke- 
turi tūkstančiai raitelių vargiai galėjo priešintis de- 
šimčiai tūkstančių raitelių, o dar išvargusieji Žva- 
liems, bet svarbiausia, kad tarsi iš debesies pasi- 
pylė ant romėnų galvų balearų paleistų iečių kru- 
ša. Prie viso to prisidėjo dar išėję į priekį nuo 
sparnų galų drambliai; arkliai, išsigandę ne tiek 
"jų išvaizdos, kiek neįprasto kvapo, pasileido bėg- 
ti atgal, kiek kojos neša. Pėsčiųjų kova ėjo lygio- 
mis veikiau narsumu, negu jėgomis. Hanibalas, prieš 
mūšį pamaitinęs karius, leido jiems atsipūsti ir tik 
tada patraukė į mūšį, o priešingoje pusėje kovojo 
alkani ir išsekę, styrantys nuo šalčio ir baimės ro- 
mėnų kūnai. Beje, jei būtų tekę susikauti vien su 
pėstininkais, romėnai būtų susidoroję narsumu, bet, 
kai kavalerija buvo nublokšta, balearai svaidė ietis 
iš šonų, drambliai štai įlervojo pėsčiųjų gretų vi- 
durin, ir Magonas draug su numidų rinktiniu da- 
liniu, išlindęs iš pasalos ir nepastebimai praskrie- 
jęs pro šalį bei atsidūręs užnugary, įvarė jiems di- 
džiulį siaubą bei sumaištį. Nepaisant to, kad tiek 
daug ir tokios didelės bėdos iš visų pusių apniko 
romėnus, kurį laiką jų rikiuotė liko nesuardyta, 
o svarbiausia visų viltis pranoko pasipriešinimas 
drambliams. Pasiųsti tam reikalui lengvai ginkluoti 
pėstininkai, apsvaidę juos ietimis, privertė apsigręž- 

ti, o apsigręžusiems smeigė ietis ten, kur jautriau- 
sia sužeidimams. vieta, — į pauodegius. 

56. Besiblaškančius dramblius, kurie buvo bepuolą 
savuosius, Hanibalas liepė varyti iš rikiuotės vidu- 
1i0 į sparnus ir nukreipti juos į pagalbinę galų ka- 
riuomenę. Akimirka, ir visi galai išdulkėjo, o ro- 
mėnus dėl to apėmė dar didesnė baimė — jie pa- 
matė, kad pagalbinė jų kariuomenė išsklaidyta. Ta- 
da beveik dešimt tūkstančių žmonių ėmė gintis, 
jau apsupti aplink. Pagaliau, nerasdami kitos išei- 
ties, jie pralaužė afrikiečių rikiuotės vidurį, ten, 
kur ji buvo sustiprinta pagalbine galų kariuomene, 
ir išguldė krūvas priešų, o kadangi, grįžtant į sto- 
vyklą, kelią pastojo upė ir, lietui lyjant, jie nega- 
lėjo gerai įžiūrėti, kur reikalinga jų pagalba sa- 
viesiems, patraukė tiesiai keliu į Placenciją. Po to 
dar daug kartų šen bei ten būta prasiveržimų: vie- 
ni puolė į upę, ir. tuos verpelai prarijo, kitus, ne- 
siryžtančius į ją įbristi, užklupo priešai, treti, tie, 
kurie buvo išsklaidyti į visas puses po laukus, pa- 
siekė Placenciją, suradę pasitraukusios kariuomenės 
pėdsakus; visus likusius šokti į upę paskatino bai- 
mė priešų, ir jie, perbridę ją, pasiekė stovyklą. Lie- 
tus, susimaišęs su sniegu, ir nepakeliamas šaltis 
pražudė kartaginiečiams daug žmonių, mulų bei 
arklių ir beveik visus dramblius. Pūnai vijosi prie- 
šą iki Trebijos upės, ir į stovyklą jie sugrįžo, taip 
sustirę nuo šalčio, kad menkai bejuto ir pergalės 
džiaugsmą. Tokiu būdu, kai sekančią naktį romė- 
nų stovyklos įgula ir išlikę pabėgėliai kariai — 
daugelis jų pusiau ginkluoti — keltais kėlėsi per 

Trebiją, pūnai, lietui pliaupiant, arba iš tikrųjų vi- 
so to nejuto, o gal, gulėdami pasliki iš nuovargio 
ir žaizdų, apsimetė nejaučią; taigi, jiems nejudant, 
konsulas Scipionas slaptu žygiu pervedė kariuo- 
menę į Placenciją, o iš ten Po upe permetė į Kre- 
moną, kad dvi armijos, žiemodamos vienoje ko- 
lonijoje, jos per daug neapsunkintų. 

57. Dėl šito pralaimėjimo Romą persmelkė baisus 
siaubas, ir visi manė, kad priešas eis smogdamas 
iki pat sostinės ir kad nebesą jokios vilties nei pa- 
galbos atremti priešo jėgą nuo sienų ir vartų: nu- 
galėjus vieną konsulą prie Ticino, anlrasis buvęs 
atšauktas iš Sicilijos; po to, nugalėjus abu konsu- 
lus su jų armijomis, kur beieškoti kitų vadų bei 
kitų legionų? — klausė jie. Taip besibaiminant, at- 
vyko konsulas Sempronijus, su dideliu pavojumi 
prasiskverbęs pro visur besibastančius ir grobio be- 
tykojančius priešo raitelius, vadovaudamasis la- 
biau drąsa, negu sveiku protu ar viltimi apgauti 
priešą bei pasipriešinti, jei nepavyktų apgauti; čia, 
pravedęs konsulų rinkimus, —o tai tuo momentu 
buvo svarbiausia— jis grįžo į žiemos stovyklą. 
Konsulais buvo išrinkti Gn. Serxvilijus ir G. Fla- 
minijus. Beje, romėnai neturėjo ramybės net ir žie- 
mos stovykloje, klaidžiojant šen bėi ten numidų rai- 
teliams, o šiems nepasiekiamose vietose — keltibe- 
riams bei luzitanams. Tokiu būdu bet koks tieki- 
mas iš visų pusių romėnams buvo nutrauktas, liko“ 
tik gabenimas laivais Po upe. Netoli Placencijos 
buvo dideliais sutvirtinimais apsupta turgavietė, 
turinti, be to, ir stiprią įgulą. Hanibalas išvyko Su 

raiteliais ir lengvai ginkluotais pėstininkais, vil- 
damasis paimti tą tvirtovę, o kadangi šio užmojo 
įvykdymą visų pirma jis siejo su jo slaptumu, tai 
puolė naktį, tačiau sargybinių neapgavo. Staiga 
kilo toks riksmas, kad net ir Placencijoje girdėjosi. 
Auštant su kavalerija pasirodė konsulas, įsakęs 
kvadratu išsirikiavusiems pėstininkų legionams sek- 
ti paskui. Užsimezgė raitelių kautynės; kadangi jo- 
se sužeistas Hanibalas nebekovojo, tvirtovė buvo 
šauniai apginta, įvarius priešams baimės. Praslin- 
kus keletui dienų, jam pačiam pailsėjus ir šiek tiek 
užsitraukus žaizdai, Hanibalas išvyko užkariauti 
Viktumulų. Tai buvo ankstesnis romėnų maisto 
sandėlis galų karo metu. Toje sutvirtintoje vieto- 
je gyveno iš visur suplaukę ir susimaišę tarpusa- 
vy aplinkinių taulelių gyventojai, o dabar nusiau- 
bimo baimė sutelkė ten ir labai daug kaimiečių, 
palikusių savo laukus. Ta žmonių minia, įkvėpta 
gandų apie narsiai apgintą tvirtovę prie Placenci- 
jos, įsidrąsino ir, čiupusi ginklus, stojo prieš Ha- 
nibalą. Kelyje susitiko greičiau žmonių kolonos, o 
ne išrikiuotos mūšiui armijos, ir nors vienoje pu- 
sėje buvo vien netvarkinga minia, kitoje — abipusis 
vado ir karių pasitikėjimas, saujelė išvaikė apie 
Lrisdešimt penkis tūkstančius žmonių. Sekančią die- 
ną jie pasidavė ir atvėrė vartus pūnų įgulai; jiems 
buvo įsakyta atiduoti ginklus, o kai tatai jie pa- 
darė, pūnai, pagal duotą ženklą, ėmė plėšti miestą, 
tarsi jis būtų šturmu užgrobtas. Iki to laiko dar ne- 
pasilaikė tokių istoriko dėmesio vertų žudynių: 
tai buvo itin ryškus sauvaliavimo, žiaurumo ir ne- 

žmoniško pasityčiojimo iš vargšų gyventojų pa- 
vyzdys. Tokie buvo Hanibalo žiemos žygiai. 

58. Netrukus po to, užėjus nebepakeliamiems šal- 
čiams, kareiviams buvo leista pailsėti, o atsiradus 
pirmiems, dar netikriems pavasario pranašams, iš- 
žygiavęs iš žiemojimo stovyklos, Hanibalas patrau- 
kė į Etruriją, ketindamas prievarta arba geruoju 
prisijungti taip pat ir tą gentį, kaip kad galus bei 
ligūrus. Pereinant Apeninus, jį užklupo pražūtinga 
audra, vos nepranokusi Alpių baisybių. Kadangi 
su vėju siaučianti liūtis pylė kariams tiesiai į vei- 
dus, tad jiems beliko arba padėti ginklus, arba, jei 
bandė su jais išsilaikyti, leistis šėlstančios vėtros 
verčiamiems nuo kojų; po to, kai audra jau ir kva- 
pą užgniaužė ir nebeleido alsuoti, valandėlei su- 
sėdo jie, nusigręžę nuo vėjo. Tada dangus sudre- 
bėjo nuo didžiausio trenksmo ir, nudundėjus 
griaustiniui, ėmė blykčioti žaibai; apkurtinti ir ap- 
akinti, visi drebėjo iš baimės ir, tik prapliupus liū- 
čiai ir vis labiau šėlstant vėjui, suprato, jog reikia 
statyti stovyklą audros užkluptoję vietoje. Tai bu- 
vo tik naujų vargų pradžia, nes jie negalėjo nei 
išvynioti palapinių, nei jų pasistatyti, ir jei kuri 
buvo pastatyta, vėjui viską plėšant ir verčiant, ne- 
išsilaikė, 0 kai vėjo plaikstomi vandens garai, pa- 
kilę į ledinių kalnų viršūnes, veikiai sušalo, pabi- 
ro tokia gausi sniego kruša, kad, viską metę šalin, 
žmonės kniubo ant žemės, o palapinės veikiau už- 
kritę slėgė, negu dengė; be to, spustelėjo toks 
smarkus šaltis, kad iš tos apgailėtinos žmonių ir 

gyvulių krūvos ilgai ir norėdamas niekas negalė- 
jo atsikelti, nes, sustingus nuo šalčio, žmonės var- 
giai bepajudino sąnarius. Pagaliau, kai, mankštin- 
dami sąnarius, pasijuto atsigavę ir ėmė šen bei 
ten kurti laužus, tai kiekvienas, būdamas bejėgis, 
šaukėsi kito pagalbos. Dvi dienas tūnojo pūnai to- 
je vietoje tarsi apgulti. Žuvo daug žmonių, daug 
arklių, mulų, o taipogi ir septyni iš tų dramblių, 
kurie dar buvo išlikę gyvi po mūšio prie Trebi- 
jos. 

59. Nusileidęs nuo Apeninų, Hanibalas vėl pasu- 
ko į Placenciją ir apsistojo, priartėjęs per dešimt 
tūkstančių žingsnių; sekančią dieną jis nukreipė 
į priešą dvylika tūkstančių pėstininkų ir penkis 
tūkstančius raitelių. Ir konsulas Sempronijus, ką tik 
grįžęs iš Romos, neatsisakė mūšio; tą dieną tarp 
abiejų stovyklų nuotolis buvo trys tūkstančiai 
žingsnių. Kitą dieną buvo kautasi su didžiausiu už- 
sidegimu, bet atskirų susirėmimų baigtis liko nevie- 
noda. Pirmąkart susikovus, romėnams sekėsi gana 
gerai: jie priešą nugalėjo ne vien kovos lauke, bet | 
sumuštą vijosi iki pat stovyklos ir užpuolė pačią 
stovyklą. Hanibalas, pastatęs saujelę gynėjų prie py- 
limo ir vartų, likusius glaustomis gretomis nuvedė 
į stovyklos vidurį ir įsakė įtemptai laukti, kol bus 
duotas ženklas pulti. Buvo jau beveik devinta va- 
landa dienos, kai Sempronijus, be reikalo nuvargi- 
nęs karius, po to, nebelikus mažiausios vilties už- 
imti stovyklą, davė ženklą atsitraukti. Kai Haniba- 
las tatai suvokė ir pamatė, kad ir mūšis susilpnėjo, 
ir priešas traukiasi iš stovyklos, tai, tučtuojau pa- 

leidęs iš dešiniųjų ir kairiųjų vartų į priešą raite- 
lius, pats su rinktiniais pėstininkais ėmė brautis 
pro viduriniuosius stovyklos vartus. Mūšis, kaip 
reta, pranoko bet kokį kitą, ir dar daugiau kraujo 
būtų buvę pralieta tiek vienoje, tiek ir kitoje pu- 
sėje, jeigu diena būtų leidusi jį pratęsti, bet nak- 
tis nutraukė kovos įkaršti. Tokiu būdu susirėmi- 
mas buvo aršesnis, negu pačios žudynės; ir kaip 
buvo kovota beveik lygiomis, taip ir išsiskirta su 
vienodais nuostoliais. Abiejose pusėse krito dau- 
giau kaip po šešis šimtus pėstininkų ir perpus ma- 
žiau raitelių, bet romėnų netektis buvo didesnė, 
negu rodė skaičiai, kadangi buvo nukauta keletas 
raitelių luomo žmonių, penki karo tribūnai ir trys 
sąjungininkų prefektai. Po to mūšio Hanibalas pa- 
sitraukė į ligūrų žemę, o Sempronijus —į Luką. 
Tvirtesniam taikos ir sąjungos laidui, ligūrai, ei- 
nančiam jų žemę Hanibalui, klastingai nulvėrę, 
perdavė du romėnų kvestorius: C. Fulvijų ir L. Luk- 
recijų.su dviem karių tribūnais ir penkiais raite- 
lių luomo žmonėmis, kurie beveik visi buvo sena- 
torių vaikai. 

60. Kai visa tai dėjosi Italijoje, Gn. Kornelijus 
Scipionas, pasiųstas su laivynu ir kariuomene į 
Ispaniją, išvyko nuo Ronos žiočių ir, palikęs Pirė- 
nų :kalnus, atplukdė laivyną prie Emporijaus; čia 
išlaipinęs kariuomenę, patraukė į romėnų pusę vi- 
są pakraštį, pradedant nuo lacetanų iki pat Ebro 
upės, dalinai  alnaujindamas buvusius draugiškus 
santykius, o dalinai užmegzdamas naujus. Taip įsi- 
gijęs atlaidaus ir teisingo karvedžio vardą, jis tu- 

rėjo įtakos ne tik pajūrio, bet ir šalies vidurio tau- 
lelėms, o taip pat atšiauresnėms kalniečių gentims; 
ten buvo pasirašyta ne tik taikos sutarlis, bet ir 
ginkiuotoji sąjunga, ir iš jų buvo sudarytos kelios 
pagalbinės kohortos. Šiapus Ebro buvo Hanono 
provincija — jį Hanibalas buvo palikęs tos šalies 
apsaugai. Todėl, sumanęs nelaukti, kol viskas pa- 
teks į priešų rankas, Hanonas pasistatė romėnų aki- 
vaizdoje stovyklą ir išvedė kariuomenę į kovos 
lauką. Scipionui kautynės pasirodė neatidėliotinos, 
nors jis žinojo, kad teks kautis su Hanonu ir Has- 
Grubalu kartu ir kad būtų palogiau susikibti at- 
skirai su kiekvienu, negu iš karto su abiem. Tos 
kautynės nebuvo įtemptos kovos rezultatas. Prie- 
šų krito šeši tūkstančiai, o du tūkstančiai buvo 
paimta kartu su stovyklos įgula, kai ši buvo užim- 
ta; pats vyriausias vadas, taip pat keletas žymių 
asmenų pateko į nelaisvę, o Cisų miestas prie pat 
kartaginiečių stovyklos buvo užkariautas. Beje, 
mieste rastas grobis pasirodė menkavertis: prasti 
rakandai ir pigūs vergai, užtat stovykla praturtino 
karius, nes ne tik nugalėta kariuomenė, bet ir ta, 
kuri su Hanibalu Italijoje kovojo, kad nebūtų per 
sunku nešti, beveik visus brangius daikius buvo 
palikusi joje, šiapus Pirėnų. 

61. Dar nieko tikro nežinodamas. apie šį pralai- 
mėjimą, Hasdrubalas, peržengęs Ebrą su aštuoniais 
Lūkstančiais pėstininkų ir tūkstančiu raitelių, iš- 
skubėjo pirmyn, tarsi ketindamas pirmą kartą su- 
siremti su romėnais, bet po to, kai sužinojo, kad 
ir Cisų miestas paimtas, ir stovykla prarasta, pasu- 

ko prie jūros. Netoli nuo Tarakono užmatęs jūri- 
ninkų ir laivyno karių, o taip pat pabirusių ir be- 
sibastančių po laukus sąjungininkų — juk papras- 
tai visada iš laimės apsvaigsta galva — pasiuntęs 
pasklidai kavaleriją, -daug jų išžudė, o pasileidusius 
bėgti prirėmė prie laivų; nebedrįsdamas ilgėliau 
tose vietovėse užtrukti, kad iš netyčių nesusidur- 
tų su Scipionu, jis pasitraukė už Ebro. Ir Scipionas, 
sužinojęs apie naują priešų antpuolį. skubiai paju- 
dėjo su kariuomene, tačiau, tik nubaudęs keletą 
laivų prefektų ir palikęs pakankamą įgulą Tarako- 
ne, pats su laivynu grįžo į Emporijas. Šiam vos 
spėjus pasitraukti, vėl atsirado Hasdrubalas ir, pri- 
vertęs atsimesti nuo romėnų ilergetų tautelę, kuri 
buvo davusi įkaitus Scipionui, su jų pačių jaunuo- 
mene nuniokojo ištikimų romėnams sąjungininkų 
laukus. Po to, Scipionui pajudėjus iš žiemos sto- 
vyklos, Hasdrubalas, palikęs visus tuos laukus, vėl 
pasitraukė už Ebro. Scipionas, su priešiškai nusi- 
teikusia kariuomene nuniokojęs atsimetimo kalti- 
ninko paliktą ilergetų tautelę, suvarė visus gyven- 
tojus į tos tautelės sostinę Atanagrų miestą ir ap- 

siautė jį iš visų pusių, o po kelių dienų, išreika- 
| lavęs iš ilergėtų dar daugiau įkaitų, kaip iki šiol, 
ir uždėjęs mokesčius, visiškai juos pavergė. Iš ten 
jis išžygiavo prieš ausetanus prie Ebro, taip pat 
pūnų sąjungininkus, ir apgulė jų miestą. Laceta- 
nams, bebandantiems teikti pagalbą kaimynams, 
naktį netoli miesto, kai anie ten norėjo prasmuk- 
ti, paspendė spąstus. Buvo sunaikinta apie dvyli- 
ka tūkstančių, o visi kiti, metę ginklus, klaidžio- 

dami pabirai laukais, išsibėgiojo į namus. Apgul- 
tuosius tik atšiauri žiema gynė nuo užpuolikų. Ap- 
gulimas truko trisdešimt dienų; per tą laiką retai 
kada sniego buvo mažiau, Kaip per keturias pėdas 
gilumo, ir jis taip buvo užvertęs romėnų apgulos 
skydus ir vinėjas, kad net ir romėnams jis ne kar- 
tą pasitarnavo kaip vienintelė apsauga nuo priešų, 
svaidančių padegamuosius įtaisus. Pagaliau, kai jų 
vadas Amusikas pabėgo pas Hanibalą, jie pasida- 
vė, įsipareigoję sumokėti dvidešimt sidabrinių ta- 
lentų. Tada Scipionas sugrįžo žiemoti į Tarakoną. 

62. Tą žiemą Romoje bei jos apylinkėse pasiro- 
dė daug nelemtų ženklų, o gal, kaip paprastai at- 
sitinka religinių prietarų apsėstiems žmonėms, jie 
aklai patikėjo tuo, apie ką buvo daug kalbama, 
Juk buvo pasakojama, neva pusės metų kilmingų 
tėvų kūdikis daržovių turguje sušukęs: „Trium- 
fas!“; gyvulių turguje jautis be niekieno pagalbos 
įlipęs į trečią aukštą, o iš ten, gyventojų išgąsdin- 
tas, nušokęs žemėn; sklido šnekos, kad danguje 
suspindėję laivų alšvaitai ir kad deivės Vilties 
šventykla, esanti daržovių turguje, buvusi perkū- 
no sudaužyta, o Lanuvijuje ietis pati pajudėjusi 
iš vietos; taip pat, kad varnas įskridęs į Junonos 
šventyklą ir nutūpęs ant pačios deivės priegalvė- 
lio; kad Amiterno lauke šen bei ten tolumoje 
šmėkščioję daugelio baltai apsisiautusių, su niekuo 
„ nesikalbančių žmonių šešėliai; kad Picene akme- 
nimis liję, o Cere burtų lentelės sumažėjusios; ir 
kad Galijoje vilkas nusinešęs iš makščių ištrauktą 
sargybinio kardą. Kitus stebuklingus reiškinius de- 

cemvirams buvo įsakyta aiškinti iš Sibilės knygų; 
dėl to akmenų lietaus Picene buvusios paskirtos 
devynių dienų pamaldos su aukojimu; netrukus, 
besirūpinant nukreipti blogus ženklus, aukojo be- 
veik visi gyventojai. Beje, visų pirma miestas bu- 
vo apvalytas ir dievams, tiems, kuriems buvo nu- 
rodyta, — paaukotos suovetaurilijos; į Lanuvijų Ju- 
nonai buvo nunešta dovana — keturiasdešimt svarų 
aukso, ir Aventine matronos paaukojo Junonai va- 
rinę statulėlę, o Cere jos suruošė lektisternijas; 
dėl to, kad burtų lentelės buvo sumažėjusios, įsa- 
kyta melstis Laimei ant Algido kalno; Romoje taip 
pat surengtos lektisternijos Jaunystei ir atskirai 
maldos prie Herkulio šventyklos; po to, visose 
šventyklose paskirtos visuotinės pamaldos, o Dva- 
siai Sergėtojai paaukotos penkios suovetaurilijos. 
Pretoriui Atilijui Seranui liepta daryti įžadus, jei 
respublikos būklė per dešimt metų nepasikeistų. 
Šitokios apsivalymo aukos bei įžadai iš Sibilės 
knygų didžia dalimi nuramino prietarų sukaustytas 
širdis. 

63. Antrasis iš naujai išrinktų konsulų, Flamini- 
jus, kuriam burtų keliu atiteko Placencijoj žiemo- 
ję legionai, pasiuntė Sempronijui įsakymą ir laiš- 
ką, kad šis minėtąją kariuomenę per kovo mėne- 
sio idas pristatytų į Arimino stovyklą. Jis ketino 
pradėti konsulatą čia, provincijoje, prisiminęs se- 
nus kivirčus su senatu, kurie prasidėjo dar jam 
būnant liaudies tribūnu, po to konsulu, pirmiau- 
sia dėl jo konsulato nepripažinimo, o vėliau ir dėl 
triumfo; nekentė jo senatoriai ir dėl naujo įsta- 


88 


tymo, nukreipto prieš senatą, kurį buvo pasiūlęs 
liaudies tribūnas Kv. Klaudijus, vienam tik G. Fla- 
minijui pritariant, nes tas įstatymas neleido eili- 
niam senatoriui arba jo sūnui įsigyti jūros laivą 
daugiau kaip trijų šimtų amforų talpos. Numatyta, 
kad tokio laivo pakanka vežioti produktams iš 
ūkių, ir bet koks pasipelnymas pripažintas negar- 
bingu senaloriams. Įstatymas buvo patvirtintas per 
didžiausius ginčus, jo pateikėjas Flaminijus užsi- 
traukė nobiliteto rūstybę, o liaudies malonę, ir dėl 
to liko konsulu antrą kartą Numanydamas, kad 
dėl tų dalykų senatoriai taip lengvai neišleis jo iš 
miesto, čia prasimanę auspicijas, čia atidėliodami 
lotynų šventę kitokiais su konsulatu susijusiais vil- 
kinimais, jis, apsimetęs paprastu keliautoju, slap- 
ta išsiruošė į provinciją. Kai tas dalykas paaiškė- 
jo, jau ir iki tol nirštančius senatorius užliejo nau- 
ja pykčio banga; juk G. Flaminijus kovojęs ne vien 
su senatu, bet ir su nemirtingaisiais dievais, sakę 
jie. Pirmąkart tapęs konsulu be auspicijų, dievams 
bei žmonėms atšaukus jį tiesiog iš kovos lauko, o 
šis jų nepaklausęs; dabar jis sąmoningai pabėgęs 
nuo paniekintų dievų ir Kapitolijaus bei iškilmin- 
gai duotų pažadų, kad pirmąją konsulavimo die- 
ną nereikėtų įžengti į Geriausiojo ir Visagalio Ju- 
piterio šventyklą, kad netektų matytis ir tartis nei 
jam, senato nekenčiamam, nei senatui, vien tik jo 
nekenčiamam, kad nereikėtų paskelbti Lotynų šven- 
tės ir ant kalno atlikti Lacijaus Jupiteriui iškilmin- 
gų ceremonijų, tuoj po auspicijų vykti Kapitolijun 
duoti įžadų, o iš ten karvedžio apranga su likto- 

riais išžygiuoti į provinciją. Jis išvykęs kaip mar- 
kitantas be valdžios ženklų, be liktorių, slapta, vog- 
čiomis, tarsi į ištrėmimą. Kurgi ne, jo didenybei 
konsului, matyt, atrodo labiau pritinką pradėli ei- 
ti pareigas Arimine, o ne Romoje, ir togą užsidė- 
ti užeigos namuose, o ne pas savo penatus! Visas 
senatas nutarė, kad jį reikia atšaukti, grąžinti jė- 
ga ir visiems jį asmeniškai priversti, kad pirmiau 
atliktų savo pareigas dievams ir žmonėms, 0 po 
to vyktų į provinciją pas kariuomenę. Ta pasiun- 
tinybė — o siųsti buvo nutarta legatus Kv. Teren- 
cijų ir M. Antistijų — nuvykusi paveikė Flaminijų 
nė kiek ne daugiau už pirmojo konsulavimo me- 
tu senato pasiųstą laišką. Po kelių dienų jis pra- 
dėjo eiti pareigas, ir jam beaukojant, jau papiau- 
las veršiukas, ištrūkęs iš žynių rankų, apšlakstė 
savo krauju daugelį aplink stovinčiųjų. Bėgiojimas 
ir sumaištis padidėjo dar ir dėl to, kad atokiau 
stovintieji nežinojo, iš kur ta baimė. Daugelis ta- 
tai palaikė didelio siaubo ženklu. Po to, perėmęs 
du legionus iš ankstesniųjų metų konsulo Sempro- 
nijaus ir du iš pretoriaus G. Atilijaus, ėmė vesti 
kariuomenę Apeninų perėjomis į Etruriją. 


- 


DVIDEŠIMT ANTROJI KNYGA 


1. Jau aušo pavasaris, kai Hanibalas pajudėjo iš 
žiemos stovyklos, bandęs prieš tai nesėkmingai 
peržengti Alpes, užėjus nepakeliamiems šalčiams 
ir ištūnojęs žiemos stovykloje su dideliu pa- 
vojumi ir baime. Galai, kuriuos kurstė grobio ir 
apiplėšimų viltis, pamatę, kad jų šalis virto karo 
židiniu, o pačius spaudžia abiejų kariuomenės žie- 
mos stovyklos našta, užuot patys plėšę svetimose 
žemėse ir kitus persekioję, nukreipė neapykantą 
nuo romėnų į Hanibalą, kuriam ne kartą buvo 
spendžiami jų vadų spąstai, ir tik dėka tų pačių 
vadų tarpusavio klastos, — kaip lengvabūdiškai jie 
sudarydavo sąmokslus, lygiai taip nuo jų ir aitsi- 
mesdavo — buvo išgelbėtas ir, čia drabužį keisda- 
mas, čia galvos apdangalais klaidindamas, apsisau- 
gojo nuo spąstų. Ta baimė ir buvo jam dingstis 
kuo veikiau pajudėti iš žiemos stovyklos. Tuo pat 
metu konsulas Gn. Servilijus per kovo idas Romo- 
je ėmė eiti pareigas. Kai jis senate pranešė apie 
valstybės padėtį, vėl atsinaujino neapykanta G. Fla- 
minijui: juk jie rinkę du konsulus, o beturį vieną. 
„O ką reiškusi jam teisėta valdžia bei auspicijos? 
Valdžios atstovai valdžią atsineša su savimi iš na- 
mų, atlikę auspicijas valstybinių ir privačių pena- 
tų akivaizdoje, atšventę lotynų šventę, paaukoję 

ant kalno, pagal paprotį padarę įžadus Kapitoliju- 
je. Privatus asmuo negalįs nei allikii auspicijų, nei 
be auspicijų vykti į svetimą šalį ir ten jas iš nau- 
jo ir nepriekaištingai atlikti. Didino baimę blogi 
ženklai, pasipylę vienu metu daugelyje vietų: Si- 
cilijoje užsidegė kariams keletas iečių, 0 Sardini- 
joje raiteliui, tikrinančiam prie sienos sargybą, Su- 
liepsnojo rankoje laikoma lazda, krantai žaižaravę 
pilni žiburių, du skydai paplūdę krauju, keletas 
karių buvo perkūno nutrenkti, saulės diskas atro- 
dė sumažėjęs; Preneste iš dangaus nukritę akme- 
nys, Arpose danguje matęsi apvalūs skydai ir sau- 
lė, besikaujanti su mėnuliu; Kapenoje vidurdieny 
palekėję du mėnuliai, Cerės vandenys almėję su- 
mišę Sų krauju, o pais Herkulio šaltinis ištryškęs 
išmargintas kraujo dėmėmis; į Antijaus piovėjų 
krepšį įkritusios sukruvintos varpos; Faleruose ma- 
tėsi tarsi didžiule burna prasižiojęs dangus, o ten, 
kur jis atsivėrė, sutviskėjusi akinanti šviesa; bur- 
tų lentelės pačios savaime sumažėjusios, o viena 
iškritusi su tokiu užrašu: „Marsas purto savo gink- 
lus“; tuo pat metu Romoje ėmusi prakaituoti Mar- 
so statula prie Apijaus kelio ir vilkų atvaizdai; 
Kapujoje dangus atrodė liepsnojąs, o mėnulis — 
krintąs su lietumi. Paskui žmonės patikėjo ir ne taip 
jau blogais ženklais: buvo kalbama, neva kažkie- 
no ožkos apžėlusios plaukais, višta virtusi gaidžiu, 
o gaidys — višta. Išdėstęs senatui, ką buvo gir- 
dėjęs apie šiuos lemtingus ženklus, ir įvedęs į ku- 
riją pasakotojus, konsulas paprašė senatorių pa- 
tarimo dėl religinių apeigų. Nutarta nukreipti blo- 

gus ženklus aukojimais — piauti dalinai senesnius 

gyvulius, dalinai dar žindančius ir tris dienas vi- 

sose šventyklose laikyti pamaldas, o visa kita pa- 

tvarkyti pagal dievų valią taip, kaip decemvirai, 

peržiūrėję Sibilės knygas, išpranašavę savo ištar- 

mėmis. Decemvirų paskatinimu, buvo nutarta pir- 

mą dovaną — penkiasdešimt svarų auksinį žaibą — 

skirti Jupiteriui; Junonai ir Minervai duoti sidab- 
rines dovanas; Junonai Karalienei Aventine ir La- 

nuvijaus Junonai Gelbėtojai paaukoti suovetauri- 

lijas, o matronoms surinkus pinigų, kiek kiekviena 

jų nevaržomai galėjo duoti, nunešti dovaną Juno- 

nai Karalienei į Aventiną ir suruošti lektisternijas; 

paleistinėms pagal savo išgales surinkti pinigų Fe- 

ronijos dovanai. Kai tatai buvo atlikta, decemvi- 

rai Ardėjos forume paaukojo suovetaurilijas. Pa- 

galiau jau gruodžio mėnesį buvo paaukota Romo- 

je prie Saturno šventyklos, surengtos lektisterni- - 
jos —tą puotos stalą padengė senatoriai —ir vie- 

šas pokylis, o mieste visai parai paskelbtos satur- 

nalijos; tautai įsakyta tą dieną švęsti ir amžinai tą 

šventę kartoti. 

2. Kolei konsulas Romoje atsidėjęs maldė die- 
vus ir rinko naujokus, Hanibalas išvyko iš žiemos 

siovyklos, nes sklido gandas, kad konsulas Flami- 

nijus jau pasiekė Arecijų; nors prieš akis drie- 

kėsi kiek ilgesnis, užtat patogesnis kelias, jis pa- 

'sirinko trumpesnįjį, per balą, toj vietoj, kur Arno 
upokšnis tomis dienomis buvo patvinęs labiau, ne- 

gu paprastai. Ispanams ir afrikiečiams — tai buvo 

pats veteranų kariuomenės branduolys — liepė ei- 

ti pirmiesiems, pasiėmus savo pačių gurguolę, kad, 
priversti kur nors sustoti, nestokotų būtinų varto- 
jimui dalykų; galams įsakė sekti anuos ir užimti 
tos kariuomenės vidurį, o užpakaly joti kavaleri- 
jai. Be to, Magonui su lengvai ginkluotais numi- 
dais buvo įsakyta varyti kariuomenę, ypač paža- 
bojus laikyti galus, jei jie, pasibiaurėję sunkumais 
ir tolimu keliu, — ta gentis lengvai pasiduodavo ši- 
tokiems dalykams — imtų skiaidytis arba spyriotis. 
Beveik visą avangardą, kuris sekė paskui priekyje 
einančius vedlius per stačias ir gilias upės sietu- 
vas, įklampino dumblas, tačiau ir skęsdami jie žiū- 
rėjo vėliavų. O galai negalėjo nei susilaikyti pa- 
slydę, nei išsiropšti iš akivarų, nei kūnams įkvėp- 
ti drąsos, nei drąsai vilties; vieni, vos vilkdami nu- 
alsintus sąnarius, kiti, gėdingai palūžę savo dvasia, 
kniubo šen bei ten, mirdami tarp mulų arklių, ku- 
rie tįsojo įklimpę. Labiau už viską juos paveikė 
keturių dienų ir trijų naktų nemiga. Kadangi, visa 
supant vandeniui, jie nerado nė lopinėlio sausu- 
mos, kur galėtų ištiesti nualsintus kūnus, vieni, su- 
metę draugėn į vandenį nešulius, gulėsi ant jų, o 
kitiems, beieškantiems valandėlei atokvėpio, var- 
ganas guolis buvo krūvos šen bei ten kelyje kri- 
tusių gyvulių — tiek, kiek jie kyšojo iš vandens. 
Pats Hanibalas dėl nepastovaus pavasario oro, kai- 
ialiojantis karščiams ir šalčiams, skundėsi akimis. 
Jis jojo ant vienintelio gyvo išlikusio dramblio, 
kad kuo aukščiau būtų virš vandens, tačiau nemi- 
ga, nakties drėgmė bei pelkių oras vargino galvą. 

o kadangi nei vieta ir nei laikas neleido gydytis, 
apako viena akimi. 

3. Gėdingai praradęs daugybę žmonių ir gyvu- 
lių ir pagaliau išsiropštęs iš balų, Hanibalas tuoj 
pat sausumoje ėmė statytis stovyklą, o per iš anks- 
lo išsiųsius žvalgus sužinojo, kad romėnų kariuo- 
menė apgulusi Arecijaus sienas. Po to, kuo rūpes- 
tingiausiai viską tyrinėdamas, jis sužinojo konsulo 
planus ir jo nusistatymą, vietovės padėtį, kelius, 
maisto tiekimo priemones ir visa kita, ką buvo 
svarbu sužinoti. Paaiškėjo, kad tas kraštas — der- 
linga Italijos sritis, etruskų laukai, besidriekiantys 
tarp Fezulų ir Arecijaus, turtingi javų, gyvulių ir 
visokių gėrybių, o konsulas -po pirmojo konsulavi- 
mo — pasipūtęs ir visiškai nepaiso ne tik įstatymų 
ar senatorių prakilnybės, bet ir dievų. Šį įgimtą 
neapdairaus jo būdo bruožą fortūna kurstė didžiu- 
le sėkme pilietiniuose ir karo reikaluose. Tokiu 
būdu buvo pakankamai aišku, kad jis elgsis žiau- 
riai ir neapgalvotai, nesitardamas nei su dievais, 
nei su žmonėmis. Ir juo labiau dabar Flaminijus 
linko į savo ydas, tuo labiau Hanibalui magėjo jį 
kurstyti ir erzinti; tad, palikęs priešą kairėje, jis 
nuskubėjo į Fezulas pasiplėšti, o eidamas pačiu 
Etrurijos viduriu, iš tolo parodė konsului, kaip žu- 
dynėmis ir gaisrais galima labiausiai siaubti kraš- 
tą. Flaminijus, kuris, net ir priešui -besiilsint, ne- 
ketino ilsėtis, pamatęs, kad sąjungininkų gėrybės 
grobstomos ir plėšiamos beveik jo akyse, laikyda- 
mas savo gėda tai, kad Hanibalas jau bastosi po 
Italijos vidurį ir, niekam nesipriešinant, traukia 

apgulti pačių Romos sienų, visiems kitiems susi- 
rinkime duodant naudingesnius, o ne garbinges- 
nius patarimus, esą, neva dera laukli kolegos, kad, 
sujungę kariuomenes, jie vadovautų sutartinai pa- 
gal bendrą planą, o tuo tarpu nereikią duoti per- 
nelyg didelės galimybės priešo kavalerijai ir leng- 
vai ginkluotai pagalbinei kariuomenei plėšti, su- 
pykęs išbėgo iš susirinkimo ir, davęs žygio bei ko- 
vos signalą, sušuko: „Ką gi, sėdėkime priešais Are- 
cijaus sienas, juk čia tėvynė ir penaiai! Ištrūkęs 
mums iš rankų Hanibalas tesiaubia Italiją ir, vis- 
ką niokodamas bei degindamas, teprieina prie Ro- 
mos sienų, o mes iš čia pasijudinsime tik tada, kai 
senatoriai atšauks Flaminijų nuo Arecijaus, kaip 
kitados Kamilą nuo Vėjų.“ Kai, šitaip priekaištau- 
damas, drauge liepė kuo greičiau rauti vėliavas ir 
pats užšoko ant arklio, arklys staiga suklupo ir 
krintantį konsulą nubloškė per galvą. Visiems ap- 
link stovintiems išsigandus, tarsi tai būtų pražū- 
tinga prasidedančio įvykio lemtis, dar buvo pra- 
nešta, kad vėliavininkas negalįs išjudinti vėliavos, 
nors iš visų jėgų stengiasi. Atsigręžęs į žygūną, 
Flaminijus sušuko: „Gal atnešei ir senato laišką, 
draudžiantį man kariauti? Šalin tą žinią! Raukite 
vėliavą, net jeigu beraunant ranka iš baimės pa- 
stirtų.“ Tada kariuomenė ėmė žygiuoti pirmyn 
paskui vadus, ir nors šie nesutarė su konsulu ir, 
be to, buvo įbauginti dvigubo stebuklo, dauguma 
kareivių -džiaugėsi vado smarkumu, gyvendami la- 
biau pačia viltimi nugalėli, nagu galvodami apie 
tos vilties realumą. 

4. Kad sužadintų priešui dar didesnį pyktį ir 
norą alkeršyti už sąjungininkų skriaudas, Haniba- 
las ugnim ir kalaviju nusiaubė sritį, esančią tarp 
Kortonos miesto ir Trazumeno ežero. Buvo pasiek- 
los vietos, tinkamos pasalai, kur Kortono kalnai 
labiausiai priartėja prie Trazumeno. Čia kelias tarp 
jų toks siauras, tarsi vieta tyčia palikta tam tikslui; 
toliau kiek plačiau atsiveria lyguma, o už jos stūk- 
sc kalvos. Šičia atviroje vietoje Hanibalas pasista- 
tė stovyklą, kur apsistojo vien su airikiečiais ir 
ispanais. Balearus ir kitus lengvai ginkluotus ka- 
rius jis nuvedė už kalnų, o raitelius, kalvoms pui- 
kiai juos pridengiant, pastatė pačiamę kalnų tar- 
peklyje, kad, vos tik pasirodys romėnai, pakilus iš 
priešakio kavalerijai, viskas būtų užtverta ežeru 
ir kalnais. 

Flaminijus vakarop, saulei leidžiantis, pasiekė. 
ežerą ir rytojaus dieną, vos prašvitus, iš anksto 
neišsiaiškinęs, perėjo tarpeklį; po to, kai kariuo- 
menė ėmė sklisti po plačią lygumą, išvydo tik 
priešakyje esančius priešus, o pasala iš užpakalio 
ir iš viršaus liko nepastebėta. Kai tik Hanibalas su 
savo kariuomene apsupo priešą, uždarytą ežeru ir 
kalnais, —to jis ir siekė — davė visiems ženklą 
tuoj pat pulli. Kai kariai išsibėgiojo, kam kur bu- 
vo arčiausia, romėnams tas puolimas pasirodė tuo 
labiau staigus ir nelauktas, kadangi, nuo ežero rū- 
kui tirščiau nusidriekus lygumoje, negu ant kal- 
nų, ir priešų kariuomenėms nuo daugelio kalvų 
gana gerai viena kitai esant matomoms, pūnai grei- 
čiau nuo jų nusileido. Iš visų pusių kilus kovos 

riksmui, romėnų konsulas pajuto, nespėjęs gerai 
įsižiūrėti, kad jis apsuptas, ir užvirė mūšis prieš- 
aky ir sparnuose, kariuomenei negavus laiko kaip 
reikiant išsirikiuoti, apsiginkluoti ir apnuoginti kar- 
dus. . 

5. Visiems pasimetus, pats konsulas, pakankamai 
drąsus tokiomis kritiškomis aplinkybėmis, kiek lei- 
do laikas ir vieta, ėmė rikiuoti suardytas gretas, 
puldinėdamas tarp pakrikusių šauksmų, kur tik ga- 
lėjo prasiskverbti ir kur jį kiti galėjo išgirsti, drą- 
sino karius, liepdamas stovėti ir kautis, sakydamas, 
kad iš čia jie neišsipirks nei įžadais, nei melsda- 
miesi dievams, o vien jėga ir narsumu. Jiems rei- 
kią kardais skintis kelią per rikiuotės vidurį, nes 
paprastai, juo mažiau baimės, tuo mažiau ir pavo- 
jaus. Bet dėl triukšmo ir sumaišties kariai nega- 
lėjo išgirsti nei patarimo, nei įsakymo, nebealtsky- 
rė nei savo vėliavų, nei centurijų ir vietos jose; 
jiems vargiai beužteko drąsos griebtis ginklų ir 
pasiruošti mūšiui, o kai kurie, iš netyčių užklupti, 
žuvo veikiau ginklų apsunkinti, o ne jų pridengti. 
Tokioje tirštoje migloje jie labiau įtempė ausis, 
negu akis. Kariai gręžiojosi į sužeistųjų dejavi- 
mą, kūnų susmukimą bei ginklų tarškėjimą ir į 
sumišusius džiugius ir baimingus šauksmus. Vieni, 
sprunkantieji, metęsi į besikaujančiųjų masę, įstri- 
go joje, kitus, vėl stojančius į mūšį, nusinešė su 
savim bėgančiųjų minia. Po to, kai romėnai vel- 
tui blaškėsi į visas puses, bandydami prasiverž- 
ti, — juk iš šonų juos užtvėrė kalnai ir ežeras, O 
iš priešakio ir iš užpakalio priešų voros, — paaiš- 

kėjo, kad išsigelbėjimo viltis slypi tik pačių drą- 
soje ir ginkluose, o ne kur kitur. Tada kiekvienas 
kas sau tapo vadu bei drąsintoju kovoje, ir mū- 
šis užvirė vėl iš naujo, bet tose kautynėse nebe- 
buvo nei išrikiuotų pirmųjų linijų, nei ietininkų 
ir nei triarijų: priešakiniai kariai kovėsi ne prie- 
šais vėliavas, o už jų; padrikai grūmėsi ir kitos 
voros; kariai nestovėjo savo legionuose, kohorto- 
se bei manipulose; atsitiktinumas subūrė juos, ir 
narsumas kiekvienam nurodė kautynių vietą: bū- 
ti priešaky ar užpakaly. Kovos įkarštis buvo toks 
stiprus, o karių dėmesys tiek sutelktas į mūšį, kad 
niekas iš besikaujančiųjų nejuto to žemės drebė- 
jimo, kuris sugriovė ištisus daugelio Italijos mies- 
tų rajonus, pakeitė veržlių upių tėkmę, jūrą pri- 
"vertė įsiveržti į upes, o kalnus suardė milžiniško- 
mis griūtimis. 

6. Buvo kautasi beveik tris valandas ir visur 
atkakliai, bet aplink konsulą virė kur kas smar- 
kesnė ir pavojingesnė kova; jį supo rinktiniai vy- 
rai, ir pats jis nenuilstamai leikė pagalbą ten, kur 
juto savuosius spaudžiamus ar atsidūrusius sun- 
kioje padėtyje; išsiskiriantį ginklais su didžiausia 
jėga konsulą puolė priešas, bet piliečiai jį gynė tol, 
kol vienas insubras raitelis, vardu Dukarijus, be kita 
ko, ir iš veido atpažinęs konsulą, tarė savo tautie- 
čiams: „Ana va tas, kuris sumušė mūsų legionus, 
nusiaubė laukus ir miestą! Kaip tik dabar aš jį 
kaip auką atiduosiu siaubingai nužudytųjų savo 
piliečių vėlėms!“ ir, paspaudęs pentinais arklį, puo- 
lė į tirščiausią priešų minią. Užmušęs pirmiau gink- 

lanešį, kuris jam, šuoliuojančiam, pasiruošus pul- 
ti, buvo pastojęs kelią, ietimi pervėrė konsulą; bū- 
tų jį dar ir išrengęs, bet sutrukdė triarijai, priden- 
gę jį skydais. Tada pirmą sykį leidosi bėgti dide- 
lė kariuomenės dalis, ir jau nei ežeras, nei kalnai 
nebestojo jų baimei skersai kelio: nėrė visi, lyg 
akis išdegę, visais tarpekliais ir skardžiais, ginklai 
ir vyrai per kits kilą stačgalviais riedėjo žemyn. 
Daugelis, neturėdami, kur bėgti, puolė į vandenį 
ir brido pradžioje sekluma, o paskui paniro iki 
kaklo ir pečių. Buvo ir tokių, kuriuos neapgalvota 
baimė paskatino gelbėtis netgi plaukiant, tačiau 
tas plaukimas buvo betikslis ir beviltiškas, nes 
plaukiančiuosius, išsekus jėgoms, arba rijo verpe- 
tai, arba, tuščiai nusikamavus, teko iš paskutinių 
jėgų jiems grįžti į krantą, kur juos iš visų pusių 
mušė, įbridę į vandenį, priešų raiteliai. Maždaug 
šeši tūkstančiai priešakinės linijos karių, atkakliai 
prasiveržę pro puolantį priešą, ištrūko iš tarpeklio, 
nieko nežinodami, kas dedasi už jų. Susibūrę ant 
vienos kalvos, jie girdėjo vien riksmą ir ginklų 
žvangėjimą, nes per rūką negalėjo nei įžiūrėti, nei 
sužinoti, kas laimi. Pagaliau, sėkmei paaiškėjus, 
kai išsisklaidė rūkas ir pasirodė saulė, aiškioje die- 
mos šviesoje kalnai ir laukai atskleidė pralaimėtą 
mūšį ir gėdingai sutriuškintą romėnų kariuomenę. 
Kad nepakliūtų į rankas raiteliams, kuriuos jie iš 
tolo pastebėjo, akimoju čiupę vėliavas, kuo sku- 
biausiai pasišalino. Kitą dieną, kai, be kitų bėdų, 
dar ir badas ėmė tykoti, jie pasidavė Maharbalui, 
kuris su visa savo kavalerija užklupo juos naktį 

it pažadėjo išleisti visus, kaip slovi, su ta sąlyga, 
jei aliduos ginklus. Duolą žodį Hanibalas ištesėjo 
su pūnišku sąžiningumu — Visus sukaustė grandi- 
nėmis. 

7. Šitoks buvo garsusis Trazumeno mūšis, išli- 
Kęs atmintyje kaip vienas iš didžiausių Romos pra- 
laimėjimų. Penkiolika tūkstančių romėnų žuvo ko- 
vos lauke, dešimt tūkstančių išsisklaidė ir, pasilei- 
dę per visą Etruriją, įvairiais keliais pasiekė Ro- 
mą. Priešų krito pustrečio tūkstančio kovos lauke, 
o vėliau dar daug tiek vienoj ir kitoj pusėj mirė 
nuo žaizdų. Kiti pasakoja, kad nuostoliai abiejose 
pusėse buvę keliskart didesni: aš, nenorėdamas 
nieko pilstyti iš tuščio, o į tai pernelyg linksta 
rašančiųjų plunksnos, patikimiausiu autorium išsi- 
rinkau Fabijų, kaip tik šito karo amžininką. Hani- 
balas lotynais pasivadinusius belaisvius atleido be 
išpirkimo, o romėnus sukaustė grandinėmis. Iš krū- 
vomis kritusių priešų liepė išrinkti savųjų lavo- 
nus ir palaidoti. Labai rūpestingai buvo ieškomas 
it Flaminijaus lavonas, — jį taip pat norėta palai- 
doti — bet jo nepavyko surasti. 

Kai tik Romą pasiekė žinia apie tą pralaimėjimą, 
įforumą subėgo subruzdę ir išsigandę žmonės. Mote- 
rys, klaidžiodamos gatvėmis, klausinėjo sutiktuosius, 
ar didelis tas netikėtas pralaimėjimas ir koks ka- 
riuomenės likimas. Ir kai minia, panaši į gausų su- 
sirinkimą, pasukusi į komicijas ir kuriją, susirado 
valdžios pareigūnus, tada pagaliau arti saulės laidos 
pretorius M. Pomponijus tarė: „Mes nugalėti di- 
deliame mūšyje.“ Nors iš tų žodžių nieko aiškiau 

jie nesužinojo, tačiau, prisiklausę vienas nuo kito, 
nešėsi namo žinią, kad konsulas su didele kariuo- 
menės dalimi žuvęs, o saujelė išlikusių gyvų iš- 
vaikyti po visą Etruriją arba priešo paimti į ne- 
laisvę. Kiek nelaimių patyrė nugalėta kariuomenė, 
tiek pat rūpesčių prislėgė širdis tų, kurių artimie- 
ji tarnavo pas konsulą G. Flaminijų, nes niekas 
nežinojo, koks kiekvieno iš jų artimųjų likimas, 
niekam nebuvo aišku, ar tikėtis ko, ar bijoti. Se- 
kančią dieną ir po to keletą dienų prie vartų sto- 
vėjo vos ne daugiau moterų, kaip vyrų, lūkuriuo- 
jančių arba savųjų, arba kokios nors žinios apie 
juos. Jie apspisdavo pasirodžiusius kelyje žmones 
ir juos klausinėdavo, o šie negalėjo ištrūkti, ypač 
nuo pažįstamų, kol viską paeiliui išpasakodavo. 
Dėl to būtum galėjęs stebėti įvairias veido išraiš- 
kas, žiūrint, ar išgirsta žinia buvo linksma, ar liūd- 
na ir ar jie grįžo namo dalintis džiaugsmu ar iš- 
klausyti užuojautų. Ypač krito į akis tiek moterų 
džiaugsmas, tiek ir jų liūdesys: pasakojama, kad 
viena, prie pat namų slenksčio netikėtai susitikusi 
laimingai sugrįžusį sūnų, mirė jo glėbyje, o kita, 
kuriai neteisingai buvo pranešta apie sūnaus mir- 
tį, nuliūdusi užsisklendė namuose, bet vos tik pa- 
matė grįžtantį sūnų — iš to didelio džiaugsmo kri- 
lo negyva. Keletą dienų pretoriai išlaikė kurijoje 
senatą Nuo saulėtekio iki pat saulėlydžio, svarsty- 
dami, kam vadovaujant ir su kokia kariuomene dar 
galima pasipriešinti nugalėtojams pūnams. 

8. Dar nespėjus paruošti patikimų planų, netikė- 
tai atėjo žinia apie kitą pralaimėjimą: keturi tūks- 

tančiai raitelių su propretorium G. Centenijum, 
pasiųsti konsulo Servilijaus konsului Flaminijui, 
išgirdę apie Trazumeno mūšį, pakeitė kelio kryp- 
tį ir Hanibalo buvo apsupti Umbrijoje. Gandas apie 
tą įvykį įvairiai paveikė žmones: vieni, prislėgti 
dar didesnio sielvarto, naują raiteliams suduotą 
smūgį laikė lengvu, palyginus su ankstesniais, ki- 
ti manė, kad svarbu ne tai, kas atsitiko, bet, kaip 
ir ligų iškamuotame kūne net ir lengva liga palie- 
ka sunkesnius pėdsakus, negu sveikajame, taip ir 
išvargintoje ir pairusioje valstybėje, kokios tik .bė- 
dos beužgriūtų, nereikia tų bėdų matuoti pagal jų 
dydį, nes, išsekus jėgoms, ji nebepajėgia pakelti 
jokios nelaimės. Tokiu būdų valstybė griebėsi 
vaisto, jau nuo seno nepageidaujamo ir nebenaudo- 
jamo,— skirti diktatorių. Kadangi konsulas — tik jis 
pagal nuostatus galėjo skirti diktatorių — buvo toli, 
o per pūnų užkariautą Italiją nelengva buvo pas 
jį nusiųsti pasiuntinį ar laišką, todėl liaudis nega- 
lėjo išrinkti diktatoriaus, ir ji išsirinko — ko anks- 
čiau niekad nėra buvę — prodiktatorių Kv. Fabijų 
Maksimą, o kavalerijos viršininku — M. Minucijų 
Rufą. Senatas juos įpareigojo sustiprinti miesto sie- 
nas ir bokštus tose vietose, kur jų nuožiūra atro- 
dys reikalinga, išskirstyti įgulas ir sugriauti tiltus: 
reikia kovoti už miestą ir penatus, nes Italijos ap- 
ginti jie jau nebegalėjo. 

9. Hanibalas tiesiu keliu per Umbriją nužygiavo 
iki pat Spolecijaus. Kai, ten nusiaubęs laukus, jis 
Staiga užpuolė miestą, -buvo atmuštas, praliejęs 
upelius savųjų kraujo; iš vienos taip nesėkmingai 

užpultos romėnų kolonijos pajėgų nusprendęs, ko- 
kios didžiulės turi būti Romos gynybinės jėgos, jis 
pakeitė kryptį Picėnų link, į kraštą, kur gausu ne 
vien visokiausių vaisių, bet ir pilna grobio, 
kurį godūs ir nuskurdę karlaginiečiai išsižioję 
stvarstė. Apsistojus ten keletui dienų, kariai atsiga- 
vo; išvargę po žiemos žygių per raistus ir po mū- 
šio, kuris jiems buvo sėkmingas baigtimi, bet sun- 
kus ir nuostolingas, kariai labiau norėjo grobio ir 
plėšikavimo, negu poilsio ir ramybės, Hanibalas, 
išvykęs pretucijų ir Adrijos kraštan, nusiaubė ten 
marsus, Marucinus ir pelignus bei artimiausią Apu- 
lijos sritį prie Arpų ir Lucerijos. Konsulas Gn. Ser- 
vilijus po keleto lengvų susirėmimų su galais, už- 
kariavęs vieną nereikšmingą miestelį, po to išgir- 
dęs apie bendražygio mirtį ir kariuomenės sutriuš- 
kinimą, būgštaudamas jau dėl tėvynės sienų, pa- 
suko Romos link, kad Ilemiamuoju momentu būtų 
netoliese. 

Kv. Fabijus Maksimas, antrąkart išrinktas dikta- 
torium, dar tą pačią dieną, kai ėmė eiti pareigas, 
sušaukęs senatą, pradėjo nuo dievų permaldavimo: 
jis paaiškino senatoriams, kad konsulas G. Flami- 
nijus nusižengė daugiau tuo, kad nepaisęs religinių 
apeigų ir auspicijų, o ne kad skubėjo ar buvo ne- 
prityręs. Jis įtikinamai įrodė, kad pačių dievų rei- 
kia klausti, kokia atgaila galima sušvelninti jų 
rūstybę, ir pasiekė to, kad senatoriai įsakė decem- 
virams imtis Sibilės knygų, o tokį nutarimą jie da- 
rydavo, tik pasirodžius bauginantiems ženklams. 
Decemvirai, paskaitę likimo knygas, pranešė sena- 

toriams, kad to karo priežastis slypinti įžade Mar- 
sui; kadangi jis buvęs duotas, nesilaikant apeigų, 
leksią jį vėl pakartoti, ir kur kas iškilmingiau; taip 
pat ir Jupiteriui reikėsią pažadėti prašmatnius žai- 
dimus, o Eriko Venerai ir Minčiai — šventyklas, 
atlaikyti viešas pamaldas ir suruošti lektisternijas; 
be to, teks įsipareigoti Šventajam Pavasariui, kad 
sektųsi kariauti ir kad valstybės padėtis išliktų to- 
kia pati, kokia ji buvo prieš karą. Kadangi Fabi- 
jus buvo užimtas karu, senatas įsako pretoriui 
M. Emilijui pasirūpinti, kad visi tie žynių kolegi- 
jos nutarimai būtų laiku įvykdyti. 

10. Priėmus šiuos senato nutarimus, vyriausias 
žynys L. Kornelijus Lenlulas, patariant kolegijos 
pretoriui, pareiškė, kad dėl įžadų Pavasariui visų 
pirma reikią atsiklausti tautos, — duoti įžadus be 
tautos pritarimo negalima. Žmonės buvo paklausti 
šiais žodžiais: „Ar norite ir įsakote, kad tatai įvyk- 
lų tokiu būdu? Jeigu Romos valstybė išsilaikytų 
per artimiausią penkmelį, kaip aš norėčiau, ir ne- 
nukentėjusi išsipainiolų būtent iš šių karų — vie- 
ną karą kariauja romėnų tauta sų kartaginiečiais, 
kitą —5u galais, gyvenančiais šiapus Alpių, — te- 
duoda romėnų tauta Jupiteriui dovanų iš to, kas 
bus gimę pavasarį, būtent iš kiaulių, avių, ožkų 
ir jaučių bandos; be to, dar ir tai, kas liks nepa- 
švęsta kitiems dievams, tepriklausys Jupiteriui nuo 
tos dienos, kai bus išleistas senato ir romėnų tau- 
tos įsakymas. Kas aukos, teaukoja, kada ir kaip 
nori, tačiau, kad ir kokiu būdu jis tai beatliktų, 
teatiieka prideramai. Jei aukojimui skirtas gyvu- 

lys nugaišta, telieka jis nepašvęstas ir tenebūna 
tai nusikaltimas. Jei kas tokį gyvulį sužalos ar nu- 
dobs nežinodamas, tenebūna tai apgavystė. Jeigu 
kas jį pavogs, tenebūna nusikaltimas nei tautai, 
nei tam, iš kurio pavogta. Jei kas nežinodamas 
paaukos juodą dieną, aukojimas tebūna pripažintas 
tinkamu. Auka, atnašauta naktį ar dieną, vergo ar 
laisvo piliečio, tegalioja. Jei kas paaukos anksčiau, 
negu įsakys aukoti senatas ir tauta, tai tegu tauta 
būna atleista nuo įžadų ir laisva.“ Tam reikalui 
buvo pažadėta surengti prašmatnius žaidimus, kai- 
navusius tris šimtus trisdešimt tris tūkstančius tris 
šimtus trisdešimt tris ir vieną trečdalį aso; be to, 
trys šimtai jaučių pažadėta Jupiteriui; daugeliui 
kitų dievų — baltų jaučių ir kitokių aukų. Iškilmin- 
gai davus įžadus, buvo paskirtos pamaldos; melstis 
suplaukė ne tik miesto žmonės su žmonomis ir vai- 
kais, bet ir kaimiečių minios, kurių asmeniniai in- 
teresai glaudžiai siejosi su valstybiniais. Po to tris 
dienas tęsėsi lektislernijos, o ceremonijomis rūpi- 
nosi decemvirai. Visų akivaizdoje buvo padėtos 
šešios pagalvėlės: viena Jupiteriui su Junona, ant- 
ra Neptūnui su Minerva, trečia Marsui su Vene- 
ra, ketvirta Apolonui su Diana, penkta Vulkanui su 
Vesta ir šešta Merkurijui su Cera. Po to buvo duo- 
ti įžadai statyti šventyklas. Pastatyti šventyklą Eri- 
ko Venerai pasižadėjo diktatorius Kv. Fabijus Mak- 
simas; mat, likimo knygose buvo išpranašauta, kad 
1ą įžadą turįs duoti tas, kurio rankose aukščiausia 
valdžia. Pastatyti Minčiai šventyklą pasižadėjo pre- 
torius T. Otacilijus. 

11. Tokiu būdu patvarkius religinius dalykus, 
diktatorius pranešė apie karo ir valstybės reikalus, 
būtent, kokių ir kiek legionų, senatorių nuomone, 
reikią susidurti su pergalingu priešu. Nutarta per- 
duoti jam konsulo Gn. Servilijaus kariuomenę, be 
lo, iš piliečių ir sąjungininkų surinkti tiek raitelių 
ir pėstininkų, kiek jo požiūriu reikalinga; visa ki- 
la pavesta jam daryti ir elgtis taip, kaip būtų ge- 
riausia valstybės labui. Fabijus pasižadėjo dviem 
legionais papildyti Servilijaus kariuomenę. Kava- 
lerijos viršininko naujai surinktiesiems jis paskyrė, 
kurią dieną susirinkti į Tiburą, po to paskelbė 
įsakymą persikelti į saugias vielas tiems, kurių 
miestai ir tvirtovės liko nesustiprintos; taip pat 
pasitraukti iš kaimų tos srities, kuria žygiuos Ha- 
nibalas, prieš tai sudeginus trobesius ir sunaikinus 
pasėlius, kad neliktų jokių gėrybių; pats, išvykęs 
Flaminijaus keliu, pasitiko konsulą su kariuomene, 
o užmatęs prie Tiberio ties Okrikulu besiartinan- 
čią prie jo armiją ir konsulą su raiteliais, pasiun- 
tė tarną pranešti, kad pas diktatorių konsulas atei- 
lų be liktorių. Kai tas pakluso įsakymui, jųdviejų 
susitikimas piliečiams ir sąjungininkams padarė di- 
džiulį diktatūros įspūdį, mat, dėl senumo tą val- 
džią jie jau buvo gerokai primiršę. Kaip tik tuo 
metu iš Romos atėjo laiškai, pranešantieji, kad prie 
Kozano uosto pūnų laivynas pagrobė prekinius ro- 
mėnų laivus, gabenančius iš Ostijos į Ispaniją 
maistą kariuomenei, ir dėl to konsului tuoj pat bu- 
vo liepta vykti į Ostiją, o ten, į laivus, esančius 
prie Romos miesto arba Ostijoje, susodinus, kiek 

telpa, karių ir jūreivių, persekioti priešo laivyną 
ir ginti Italijos pakrantes. Didelis skaičius žmonių 
buvo surinkta Romoje; davė priesaiką net ir atleis- 
tiniai, turintieji vaikų, kurių amžius tiko karo tar- 
nybai. Iš tos mieste surinktos kariuomenės tie, ku- 
rie dar neturėjo trisdešimt penkerių metų, buvo 
nukreipti į laivus, kiti palikti ginti miesto. 

12. Priėmęs iš legato Fulvijaus Flako konsulo ka- 
riuomenę, diktatorius sabinų žeme atžygiavo į Ti- 
burą tą dieną, kurią buvo įsakęs susirinkti nau- 
jiems kariams. Po to nuvyko Prenestan ir šunke- 
liais išėjo į Lotynų kelią, iš kur, kuo rūpęstingiau- 
siai išžvalgęs kelius, pajudėjo priešo link, pasiry- 
žęs niekur nebandyti mūšio laimės, nebent jei pri- 
verstų reikalas. Kai tą pačią dieną netoli Arpų 
priešų akivaizdoje jis „pasistatė stovyklą, Haniba- 
las nedelsdamas išvedė į kovos lauką savo kariuo- 
menę ir davė progą susikauti. Pamatęs, kad prie- 
šų pusėje viešpatauja visiška tyla ir stovykloje ne- 
sijaučia jokio bruzdėjimo, nors ir plūsdamas, kad | 
romėnų kovinė dvasia palaužta ir karas baigtas, 
kad romėnai aiškiai prarado narsumą ir šlovę, vis 
dėlto grįžo į stovyklą, o jo sielą užgulė slaptas 
rūpestis, kad jam teksią turėti reikalo su vadu, vi- 
siškai nepanašiu į Flaminijų bei Sempronijų, kad, 
pagaliau pasimokę iš nelaimių, romėnai surado Ha- 
nibalui atitinkantį vadą. Ir staiga jis pabūgo dik- 
tatoriaus sumanumo, o ne jėgos; dar neišbandęs 
jo būdo tvirtumo, Hanibalas ėmė jį erzinti ir kurs- 
tyti, dažnai kilnodamas savo stovyklą ir jo akyse 
siaubdamas sąjungininkų žemes; čia, pagreitinęs 

žygiavimą, jis išnykdavo iš akių, čia, kur nors ant 
kelio posūkio stabtelėjęs, pasislėpdavo, kad galė- 
tų sulaikyti nusileidusį į lygumą priešą. Fabijus 
vedė kariuomenę pakiliomis vietovėmis nedideliu 
atstumu nuo priešo, nenorėdamas išleisti jo iš akių, 
o taip pat ir susidurti akis į akį su juo. Kareiviai 
be reikalo iš stovyklos neįšeidinėjo, pašaro ir mal- 
kų ieškojo daugiese ir būriu, išstatyti raitelių ir 
lengvai ginkluotų karių sargybiniai būriai, numa- 
tant netikėtą pavojų, užlikrino saviems kariams 
visišką saugumą, o išsibarsčiusiems priešų siaubė- 
jams kėlė nerimą. Diktatorius nerizikavo valstybės 
saugumu, leisdamasis į didelį mūšį, bet nereikšmin- 
gi trumpalaikiai susirėmimai, pradėti iš saugių po- 
zicijų, numatant čia pat ir vietą atsitraukimui, pra- 
tino per ankstesnius pralaimėjimus įbauginius ka- 
rius būti drąsesnius ir vertė juos mažiau aimanuo- 
ti dėl menko savo narsumo ir sėkmės. Bet ne tiek 
Hanibalą jis laikė pavojingą gudriems savo pla- 
nams, kiek kavalerijos viršininką, kuris, neturėda- 
mas tokios pat valdžios, kaip diktatorius, negalėjo 
iškart sužlugdyti valstybės. Karštas ir ūmus spren- 
dimuose, nevaldąs liežuvio, pradžioje mažam ra- 
tely, o vėliau viešai, kareivių minioje, jis ėmė 
šmeižti Fabijų, parinkdamas dorybėms prilygstan- 
čias ydas, ir vadino ne delsėju, o tinginiu, ne at- 
sargiu, o bailiu, ir, šitaip juodindamas viršininką, 
aukštino save, mat, tas šlykščiausias elgesys išbu- 
joja daug kam susilaukus pernelyg didelės sėkmės. 

13. Iš Hirpinų Hanibalas persikėlė į Samnijų; 
siaubdamas Benevento apylinkes, jis paėmė Tele- 

zijos miestą ir tyčia erzino romėnų vadą, vildama- 
sis, kad jis, staiga užsidegęs dėl begalinių įžeidi- 
nėjimų ir sąjungininkų pralieto kraujo, bus pri- 
spirtas susikauti nepalankiomis jam aplinkybėmis. 
Tarp daugelio italų giminės sąjungininkų, Hanibalo 
paimtų mūšyje prie Trazumeno ir vėliau paleistų, 
buvo trys raiteliai iš Kampanijos, kuriuos Haniba- 
las iš kario suviliojo gausybe dovanų ir pažadų, 
kad šie jo pusėn palenktų savo tautiečių nusista- 
tymą. Jie pranešė, kad, patraukus kariuomenę į 
Kampaniją, atsirasianti galimybė užvaldyti ir Ka- 
pują. Nors žinia pasirodė pernelyg svarbi, paly- 
ginus su tokiais jos pranešėjais, ir Hanibalas svy- 
ravo:. čia pasitikėjo, čia nepasitikėjo, vis dėlto ta- 
tai paskatino jį pajudėti iš Samnijaus į Kampani- 
ją. Nurodęs pažadus sutvirtinti veiksmais ir liepęs 
pas jį sugrįžti ne vieniems, o drauge ir su kai ku- 
riais viršininkais, juos paleido. Pats įsakė vedliui 
vesti jį į Kazino sritį, nes pažįstantys tą vietą žŽmo- 
nės jį tikino, kad, užėmęs tą tarpeklį, jis užkirsiąs 
romėnams kelią teikti pagalbą sąjungininkams. Bet 
kadangi pūniškas liežuvis darkydamas taria lotyniš- 

kus pavadinimus, tai vietoj Kazino išėjo Kazilinas, į 
ir vedlys pasielgė taip, kaip išgirdo,— išsukęs iš 
tikro kelio, praėjęs alifų, kalifų ir kalių žemę, nu- 
sileido į stelatų sritį. Kai Hanibalas apsižvalgęs pa- 
matė, kad ta sritis apsupta kalnų ir upių, pasikvie- 
tęs vedlį, pasiteiravo, kokiame jis krašte besąs. 
Šiam paaiškinus, kad dar šiandien jis būsiąs Ka- 
ziline, paaiškėjo klaida — juk Kazinas visiškai ki- 
toje pusėje. Nuplakęs rykštėmis 'vedlį, Oo kad 

pagąsdintų kitus, prikalęs jį prie kryžiaus, jis su- 
tvirtino stovyklą ir paleido Maharbalą su raiteliais 
į Falerno sritį pasiplėšti. Tas niokojimas nusitęsė 
iki pat Sinuesos įlankos krantų. Numidai apsčiai 
pridarė žalos, tačiau dar daugiau jie sukėlė baimės 
ir išsilakstymo: vis dėlto ta baimė, nors aplink 
liepsnojo karas, nepakirto sąjungininkų ištikimy- 
bės; buvo aiškų, jog, valdomi teisingos ir protin- 
gos valdžios, jie suprato, kad vienintelis ištikimy- 
bės laidas — paklusti geresniesiems. 

14. Po to, kai Hanibalas, prie Vulturno upės pa- 
sistatęs stovyklą, degino gražiausią Italijos lygu- 
mą ir kaimai aplink rūko nuo gaisrų, romėnų tar- 
pe, Fabijui vedant kariuomenę Masiko kalno ke- 
tera, vėl iš naujo prasidėjo karių bruzdėjimas: tie- 
są sakant, keletui dienų jie buvo nurimę, nes ka- 
riuomenė buvo vedama greičiau, negu įprasta, ir 
kariai buvo patikėję, kad jie skuba sustabdyti Kam- 
panijos niokojimo. Tačiau, kai jie, pasiekę aukš- 
čiausią Masiko viršukalnę, išvydo, kaip priešai de- 
gina Falerno laukus ir Sinuesos gyventojų namus 
ir jokios užuominos apie karą nebuvo, Minucijus 
tarė: „Ar mes čia atėjome vien paganyti akių ir 
pasimėgauti sąjungininkų žudymu ir gaisrais? Jei 
jau mes nieko nesigėdime, tai ar neturėtume gė- 
dytis bent šių piliečių, kuriuos mūsų protėviai, no- 
rėdami apsaugoti tą kraštą nuo samnitų, pasiuntė 
apgyventi Sinuesą, kurią dabar degina ne kaimynas 
samnitas, o atėjūnas pūnas, atsibastęs iš pal pasau- 

gi mes taip nebepanašūs į savo protėvius? Ak, de- 

ja! Juk jie kitados klaidžiojantį prie savo pakran- 
čių pūnų laivyną būtų palaikę gėda valstybei, 0. 
nūnai visa šalis pilnutėlė priešų numidų ir maurų! 
Mes, kurie, ką tik piklindamiesi Sagunio apgulimu, 
šaukėmės ne vien žmonių, bet sutarčių bei dievų, 
dabar ramiai stebime Hanibalą, žygiuojantį romė- 
nų kolonijos sienomis. Liepsnojančių kaimų ir lau- 
kų dūmai graužia akis ir gerkles, ausys kursta nuo 
balsu raudančių sąjungininkų, veikiau besišaukian- 
čių mūsų, negu dievų pagalbos, o mes čia veda- 
me kariuomenę lyg galvijų bandą nepereinamais 
kalnų takais, slėpdamiesi už debesų ir miškų. Jei 
tokiu būdu bastydamasis po kalnų viršūnės M. Fu- 
rijus būtų mėginęs išlaisvinti Romą nuo galų, kaip 
kad šis naujas Kamilas, išimties būdu sunkią va- 
landą tapęs mūsų diktatorium, ruošiasi susigrąžin- 
ti Italiją nuo Hanibalo, tai Roma būtų likusi galų 
nuosavybe; bijau, kad, mums taip delsiant, neišeitų 
taip, lyg mūsų protėviai būtų šitiek kartų išgel- 
bėję Romą vien Hanibalui ir pūnams. Anas vyras, 
tikras romėnas, tą dieną, kai į Vėjus buvo atneš- 
ta žinia, kad jis senatorių pritarimu ir liaudies va- 
lia paskirtas diktatorium, kadangi Janikulas buvo 
per aukštas, kad ant jo sėdėdamas jis galėtų ma- 
tyti priešą, nusileido į lygumą ir dar tą pačią die- 
ną miesto viduryje, ten, kur dabar galų kapai, su- 
mušė galų pulkus, o kitą dieną juos kapojo šiapus 
Gabijų. Praėjus daugeliui metų, kai prie Kaudijaus 
tarpeklio priešas samniias mus pravarė po jungu, 
nejaugi pagaliau L. Papirijus Kursonas nuėmė tą 
jungą nuo romėnų kaklų ir uždėjo jį išdidžiam 

samnitui, klaidžiodamas Samnijaus keliais, spaus- 
damas bei apguldamas Luceriją ir vargindamas at- 
muštą pergalingą priešą. Ir tam pačiam G. Lulaci- 
jui jokia kita aplinkybė, tik spartumas atnešė per- 
galę: juk kitą dieną, pamatęs priešą, ar nesumurk- 
dė jo laivyno, pakrauto maisto produktais ir ap- 
sunkinto kariniais įtaisais bei sviediniais? Kvaila 
manyti, kad galima užbaigti karą, sėdint vietoje 
ar darant įžadus: reikia griebtis ginklo, nusileisti 
į lygumą ir susiremti petys į petį: drąsa ir veržiu- 
mas išugdė Romos valstybę, o ne lėti postringavi- 
mai, ką bailiai vadina saugumu.“ Taip maždaug 
kalbant Minucijui susirinkime, jį apspito minia ro- 
mėnų tribūnų ir raitelių, o jo aštrūs žodžiai smigo 
taip pat į kareivių ausis, ir, jei kariai šiuo klau- 
simu būtų balsavę, tai visiškai aišku, kad jie bū- 
tų siūlę Minucijų, suteikdami jam pirmenybę prieš 
Fabijų. 

15. Fabijus, savuosius sekdamas ne mažiau ati- 
džiai, kaip ir priešus, ypač pirmiesiems buvo ne- 
palenkiamas. Nors jis puikiai žinojo, kad jo del- 
simas nepatinka ne tik čia, stovykloje, bet ir Ro- 
moje, tačiau užsispyręs laikėsi tų pačių planų ir 
likusią vasaros dalį gaišo, ir Hanibalas, verždama- 
sis į lemiamą mūšį ir praradęs viltį susikauti, ėmė 
dairytis vietos žiemojimui, nes ta sritis turėjo aps- 
čiai maisto dabar, bet ne apskritus metus — būda- 
ma apsodinta krūmais ir vynuogynais, ji augino 
puikius, bet ne itin naudingus vaisius. Visa tai 
žvalgai pranešė Fabijui. Tikrai sužinojęs, kad Ha- 
nibalas trauksis tais pačiais tarpekliais, kuriais bu- 

vo prasiskverbęs į Falerno sritį, Fabijus su nedi- 
dele įgula užėmė Kalikulos kalną ir Kazilino mies- 
tą, kuris, Vulturno upe perkirstas, skiria Falerno 
sritį nuo Kampanijos; pats su kariuomene pasuko 
atgal tais pačiais kalnagūbriais, pasiuntęs žvalgy- 
bon keturis šimtus sąjungininkų raitelių su L. Hos- 
tilijum Mancinu, priklausančiu tam jaunuolių ra- 
teliui, kuris susirinkimuose dažnai girdėdavo ašt- 
riai kalbantį kavalerijos viršininką. Iš pradžių Man- 
cinas išvyko kaip žvalgas, kad, saugiai įsitaisęs, 
galėtų stebėti priešą, bet, pamatęs šen bei ten po 
kaimus klaidžiojančius numidus, progai pasitaikius, 
keletą nužudė ir staiga įsigeidė kautynių. Išgara- 
vo iš atminties diktatoriaus nurodymai, kiek gali- 
ma, išvengti pavojų: geriau pirma atsitraukti, ne- 
gu pasirodyti priešų akivaizdoje. Numidai, vieni 
atsimušinėdami, kiti sprukdami, nuvarginę arklius 
ir žmones, alsiviliojo jį vos ne iki pat stovyklos. 
Tada Kartalas, kurio rankose buvo aukščiausia pū- 
nų kavalerijos valdžia, puolęs nuvijo romėnų rai- 
telius toliau, negu per strėlės lėkimo atstumą, ne- 
paliaujamai persekiodamas juos maždaug per pen- 
kis tūkstančius žingsnių. Kai Mancinas pamatė, kad 
priešas nesiliauja persekiojęs ir kad nebėra vilties 
pasprukti, padrąsino savuosius ir stojo į visais at- 
žvilgiais nelygų mūšį. Taip žuvo jis pats, o kartu 
su juo ir apsupti rinktiniai raiteliai. Kiti, kiek ne- 
ša kojos, dūmė pirmiausia atgal į Kalių miestą, 
o iš ten nepramintais kalnų takeliais pas diktato- 
rių. Atsiliktinai tą dieną susijungė su Fabijum Mi- 
nucijus, pasiųstas su įgula užimti tarpukalnės, ku- 

ri, prie Taracinos virtusi siauru tarpekliu, nusilei- 
džia į jūrą, kad Pūnas iš Sinuesos negalėtų Api- 
jaus keliu patekti į romėnų žemę. Sujungę kariuo- 
menes, diktatorius ir raitelių viršininkas pasistatė 
stovyklą prie pat kelio, kuriuo turėjo eiti Hani- 
balas. Priešas buvo už dviejų tūkstančių žingsnių. 

16. Sekančią dieną pūnai savo armija užtvindė 
visą kelią tarp abiejų stovyklų. Nors romėnai įsi- 
taisė prie pat pylimo, be abejo, patogesnėje vie- 
toje, tačiau Hanibalas su lengvai ginkluotais pėsti- 
ninkais ir raiteliais prasiskverbė iki jų; norėdami 
įerzinti priešą, pūnai smogė iš įvairių pusių, tai 
puldami, tai atsitraukdami, bet romėnų rikiuotė 1i- 
ko nepajudėjusi: kautynės vyko lėtai greičiau pa- 
gal diktatoriaus, o ne Hanibalo norą. Romėnų kri- 
to du šimtai, o priešų — aštuoni šimtai. Hanibalas, 
atrodė, buvo apsuptas, nes kelias į Kaziliną buvo 
užimtas. Tuo tarpu, kai Kapuja, Samnijus ir dau- 
gybė užnugaryje esančių turtingų sąjungininkų tei- 
kė maistą romėnams, Pūnas dairėsi žiemojimui vie- 
tos tarp Formijų uolų bei Literno smėlynų, raistų 
ir siaubą keliančių miškų. Jis aiškiai suvokė esąs 
puolamas jo paties naudojamu ginklu. Kadangi 
prasiveržti pro Kaziliną jis negalėjo, teko kopti 
į kalnus ir įveikti Kalikulos keterą, o kad romė- 
nai neužkluptų jo kariuomenės kur nors stovyklo- 
je, sugalvojęs iš pažiūros siaubingą dalyką, kad 
apdumtų priešui akis, nularė, vos sutemus, paty- 
lom patraukti į kalnus. Apgavystės planas buvo 
ruošiamas taip: visur laukuose buvo renkami pu- 
šinių skalų, šakelių ir sausų šiaudų ryšulėliai ir ri- 

šami prie ragų jaučiams, kuriuos, tiek naminius, 
tiek ir laukinius, ištisa banda ginė kartu su savim, 
lygiai kaip gabenosi ir kitokį, - laukuose nutvertą 
grobį. Jaučių surinkta apie du tūkstančius. Has- 
drubalui buvo pavesta, kai tik sutems, naktį, pa- 
degus tuos ryšulius ant ragų, ginti bandą į kalnus, 
ypač, jei galima, per priešo apgultus tarpeklius. 
17. Pradėjus temti, kartaginiečiai palylomis ėmė 
žygiuoti iš stovyklos: jaučius ginė kiek atokiau, 
priešais vėliavas. Kai tik jie priartėjo prie kalnų 
papėdės ir kelias susiaurėjo, staiga buvo duotas 
ženklas padegti ragus ir greitai vyti galvijus į prie- 
šais stūksančius kalnus. Ir pati baimė, kad ant gal- 
vos liepsnoja ugnis, ir svilinimas, prasiskverbęs 
iki mėsos ir ragų pašaknių, tarsi botagas vijo įdū- 
kusius jaučius. Staiga, kai nuo tokio jų blaškymosi 
užsidegė miškai ir kalnai ir aplink supleškėjo brūz- 
gynai, jaučiai, veltui kralydami galvas ir tuo su- 
keldami tik dar didesnę liepsną, buvo panašūs į pa- 
drikai šalin neriančius žmones. Romėnai, kurie bu- 
vo pastatyti užimti perėją per kalnagūbrį, pamatę 
ant kainų viršūnių ir virš savęs neaiškias ugnis, 
manydami apsupti esą, paliko savo postus ir me- 
tėsi ieškoti kelio aukščiausiose kalnų keterose, ten, 
kur tik protarpiais mirgėjo liepsnos, lyg tas ke- 
lias būtų saugiausias, tačiau ir čia susidūrė su kai 
kuriais jaučiais, nuklydusiais nuo savo bandos. Dar 
iš tolo pamatę tarsi iš šnervių besiveržiančias 
liepsnas, romėnai sustojo, pritrenkti tokio stebuklo, 
o po to, kai paaiškėjo žmogiška klasta, sumoję, 
kad jiems paspęstos pinklės, sukėlė dar didesnį 

šurmulį ir leidosi bėgti. Bėgdami jie susidūrė su 
lengvai ginkluotais priešų kareiviais, tačiau naktis, 
vienodai padalinusi baimę vieniems ir kitiems, iš- 
laikė juos iki pat aušros, neleisdama susikauli. Tuo 
tarpu Hanibalas, pervedęs visą kariuomenę per kal- 
nagūbrį ir ant to paties kalnagūbrio nutvėręs sau- 
jelę priešų, alifų lauke pasistatė stovyklą. 

18. Tą sambrūzdį Fabijus juto, bet, manydamas, 
kad tai spąstai, ir bijodamas naktį kautis, išlaikė 
saviškius apkasuose. Vos praaušus, kalno papėdėje 
įvyko kautynės, kuriose romėnai nesunkiai būtų 
įveikę atkirstą nuo savųjų lengvai ginkluotos ka- 
riuomenės būrį, būdami kiek gausesni, jei nebūtų 
atvykusi tam reikalui Hanibalo pasiųsta ispanų ko- 
horta. Labiau pripratusi laipioti kalnais, dėka vikru- 
mo ir pritaikytų vietovei ginklų ji sėkmingiau ga- 
lėjo grumlis tarp uolų it akmenų; ir pats kovos 
pobūdis prisidėjo prie to, kad ji lengvai išslydo 
iš nagų įpratusiam kaulis tik lygiame lauke, sun- 
kiai ginkluotam ir nepaslankiam priešui. Tokiu bū- 
du jie išsiskyrė, susikovę visiškai nelygiomis: ispa- 
nai beveik visi išliko gyvi, o romėnai, šiek tiek 
savųjų netekę, pasuko į stovyklą. 

Pajudėjo taip pat ir Fabijus ir, peržengęs kalna- 
gūbrį virš Alifo, sustojo aukštoje ir sutvirtintoje 
vietoje. Tada Hanibalas, apsimetęs, kad per sam- 
nitų žemę jis veržiasi į Romą, grįžo į pelignų kraš- 
tą, viską aplink niokodamas. Fabijus vedė kariuo- 
menę kalnais, laikydamasis vidurio tarp priešo ar- 
mijos ir Romos miesto, neatsilikdamas ir nesusidur- 
damas su priešu. Iš pelignų Hanibalas pakeitė ke- 

lio krypiį ir, grįždamas atgal į Apuliją, priėjo Ge- 
rechijaus miestą, iš baimės savų gyventojų apleis- 
tą, nes dalis sienų buvo sugriuvusi. Diktatorius La- 
rino lauke pasistatė sustiprintą stovyklą. Iš Len 
atšauktas į Romą atlikti religinių apeigų, jis įtai- 
gavo raitelių viršininką, ne Lik Liesiogiai įsakyda- 
mas, bet ir patarimais, netgi prašymais įtikinėda- 
mas jį labiau pasitikėti sveiku protu, negu iortūna, 
ir sekti juo, vadu, o ne Sempronijum ir Flamini- 
jum; tenegalvojąs jis, kad nieko nenuveikia, su- 
gaišus beveik visą vasarą vedžioti priešui už no- 
sies. Ir gydytojai kartais geriau gydo poilsiu, ne- 
gu veiksmingais, organizmą išjudinančiais vaistais; 
svarbu yra tai, kad šitiek kartų nugalėtojas prie- 
šas liovėsi mus nugalėti, kad atsikvėpėme nuo ne- 
paliaujamų žudynių. Šitaip tuščiai įtikinėjęs raite- 
lių viršininką, jis išvyko į Romą. 

19. Įvykiams taip besiklostant, vasaros pradžio- 
je Ispanijoje irgi prasidėjo karas ir sausumoje, ir 
jūroje. Hasdrubalas pridėjo dar dešimt laivų prie 
tų, kuriuos viskuo aprūpintus ir paruoštus buvo 
gavęs iš brolio; taip Hamilkonui jis perdavė ke- 
turiasdešimties laivų laivyną. Išvykęs iš Kartagi- 
nos, jis plaukė laivais netoli kranto, o kariuomenę 
vedė pakrante, pasiruošęs susikauti ta kariuomenės 
dalimi, kurią priešas beužpultų. Gn. Scipionas, kai 
lik išgirdo priešą pajudėjus iš žiemos stovyklos, iš 
pradžių ketino daryti tą palį, bet vėliau, dėl pla- 
čiai pasklidusių gandų apie naują pagalbinę sąjun- 
gininkų kariuomenę, nebedrįsdamas susiremti sau- 
sumoje, susodino rinktinius kareivius į laivus ir 

išvyko trisdešimt penkiais laivais susiremti su prie- 
šu. Kitą dieną po išplaukimo iš Tarakono jis at- 
vyko iki sustojimo vietos, nutolusios nuo Ebro 
upės žiočių per dešimt tūkstančių žingsnių. Iš ten 
pasiųsti du masiliečių žvalgybiniai laivai pranešė, 
kad pūnų laivynas stovi upės žiotyse, o ant kran- 
to pastatyta stovykla. Todėl, kad užpultų juos ne-- 
tikėlai ir neapsisaugojusius, jis pakėlė inkarus ir, 
paplitus aplink didžiulei sumaiščiai, pajudėjo prie- 
šo link. Ispanijoje yra daug aukštose vietose pa- 
statytų bokštų, kurie naudojami žvalgybai ir ap- 
sigynimui nuo plėšikų. Kai iš len, pastebėjus ro- 
mėnų laivus, buvo duotas ženklas Hasdrubalui, pir- 
miausia kilo triukšmas sausumoje ir stovykloje, 
o ne jūroje ir laivuose; mat, arba dar nesigirdėjo 
irklų pliuškenimo bei kitokių jūros garsų, arba 
laivyno per iškyšulius dar nesimatė; staiga Has- 
drubalo pasiųsti vienas po kito raiteliai paliepė 
kariams skubiai lipti į Jaivus ir pakelti ginklą prieš 
romėnus, klaidžiojančius pakrante ar besiilsinčius 
palapinėse ir visiškai nesilikinčius tą dieną nei 
priešo, nei kautynių: juk priešų laivynas jau netoli 
uosto besąs. Taip įsakinėjant. į visas puses buvo 
išsiuntinėti raiteliai. Veikiai atskubėjo ir pals Has- 
drubalas su visa kariuomene, ir suūžė aplinkui 
įvairūs riksmai, o besiveržiant į laivus irkluotojams 
kartu su kariais, susidarė įspūdis, kad kariai vei- 
kiau bėga iš sausumos, negu stoja į mūšį. Vos tik 
visi sulipo, vieni, atsirišę nuo krantų, ėmė: kliūti, 
užplaukę ant inkarų, kiti, kad neužkliūtų, piaustė 
inkarų lynus, viską darydami neapgalvotai ir pa- 

skubomis; karių pasiruošimas kovai trukdė jūri- 
ninkų tarnybą, o kariams imtis ginklo ir prisidė- 
ti jį prie peties neleido jūrininkų bėgiojimas. O 
-romėnai jau ne tik artinosi, bet ir išrikiavo mū- 
šiui laivus. Tokiu būdu pūnus sutrikdė ne tiek 
priešas ir mūšis, kiek jų pačių sumišimas, ir, vei- 
kiau pabandę mūšį, negu jį pradėję, leidosi su 
laivynu bėgti. Kadangi į priešais esančios upės žio- 
tis plačiai nusidriekusi ir tokia didžiulė laivų vilks- 
tinė aiškiai negalėjo įplaukti, jie kreipė laivus šen 
bei ten į krantą; vieni jų pakliuvo ant seklumų, 
kiti į sausą krantą, o kariai, iš dalies ginkluoti, iš 
dalies beginkliai, pabėgo pas išsirikiavusias išilgai 
kranto savųjų grėtas. Du pūnų laivai pirmame su- 
sirėmime buvo paimti, o keturi — paskandinti. 

20. Nors ta žemė buvo priešų rankose ir buvo 
malyti ginkluotos jų voros, nusidriekusios visa 
pakrante, romėnai, ryžtingai persekiodami išgąsdin- 
tą priešų laivyną, visus laivus, kurie nebuvo nu- 
silaužę priekių, atsitrenkdami į krantą, arba neį- 
strigo seklumose, prisirišę apgręžius, ištempė į at- 
virą jūrą. Iš keturiasdešimt laivų jie paėmė dvi- 
dešimt penkis. Bet ne šilai svarbiausia buvo toje 
pergalėje, o būtent tai, kad vienu lengvu mūšiu 
jie užvaldė visą krantą, kurį skalauja jūra. Tokiu 
būdu, išplaukę su laivynu į Onuzą, romėnai iš lai- 
vų išlipo į sausumą. Miestą paėmę smurtu ir jį 
nusiaubę, iš ten pasuko į Kartaginą, pakeliui nio- 
kodami visus aplinkinius laukus; pagaliau padegė 
dargi priestatus prie sienos ir vartų. Iš ten jau pa- 
sunkėjęs nuo grobio laivynas atplaukė į Longuntiį- 

ką, kur Hasdrubalo buvo surinkta jūreivystės rei- 
kalams didžiulės krūvos ašuotės. Pasiėmę jos, kiek 
Teikia, virvėms, visą likusią padegė. Jie praplau- 
kė ne tik žemyno pakrantėmis, bet persikėlė ir 
į Ebuzos salą. Ten per dvi dienas, su didžiausio- 
mis pastangomis nesėkmingai pamėginę paimti 
miestą, tos salos sostinę, ir supratę, kad veltui eik- 
voja laiką, iš nevilties puolė siaubti laukų, o kai, 
apiplėšę ir padegę keletą kaimų, jie grįžo į laivus 
'su didesniu grobiu, negu tas, kurį buvo įsigiję že- 
myne, iš Balearų salų atvyko pas Scipioną pasiun- 
tiniai prašyti taikos. Iš ten laivynas pasuko atgal 
ir grįžo į šiapus Ebro esančią provinciją; čia susi- 
rinko pasiuntiniai visų taulelių, gyvenančių prie 
Ebro, ir daugelio genčių net iš tolimiausios Ispa- 
nijos; visos tos tautelės — daugiau kaip šimtas dvi- 
dešimt — buvo pajungtos romėnų valdžiai ir davė 
įkaitus. Tada Scipionas, visiškai pasilikėdamas ir 
sausumos kariuomene, nužygiavo iki pat Kastulono 
viršukalnės, o Hasdrubalas pasitraukė į Luzitaniją, 
arčiau Okeano. 

21. Tada atrodė, kad likęs vasaros laikas pra- 
slinks ramiai; kiek lai priklausė nuo pūnų, jis ir 
slinko ramiai, tačiau, maža to, kad pačių ispanų 
prigimtis nerami ir ištroškusi perversmų, Mando- 
nijus ir Indebilijus, — pastarasis neseniai buvęs iler- 
getų karaliumi, — po Lo, kai romėnai nusileido iš 
kalnų į pajūrį, sukiršinę savo tautiečius, atėjo nio- 
koti laikios romėnų sąjungininkų šalies. Scipionas 
prieš juos pasiuntė karinį tribūną su lengvai gink- 
luota pagalbine kariuomene, ir šis po mažo su- 

sirėmimo išsklaidė visą paskubom surinktą būrį: 
keletą nužudė, keletą paėmė į nelaisvę, o didžiu- 
lę dalį nuginklavo. Šitas sambrūzdis atitraukė 
vykstantį Okeano link Hasdrubalą į šiapus Ebro 
esančią sritį ginti sąjungininkų. Kai pūnų stovykla 
buvo ilergavonų žemėje, o romėnų — prie Naujo- 
jo Laivyno, netikėtas gandas pasuko karą kiton 
pusėn. Keltiberiai, Kurie buvo pasiunlę kaip pa- 
siuntinius savo šalies kunigaikščius ir romėnams 
davę įkailų, pakurstyti Scipiono pasiųsto žvalgo, 
čiupo ginklus ir su stipria kariuomene įsiveržė 
į Kartaginos provinciją. Tris miestus paėmė štur- 
mu. Po io dviejuose mūšiuose jie šauniai susiko- 
vė su pačiu Hasdrubalu; apie penkiolika tūkstan- 
čių priešų išžudė, o keturiolika tūkstančių paėmė 
į nelaisvę su daugybe karo vėliavų. 

22. Taip, susiklosčius -aplinkybėms Ispanijoje, 
P. Scipionas, pasiųstas senato, pratęsusio jam val- 
džią, pasibaigus konsulatui, atvyko į provinciją su 
trisdešimčia karo laivų, aštuoniais tūkstančiais ka- | 
rių, atsigabendamas kartu ir didžiules maisto at- 
sargas. Tas laivynas, prisidėjus vilkstinei prekinių 
laivų, iš tolo pasirodęs milžiniškas, iš atviros jūros, 
dideliam piliečių ir sąjungininkų džiaugsmui, įplau- 
kė į Tarakono uostą. Čia išlaipinęs karius, Scipio- 
nas po trumpo žygio susijungė su broliu, ir jiedu 
ėmė kariauti sutartinai pagal bendrą planą. Taigi 
kartaginiečiams užsiėmus kartu su keltiberiais, ro- 
mėnai nedelsdami persikėlė per Ebrą ir, neregėda- 
mi jokio priešo, tęsė žygį į Saguntą, nes sklido 
gandas, kad ten, pilyje, nedidelė įgula saugo Ha- 

nibalo perduotus visos Ispanijos įkaitus. Tik tas 
vienas laidas vertė lūkuriuoti linkusias į sąjungą 
su romėnais Ispanijos tautelės, kad išdavystės kal- 
tės netektų nuplauti savo vaikų krauju. Nuo tų 
ryšių Ispaniją išlaisvino vienas vyras, panaudojęs 
veikiau sumanų, negu palikimą, planą. Sagunte 
gyveno kilmingas ispanas Abeluksas, anksčiau iš- 
tikimas pūnams, o vėliau, — tokia daugelio barba- 
rų prigimtis — kai nuo pūnų nusigręžė laimė, šis 
atsimetė nuo jų. Tačiau, manydamas, kad atvykęs 
pabėgėlis yra niekas kitas, o tik niekinga ir ne- 
garbinga būtybė, jis veikė taip, kad naujiems są-. 
jungininkams duotų kuo daugiausia naudos. To- 
kiu būdu, apmaąsięs viską, ką tik jo padėtis leido 
daryti, jis nusprendė, kad svarbiausia — grąžinti 
įkaitus, nes ta viena aplinkybė visiškai užtikrins 
Ispanijos vadų draugystę su romėnais. Bet kadan- 
gi jis puikiai žinojo, kad be prefekto Bostaro įsa- 
mėgino paveikti patį Bostarą gudrybe. Bostaras už 
miesto, pačiame įo pakrašty, turėjo pasistatęs sto- 
vyklą, kad iš tos pusės užkirstų romėnams kelią. 
Ten, pasivedėjęs jį į šalį, tarsi nežinančiam, Abe- 
luksas išdėstė, kad ispanų ketinimus iki šiol var- | 
žiusi baimė, nes romėnai buvę toli, o nūnai romė- 
nų stovykla šiapus Ebro trokštantiems perversmų 
esanti saugi pilis ir prieglobstis: tokiu būdu, jei jau 
baimė jų nebekaustanti, reikia palenkti juos gera- 
darybėmis ir malone.- Kai Bostaras, nusistebėjęs ir 
pasiteiravęs, kokia galinti būti ta greitomis paruoš- 
ta dovana tokiam reikalui, Abeluksas tarė: „Pa- 

leisk namo įkaitus: tatai bus malonu ir asmeniškai 
tėvams, kurie savo valstybėse yra labai įtakingi, 
i“ apskritai tautoms. Kiekvienas nori, kad kili juo 
tikėtų, o duotas žodis kartu įpareigoja ir jį išlai- 
kyli. Aš prašau ir pats įsipareigoju grąžinti namo 
įkaitus, kad didžiulėmis savo pastangomis įvykdy- 
čiau savo planą ir sumanymą, kuris kilnus ir pals 
savaime, ir kaip begalima dar kilnesnį padaryčiau.“ 
Kai jis įtikino Bostarą, ne tokios klastingos pri- 
gimties žmogų, kaip kiti pūnai, naktį slapta išvykęs 
pas priešų sargybą, susitiko keletą ispanų iš pa- 
galbinės kariuomenės ir, šių nuvestas pas Scipio- 
ną, išdėstė, dėl ko atvyko; po to, pasikeitus abi- 
pusiais ištikimybės įsipareigojimais, nustačius vie- 
tą ir laiką įkaitų perdavimui, Abeluksas grįžo į Sa- 
gunlą. Kitą dieną jis praleido su Bostaru, klausy- 
damasis jo pavedimų tuo reikalu. Nusprendęs ei- 
ti naktį, kad apgautų priešų sargybą, sutartą va- 
landą pažadinęs sargybinius, išvyko su berniukais 
ir, dėdamasis nieko nežinąs, nuvedė juos į iš anks- 
to jo gudrybėmis paruoštas pinkles. Jie buvo pri- 
statyli į romėnų stovyklą: visa kita dėl įkaitų grą- 
žinimo buvo atlikta ta pačia tvarka, kaip buvo su- 
tarta su Bostaru, tarsi tatai būtų buvę daroma kar- 
taginiečių vardu. Dėkingumas romėnams žymiai 
pranoko dėkingumą, kuris būtų buvęs pareikštas 
už tą patį dalyką kartaginiečiams. Juk kartaginie- 
čiai, likimo globojami, buvo išdidūs ir apsvaigę 
nuo pasisekimų, ir galėjo atrodyti, kad baimė juos 
sušvelnino, o romėnai, anksčiau jiems nežinomi, 
vos atvykę, pasireiškė geraširdiškumu ir kilniu po- 

elgiu; ir Abeluksas, protingas vyras, jiems regėjos 
ne veltui pakeitęs sąjungininkus. Tokiu būdu visi 
kaip vienas pritarė sukilimui ir nedelsiant būtų 
griebęsi ginklų, jei nebūtų užklupusi žiema, kuri 
ir romėnus, ir kartaginiečius privertė slėptis po 
stogu. 

23. Tokie karo žygiai vyko Ispanijoje taip pat 
ir antrąją pūnų karo vasarą, tuo tarpu Italijoje 
apgalvotas Fabijaus delsimas trumpam nutraukė ro- 
mėnų pralaimėjimus ir sukėlė nemenką rūpestį su- 
nerimusiam Hanibalui, kuris suprato, kad romėnai 
pagaliau išsirinko vyriausią karo vadą, kariaujantį, 
pasikliaujant protu, o ne fortūna. Tačiau romėnai, 
liek kariškiai, tiek civiliai, taip paniekino delsimą, 
kad po to, kai, Fabijui nesant, kavalerijos virši- 
ninkas atsitiklinai susikovė, tas mūšis veikiau vi- 
sus pradžiugino, negu buvo sėkmingas. Prisidėjo 
dvi aplinkybės, stiprinančios neapykantą diktato- 
riui: viena siejosi su Hanibalo gudrybe ir klasta, 
nes, kai jam perbėgėliai parodė diktatoriaus dva- 
rą, tai, visa aplinkui sulyginęs su žeme, jis liepė 
neliesti nei kardu, nei ugnimi vien tik to ūkio ir 
nepulti jo, panaudojus visą priešo jėgą, kad atro- 
dytų, jog tatai neva atlyginimas už kažkokį slaptą 
sandėrį. Antroji aplinkybė siejosi su paties dikta- 
toriaus poelgiu, kuris iš pirmo žvilgsnio galėjo pa- 
sirodyti abejotinas, kadangi senatas su tuo nesuti- 
ko, tačiau pabaigoje tas poelgis pasirodė ne tik 
neįtartinas, bet dargi pelnė didžiausią garbę Fabi- 
jui. Mat, pasikeičiant įkaitais, kaip buvo padaryta 
ir pirmajame pūnų kare, romėnų ir pūnų vadai bu- 

vo susitarę, kad šalis, kuri daugiau jų gaus, negu 
duos, sumokėtų už kiekvieną kareivį po pustrečio 
svaro sidabro. Kadangi Fabijus gavo dviem šim- 
tais keturiasdešimt septyniais daugiau už Hanibalą, 
o senate, nors ir dažnai buvo kalbama šiuo klausi- 
mu, Fabijus nebuvo taręsis dėl to su senatoriais, 
ir privalomą už juos sidabrą buvo vilkinama iš- 
mokėli, tai jis, pasiuntęs savo sūnų Kvintą į Ro- 
mą, pardavė priešų nepaliestą žemės sklypą ir te- 
sėjo duotą žodį valstybei asmenine savo sąskaita. 

Hanibalas apsistojo prie Gereonijaus miesto sie- 
nų. Tą miestą jis paėmė ir sudegino, palikęs tik 
keletą namų, kuriuos panaudojo kaip svirnus. Iš 
čia jis pasiuntė du kariuomenės dalinius rinkti mais- 
to, O pats su trečiuoju, lengvai ginkluotu, laukė 
visada pasiruošęs, saugodamas stovyklą ir žvalgy- 
damasis, kad kas nors begėdiškai neužpulių maisto 
rinkėjų. 

24. Tuo metu romėnų kariuomenė buvo Larino 
lauke; kaip jau anksčiau buvo minėta, diktatoriui 
išvykus į Romą, jai vadovavo raitelių viršininkas 
Minucijus. Tarp kitko, stovykla, prieš tai pastatyta 
ant aukšto kalno ir saugioje vietoje, buvo perkel- 
ta į lygumą, ir, sutinkamai su vado charakteriu, bu- 
vo svarstomi paskubomis sudaryti planai, ar užpul- 
ti išsibarsčiusius maisto rinkėjus, ar su menka 
apsauga likusią stovyklą. Hanibalas aiškiai suvokė, 
kad, pasikeitus vadui, pasikeitė ir karo veiksmų 
planas ir kad priešai veiks drąsiau, bet ne išmin- 
tingiau. O jis pats, vargiai ar kas tuo galėtų pa- 
tikėti, kai priešas buvo taip arti, trečdalį savo karių 

pasiuntė rinkti maisto, o likusius du trečdalius pa- 
liko stovykloje: po to pačią stovyklą patraukė 
arčiau priešo beveik per du tūkstančius žingsnių 
nuo Gereonijaus į aiškiai priešams įžiūrimą kalvą, 
kad tie žinotų, jog jis pasiruošęs apginti maisto 
rinkėjus. Ten, ne per toliausiai nuo Hanibalo, 
o taip pat ir nuo pačių romėnų stovyklos, stūksojo 
kalva; jei ją užimti Hanibalas būtų ėjęs dieną, prie- 
šas, be abejo, būtų jį aplenkęs trumpesniu keliu, dėl 
to pasiųsti numidai užėmė ją slapta, naktį. Romėnai, 
sekančią dieną su neverta dėmesio savųjų saujele 
juos iš tos vietos išviję, patys ten perkėlė stovyklą. 
Vieną stovyklą nuo kitos skyrė nedidelis tarpas, 
ir tas pats beveik visas buvo kimšte prikimštas 
romėnų kariuomenės; tuo tarpu iš užpakalyje esan- 
čios Hanibalo stovyklos išsiųsti maisto rinkėjų link 
raiteliai ir lengvai ginkluotieji, plačiai užsimoję, 
žudė ir vaikė beklaidžiojančius priešus. Hanibalas 
neišdrįso stoti į mūšį, nes su tokia maža kariuome- 
ne jis vargiai būtų galėjęs apginti stovyklą, jei ji 
būtų apgulta. Pasinaudojęs Fabijaus taktika, kadan- 
gi dalis kariuomenės dėl bado buvo iškrikusi, jis 
kariavo užsidaręs stovykloje ir delsdamas, o paskui 
saviškius nuvedė į ankstesnę stovyklą, kuri buvo 
priešais Gereonijaus sienas. Kai kurie rašytojai 
tvirtina, kad kovos rikiuotė buvusi taisyklinga 
ir kovota su iškeltomis vėliavomis: pirmąkart su- 
sirėmus, pūnai buvo nublokšti iki pat stovyklos, 
o iš ten, netikėtai išsiveržę, jie sukėlė baimę ro- 
mėnams. Po to, įsikišus samnitui Numerijui Deci- 
mijui, mūšis buvo atnaujintas. Decimijus pranoko 

kitus savo kilme ir turtais ne tik Boviane, kuriame 
gimė, bet visame Samnijuje. Diklaloriaus paliepimų, 
jis atvedė į stovyklą aštuonis tūkstančius pėstinin- 
kų ir penkis šimtus raitelių. Kai juos iš užpakalio 
pamatė Hanibalas, ir vienai, ir kitai pusei susidarė 
įspūdis, kad iš Romos drauge su Kv. Fabijum at- 
vyksta naujas pastiprinimas. Hanibalas, kiek pri- 
sibijodamas pasalų, saviškius grąžino į stovyklą, 
o romėnai, persekiodami jį, padedant Samnijui, tą 
dieną užkariavo dvi tvirtoves: krito šeši tūkstan- 
čiai priešų ir penki tūkstančiai romėnų, tačiau, 
pralaimėjus beveik lygiomis, Romą pasiekė gandas 
apie šaunią pergalę, kurią patvirtino pagyrūniškas 
raitelių viršininko laiškas. 

25. Apie tuos dalykus daug buvo kalbėta senate 
ir liaudies susirinkime. Džiūgaujant visai Romai, 
vien tik diktatorius nepatikėjo nei gandais, nei 
laišku, sakydamas, kad, nors visa tai būtų ir tiesa, 
jį labiau bauginanti sėkmė, negu nepasisekimai. 
„Liaudies tribūnas M. Metelas atsakė, kad to juk 
negalima esą pakęsti, nes diktatorius ne vien savo 
buvimu sutrukdęs sėkmingai kariauti, bet, net ne- 
būdamas vietoje, trukdąs karo žygius, o kariauda- 
mas tyčia vellui leidžias laiką, kad kuo ilgiau 
išliktų valdžioje ir tik vienas turėtų aukščiausią 
valdžią ir Romoje, ir kariuomenėje. Tatai esą aišku, 
nes vienas konsulas krilęs mūšio lauke, kitas iš- 
siųstas toli nuo Italijos dėl akių persekioti pūnų 
laivyno; du pretoriai užimti Sicilija ir Sardinija, 
nors nei vienai provincijai šiuo metu nereikia 
preloriaus, o raitelių viršininkas Minucijus, kad ne- 

malylų priešo ir nepasitarnautų kaip nors karui, 
beveik suimtas. Dievaži, prisiekinėjęs jis, pūnams 
altiduolas ne tik Samnijus, tarsi ta sritis Dūtų 
už Ebro, bet nuniokoli Kampanijos, Kalių bei Fa- 
lerno laukai, tuo tarpu diktatorius sėdįs Kaziline 
ir romėnų legionais saugąs savo dvarą. Besiver- 
žianti į kautynės kariuomenė ir raitelių viršininkas 
beveik uždaryti, laikomi stovykloje, už apkasų, 
atėmus iš jų ginklus, tarsi jie būtų priešų belaisviai. 
Pagaliau, kai tik diktatorius iš ten pasitraukęs, jie, 
tarsi išsilaisvinę iš apgulimo, išėję iš apkasų ir su- 
triuškinę priešą. Dėl šių dalykų, jei romėnų plebė- 
jų dvasia būtų išlikusi ta pati, kaip ir Žžiloje se- 
novėje, jie drąsiai būtų pasišovę alimti iš Kv. Fa- 
bijaus valdžią, o dabar pateikia tik kuklų prašy- 
mą — sulyginti raitelių viršininko ir diktatoriaus 
teises. Bet vis vien nereikia Kv. Fabijaus siųsti 
į kariuomenę, kol jis paskirs konsulą į G. Fla- 
minijaus vietą. Diktatorius susilaikė nuo dalyvavi- 
mo liaudies susirinkime, kad kalbėdamas neįsigytų 
liaudies nepalankumo. Net ir senate, kai jis aukš- 
tai verlino priešą ir pranešinėjo apie dviejų metų 
pralaimėjimus, patirtus dėl vadų neapdairumo 
ir neprityrimo, ne visi romėnai jo klausėsi. Rai- 
telių viršininkas, kalbėjo Fabijus, kovojęs prieš 
jo įsakymą, privaląs duoti ataskaitą. Jei jo rankose 
pasiliksiati aukščiausia valdžia ir jis, Fabijus, va- 
dovausiąs karui, tai netruks ateiti ta diena, kai 
jis įrodysiąs, jog geram vadui laimė nedaug ką 
reiškianti, nes viską lemiąs protas ir apskaičiavi- 
mas, ir kur kas didesnė garbė laiku ir be gėdos 

išlaikyti savąją kariuomenę, negu pakloti tūkstan- 
čius priešų. Taip be reikalo visko prišnekėjęs 
ir išrinkęs konsulu M. Atilijų Regulą, Fabijus bal- 
- savimo išvakarėse nakčia išvyko į kariuomenę, nes 
bijojo, kad, dalyvaudamas susirinkime, neimtų ko- 
voti dėl savo teisių. Saulei patekėjus, kai prasi- 
dėjo liaudies susirinkimas, žmonių nuotaikos labai 
krypo į nebylią neapykantą diktatoriui ir palanku- 
mą raitelių viršininkui, bet patys jie neišdrįso 
viešai pasiūlyti to, ko norėjo liaudis. Nors prita- 
rimas buvo visuotinis, tačiau trūko autoritetingo 
žmogaus padaryti pasiūlymui. Atsirado vienas ne 
tik žemos, bet dargi apgailėtinos kilmės jaunuolis, 
prieš metus buvęs pretorium, G. Terencijus Varo- 
nas, kuris pasiūlė įstatymą; sako, kad jo tėvas 
buvęs mėsininkas ir pats išnešiodavęs savo prekes, 
taigi ir savo sūnų įkinkęs į tokią vergišką tarnybą. 

26. Tas jaunuolis, paveldėjęs iš tėvo tokiu būdu 
įsigytus pinigus, puoselėjo viltį siekti tinkamesnės 
padėties; jį ėmė vilioti toga ir forumas, o sakyda- 
mas kalbas prastuomenės vardu ir gindamas jos 
reikalus, tuo pačiu smerkdamas kilmingųjų poelgius 
ir gerą jų vardą, pirmiausia įsigijo liaudies pripa- 
žinimą, o netrukus ir aukštas pareigas. Eidamas 
kvestoriaus, taip pat dviejų edilų, liaudies bei ku-. 
rulinio, ir pretoriaus pareigas, savo širdyje puose- 
lėjo dar ir konsulo viltį, o kadangi liaudis neap- 
kentė diktatoriaus, tai jis vienas didžiu gudrumu 
įsigijo jos malonę ir padėką už plebėjų nutarimą. 

Visi buvusieji liek Romoje, tiek ir kariuomenėje, 
palankūs ir nepalankūs diktatoriui, išskyrus palį 

diktatorių, tą pateiktą pasiūlymą palaikė jo įžeidi- 
mu; O jis pals, kaip anksčiau iš aukšto žiūrėjo 
į priešus, kaltinančius jį minios akivaizdoje, lygiai 
laip dabar žiūrėjo į jį užgriuvusią liaudies netei- 
sybę; jau pačioje kelionėje gavęs senato laišką 
ir nutarimą dėl valdžios sulyginimo, liko pilnai 
įsitikinęs, kad karvedžio meno visiškai negalima 
sulyginti, sulyginus valdžios teisę, ir, nepaveiktas 
nei piliečių, nei priešų, sugrižo į kariuomenę. 

27. O Minucijus, ir anksčiau, kai jį lydėjo lai- 
mė ir liaudies palankumas, buvęs tik pusėtinai pa- 
Kenčiamas, dabar ypač be saiko ir perdėtai ėmė 
girtis nugalėjęs ne tiek Hanibalą, kiek Fabijų, sa- 
kydamas, kad Fabijus, sunkią valandą išrinktas 
vieninteliu Hanibalo veriu vadu, dabar lautos įsa- 
kymu toje pačioje valstybėje, kur raitelių viršinin- 
kai paprastai dreba iš baimės, pamatę diktatoriaus 
rykštės ir kirvius, tapęs sulygintas su juo — apie 
lai metraščiai visiškai nutyli — kaip viršininkas su 
pavaldiniu, pats diktatorius su raitelių viršininku: 
štai kaip sublizgėjusi jo laimė ir šaunumas. Todėl 
jis sakosi seksiąs savo laimę net ir tuo atveju, jei 
diktatorius atkakliai laikytųsi delsimo ir vangumo, 
o tatai dievų ir žmonių nuosprendžių pasmerkta. 
Taigi tą dieną, kai Lik susitiko su Fabijum, Minuci- 
jus pasakęs, kad visų pirma reikią nuspręsti, kokiu 
būdu naudotis sulyginla valdžia, ir jis manąs, kad 
geriausia naudotis aukščiausia teise bei valdžia pa- 
dieniui arba norint ir didesniais tarpais, juos vie- 
nodai susiskirsčius, kad, prilygus priešui ne vien 
planais, bet ir jėga, pasitaikius kokiai nors progai, 

susikauti. Kv. Fabijui tai visiškai nepaliko, ir jis“ 
pareiškęs, kad tokiu atveju viską lemsiąs atsitikti- 
numas, kurį buvo pasitelkęs jo draugo neapdairu- 
mas. Valdžia padalinta su kitu, bet ne atimta iš 
jo, todėl savo noru jis niekada neaisisakysiąs 
protingai tvarkyti reikalus tos dalies, kuri jam 
priklausanti, ir nesidalysiąs su juo valdžia nei 
dienomis, nei didesniais laiko tarpais; pasidalysiąs 
kariuomenę ir savo sumanumu apginsiąs Lai, ką 
įstengsias, nes visko apginti jis negalįs. Tokiu 
būdu jis pasiekė to, kad jie pasidalino tarpusavy 
legionus — toks buvo konsulų paprotys. Pirmas 
ii ketvirlas legionai teko Minucijui, o antras ir tre- 
čias — Fabijui; lygiai laip jie pasidalino ir sąjun- 
gininkų bei lotynų pagalbinę kariuomenę. Raitelių 
viršininkas panoro Lurėti sau net ir atskirą stovyklą. 

28. Hanibalui iš to buvo dvigubo džiaugsmo, nes 
tai, kas dėjosi pas priešus, neliko jo nepastebėta — 
daug ką atskleidė pabėgėliai, o nemaža iššnipinėjo 
pats ir iš savųjų ir pagal savo taktiką ketino pa- 
sinaudoti jau išlaisvinto Minucijaus neapdairumu, 
kai įžvalgaus Fabijaus jėgos per pusę sumažėjo. 
Tarp Minucijaus ir pūnų stovyklų buvo kalva. Jei 
ją kas būtų užėmęs, be abejo, galėjo padaryti tą 
vietą neprieinamą priešui. Hanibalas ne tiek be 
mūšio norėjo ją užimti, nors tai buvo labai svarbu, 
kiek įvilioti į mūšį Minucijų, nes puikiai žinojo, 
kad tas pastos kelią stengdamasis pasipriešinti. 
Visas laukas tarp stovyklų iš pirmo žvilgsnio atro- 
dė nepalogus pasalai, kadangi nebuvo apaugęs nc 
tik medžiais, bet ir krūmais, o iš tikrųjų ta vieta 

buvo tiesiog gamtos sukurta pasalai tuo labiau, 
kad plyname slėnyje visiškai nebuvo ko bijotis 
tokios klastos. Įdubose slėpėsi tokios didelės tuš- 
čiavidurės uolos, kad kai kurios iš jų galėjo su- 
lalpinti po du šimtus karių. Į tas lindynes Hani- 
balas sukišo penkis tūkstančius pėstininkų ir raite- 
lių — žiūrint, kiek jų kurioje vietoje galėjo patogiai 
įsitaisyti. O kad kieno nors neatsargus judesys, 
išindus kur nors, ar sublizgėjęs ginklas visiškai 
plikame slėnyje neišduotų klastos, Hanibalas, vos 
praaušus, pasiuntė keletą žmonių užimti kalvos, 
kurią anksčiau paminėjome, kad nukreiptų priešų 
dėmesį. Romėnai iš karto į tą saujelę pažiūrėjo 
su panieka, ir kiekvienas prašėsi išvaryti iš ten 
priešus bei užimti kalvą; pats vadas, įsimaišęs tarp 
aršiausių ir drąsiausių, ėmė šaukti prie ginklų, 
plūsdamas priešą tuščiais žodžiais ir grasinimais. 
Pradžiai jis pasiuntė lengvai ginkluotą dalinį, po to 
ir raitelius glausta rikiuote, pagaliau, pamatęs, 
kad ir priešas siunčia pastiprinimą, išrikiąvęs 1e- 
gionus, pals pajudėjo pirmyn. Didėjant mūšio įkarš- 
čiui, ir Hanibalas siuntė vieną po kito pagalbinius 
pėstininkų ir raitelių dalinius atsidūrusiems bėdoje 
saviesiems; taip jie užpildė visą kovos lauką, ir 
prasidėjo abipusės kautynės, panaudojant visas pa- 
jėgas. Pirmieji lengvai ginkluotieji romėnų daliniai, 
pakilę iš žemesnės vietos į jau paimtą kalvą, buvo 
atmušti ir išvaikyti, tuo sukeldami baimę ir juos 
sekantiems raiteliams, kurie pabėgo prie legiono 
vėliavų. Vienintelė bebaimė sutriuškintojų tarpe 
liko pėstininkų rikiuotė, ir atrodė, jei tik kova 

būlų buvusi teisinga ir garbinga, ji būtų pasibaigu- 
si visiškai lygiomis — tiek pasilikėjimo savimi su- 
teikė pėstininkams prieš keletą dienų sėkmingai 
užbaigtas mūšis. Bet netikėtai iš slėpynių pasirodę 
pūnų kariai, puldami tą kalvą, įvarė tokį siaubą 
abiejuose sparnuose ir užpakalyje, kad romėnams 
pritrūko narsumo kautis ir vilties pabėgti. 

29. Tada Fabijus, pradžioje išgirdęs išsigandusių- 
jų riksmą, po to iš tolo apžvelgęs sumuštą kariuo- 
menę, tarė: „Šit kaip| Beprotišką drąsuolį, kaip aš 
ir būgštavau, nedelsiant nutveria jo likimas. Su 
Fabijum sulygintasis valdžia tepamato, kad Haniba- 
las pranoksta jį ir narsumu, ir sėkme. Bet dabar 
ne laikas vaidytis ir pyktis: tuojau išneškile vėlia- 
vas už pylimo. Išplėšime pergalę iš priešo, 0 iš 
tautiečių — klaidos prisipažinimą.“ Kai vienų dau- 
guma jau buvo išžudyta, kiti dairėsi, kur bėgti, 
staiga tarsi iš dangaus nusileido Fabijaus kariuo- 
menė. Tokiu būdu, dar nespėjusi prisiartinti per 
išmestos strėlės atstumą ir stoti į mūšį, ji sulaikė 
savuosius nuo pakrikusio bėgimo ir priešus nuo 
pernelyg smarkios kovos. Kariai, kurie, suardžius 
jų gretas, buvo šen bei ten išsklaidyti, iš visų pu- 
sių subėgo prie išrikiuotos kariuomenės; daugybė 
tų, kurie buvo atgręžę nugaras į priešą, dabar, 
sudarę ratą, tai pamažu traukė, tai, susispaudę krū- 
von, sustojo. Taip iš nugalėtos ir dar nepaliestos 
kariuomenės susidarė beveik viena rikiuotė, kuri 
pajudėjo priešo link, o Hanibalas davė ženklą at- 
sitraukli. Jis viešai šnekėjo, kad jis nugalėjo Mi- 
nucijų, 0 jį — Fabijus. Tokiu būdų Minucijus, di- 

džiąją dienos dalį praleidęs, svyruojant sėkmei, 
sugrįžo į stovyklą ir, sušaukęs karius, tarė: „Kariai, 
ne kartą teko man girdėti, kad pirmasis vyras yra - 
tas, kuris pats samprotauja, ką daryti, antrasis tas, 
kuris paklauso gero patarimo, o tas, kuris nesugeba 
nei pats samprotauti, nei kitam paklusti, yra pals 
didžiausias kvailys. Kadangi pirmasis atvejis, trūks- 
tant valios ir sugebėjimo, mums yra negalimas, 
naudosimės antruoju, viduriniu, ir kol dar moko- 
mės įsakyti, pasiryžkime paklusti protingam vyrui. 
Sujunkime savo stovyklą su Fabijaus, o kai nune- 
šime vėliavas prie jo palapinės, kur aš jį pavadin- 
siu tėvu, kadangi dėl geradaryslės mums ir dėl jo 
paties didybės jis yra to vertas, jūs, kariai, tuos, 
kurių dešiniosios ką tik pakėlė ginklus, kad jus 
apgintų, sveikinkite, vadindami patronais, ir jei ši 
diena neatneš mums nieko kilo, tai ji išgarsins 
mūsų dėkingumą. 

30. Davus ženklą, buvo paskelbta susirinkti ry- 
kus. Išžygiavę ir traukdami voromis, jie pasuko, 
paties Fabijaus ir visų aplink esančių nustebimui, 
į diktatoriaus stovyklą. Kai vėliavos buvo sustaty- 
tos priešais karo vado tribūną ir išėjęs į priekį 
priešais kitus raitelių viršininkas Fabijų pavadino 
tėvu, o visa Municijaus kariuomenė jį supančius 
kareivius vienu balsu pasveikino kaip patronus, 
Municijus tarė: „Savo tėvams, diktatoriau, su ku- 
riais ką lik tave sulyginau, pavadindamas kaip be- 
galima geriausiu vardų, aš skolingas tik gyvybę, o 
lu esi tiek mano, tiek ir visų šių karių išgelbėtojas. 
Tokiu būdu aš pirmas viską palieku po senovei ir 

alšaukiu liaudies nutarima, kuris mane veikiau ap- 
sunkino, 0 ne išaukštino, priimu tavo valdžią 
ir vadovavimą. Tegu laimingai viskas klojasi tau, 
išgelbėtojui, man, išgelbėtajam, ir šitai tavo kariuo- 
menzi, o aš grąžinu tau šias vėliavas ir legionus. 
Prašau, kad tu, pasigailėjęs manęs, raitelių viršinin- 
ko, įsakylum šiems kariams užimti kiekvienam 
savo vietą savo centurijose. „Tada kariai ėmė 
spausti vieni kitiems dešinės, o susirinkimui išsi- 
skirsčius, juos maloniai ir svetingai kvietė ir pa- 
žįstami, ir nepažįstami; diena, kuri ką tik buvo 
visištai Mūdna ir beveik prakeikimo verta, virto 
džiugia. Kai tik Romoje pasklido gandas apie tą 
įvykį ir kai po to jį patvirtino abiejų kariuomenių 
laiškai, rašyti ne tiek pačių karvedžių, kiek karių 
papraslai liaudžiai, kiekvienas iš savo pusės ėmė 
liaupsinti Maksimą, aukštindami jį iki pat dangaus. 
Ne mažiau jį gerbė Hanibalas bei priešai pūnai: 
tik dabar jie pajuto kariaują su romėnais ir Itali- 
joje, nes dvejų metų bėgyje jie laip n'ekino ir ro- 
mėnų vadus, ir karius, jog dabar vargiai patikėjo 
kariaują su ta pačia tauta, apie kurią iš savo pro- 
tėvių buvo prisiklausę baisių kalbų. Sako, jog Ha- 
nibalas, griždamas iš mūšio, pasakęs, kad pagaliau 
tas debesis, kuris paprastai kabojęs ant kalnų vir- 
šūnės, prapliupęs audringa liūtimį. 

31. Taip įvykiams besiklostant Italijoje, konsu- 
las Gn. Servilijus Geminas, su šimtu dvidešimt laivų 
apiplaukęs Sardinijos ir Korsikos pakraščius ir pa- 
ėmęs iš abiejų salų įkaitus, persikėlė į Afriką 
ir, dar neišlipęs į kontinentą, nusiaubęs Menigos 

salą — Cercinos gyventojai patys davę jam dešimt 
talentų sidabro tam, kad nesudegintų ir neapiplėštų 
jų laukų,— prisiartino prie Afrikos krantų ir iš- 
laipino kariuomenę. Po to išvesti laukų niokoti 
kariai ir prisišlieję jų draugai jūrininkai taip labai 
- plėšikavo, tarsi salos būtų buvusios negyvenamos, 
Dėl to per neapdairumą įkliuvę į pinkles ir besi- 
bastantys pavieniai kariai buvo apsupti minios, nę- 
žiną vietovių — žinančiųjų; daugelį jų išžudžius 
ir privertus gėdingai bėgti, buvo nublokšti atgal 
prie laivų.. Netekus apie tūkstantį žmonių, tame 
. skaičiuje ir kvestoriaus Sempronijaus Blezo, laivy- 
nas, skubiai palikęs pilnas priešų pakrantes, pa- 
suko Sicilijos link ir buvo perduotas Lilibėjaus 
pretoriui T. Otaciliju, kad šis, pavedęs jį savo 
legaiui P. Surai, nuplukdytų į Romą. Pals kon- 
sulas, pėsčiomis perėjęs Siciliją, sąsiauriu persikėlė 
į Italiją: Kv.Fabijus laišku pakvietė ir jį patį, 
ir jo draugą M. Atilijų priimti kariuomenę, nes še- 
šių mėnesių Fabijaus diktatūros laikas buvo jau 
kone pasibaigęs. 

Beveik visuose metraščiuose pasakojama, kad 
Fabijus kariavo su Hanibalu kaip diktatorius, o Ce- 
lijus dar pridūrė, kad jis buvęs pirmasis liaudies 
išrinktas diktatorius. Bet ir Celijus, ir kiti pamiršta, 
kad teisė skirti diktatorius priklausė vienam kon- 
sului Gn. Serviliju, kuris tada buvo toli, Galijos 
provincijoje, o kadangi valstybė, jau įbauginta pra- 
laimėjimų, nebegalėjo ilgiau delsti, buvo ryžtasi 
išsirinkti prodiktatorių; lada dėl jo žygių ir didžiu- 
lės vado šlovės ainiai, liaupsindami užrašą ant jo 

portreto, lengvai pasiekė to, kad prodiktatorių bu- 
vo imta laikyti diktatorium. 

32. Konsulas Atilijus, gavęs Fabijaus kariuomenę, 
o Geminas Servilijus — Minucijaus, iš anksto, ru- 
dens vidury, sutvirtinę žiemos stovyklą, ėmė ka- 
riauti pagal Fabijaus sistemą, kuo puikiausiai 
tarpusavy sutardami. Kai Hanibalas išeidavo pasiieš- 
koti maisto, jie nelikėtai pasirodydavo iš įvairių 
vieių ir užpuldinėdavo kariuomenę bei gaudydavo 
besivalkiojančius, bet visomis pajėgomis nebūdavo 
susikauta, nors priešas visokiais būdais Lo siekė; 
mat, Hanibalą užklupo toks badas, kad, jei jis ne- 
būtų pabūgęs pasitraukti kaip pabėgėlis, būtų vy- 
kęs Galijon, nes nebeliko jokios villies išmaitinti 
kariuomenę šiose vietose, kitiems konsulams ėmus 
kariauti ta pačia delsimo tvarka. 

Kai dėl žiemos karo veiksmai apsistojo ties Ge- 
reonijum, į Romą atvyko neapoliečių pasiuntiniai. 
Jie inešė į kuriją keturiasdešimt labai sunkių auk- 
sinių aukojamųjų taurių ir taip prabilo: jie, esą, 
žiną, kad romėnų tautos iždą ištuštinęs karas, 
o kadangi kovojama iš karto ir dėl miestų bei są- 
jungininkų laukų, ir dė] sostinės bei Italijos tvir- 
tovės, dėl Romos miesto ir romėnų valstybės, tai 
neapoliečiai nusprendę pagelbėti romėnų tautai tuo 
auksu, kuris protėvių buvęs paliktas tiek šventyk- 
loms puošti, tiek atidėtas juodai dienai. O jei jie 
patys galėtų kokiu nors būdu padėti, tai jie pasi- 
siūlytų su tuo pačiu atsidavimu. Senatas ir romėnų 
tauta padarysią jiems malonę, jei visus neapoliečių 
turtus laikysią savais, 0 tuos, iš kurių priimsią 

dovaną, didesnę ir brangesnę dėl palankumo ir ge- 
ros valios tų. kurie ne iš reikalo, o noriai ją do- 
vanoja, pripažinsią šio to vertais. Pasiuntiniams bu- 
vo padėkota už labdarybę ir rūpestį ir priimta 
mažiausiai sverianti aukojamoji taurė. 

33. Tomis pačiomis dienomis Romoje buvo su- 
čiuptas slapslęsis dvejus metus kartaginiečių žval- 
gas, kuris buvo paleistas, jam nukirtus rankas; 
dvidešimt penki vergai buvo nukryžiuoti dėl io, 
kad Marso lauke buvo sudarę sąmokslą. Įskundė- 
jui buvo suteikta laisvė ir duota dvidešimt tūks- 
tančių vario monetų. Vieni pasiuntiniai buvo pa- 
siųsti pas makedoniečių karalių Pilypą pareikalauti, 
kad jis išduotų Demetrijų Farijų, kuris, nugalėtas 
kare, pabėgo pas jį, o kiti — pas ligurus, kad tie 
pasiaiškintų, kodėl jie maistu ir kariuomene remia 
Hanibalą, o kartu iš arti pasižvalgytų, kas dedasi 
bojų ir insubrų krašte. Buvo pasiųsti pasiuntiniai 
taip pat ir pas karalių Pinėją į Iliriją išreikalauti 
duoklės, kurios terminas jau buvo pasibaigęs, ar- 
ba, jei jis norėtų pratęsti mokėjimo laiką, paimti 
įkaitus. Net jei ir didžiulis karas gulė romėnams 
ant pečių, jie nepaliaujamai rūpinosi kiekvienos, 
net ir tolimiausios, šalies reikalais. Įsikišo net ir 
į religiją: Santarvės šventykla, kurią pastatyti prieš 
dvejus metus dėl kareivių maišto Galijoje pasiža- 
dėjo pretorius L. Manlijus, iki šiol dar buvo ne- 
pradėta, todėl miesto pretorius M. Emilijus tam 
reikalui išrinko du vyrus: G. Pupijų ir Cezą Kvink- 
cijų Flamininą, kurie Kapitolijuje padėjo pamatus 
šventyklai. Tas pats pretorius senato nutarimu pa- 

siuntė konsulams laiškus, kad vienas iš jų, jei jiems 
atrodo reikalinga, atvyktų į Romą rinkti konsulų, 
o komicijas jis paskirsiąs jų nurodytą dieną. Į tai 
konsulai atsakė negalį pasitraukti nuo priešo be 
nuostolių valstybei; tokiu būdu būsią geriau, kad 
komicijas pravestų laikinas valstybės valdytojas, 
negu kad būtų atšauklas iš karo vienas kuris kon- 
sulas. Senatoriams pasirodė teisingiau, kad komi- 
cijoms pravesti konsulas paskirtų diktatorių. Juo 
tapo L. Veturijus Filonas. Raitelių viršininku — 
M. Pomponijus Matonas. Kadangi jie buvo išrink- 
ti neteisingų būdu, tai keturioliktą dieną, gavę 
įsakymą, atsisakė valdžios, kuri vėl sugrįžo į ran- 
kas laikinajam valdytojui. 

34. Konsulams valdžia buvo pratęsta metams. 
Laikinais valdytojais senatoriai paskyrė G. Klau- 
dijų, Centoną, Apijaus sūnų, o po to P. Kornelijų 
Aziną. Pastarojo valdymo metu komicijose vyko 
aštrūs ginčai tarp senatorių ir liaudies. Liaudis dė- 
jo pastangas iškelti į konsulus G. Terencijų Va- 
roną, savo luomo žmogų, kuris, persekiodamas kil- 
minguosius ir sugebėdamas įsiteikti liaudžiai, su- 
artėjo su prastuomene, sušvytėjęs dėl neapykantos 
Fabijui, kai šio“ įtakinga padėtis ir diktatoriška 
valdžia buvo pakirsta; senatoriai iš visų jėgų prie- 
šinosi tam, kad žmonės, persekioją juos, nepri- 
prastų lygintis su jais. Liaudies tribūnas Kv. Be- 
bijus Herenijus, G. Terencijaus giminaitis, kaltin- 
damas ne vien tik senatą, bet ir augurus tuo, kad 
sutrukdė diktatoriui pravęsti komicijas, anų neken- 
čiamas, įsigijo liaudies pritarimą savo kandidatū- 

rai. Aukštos kilmės žmonės, kalbėjęs jis, daugelį 
metų trokštantys karo, atvedė į Italiją Hanibalą. 
Karą jie tyčia vilkiną, nors ir galį jį užbaigti. Kad 
su keturiais pilnais legionais esą galima kariauti, 
paaiškėję iš Lo, kad, Fabijui nesant, M. Minucijus 
sėkmingai kovojęs; du legionai buvo mesti priešui 
į nasrus, 0 po to iš tų pačių nasrų išplėšti, kad 
tėvu ir patronų vadintų tą, kuris veikiau sutrukdęs 
romėnams nugalėli, o ne tapti nugalėtais. Po to 
konsulai, naudodamiesi Fabijaus taktika, karą Už- 
delsę, nors galėję jį užbaigti. Visi kilmingieji 
šitaip susimokę, ir karas būsiąs baigtas tik tada, 
kai konsulu išrinksią tikrą plebėją, t.-y. naują 
žmogų; mat, plebėjai, pakelti į aristokratus su to- 
mis pačiomis ceremonijomis, kaip ir anie, ėmę nie- 
kinti liaudį nuo to laiko, kai patys liovėsi būti nie- 
kinami patricijų. Kam dar neaišku, jog šitaip veik- 
ta ir stengtasi griebtis laikino valdytojo tam, kad 
komicijose išliktų patricijų įtaka. To siekę, gaiš- 
dami prie kariuomenės, abu konsulai, o vėliau, 
kadangi pravesti komicijoms diktatorius buvęs pa- 
skirtas prieš jų valią, jie išsikovoję, kad augurai 
apskelblų diklatorių esant neteisingai išrinktą. To- 
kiu būdu jie tapę laikinais valdytojais, bet mažų 
mažiausia bent vienas konsulas turis būti iš ro- 
mėnų plebėjų tarpo, nes tik tada tauta būsianti 
laisva ir suteiksianti konsulatą tam, kuris trokštąs 
greičiau nugalėti, o ne ilgiau valdyti. 

35. Kai plebėjai buvo įaudrinti šiomis kalbomis, 
trims patricijams: P. Kornelijui Merendai, L. Man- 
lijui Volsonui ir M. Emilijui Lepidui bei dviem ple- 

bėjiško luomo kilmingiesiems: G. Atilijui Seranui 
ir Kv. Elijui Petui — kurių vienas buvo vyriausias 
žynys, o antrasis auguras — siekiant konsulato, kon- 
sulu buvo išrinktas vienas G. Terencijus, kurio 
rankose ir atsidūrė komicijos kilam konsului iš- 
rinkti. Tada aukštuomenė, patyrusi, kad jo varžo- 
vai gavo visiškai maža balsų, įtikino po ilgo iI 
atkaklaus priešinimosi šito siekti liaudžiai nepa- 
lankų L. Emilijų Paulių. kuris su M. Livijum yra 
buvęs konsulu ir per plauką išsisukęs nuo kito 
konsulo ir beveik paties savęs apkallinimo. Šis 
paskutinę dieną prieš komicijas, pasitraukus vi- 
siems Varono varžovams, tapo veikiau vertu kon- 
sulo priešininku, o ne jo bendražygiu. Po to įvyko 
pretorių komicijos, kurios išrinko M. Pomponijų 
Matoną ir P. Furijų Filą. Filui leko burtų kelių 
spręsti miesto piliečių bylas, o Pomponijui — Ro- 
mos piliečių bylas su svetimšaliais. Be to, jos iš- 
rinko dar du pretorius: M. Klaudijų Marcelą ir 
L. Postumijų Albiną į Galiją. Visi buvo išrinkti už 
akių, ir nė vienam iš jų, išskyrus konsulą Teren- 
cijų. nebuvo pavestos pareigos, kurių jis jau anks- 
čiau nebūlų ėjęs, nepaminint keleto narsių ir veik- 
lių vyrų, nes atrodė, kad tokiu laiku niekam ne- 
reikia palikėti naujų pareigų. 

36. Kariuomenė irgi buvo padidinta. Tačiau, kiek 
pėstininkų ir kiek kavalerijos buvo pridėta, rašy- 
tojų nuomonė smarkiai skiriasi ir dėl karinių pa- 
jėgų skaičiaus, ir dėl rūšies, todėl aš vargiai drįs- 
čiau tvirtinti vieną kurią Nors visiškai patikimą 
esant. Vieni rašo, kad dešimt tūkstančių naujų ka- 

rių buvo surinkta papildymui, kiti — kad sudaryti 
keturi nauji legionai tam, kad galima būtų kariauti, 
iš viso Lurint aštuonis legionus; rašoma taip pat, 
kad tiek pėstininkų, tiek kavalerijos legionai buvo 
padidinti, pridėjus jiems po tūkstantį pėstininkų 
ir po šiintą raitelių; sąjungininkai turėjo duoti dvi- 
gubą skaičių raitelių, o pėstininkų tiek pat, kiek ir 
romėnai. Kai kurie rašytojai tvirtina, kad mūšio 
prie Kanų metu romėnų stovykloje buvo aštuo- 
niasdešimt septyni tūkstančiai du šimtai ginkluotų 
karių. Tik vienu klausimu jie visai sutaria — kad 
buvo kariauta su didesnėmis pastangomis ir įkarš- 
čiu, negu ankstesniais metais, kadangi diktatorius 
buvo įkvėpęs villį, jog priešą galima nugalėti. 

Beje, prieš naujiems legionams išžygiuojant iš 
miesto, decemvirams buvo įsakyla paimti Sibilės 
knygas ir jas paskaitinėti, kadangi prasti žmonės 
buvo įsibauginę naujų, bloga lemiančių ženklų: 
mat, buvo pranešta, kad Romoje ant Aventino ir 
Aricijoje tuo pat metu akmenimis liję, sabinų * 
krašte dievų atvaizdai smarkiai aptekėję krauju, 
o šaltas Cedijų šaltinio vanduo virtęs karštu. Pa- 
slarasis reiškinys kėlė dar didesnę baimę dėl to, 
kad labai dažnai kartodavosi. Fornikatos kelyje, 
kuris ėjo į Marso lauką, keletą žmonių buvo ne- 
gyvai iš dangaus nutrenkęs perkūnas. Sibilės kny- 
gų nurodymu tie blogi ženklai buvo permaldauti. 
Pasiuntiniai iš Presto atnešė į Romą auksines au- 
kojamąsias taures. Ir jiems, kaip ir neapoliečiams, 
buvo padėkola, bet auksas nepaimtas. 

37. Tomis pačiomis dienomis Hieronas atplukdė 

iš Ostijos laivyną su didžiuliu maisto produktų kro- 
viniu. Įvesti į senatą pasiuntiniai pranešė, jog ka- 
ralius Hieronas taip susikrimtęs dėl konsulo G. Fla- 
minijaus ir jo kariuomenės pražūties, kad jokia 
asmeniška ar valstybės nelaimė nebūtų galėjusi la- 
biau jo sujaudinti. Todėl, nors jis ir puikiai žinąs, 
kad romėnų tautos didybė labiau atsiskleidžia ne- 
laimėje, negu laimėje, tačiau atsiuntęs visa tai, kuo 
geri ir ištikimi sąjungininkai paprastai pagelbsti 
kare, ir labai nuoširdžiai prašąs senatorius neatsi- 
sakyti tatai priimti. Visų pirma, kaip gera lemian- 
tį linkėjimą jis perduoda auksinę deivės Pergalės 
statulėlę, sveriančią du šimtus dvidešimt svarų; te- 
priimą ją, teturį ir telaiką kaip savą visiems lai- 
kams. Taip pat jie pasisakę atvežę tris šimtus tūks- 
tančių modijų kviečių, dvidešimt tūkstančių — mie- 
žių papildyti maisto atsargoms; be to, jei dar reikė- 
tų, jie pasižada atvežti ten, kur bus įsakyta. Jie 
žiną, kad romėnų lauta nesinaudojanti jokiais kitais 
pėstininkais ir raitininkais, 0 tik romėnais ir tais, 
kurie vadina save lotynais, bet jie užmalę romėnų 
stovykloje gerai ginkluotos svetimšalių kariuome- 
nės. Dėl to ir Hieronas atsiuntęs tūkstantį ietininkų 
bei kilpininkų — tinkamą būrį prieš baliarus, mau- 
rus ir kitas gentis, kovojančias svaidomuoju gink- 
lu. Prie šių dovanų jis pridėjo dar ir patarimą, 
kad pretorius, kuriam buvo atitekusi Sicilijos pro- 
vincija, priverstų priešą kariauti savo šalyje ir tas 
turėtų mažiau galimybės siųsti pagalbą Hanibalui. 
Senatas karaliui taip atsakė: „Hieronas — puikus 
vyras ir rinktinis sąjungininkas; nuo to meto, kai 

jis susijo draugystės ryšiais su romėnų tauta, ver- 
tina ištikimybę ir visada bei visur geraširdiškai 
pagelbsti romėnams. Dėl to ir romėnų tauta pri- 
valanti būti jam dėkinga. Romėnų tauta nepriėmusi 
ir kai kurių kitų valstybių sunešto aukso, bet užtat 
priėmusi jų palankumą; Pergalę ir gero linkėjimą 
senatas priimąs ir skiriąs tai deivei buveinę — Ka- 
pitolijų, maloningojo ir galingojo Jupiterio šven- 
tyklą. Toje Romos tvirtovėje ji, šventa, maloninga 
ir palanki, tvirtai ir nesvyruodama teiksianti pa- 
galbą romėnų tautai. Ietininkai, kilpininkai ir mais- 
tas perduotas konsulams. Laivynas, -sudarytas iš 
penkiairklių laivų su propretorium T. Otacilijum 
ir esąs Sicilijoje, buvo padidintas dvidešimt pen- 
kiais laivais, ir jam leista persikelti į Afriką, jei 
pasirodytų, jog tatai naudinga valstybei. 

38. Baigę naujokų ėmimą, konsulai keletą dienų 
užtruko Romoje, laukdami, kol susirinks sąjunginin- 
kai ir lotynais pasivadinę kariai. Tada, ko niekada 
anksčiau nėra buvę, tribūnai privertė kareivius pri- 
siekti, kad jie susirinksią, konsulams paliepus, 
ir be įsakymo nepasitrauksią.— mat, lotynai kariai 
duodavo tik iškilmingą pasižadėjimą; taigi, kai tik 
kariai susirinko į dekurijas ir centurijas, patys sa- 
vanoriškai — raiteliai iš dekurijų, o pėstininkai iš 
centurijų — ėmė prisiekinėti nepasiduosią bėgimui 
bei baimei ir nepaliksią rikiuotės, nebent jei reikės 
pasiieškoti iečių arba atimti jas iš priešo pribaigti 
jam arba apginti saviškiams. Šiuos karių pažadus, 
kilusius iš laisvanoriško jų pačių susitarimo, karo 
tribūnai pavertė įprastine priesaika. 

Prieš išžygiuodamas 15 miesto, konsulas Varonas 
liaudies susirinkime pasakė daug ir ugningų kalbų, 
pareikšdamas, kad karą į Italiją alnešę kilmingieji 
ir jei valstybė turės daugiau į Fabijų panašių kar- 
vedžių, tai karas ir liksiąs pačioj valstybėj, 0 Jis 
užbaigsiąs karą tą dieną, kai Lik pamatysiąs priešą. 
Kilas konsulas, Paulius, dieną prieš išžygiuodamas 
iš miesto, pasakė tik vieną kalbą, veikiau labai 
teisingą, bet nelabai malonią liaudžiai. Joje nebuvo 
jokio šiurkštesnio žodžio, skirto Varonui, nebent 
buvo užgaulu tai, kad jį stebiną, kaip vadas, ku- 
ris dar nepažįstąs nei savo, nei priešų kariuomenės, 
nei vietos padėties, 'nei šaliės klimato, dar būda- 
mas mieste, apsisiautęs togą, jau žinąs, ką su gink- 
lu rankoje veiksiąs, ir dargi galįs išpranašauti die- 
ną, kurią jis ketinąs susikauti lemiamam mūšy 
su priešu; kas liečią jį palį, lai jis prieš laiką ne- 
alskleisiąs tų nesubrandintų savo planų, nes juos 
diktuojančios aplinkybės žmonėms, 0 ne žmonės — 
aplinkybėms; jis Lrokštąs, kad tai, ko būtų imtasi 
atsargiai ir apgalvotai, išeitų visiškai į gera. Be- 
alodairiškas drąsumas, maža to, kad pasirodo esąs 
kvailas, iki šiol dar niekada nesibaigė sėkme. Iš 
tų žodžių buvo aiškių aiškiausia, kad jis labiau ver- 
tina atsargų, o ne skubotą veikimo būdą, o kad 
dar labiau pabrėžių šį konsulo nusistatymą, Kv. Fa- 
bijus Maksimas, jam išvykstant, sakoma, taip jį 
padrąsino: 

39. „L. Emilijau, jei tu turėtum draugą, panašų 
į save—to aš labai linkėčiau — arba įei būtum 
panašus į savo bendražygį, bergždžia būtų mano 

kalba; mal, būdami du garbingi konsulai, net ir be 
mano nurodymo, pasikliaudami vienas kitu, būtumė- 
le viską padarę valstybės labui, o būdami nedori, 
nebūtumėte nei savo ausimis išklausę šių mano žo- 
džių, nei širdimis priėmę mano patarimų. Dabar, 
atsižvelgdamas ir į tavo bendražygį, ir į tave, tokį 
garbingą vyrą, skiriu tau šią ilgą kalbą. Aš žinau, 
kad nebūtų reikalo priminti, jog tu garbingas vy- 
ras ir pilietis, jei valstybė nešlubuotų antruoju kon- 
sulu ir neegzistuotų ta pati teisė ir valdžia įgyven- 
dinti ir blogiems, ir geriems planams. Smarkiai 
klysti, L. Pauliau, manydamas, kad su G. Terenci- 
jum tau teks mažiau kovoti kaip su Hanibalu. Abe- 
joju, ar tik šis priešas netaps pavojingesniu už aną, 
svelimšalį, nes tuo tarpu, kai su anuo tau teks 
grumtis vien kovos lauke, su šituo — visur ir vi- 
sada; be to, prieš Hanibalą bei jo legionus tau teks 
kovoti su savais raiteliais ir pėstininkais, o karo 
vadas Varonas apguls tave su lavo kariais. Kad 
tu užmirštum nelaimingą lemtį, teišgaruoja iš tavo 
galvos G. Flaminijaus prisiminimas. Tačiau anas 
ėmė šžlti, jau tapęs konsulu, provincijoje ir ka- 
riuomenėje; o šis, dar nepradėjęs siekti konsulato, 
po to, siekdamas jo, o taip pat ir dabar, jau tapęs 
konsulu, siunta, dar nemalydamas stovykloje prie- 
šo. Ir jeigu jis jau dabar, sukiodamasis tarp taikių 
piliečių, kelia tokias audringas kovas ir mūšius, 
lai ką, manai, jis darys, atsidūręs ginkluotos jau- 
nuomenės būry, kur žodžius čia pat seka veiksmai? 
Jei tuoj pat susikaulų, ką jis ir skelbia darysiąs, 
lai arba aš nebeperprantų karo reikalų, šito karo 

pobūdžio, šito priešo, arba mūsų pralaimėjimams 
rasis kita vieta, garsesnė už Trazumeną. Ne laikas 
girtis prieš lave vieną, verčiau be saiko menkinti 
garbę, negu jos siekti, bet čia svarbu šit kas: yra 
tik vienas būdas kariauti prieš Hanibalą — kariauti 
taip, l'aip aš kariavau, ne tik karo pasekmės šito 
pamoko — kvaila mokytis iš jų — bet tas pats ka- 
riavimo būdas, kuris buvo ir liks nepakeičiamas, 
kol tebėra tokios aplinkybės. Kariaujame Italijoje, 
gimtojoje savo žemėje ir tėvynėje, aplinkui pilna 
savų piliečių ir sąjungininkų, jie gelbsti ir gelbės 
ginklais, vyrais, arkliais ir maistu, nes jie davė 
žodį būti ištikimi mūsų nelaimių atveju; aplinkybės 
ir laikas daro mus pranašesnius, protingesnius ir 
ištvermingesnius. Hanibalas, priešingai, yra sveti- 
moje ir priešiškoje šalyje, kur visa aplinkui nedrau- 
gišta ir pavojinga, toli nuo namų, nuo tėvynės; 
neranda jis ramybės nei sausumoje, nei jūroje, jo- 
kie miestai ir jokios sienos jo nepriima, niekada 
jis nemato nieko savo, diena po dienos gyvena 
grobdamas; beturi vos trečdalį tos kariuomenės, su 
kuria persikėlė per Ebrą, daugiau jos pakirsta ba- 
do, negu kardo, o saujelei likusių nebeužtenka 
maisto. Ar tu dar abejoji, kad ir sėdėdami mes 
įveiksime tą, kuris diena po dienos vis labiau 
kricšta ir nebeturi nei maisto, nei pagalbos, nei 
pinigų? Žiūrėk, kaip ilgai jis sėdi prie Gereonijaus, 
menkos Apulijos tvirtovės, tarsi prie pačios Kar- 
taginos sienų! Bet aš nesigirsiu, bent jau tavo aki- 
vaizdoje; tik pažiūrėk, kaip iš jo pasišaipė pasku- 
tinieji konsulai: Servilijus ir Atilijus. Štai koks 

vienintelis veikimo būdas, L. Pauliau, kurį tau ap- 
sunkins ir nužymės pavojais veikiau tavo tautiečiai, 
nei priešai. Juk to, ko įsigeis pūnų karvedys Ha- 
nibalas, ko panorės priešų kareiviai, to palies pano- 
rės ir romėnų konsulas Varonas. Tau vienam reikės 
priešintis dviem vadams. Bet tu atsiginsi nuo 
gandų ir žmonių kalbų, jei būsi tvirtai nusistatęs, 
jei tavęs nepaveiks nei tuščia tavo bendražygio 
garbė, nei tariama tavo nešlovė. Sako, kad teisybė 
dažnai pakliūva į pernelyg didelę bėdą, bet niekada 
nežūsta: kas pamins po kojomis garbę, tas įsigys 
tikrą garbę. Maža to, tevadina tave bailiu vietoj 
alsargaus, bukapročiu vietoj įžvalgaus, nekaringu 
vietoj prityrusio kare. Linkiu, kad tavęs bijolų 
išmintingas priešas, o ne girtų kvaili tautiečiai. 
Visais atžvilgiais drąsų tave Hanibalas niekins, 
o apgalvotai veikiančio bijos. Aš neakstinu tavęs 
nieko neveikti, bet kad veikiančiam tau kelią ro- 
dytų protas, o ne atsitiktinumas; kad tu ir visa tai, 
kas tavo, būtų tavo galioje; būk ginkluotas ir pa- 
siruošęs, kad nepraleistum progos ir kad nesuteik- 
tum progos priešui. Neskubančiam viskas bus aišku 
ir tikra, o skubėjimas būna neprotingas ir aklas." 

40. Atsakomoji konsulo kalba anaiptol nebuvo 
džiuginanti, nes jis pripažino, kad tai, ką sakė Fa- 
bijus, tikra tiesa, tik sunku ją įgyvendinti. Raitelių 
viršininkas diktatoriui tapęs nebepakenčiamu, kal- 
bėjęs jis, tad kiek jėgų ir autoriteto prireiksią 
konsului prieš neramų ir lengvabūdį jo bendražygį? 
Pirmojo kcnsulavimo metu jis ištrūko iš liaudies 
neapykantos gaisro pusiau apdegęs, tad dabar gei- 

džiąs, kad viskas baigtųsi laimingai, bel, jei atsi- 
tiktų kokia nelaimė, jis ketinąs veikiau atkišti 
galvą priešų ietims, negu įpykusių piliečių spren- 
dimui. Pasakojama, kad po šios kalbos Paulius 
išvykęs, lydimas įžymiausių patricijų. Paskui ple- 
bėjišką konsulą sekė jo plebėjai — kur kas didesnė 
m 'nia, nors jai stigo orumo. 

Kai tik jie atžygiavo į stovyklą ir nauja kariuo- 
menė buvo sumaišyta su sena, padalinus į dvi 
dalis taip, kad naujoji, mažesnė, buvo arčiau Ha- 
nibalo, o didesnioji dalis ir visas karinių jėgų 
branduolys liko senojoje, jie pasiuntė į Romą per- 
eitų metų konsulą M. Atilijų, besiteisinantį senatve, 
o Geminą Servilijų paskyrė mažesniosios stovyklos 
romėnų legiono ir dviejų tūkstančių sąjungininkų, 
pėstininkų ir raitelių, viršininku. Nors Hanibalas 
ir matė, kad padvigubėjo priešų kariuomenė, tačiau 
nepaprastai apsidžiaugė konsulų atvykimu. Mat, ne 
lik kad jam nieko nelikdavo iš kasdien pasigrobto 
maisto, bet, deja, neliko net iš kur grobti, juk, kai 
laukai tapo nepakankamai saugūs, visas surinktas 
iš visur maistas buvo suvežtas į sutvirlintus mies- 
tus; taigi, kaip vėliau paaiškėjo, maisto jam užteko 
vos dešimčiai dienų, ir, jei romėnai būtų kiek il- 
giau kantriai palaukę, ispanai dėl maisto stokos 
būtų perėję į jų pusę. 

41. Tačiau pati fortūna pakurstė beprotišką kon- 
sulo drąsą ir staigų jo charakterį, nes, susidūrus 
su maisto grobikais netvarkingose kautynėse, ku- 
rios kilo veikiau iš kareivių pasikarščiavimo, o ne 
pagal iš anksto paruoštą planą ar karvedžių įsaky- 

mą, pūnams tapo visiškai riesta. Jų buvo nukauta 
apie tūkstantį septynis šimtus, o romėnų ir sąjun- 
gininkų krito ne daugiau kaip šimtas. Tačiau, nu- 
galėlojams pasklidai persekiojant priešą, kai konsu- 
las Paulius, bijodamas pasalos, sustabdė juos — mat, 
jis tą dieną įsakinėjo, nes vadovavo jie padie- 
niui, — Varonas ėmė piktintis ir garsiai rėkė, kad 
priešas išleistas iš rankų ir kad karą galima buvę 
užbaigti, jei nebūtų susilaikyta. Hanibalas šį pra- 
laimėjimą iškenlė nelabai skausmingai, nes buvo 
įsitikinęs, kad pralaimėdamas tarsi sužadino karin- 
gesnio konsulo, o svarbiausia, naujų karių nealsar- 
gumą. Ir priešų būklė jam buvo žinoma nė kiek 
ne blogiau, negu sava, būtenl: kad karvedžiai va- 
dcvauja nesutardami ir kad beveik du trečdaliai 
karių — naujokai. Tokių būdu, nusprendęs turįs 
pasalai tinkamą vietą ir laiką, kitą nakti, pasiėmęs 
su savim karius vien su ginklais, paliko valstybinio 
ir asmeninio Lurto perpildytą stovyklą ir už arti- 
miausio kalno iš kairės išrikiavo lengvai ginkluo- 
tus pėstininkus, o iš dešinės — raitelius; gurguolę 
jis išvedė tarp šių dalinių, per pačią lygumą, 
kad užpultų priešą nepasiruošusį ir užsiėmusį tarsi 
šeimininkų paliktos stovyklos plėšimu. O kad n6- 
kiltų įtarimas, stovykloje buvo palikta daugybė 
užkurtų laužų — neva pats, apdūmęs akis tuščia 
stovykla, norėjo sulaikyti konsulus jų pozicijose, 
kad laimėlų daugiau laiko bėgimui,— tokiu būdu 
praeitais metais jis buvo apmulkinęs Fabijų. 

42. Vos prašvitus, romėnus nustebino pirmiausia 
tai, kad nesimato sargybų, O po to, priėjus 

arčiau, — neįprasta tyla. Kai jau visiškai paaiškėjo, 
kad stovykloje tuščia, visi neria strimgalviais prie 
konsulų palapinės pranešti, kad priešai iš baimės 
taip dūmė, kad net paliko stovyklą, nesurinkę pa- 
lapinių, o kad nuslėptų bėgimą, sukūrė daugybę 
laužų. Po to pasigirdo šauksmai, buvo įsakyta iš- 
žygiuoti persekioti priešo ir nedelsiant apiplėšti 
stovyklą. Konsulas Varonas elgėsi taip, tarsi jis 
būtų buvęs vienas iš kareivių minios, o Paulius 
nuolat ir nuolat kartojo, kad reikia apsižvalgyli 
ir pasisaugoti. Pagaliau, nebegalėdamas kitaip nu- 
raminti nei paties bruzdėjimo, nei to bruzdėjimo 
vado, pasiuntė prefektą Marijų Stalilijų su luka- 
niečių raitelių pulku žvalgybon. Kai jis prijojo 
prie vartų. visiems kitiems įsakęs sustoti už su- 
. tvirtinimų, pats su dviem reiteliais peržengė pyli- 
mą ir, atidžiai viską apžiūrėjęs, pranešė, kad vei- 
kiausiai esanti paruošta pasala: ugnys paliktos toje 
slovyklos dalyje, kuri pasisukusi į priešą, palapinės 
atviros, o visa tai, kas vertinga, palikta po ranka; 
keliose vietose jie pamatė tarsi per nealsargumą 
išbarstytus ant kelio ir paliktus grobimui pinigus. 
Tai, kas buvo pranešta, norint atitraukti kareivių 
širdis nuo godumo, priešingai uždegė jas, ir ka- 
reiviai ėmė rėkti, kad, jei neduos signalo, jie eisią 
be vadų. Vadų, anaiplol, netrūko, nes Varonas 
akimoju davė ženklą išžygiuoti. Paulius, pals, savo 
noru, delsdamas ir dar paukščiams auspicijų metu 
nieko gero nenulėmus, įsakė pranešti apie tai savo 
bendražygiui, jau išeinančiam pro vartus. Nors Va- 
ronas latai išklausė nepatenkintas, tačiau neseniai 

įvykusi Flaminijaus mirtis ir atmintinas konsulo 
Klaudijaus pralaimėjimas jūroje pirmajame pūnų 
kare įžiebė jo sieloj religingą baimę. Patys dievai 
lą dieną veikiau atitolino, o ne panaikino romė- 
nams gresiančią pražūtį. Mat, savaime laip nutiko, 
kad, kai kariai nepakluso konsului, liepiančiam 
grįžli į slovyklą, du vergai, — vienas raitelio For- 
miano, o kitas Sidicino, kuriuos numidai buvo su- 
čiupę beieškančiųjų pašaro tarpe, konsulaujant Ser- 
vilijui ir Atilijui, — perbėgo tą dieną atgal pas savo 
šeimininkus. Altvesii pas konsulus, jie pranešė, 
kad visa Hanibalo kariuomenė už čia pat esančio 
kalno slepiasi pasaloje. Pačiu laiku atvykę, jie 
aislatė klusnumą konsulų valdžiai, kai vieno iš jų 
garbės troškimas, prisidengus atsidavimu karei- 
viams, buvo bepakertąs jų autoritetą. 

43. Po to, kai Hanibalas pamatė, kad romėnai 
veikiau tik neapgalvotai pajudėjo, o ne žengė 
į neapdairią kraštutinybę, ir kad jo klasta nuėjo 
perniek, sugrižo į stovyklą. Ilgai pasilikti ten jis 
negalėjo dėl maisto stokos, Diena po dienos kūrė 
naujus planus ne tik karjai, bet ir pats vadas, 
nes pradžioje pasigirdo bruzdesys, po to aiškus 
karių murmėjimas — jie reikalavo užtarnauto ally- 
ginimo ir iš karto skundėsi maistu, vėliau badu, 
o samdyti, daugiausia ispanų kilmės, kariai, kaip 
plito gandas, ėmė tartis dėl perbėgimo; bet sako- 
ma, kad pats Hanibalas karlais galvojęs apie pa- 
bėgimą; jis planavęs, palikęs visą pėsčiųjų kariuo- 
menę, prasiveržti su kavalerija į Galiją. Esant sto- 
vykloje tokiems planams ir tokioms nuotaikoms, 

Hanibalas nutarė iš ten pasitraukti į karštesnes 
Apulijos vietas, kur esanti ankslyvesnė piūtis, 
o dar ir dėl to, kad, pasitraukus toliau nuo priešų, 
lengvabūdžiams kariams būtų sunkiau pabėgti. Jis 
išvyko naktį, panašiai kaip ir aną karlą, sukūręs 
laužus ir dėl akių palikęs keletą palapinių, kad 
būgštavimas dėl pasalos, kaip ir tada, sulaikytų 
romėnus. Bet, kai tas pats Lukanas Statilijus, iš- 
šniukštinėjęs viską už stovyklos ribų ir anapus 
kalno, pranešė, kad tolumoj matosi priešo kariuo- 
menė, imta svarstyti, kaip ją persekioti. Kadangi 
ir vienas, ir kitas konsulas laikėsi tos pačios nuo- 
monės, kaip ir anksčiau,— beje, Varonui prijautė 
visi, o Pauliui niekas, išskyrus pereilų melų konsu- 
lą Servilijų — daugumai pritariant, kariuomenė, li- 
„kimo genama, išžygiavo romėnų pralaimėjimu iš- 
parsinti Kanų. Netoli to kaimo Hanibalas pasistalė 
stovyklą, nugręžęs ją nuo pietryčių vėjo, kuriš 
sausros išdegintais laukais gainioja dulkių debesis. 
Tatai buvo labai patogu kaip pačiai stovyklai, laip 
ir išganinga ateity, kai patys pasišovė kovoti nu- 
sigręžę, vėjui pučiant tik į nugarą ir nešant dulkes 
į akis apakintam priešui. 

44. Konsulai sekė Hanibalą, gerai išžvalgydami 
kelius, ir, vos priėję Kanus ir užmatę pūnus, pa- 
sistatė dvi stovyklas beveik tuo pačiu nuotoliu, 
kaip ir prie Gereonijaus, pasidalinę kariuomenę 
ankstesniu būdu. Aufido upė, tekėdama pro abi 
stovyklas, vandens ieškantiems ne be kovos leido 
jo pasisemti, kur kam patogu; tačiau iš mažesnio- 
sios stovyklos, tos, kuri buvo už Aufido, romėnai 

lengviau priėjo prie vandens, nes anapus ant kranto 
nebuvo jokios priešų sargybos. Hanibalas, vildama- 
sis, kad konsulai suteiks galimybę raitelių kauty- 
nėms gamtos prilaikytose vietose, o ta kariuomenės 
dalimi jis dar nebuvo nugalėtas, išrikiuoja kariuo- 
menę, erzindamas priešą numidų antpuoliu. Tada 
romėnų stovyklą vėl sukrėtė kareivių bruzdėjimas 
ir konsulų nesantaika. Kai Paulius priekaištavo Va- 
ronui, paminėdamas jam Sempronijaus ir Flamini- 
jaus nutrūktgalviškumą, Varonas tėškė ryškų bailių 
ir vangių vadų pavyzdį Fabijų; jis šaukėsi liudi- 
ninkais dievus ir žmones, prisiekdamas esąs visiš- 
kai nekaltas dėl to, kad Hanibalas beveik šeimi- 
ninkaująs Italijoje, nes jis kolegos laikomas paža- 
botas, o iš įniršusių ir kovos ištroškusių karių at- 
imami ginklai; Paulius kalbėjęs, kad, jei kas nors 
atsitiktų legionams, mestiems ir išdavikiškai išves- 
tiems į neapgalvotą ir nenumatytą kovą, tai jis 
nusiimąs nuo savęs visą kaltę, bet būsiąs bet ko- 
kios jos baigties dalyvis, tepasirūpiną tie, kurie 
linkę lengvabūdiškai liežuviais malti, kad ovaje 
ir jų rankos neatsiliktų. 

45. Kol jie leido laiką be naudos, veikiau | rie- 
damiesi, o ne tardamiesi, Hanibalas iš rikiuotės, 
kurią didžiąją dienos dalį laikė kovos parengtyje, 
sugrąžinęs visus kitus karius į stovyklą, numidus 
siunčia už upės užpulti vandens nešėjų iš mažo- 
sios romėnų stovyklos. Tik pasirodę krante, rėkdami 
ir triukšmaudami, jie išvaikė netvarkingą romėnų 
minią ir nujojo iki sargybos posto, priešais pylimą 
ir prie pat vartų. Juk išties didžiulė gėda buvo tai, 

kad romėnų stovyklai įvaro siaubą net paskubomis 
surinkta pagalbinė kariuomenė, ir tik vienintelė 
priežastis sulaikė romėnus tuoj pat pereiti upę ir 
stoli į mūšį, būtent, kad tą dieną vyriausioji val- 
džia buvo Pauliaus rankose. Todėl kilą dieną Va- 
ronas, kai tos dienos likimą lėmė jo vadovavimas, 
net nepasilaręs su kitu konsulu, paskelbė kautynes 
ir išrikiuotas voras permetė per upę, Pauliui Se- 
kant įkandin, nes jis tik nepritarė Varono planams, 
o nepagelbėti negalėjo. Perėję upę, jie prisijungė 
prie savųjų taip pat tas ginkluotas pajėgas, kurios 
buvo mažojoje stovykloje, ir taip išrikiavo visą 
kariuomenę: dešiniajame sparne — jis buvo arčiau 
upės — stato romėnų kavaleriją, o už jų pėstinin- 
kus; kairiojo sparno pakraštį užėmė sąjungininkų 
kavalerija, vidurį — prilapę prie romėnų legionų 
sąjungininkų pėstininkai; ietininkai drauge su ki- 
tais lengvai ginkluotais pagalbinės kariuomenės 
būriais sustatomi avangarde. Konsulai užima vietą 
sparnuose: Terencijus — kairiajame, o Emilijus — 
dešiniajame; Geminui Servilijui pavedama ginti 
vidurį. 

46. Vos prašvitus, Hanibalas, pasiuntęs pirmyn 
balearus ir kitų lengvai ginkluotų karių dalinį, 
pats perėjo upę ir kariuomenę rikiavo ta tvarka, 
' kuria buvo pervedęs per upę: galų ir ispanų rai- 
telius pastatė kairiajame sparne, neloli kranto prie- 
šais romėnų kavaleriją; dešinysis sparnas buvo 
skirtas numidų raiteliams, vidurys — sustiprintas 
pėstininkais taip, kad abu sparnus pripildė afrikie- 
čių. 0 vidurin tarp šių buvo įterpti galai ir ispa- 

nai. Afrikiečius iš daug ko galima buvo palaikyti 
romėnų kariais, nes jie buvo ginkluoti ginklais, 
atimtais prie Trebijos ir ypač prie Trazumeno eže- 
ro. Galų ir ispanų skydai buvo beveik tos pačios 
Iormos, o kardai nevienodi ir nepanašūs: galų — 
labai ilgi ir be aštrių smaigalių, o ispanų, įpratu- 
sių veikiau priešą durti, o ne kapoti, — trumpi ir 
palogūs, su aštriais smaigaliais. Iš tikrųjų kitokia, 
be to, ir bauginanti buvo pati šių genčių išvaizda 
tiek dėl stambių jų kūnų, tiek ir dėl aprangos: ga- 
lai iki juosmens buvo nuogi, o ispanai dėvėjo dro- 
binius apsiaustus, apvedžiotus purpuru ir skaisčiai 
baltus. Iš viso pėstininkų, kurie tuo metu stovėjo 
rikiuotėje, buvo keturiasdešimt tūkstančių, O rai- 
telių — dešimt tūkstančių. Vadai buvo sparnų prie- 
šakyje: kairiajame — Hasdrubalas, dešiniajame -—- 
Maharbalas; kariuomenės vidurin siojo pats Ha- 
nibalas su broliu Magonu. Saulė — ar jie tyčia bu- 
vo laip sustatyti, o gal atsitiktinai taip sustojo — 
labai vykusiai abiem šalims švietė įstrižai, mat, 
romėnai buvo pasisukę į pietus, o pūnai — į šiaurę. 
Tačiau vėjas — čionykščiai jį vadino volturnuų — 
"pūtė prieš romėnus ir, nešdamas dulkių sūkurius 
tiesiai į veidus, neleido jiems žiūrėti. 

47. Rėkdama puolė į priekį pagalbinė kariuome- 
nė, ir iš karto prasidėjo lengvai ginkluotųjų mū- 
šis; po to galų ir ispanų raitelių kairysis sparnas 
susirėmė su romėnų dešiniuoju visiškai ne taip, 
kaip kovojama raitelių kautynėse, mat, jiems rei- 
kėjo kautis ne skirtingais frontais, nes visiškai ne- 
beliko vietos pasisukti: iš vienos pusės juos atkir- 

lo upė, o iš kitos — pėstininkų rikiuotė. Raitinin- 
Kai tiesia kryptimi ėmė veržtis iš abiejų pusių ir, 
arkliams suslojus ir susibūrus krūvon, vyras vyrą 
apglėbęs traukė vienas kitą nuo arklio, Taigi mū- 
Šis didžiąja dalimi virto pėsčiųjų kautynėmis; ta- 
čiau buvo kautasi veikiau įnirtingai, o ne ilgai; 
sumušti romėnų raiteliai, atsukę nugaras, leidosi 
bėgti. Besibaigiant raitelių kautynėms, prasidėjo 
pėsčiųjų kova; iš pradžių, kol nepajudėjo galų ir 
ispanų eilės, jėgomis ir narsumu ji ėjo lygiomis, 
bet pagaliau, po ilgų, dažnų ir įtemplų bandymų, 
romėnai lygiu frontu ir glaustomis eilėmis užpuo- 
lė kylio pavidalo priešų kariuomenę, prasišovusią 
iš likusios kariuomenės ir dėl to nepakankamai 
stiprią. Po to, kai priešas buvo sumuštas ir bailiai 
lraukėsi atgal, romėnai ėmė persekioti ir, pranėrę 
pro strimagalviais iš baimės dumiančių priešų gre- 
las, pirmiausia alsidūrė rikiuotės viduryje, o po to, 
niekam nesipriešinant, priėjo ir iki afrikiečių pa- 
galbinės kariuomenės, kuri stovėjo iš abiejų pusių; 
atitraukus sparnus, rikiuotės vidurys, ten, kur sto- 
vėjo galai ir ispanai, liko šiek tiek prasikišęs į prie- 
kį. Vos tik tas išvaikytas kylys išlygino frontą, ' 
o bematant susidarė net įlinkis viduryje, afrikiečiai 
kaip mat apsupo romėnus savo sparnais, 0 romė- 
nams neapdairiai įsibrovus į vidurį, apėjo juos ir 
iš šonų. Veikiai, betiesindamas sparnus, užtvėrė 
juos priešas ir iš užnugario. Dėl to romėnai, be 
naudos užbaigę vieną mūšį, palikę galus ir įspa- 
nus, kurių užpakalinės gretos buvo sumuštos, pra- 
dėjo naują kovą su afrikiečiais, ne tik nelygią dėl 

to. kad kovojo, priešui juos apsupus, bet dar ir 
dėl Lo, kad jie buvo jau išvargę, o anie — žvalūs 
ir kupini jėgų. 

48. Jau ir kairiajame romėnų sparne, ten, kur 
buvo sustojusi sąjungininkų kavalerija prieš numi- 
dus, užvirė mūšis, prasidėjęs iš karto lėtai ir su 
pūnišku klastingumu. Beveik penki šimtai numidų, 
vietoj įprastinių ginklų — iečių — pasikišę po šar- 
vais kardus, atšuoliavo pas romėnus, apsimetę pa- 
bėgėliais, su skydais už nugaros; jie tučtuojau nu- 
šoko nuo arklių ir, sumetę skydus bei strėles prie- 
šams po kojų, buvo priimti į vidurį rikiuotės, o po 
to buvo įsakyla nuvesti juos į paskutinės gretas, 
užimti vietą užnugaryje. Kol mūšis išsiplėlojo į vi- 
sas puses, jie liko ramūs, o lig tik kautynės pa- 
traukė visų dėmesį ir akis, čiupę skydus, kurie šen 
bei ten mėtėsi tarp krūvų lavonų, iš užpakalio už- 
puolė romėnų rikiuotę, smogdami į nugaras bei 
pakinklius, ir, iškloję didžiulę krūvą, sukėlė dar 
didesnę baimę ir sumaištį Kai vienur įsivyravo 
siaubas ir bėgimas, o kitur vyko atkaklios, o kaI- 
tu ir beviltiškos kautynės, Hasdrubalas — jis vado- 
vavo šiai daliai, — išvedęs iš vidurio rikiuotės nu- 
midus, nes jų kova su priešu vyko lėtai, pasiuntė 
persekioti padrikai bėgančių priešų; ispanų ir ga- 
tų raitelius jis prijungė prie afrikiečių, jau beveik 
pailsusius veikiau nuo skerdynių, o ne nuo kau- 
Lynių. 

49. Kitoję mūšio lauko dalyje Paulius, nors pa- 
čioje kautynių pradžioje buvo sunkiai sužeistas 
mėtykle, nuolat su kariais užpuldinėjo Hanibalą ir 

kelis kartus atnaujino mūšį, ginant jį romėnų rai- 
teliams, nušokusiems galų gale nuo arklių, nes kon- 
sului ėmė stigti jėgų net ir arkliui suvaldyti. Pa- 
sakojama, kad tada, kai kažkas Hanibalui pranešęs, 
jog konsulas liepęs raiteliams nušokti nuo arklių, 
Hanibalas pasakęs: „Tai tas pat, tarsi juos man per- 
duotų surištus."“ Raitelių mūšis be arklių buvo toks, 
koks jis galėjo būti, aiškiai nugalėjus priešams, 
nes romėnai geidė mirti tuoj pat nugalėlais, negu 
bėgti, o nugalėtojai, širsdami dėl pergalės vilkini- 
mo, žudė tuos, kurių negalėjo priversti bėgti. Jie 
privertė bėgti tik jau nualsinius mūšio ir žaizdų, 
bet tik nedaugelį. Tada visi, pasklidę kur kas ga- 
lėjo, vėl ėmė ieškoti arklių pabėgimui. Karo tri- 
būnas Gn. Lentulas prajodamas pamatė besėdintį 
ant akmenų, aptekusį krauju konsulą ir jam tarė: 
„L. Emilijau, dievai privalo atsižvelgti į tave vie- 
ną nekaltą dėl šiandieninio pralaimėjimo. Imk ši- 
tą arklį, kol dar ir tau liko kiek jėgų ir kol aš, 
tavo palydovas, galiu tave ir prilaikyti, ir apsau- 
goti. Neleisk, kad ši kova būtų pažymėla konsulo 
mirtimi. Jau ir be to gana ašarų ir aimanavimų.“ 
Į tai konsulas atsakė: „„Gn. Kornelijau, tebūna gar- 
bė lavo šaunumui, bet žiūrėk, kad, veltui manęs 
gailėdamasis, neprarastum akimirkos išsiveržti iš 
priešo rankų. Traukis iš mūšio ir paskelbk viešai 
senatoriams, kad stiprintų Romą ir aprūpintų ją 
įgula, kol neprisiartino pergalingas priešas; be to, 
asmeniškai pranešk Kv. Fabijui, kad Emilijus iki 
šiol gyveno ir miršta, atsimindamas jo pamokymus. 
O man leisk mirti drauge su kritusiais mano ka- 

riais, kad antrąkart nelikčiau kaltas dėl konsula- 
vimo ir nekaltinčiau bendražygio konsulo, norė- 
damas svetima kalte įrodyti savo nekaltumą." Tuos 
žodžius betaniant, staiga pasirodė pirma bėgančių 
savųjų piliečių minia, o už jų — priešai, kurie, ne- 
pažinę konsulo, apibėrė jį ietimis, o Lentulą sąmy- 
šyje išnešė arklys. Tada visi leidosi bėgti pakrikai. 
Septyni tūkstančiai žmonių pateko į mažąją sto- 
vyklą, dešimt tūkstančių —į didžiąją ir mažne du 
tūkstančiai į patį Kanų kaimą, kurį tučtuojau ap- 
supo Kartalono raiteliai, nes kaimas nebuvo ap- 
saugotas jokiu sustiprinimu. Antrasis konsulas, at- 
sitiklinai ar sąmoningai neprisidėjęs nė prie vieno 
bėgančiųjų būrio, gal su penkiasdešimčia raitelių 
pabėgo į Venuziją. Pasakojama, kad krito ketu- 
riasdešimt penki tūkstančiai pėstininkų, du tūks- 
lančiai septyni šimtai raitelių ir beveik kita tiek 
piliečių bei sąjungininkų, jų tarpe abu konsulų 
kvestoriai: L. Atilijus ir L. Furijus Bibakulas, dvi- 
dešimt devyni karo tribūnai, keletas buvusių kon- 
sulų, pretorių ir edilų, jų tarpe nurodomas Gn. Ser- 
vilijus Geminas ir M. Minucijus, pastarasis perei- 
tais metais buvęs raitelių viršininku, o prieš keletą 
metų — konsulu; be to, aštuoniasdešimt arba se- 
natorių, arba tokių, kurie buvo užėmę pareigas, 
leidžiančias būti išrenkamiems į senatą, nors jie 
savo noru užsirašė kariais į legionus. Sakoma, kad 
į nelaisvę buvo paimta trys tūkstančiai pėstininkų 
ir tūkstantis penki šimtai raitelių. 

50. Šitoks buvo Kanų mūšis, ne mažiau pagarsė- 
jęs už pralaimėjimą prie Alijos; beje, kiek jis buvo 

lengvesnis po mūšio sekusia atvanga, nes priešas 
atlyžo, tiek tapo sunkesnis ir gėdingesnis kariuo- 
menės sutriuškinimu. Juk bėgimas prie Alijos, 
nors atidavė priešui miestą, tačiau išgelbėjo ka- 
riuomenę; prie Kanų vos penkiasdešimt žmonių nu- 
sekė paskui bėgantį konsulą, o beveik visa ka- 
riuomenė žuvo kartu su kitu konsulu. Kadangi 
abiejose stovyklose karių dauguma buvo pusiau 
ginkluoti ir be vadų, tai atsidūrusieji didžiojoje 
stovykloje persiuntė žinią kitiems, kad, vos tik iš- 
vargintus kautynių, 0 po to— puotos linksmybių 
priešus sukaustys nakties poilsis, pereitų pas juos 
ir kad jie viena kolona pasitrauksią į Kanuzijų. 
Vieni tą nuomonę visiškai suniekino, sakydami, 
kodėl gi juos kviečiantieji patys neateiną, nors 
lygiu būdu jie galį susijungti? Aišku, dėl to, kad 
visas tas tarpas knibždąs priešų ir jie verčiau linkę 
į tokį didelį pavojų stumti kitus, tik ne save. Ki- 
tiems ne tiek ta nuomonė nepatiko, kiek pritrūko 
drąsos. Karo tribūnas P. Sempronijus Tuditanas ta- 
Tė: „Vadinasi, norite, kad jus paimtų į nelaisvę 
godžiausias ir žiauriausias priešas, kuris įvertintų 
jūsų galvas, nustatytų kainą besiteiraujantiems, klau- 
sinėtų, ar tu romėnų pilietis, ar lotynų sąjunginin- 
kas, ir kad tavo gėda ir nelaimė kitam suterštų 
garbę? Žinoma, jūs to nenorite, jei esate bendra- 
tautiečiai konsulo L. Emilijaus, kuris pasirinko gar- 
bingai mirti, kaip kad pasielgė Liek narsiausių Vy- 
rų, kurie gųli krūvoje aplink jį. Bet, kol išauš 
diena ir dar didesnės priešų kolonos užtvenks ke- 
lią, prasiveržkim pro tuos, kurie išsisklaidę ir ne- 

rūpestingai rėkauja prie vartų. Kardu ir narsumu 
tiesiamas kelias kad ir per glaustą priešų rikiuotę. 
Sudarę kylį, mes prasismelksime pro retą ir dėlto 
silpną koloną, tarsi niekas nesipriešintų. Tad eikite 
paskui mane, jeigu linkite gero sau patiems ir 
valstybei." Šiluos žodžius ištaręs, jis išsitraukė kar- 
dą ir, išrikiavęs falangą kylio pavidalu, nėra į prie- 
šų vidurį. Numidams ietimis apsvaidant dešinijį šo- 
ną, kuris buvo atviras, jie, apie šešis šimtus iš 
viso, perėmę skydus į dešiniąsias, paspruko į di- 
džiąją stovyklą, o iš ten, taip pat prisijungę prie 
kito didelio dalinio, pasiekė Kanuzijų. 

51. Kai visi kiti, apspitę Hanibalą, sveikino jį 
su pergale ir patarinėjo, kad, užbaigus tokį didelį 
karą, kiek dar liko dienos ir sekančią naktį, ilsė- 
tųsi pats ir leistų pailsėti išvargusiems kariams, 
raitelių prefektas Maharbalas, manydamas, kad kuo 
mažiausia reikia gaišti, tarė: „Anaiptol! Greičiau 
sužinok, kokios šių kaulynių pasekmės ir penktą 
dieną pietausi kaip nugalėtojas Kapitolijuje! Sek 
paskui mane, o aš trauksiu priekyje su raiteliais; 
geriau tesužinos jie, jog mes atvykome, negu kad 
ketiname atvykti.“ Hanibalui tai pasirodė pernelyg 
džiugu ir pernelyg didinga, kad viską tuoj galėtų 
suvokti. Todėl jis atsakė giriąs Maharbalo pasiry- 
žimą, bet planui apsvarstyti reikią ,laiko. Maharba- 
las tada atkirto: „Ne viską dievai duoda vienam 
ir tam pačiam žmogui: nugalėti, Hanibalai, tu mo- 
ki, o naudotis pergalę nemoki.“ Daug kas mano, 
kad ta sugaišta diena išgelbėjo Romą ir jos vals- 
tybę. 


163 


Sekančią dieną, vos tik prašvilo, kartaginiečiai 
įniko rinkti grobį ir apžiūrinėti gėdingą priešų 
sutriuškinimą. Šitiek tūkstančių romėnų pėstininkų 
ir railelių tįsojo išdriki, žiūrint kaip kurį ištiko 
likimas — kovojant ar bėgant. Kai kurie kėlėsi iš 
lavonų krūvos — tie, kuriems užgėlė žaizdas ryto 
vėsa, ir kartaginiečiai čia pat juos pribaiginėjo. 
Kai kuriuos jie rado dar gyvus, gulinčius Su per- 
kirstomis šlaunimis ir pakinkliais; tie, apnuoginę 
kaklą ir gerklę, meldė išlieti paskutinį jų kraujo 
lašą. Kai kurie buvo rasti įkniaubtomis galvomis 
į išraustą žemę; paaiškėjo, kad jie patys išsirausė 
sau duobutes ir užsikasė veidus, berdami žemę ant 
jų. kad taip nutrauktų kvėpavimą. Ypač visų dė- 
mesį atkreipė ištrauktas iš po gulinčio mirusio 
numido gyvas romėnas, nudraskyta nosimi ir au- 
simis,— mat, kai numido rankos jau nebevaliojo 
išlaikyti ietį, jis niršdamas kandžiojo priešą dan- 
timis, kol pats nusibaigė. 

52. Iki vidurdienio surinkus karo grobį, Haniba- 
las patraukė apgulti mažosios stovyklos, ir visų 
pirma atkirto ją nuo upės, išvedęs pylimą. Tarp 
kitko, išvargę nuo darbo, budėjimo ir žaizdų, TO- 
mėnai šioje stovykloje pasidavė greičiau, negu Ha- 
nibalas tikėjosi. Susitarus perduoti ginklus bei 
arklius ir užmokėti už kiekvieną romėną po tris 
šimtus numų su kvadriga, už sąjungininką po du 
šimtus, o Už vergą po šimtą, ir, sumokėjus tą sumą, 
išeiti vien su marškiniais, jie priimami į priešo 
stovyklą, kur visi perduodami apsaugon, bet atski-' 
rai piliečiai ir atskirai sąjungininkai. Taip čia lai- 

kui beslenkant, iš didžiosios stovyklos, kam pa- 
kako jėgų ir drąsos — apie keturi tūkstančiai pės- 
tininkų ir du šimtai raitininkų — vieni kolonomis, 
o kiti pasklidę šen bei ten laukais, nes taip buvo 
saugiau, pabėgo į Kanuzijų, o pačią stovyklą su- 
žeistieji ir bailiai perdavė priešui ta pačia sąlyga. 
Čia buvo rasta daug grobio, ir visas jis, išskyrus 
arklius, vyrus ir sidabrą, kurio daugiausia buvo 
ant arklių kamanų ir balnų, nes stalo sidabro nie- 
kas kare nenaudojo, buvo atiduotas plėšti. Tada 
Hanibalas liepė sunešti į vieną vietą savųjų lavo- 
nus ir juos palaidoti. Sakoma, kad buvo surinkta 
arti aštuonių tūkstančių narsiausių vyrų. Kai kurie 
rašytojai pasakoja, kad buvo surastas ir taip pat 
palaidotas romėnų konsulas. Tiems, kurie pabėgo 
į Kanuzijų ir iš Kanuzijaus gyventojų gavo vien 
tuščias pastoges, maistu, o taip pat kelionės apran- 
ga pagelbėjo kilminga ir turtinga apulietė moteris, 
vardu Buza; už tą geradaryslę vėliau, jau Pa karo, 
senatas ją didžiai pagerbė. 

53. Kadangi jų tarpe buvo keturi karo tribūnai: 
Fabijus Maksimas iš pirmojo legiono, tas, kurio. 
tėvas praeitais metais buvo diktalorium, iš antrojo 
legiono — L. Publijus Bibulas ir P. Kornelijus Scipi- 
jonas, iš trečiojo — Ap. Klaudijus Pulcheras, kuris 
paskutiniuoju metu buvo edilas, visiems pritariant, 
aukščiausia valdžia buvo patikėta dar visai jaunu- 
čiui P. Scipijonui ir Ap. Klaudijui. Kai jie tarėsi 
dėl valstybės padėties, P. Furijus Filas, buvusio kon- 
sulo sūnus, atvirai pareiškė, kad jie tuščiai puo- 
selėja viltį — juk valstybės padėlis jau beviltiška 

ir apverktina. Kai kurie kilmingi jaunuoliai, jų 
priešaky L. Cecilijus Metelas, su viltim žvalgėsi 
į jūrą ir laivus, kad, palikus Italiją, galėtų pabėgti 
pas kokį nors karalių. Po tiekos pralaimėjimų, šie 
naujai pasakyti nevilties žodžiai kėlė pasipiktinimą, 
ir tie, kurie tat išgirdo, nustėro ir apstulbo, it 
mietą prariję; kai jie sumojo, kad dėl to reikia 
sušaukti pasitarimą, jaunutis Scipionas, likimo 
skirtas šio, būtent, karo vadu, pareiškė nematąs 
reikalo šaukti pasitarimą. Tokioj didelėj nelaimėj, 
kalbėjęs jis, reikią išdrįsti ir veikti, o ne tartis, 
tad norintieji valstybę matyti išgelbėtą,  teeiną 
ginkluoti paskui jį. Priešų stovykla, tiesą sakant, 
niekur kitur, o tik ten, kur ji įsivaizduojama. Ir 
jis išeina, nedaugeliui sekant paskui, pas Metelą, 
ir, radęs ten besitariančius jaunuolius, apie kuriuos 
jam buvo pranešta, apnuoginęs kardą virš są- 
mokslininkų galvų, tarė: „Mano asmeniška nuo- 
monė tokia: nei aš pais išduosiu romėnų tautos, 
nei pakęsiu, kad koks nors kitas romėnas pilietis 
ją išduotų; jei sąmoningai kalbu netiesą, tada, 
maloningas, visagalis Jupiteri, pačia gėdingiausia 
mirtimi nubausk mane, mano namus, šeimą ir atimk 
visa, ką turiu, L. Cecilijau, ir visi kiti čia, esan- 
tieji, reikalauju prisiekti šiais žodžiais, o kas atsi- 
sakys priesaikos, težino, kad apnuogintas kardas 
nukreiptas į jį.“ Išsigandę lygiai taip, jei būtų iš- 
vydę priešais save nugalėtoją Hanibalą, visi pri- 
siekė-ir patys atsidavė Spiciono sargybai. 

54. Tuo metu, kai visa tai vyko Kanuzijuje, 
į Venuziją pas konsulą susirinko arti keturių tūks- 

tančių penkių šimtų pėstininkų ir raitelių, kurie 
buvo iškrikę, bėgdami laukais. Venuzijos gyvento- 
jai, visus maloniai priėmę ir pasirūpinę, įkurdino 
juos savo šeimose ir kiekvienam raiteliui davė po 
togą, tuniką ir dvidešimt penkis numus su kvadri- 
ga, Oo pėstininkui — po dešimt numų ir ginklus — 
tiems, kurie jų neturėjo; apskritai, buvo parodytas 
svetingumas valstybiniu ir privačiu mastu ir steng- 
tasi, kad venuziečiai nenusileistų Kanuzijaus mo- 
ters paslaugoms. Bet Buzos paslaugų našta slėgė 
sunkiau dėl minios pabėgėlių, kurių susidarė arti 
dešimt tūkstančių. Apijus ir Scipionas, sužinoję, 
kad antrasis konsulas sveikas, tučtuojau pasiuntė 
žygūną pranešti, kiek jie su savimi turi pėstininkų 
bei raitelių, ir kartu pasiteirauti, ar įsakys kariuo- 
menę atvesti į Venuziją, ar pasilikti su ja Kanuziju- 
je. Varonas pais atvedė kariuomenę į Kanuzijų. Jo 
kariuomenė jau įgavo šiokią tokią konsulo kariuo- 
menės išvaizdą, ir atrodė, kad kariai pasiryžę gin- 
tis nuo priešų, jei ne atviroj kovoj, tai bent už sienų. 

Romą pasiekė žinia, kad net ir šių piliečių bei 
sąjungininkų likučių nebeliko gyvų, kad žudynėse 
iškapota visa kariuomenė su dviem konsulais ir 
sunaikintos visos karinės pajėgos. Dar niekada, kol 
Romai gerai klojosi, už jos sienų nebuvo šitiek 
baimės ir sumaišties. Todėl, nusiminęs iš skausmo, 
nesiimsiu pasakoti, ką, išsamiai aiškindamas, be“ 
abejo, galiu sumenkinti. Tai nebuvo dar vienas 
naujas smūgis, o ištisinis pralaimėjimas, kai, pra- 
eitais metais netekus konsulo ir kariuomenės prie 
Trazumeno, dabar atėjo žinia, kad kartu su dviem 

konsulais žuvo ir abi konsulų kariuomenės, kad nė- 
besą jokios romėnų stovyklos, jokio vado, ir jokio 
kario, kad Hanibalo valdžioje Apulija, Samnijus 
ir jau beveik visa Italija. Be abejo, nėra tautos, 
kuri nebūtų sukniubusi po tokia pralaimėjimų 
našta. Argi galėtum su tuo palyginti kartaginiečių 
pralaimėjimą, patirtą jūrų mūšyje prie Egatų salų, 
kada jie nusilpę pasitraukė iš Sicilijos ir Sardinijos, 
o po to leidosi užkraunami mokesčiais ir duoklė- 
mis, arba nesėkmingą mūšį Afrikoje, kuriame galų 
gale tas pats Hanibalas pasidavė; jokiu būdu jų 
negalima sugretinti, nebent tik kad jiems iškęsti 
reikėjo kur kas mažiau ištvermės. 

55. Pretoriai P. Furijus Filas ir M. Pomponijus 
sušaukė senatą į Hostilijos kuriją pasitarti dėl mies- 
to apsaugos: mat, jie jau neabejojo, kad, sunaikinęs 
kariuomenę, priešas eis užkariauti Romos — tas vie- 
nas karo objektas jam. beliko. Kai, atsidūrus ne- 
laimėse, kurios buvo didžiulės, tačiau dar neiš- 
tirtos, jie kol kas negalėjo paruošti jokio plano, 
kai tvyrojo aimanuojančių moterų verksmas ir be- 
veik visuose namuose buvo apraudami bendrai visi, 
nes dar nebuvo visiškai aišku, kas gyvas ir kas 
miręs, Kv. Fabijus Maksimas pasiūlė pasiųsti leng- 
vai ginkluotus raitelius Apijaus ir Lotynų keliu, 
kurie, išsiteiravę pakeleivius,— juk neabejotinai 
atsiras tokių, kurie, priversti bėgti, išsisklaidė šen 
bei ten,— praneštų, koks konsulų ir.jų kariuomenių 
likimas, ir, jei nemirtingieji dievai, pasigailėję 
valstybės, būtų palikę ką nors romėniško, tai kui 
tos pajėgos, kur po mūšio pasitraukė Hanibalas, 

ką jis planuoja, ką veikia ir ketina veikti. Pasta- 
ruosius dalykus reikia ištirti ir sužinoti, panaudo- 
jus apsukrius jaunuolius; kadangi aukštų valdinin- 
kų maža, patys senatoriai turį pasirūpinti, kaip pa- 
šalinti mieste baimę ir sumaištį, neleisti moterų 
į viešumą ir priversti jas neperžengti savo namų 
slenksčio, uždrausti raudojimus šeimose, užtikrinti 
mieste tylą, pasiekti, kad visokių žinių skleidėjai 
būtų nuvesti pas pretorius, kad kiekvienas namie 
lauktų savo likimo pranašo; be to, prie vartų iš- 
statyti sargybą, kuri niekam neleistų išeiti iš miesto 
ir verstų žmones nesitikėti išsigelbėjimo niekur 
kitur, tik mieste, už sveikų sienų. Tik tada, kai 
sąmyšis visiškai nurims, reikią sušaukti atgal į ku- 
riją senatorius ir tartis dėl miesto apsaugos. 

56. Kai visi, palaikę šią nuomonę,- išsivaikščiojo, 
valdininkai išvaikė iš forumo minią, o senatoriai 
išsiskirstė į visas puses malšinti neramumų, buvo 
gautas konsulo G. Terencijaus laiškas, kad konsulas 
L. Emilijus ir kariuomenė žuvo, o jis pats esąs 
Kanuzijuje ir renkas po tokio didelio pralaimėjimo 
kariuomenės likučius tarsi sudužusio laivo skeveld- 
ras. Likę arti dešimt tūkstančių karių, bet jie 
padriki ir nesutvarkyti. Pūnas sėdįs prie Kanų 
ir prekiaująs belaisviais bei kitokiu grobiu, o tai 
žemina tiek jo, kaip nugalėtojo, orumą, tiek ir kaip 
didžiojo karvedžio elgesį. Tada tik atskiriems as- 
menims po namus buvo išnešiota žinia apie pra- 
laimėjimą, ir visą miestą prislėgė toks liūdesys, 
kad net kasmetinė Cereros šventė buvo atidėta, 
nes jos negalima švęsti liūdint, o šitokiame nelai- 

mių sūkury negalėjai rasti moters, kurios nebūtų 
užgriuvęs sielvartas. Tokiu būdu, kad ir kitos vals- 
tybinės ir privačios šventės nebūtų atidėtos, se- 
nato nutarimu, gedulas tapo apribotas trisdešimčia 
dienų. Beje, kai, numalšinę mieste bruzdėjimą, se- 
natoriai vėl susirinko į kuriją, buvo gautas dar 
ir propreloriaus T. Otacilijaus rašytas laiškas iš Si- 
cilijos, kad pūnų laivynas siaubia Hierono kara- 
lystę; kai jis norėjęs suteikti prašančiam karaliui 
pagalbą, jam buvę pranešta, kad kitas paruoštas 
ir apginkluotas laivynas stovįs prie Egatų salų ir 
kad, lig tik pūnai pajusią jį, Otacilijų. pajudėjus 
ginti Sirakūzų pakraščių, tuoj pat užpulsią Lilibėjų 
bei kitas romėnų provincijas. Todėl norint apginti 
sąjungininką karalių ir Siciliją, reikią laivyno. 

57. Perskaitę konsulo ir pretoriaus laiškus, se- 
natoriai nusprendė pasiųsti pas kariuomenę į Ka- 
nuzijų pretorių M. Klaudijų, kuris dabar vadovavo 
stovinčiam prie Ostijos laivynui, ir parašyti konsu- 
lui, kad, perdavęs pretoriui kariuomenę, tuoj pat, 
kiek tai leidžia patogus valstybei laikas, atvyktų 
į Romą. Maža to, kad romėnai buvo išgąsdinti to- 
kių didelių pralaimėjimų, prisidėjo dar ir kiti blogi 
ženklai; mat, šiais metais dvi vaidilutės — Opimija 
ir Floronija — buvo nutvertos beištvirkaujant; vie- 
na, kaip ir iprasta tokiais atvejais, buvo užkasta 
į žemę prie Kolinos vartų, o kita sau galą pasi- 
darė. Vyriausiojo žynio raštvedys L. Kantilijus — 
tokie dabar vadinami mažaisiais pontifikais,—nu- 
tvertas beištvirkaujant sų Floronija vyriausiojo žy- 
nio, tiek buvo plakamas rykštėmis komicijose, kad 

nuo to mirė. Kai šita begėdystė tarp tiek daug 
nelaimių virto blogą lemiančiu ženklu, decemvi- 
rams buvo įsakyta imtis Sibilės knygų, o Kv. Fa- 
bijus Piktoras buvo pasiųstas į Delfų orakulą pa- 
siteirauti, kokiomis maldomis ir aukojimais galima 
permaldauti dievus ir kada ateis tų didelių nelai- 
mių galas. Tuo tarpu likimo knygų nurodymu bu- 
vo allikta keletas ypatingų aukojimų, kaip antai: 
jaučių turguje galas su gale ir graikas su graike 
buvo gyvi užkasti į žemę akmenimis aptvertoje 
vietoje, kuri jau ir anksčiau buvo prisigėrusi žmo- 
nių aukų kraujo, žinoma, aukojant ne romėnams. 
Manydamas, kad užtektinai permaldavo dievus, 
M. Klaudijus Marcelas pasiuntė iš Ostijos tūkstantį 
penkis šimtus karių — juos jis turėjo surinkęs lai- 
vynui —į Romą miesto apsaugai, 0 pats, pirma pa- 
siunięs laivyno legioną — tai buvo trečias legio- 
nas —su karo tribūnais į Teaną Sidiciną ir per- 
davęs laivyną kolegai P. Furijui Filui, po keleto 
dienų išsiruošė į svarbų žygį, į Kanuzijų. Tada se- 
nato Nutarimu diktatoriumi buvo paskirtas M. Ju- 
nijus, ir railelių viršininkas T. Sempronijus pagal 
išleistą ediklą ima rinkti jaunuolius nuo septynio- 
likos metų, 0 kai kuriuos dargi dėvinčius purpuru 
apvedžiotą togą. Iš jų susidarė keturi legionai ir 
tūkstantis raitelių. Siunčia jie ir žygūnus pas są- 
jungininkus ir lotynus, kad tie duotų pagal susi- 
tarimą karių. Įsako paruošti gynybai ir puolimui 
skirtus ginklus; net ir senus, iš priešų atimtus kaip 
grobį, jie nuima nuo šventyklų ir portikų. Stin- 
gant laisvų piliečių, norom nenorom teko griebtis 

ir kilo naujokų rinkimo būdo: jie apginklavo aš- 
tuonis tūkstančius jaunų vergų, pirma apklausinė- 
ję pavieniui, ar jie norį kariauti, o po to nupirkę 
juos valstybės lėšomis. Šitie kariai jiems labiau 
paliko, nors ir buvo galimybė išpirkti belaisvius 
už kur kas mažesnę sumą. 

58. Hanibalas, po tokio sėkmingo Kanų mūšio 
labiau susirūpinęs, kaip pasinaudoti pergale, o ne 
kaip kariauti, išvedęs į priekį belaisvius ir išsky- 
ręs iš jų tarpo sąjungininkus, kaip ir anksčiau prie 
Trebijos ir Trazumeno ežero, maloniai juos šne- 
kino ir be išpirkimo paleido; pakvietė jis ir romė- 
nus, ko anksčiau niekada nėra buvę, ir labai švel- 
niais žodžiais paaiškino, neva jis kariaująs su ro- 
mėnais ne žmogžudišką karą, o varžąsis dėl pir- 
menybės ir viešpatavimo. Jo protėviai, tiesa, ne- 
prilygę romėnams šaunumu, o jis siekiąs, kad sa- 
vo ruožtu jie dabar trauktųsi iš kelio jo laimei ir 
šaunumui. Tokiu būdu jis duodąs galimybę išpirkti 
belaisvius: kaina už raitelio galvą būsianti penki 
šimtai numų su kvadriga, už pėstininko — trys šim- 
tai, o už vergo — šimtas. Nors raiteliams ta kaina 
buvo kiek padidinta, negu pasiduodant buvo su- 
lygta, tačiau jie su džiaugsmu priėmė bet kokią su- 
sitarimo sąlygą. Jie nutarė balsavimu išrinkti iš sa- 
vo tarpo dešimt žmonių, kurie nuvyktų į Romą — 
į senatą; iš jų nebuvo paimta jokio kito ištikimybės 
laido, vien priesaika, kad sugrįš. Su jais buvo pa- 
siųstas kilmingas kartaginietis Kartalonas padiktuoti 
taikos sąlygų, jei kartais atsirastų linkimas į taiką. 
Vos tik išėjus iš stovyklos, vienas iš jų. žmogus 

mažiausiai vertas romėnų vardo, tarsi kažką už- 
miršęs, sugrįžo į stovyklą, kad taptų laisvas nuo 
priesaikos, ir, dar gerai nesutemus, pasivijo drau- 
gus. Kai buvo pranešta atvykstant juos į Romą, 
pasitikti Kartalono buvo pasiųstas liktorius, kuris 
diktatoriaus vardu paskelbė, kad tas, kuris atsi- 
kratė priesaikos, dar iki sutemos pasitrauktų iš 
TOMėnų žemės. 

59. Diktatorius sušaukė senatą belaisvių legatams. 
Jų vyriausias M. Junijus tarė: „Senatoriai, kiekvie- 
nas iš mūsų puikiai žino, kad niekada jokioje vals- 
tybėje belaisviai nebuvo tokie pigūs, kaip mūsų; 
net ir tuo atveju, jei mūsų reikalas mums patiems 
atrodo kur kas teisingesnis, tai niekada neteko 


jums niekinti kitų belaisvių taip, kaip niekinate 


mus, patekusius į priešų rankas. Juk mes ne iš 
baimės kovos lauke nubloškėme ginklus, o kovė- 
mės įtemptai beveik iki vidurnakčio, stovėdami 
ant nužudytųjų lavonų krūvų, ir tik po to sugri- 
žome į stovyklą; likusią dalį dienos ir sekančią 
naktį, pailsę nuo darbo ir žaizdų, gynėme pylimą, 
o kitą dieną, kai, apgulti pergalingos kariuomenės, 
buvome atkirsti nuo vandens ir kai jau nebebuvo 
jokios vilties prasiveržti pro glaustas priešų rikiuo- 
tės eiles, nelaikydami nusikaltimu išgelbėti nors 
kiek romėnų karių po Kanų mūšio, po to, kai 
penkiasdešimt tūkstančių mūsų karių buvo nukau- 
ta mūšio lauke, tik tada, sulygę dėl kainos, kurią 
sumokėję būtume paleisti, atidavėme priešui gink- 
lus, kurie nebeteikė mums jokios naudos. Esame 
girdėję, kad ir mūsų protėviai tokiu būdų auksu 

yra išsipirkę iš galų; pagaliau ir mūsų tėvai, 1a- 
bai jau nenuolaidūs taikos sąlygoms, pasiuntė 
į Tarentą pasiuntinius išpirkti belaisvių. Tarp kitko, 
kautynės prie Alijos ir su Piru prie Heraklėjos ne 
tiek buvo baisios pralaimėjimu, kiek sąmyšiu ir bė- 
gimu. Kanų laukus nuklojo krūvos romėnų lavonų, 
ir mes nebūtume ištrūkę gyvi iš mūšio, jei prie- 
šui būtų užtekę ginklų ir jėgų mus žudyti. Yra 
mūsų tarpe keletas ir tokių, kurie nepabėgo, net 
nebūdami mūšio lauke; jie buvo palikti saugoti 
stovyklos, o kai stovykla pasidavė, ir jie pateko 
į priešų rankas. Aš bent nepavydžiu bet kuriam pi- 
liečiui ar bendražygiui likimo bei laimės ir neno- 
rėčiau, sumenkindamas kitą, išaukštinti save, bet 
argi tie, kurių dauguma, bėgdami iš mūšio lauko 
beginkliai, sustojo ne arčiau, kaip Venuzijoje ar 
Kanuzijuje, gali didžiuotis prieš mus nusipelnę 
ir girtis neva jie daugiau pasitarnavo valstybės 
saugumui, negu mes; nebent šio to vertas jų kojų 
eiklumas ir bėgimas, o ne jie patys. Bet pasinaudo- 
kite ir jais, gerais ir narsiais kariais, ir mumis, dar 
labiau atsidavusiais tėvynei, jei, jums padedant, 
būsime išpirkti ir sugrąžinti į tėvynę. Jūs imate 
naujokus visokio amžiaus ir padėties, — aš žinau, 
kad ginkluojami aštuoni tūkstančiai vergų. Ne ma- 
žesnis ir mūsų skaičius. Ir mes galime būti išpirkti 
už tą pačią sumą, kaip kad jiems mokama; bet, 
sugretindamas save su anais, padarysiu gėdą ro- 
mėnų vardui. Aš manyčiau, senatoriai, jei šiuo 
klausimu norėtumėte likti tokie griežti, tai jums 
reikia atkreipti dėmesį į tai, kokiam priešui žadate 

mus atiduoti, o jūs tai darote, mums to nenusipel- 
nius. Gal būt, Pirui, kuris su jumis, belaisviais, 
elgėsi kaip su svečiais? O gal barbarui ir dargi pū- 
nui, kurį sunkiai perprasi, ar jis godesnis, ar žiau- 
resnis. Jei jūs matytumėte, kokie apskretę ir šlykš- 
tūs jūsų piliečiai, tai tas vaizdas, be abejo, jus 
sukrėstų nė kiek ne mažiau, kaip kitas — Kanų 
laukuose pakloti jūsų legionai, Jūs galite matyti 
nerimą ir ašaras mūsų giminaičių, tebestovinčių 
prie kurijos įėjimo ir belaukiančių jūsų atsakymo. 
Jei jau šitie yra taip susirūpinę ir nerimauja dėl 
mūsų ir dėl tų, kurių čia nėra, tai kokia, jūs ma- 
note, nuotaika anų, kurių gyvybė ir laisvė yra 
pavojuje? Dievaži, net jei pats Hanibalas prieš savo 
prigimtį parodytų mums savo allaidumą, vis tiek 
manytume, kad gyvenimas mums nebereikalingas, 
jeigu mes neverti jūsų išpirkimo. Kitados į Romą 
sugrįžo paleisti be išpirkimo Piro belaisviai, bet 
sugrįžo su pasiuntiniais, įžymiausiais valstybės pi- 
liečiais, pasiųstais juos išpirkti. O ar aš galėčiau 
grįžti į tėvynę kaip pilietis, neįvertintas trimis 
šimtais numų? Kiekvienas, senatoriai, turi savo 
nuomonę. Aš žinau, kad mano gerovė ir gyvybė 
kabo lyg ant plauko, bet dar labiau mane jaudina 
grėsmė geram mano vardui, kad neišeitume nuo 
jūsų pasmerkti ir SiSiUnii: juk žmonės nepatikės, 
kad jūs pagailėjote pinigų.“ 

60. Kai tik jis baigė kalbėti, tuoj pat minioje 
tų, kurie buvo komicijose, pasigirdo graudus verks- 
mas ir į kuriją tiesėsi rankos prašančiųjų grąžinti 
jiems vaikus, brolius, giminaičius. Baimė ir bėda 

į vyrų minią forume įmaišė taip pat ir moteris. 
Senatas, pašalinęs belaisvių pasiuntinius, ėmė tartis. 
Kai ten pasigirdo įvairios nuomonės, nes vieni 
manė, kad reikia išpirkti valstybės lėšomis, o ki- 
ti — kad jokių valstybinių kaštų nedaryti, bet ne- 
trukdyti išpirkti juos privačiai, o jei kam šiuo 
metu pritrūktų pinigų, skolinti iš iždo, valstybei 
rūpinantis paskola ir įsipareigojimais, tada M. Man- 
lijus Torkvatas, žmogus senovinių ir, kaip daugė- 
liui regėjos, pernelyg griežtų pažiūrų, paklaustas 
jo nuomonės, sakoma taip kalbėjęs: „Jeigu pasiun- 
tiniai būtų pareikalavę vien išpirkti tuos, kurie yra 
priešų rankose, aš trumpai pareikščiau savo nuo- 
monę, nekliudydamas nė vieno iš jų: juk tada 
jiems neliko nieko kito, tik priminti jums, kad 
išsaugotumėte tėvų paliktą paprotį kaip būtiną ka- 
ro reikalui pavyzdi; o dabar, kai jie beveik pasi- 
gyrė, kad patys pasidavė priešams ir pučiasi ne 
vien prieš tuos, kurie buvo paimti kovos lauke, 
bet ir prieš tuos, kurie pasitraukė į Venuziją ir 
Kanuzijų, o lygiai taip pat ir prieš patį konsulą 
G. Terencijų, aš nepakęsiu, senatoriai, kad jūs nie- 
ko nežinotumėt apie jų elgesį tenai. O, kad tai, 
ką aš kalbėsių jums, kalbėčiau pačiai kariuomenei 
numo liudytojai, arba kad būtų čia bent P. Semp- 
ronijus! Jeigu jie būtų sekę paskui šitą vadą, 
šiandien būtų kariai romėnų stovykloje, o ne be- 
laisvai priešų rankose. Juk priešams išsekus nuo 
kautynių, o po to džiūgaujant dėl pergalės, dau- 
" guma romėnų, pasitraukę į stovyklą, turėjo laisvą 

haktį tam, kad išsiveržtų — septyni tūkstančiai gink- 
luotų žmonių juk galėjo prasiveržti net ir per 
tankią priešų rikiuotę; tačiau jie ne tik patys, savo 
noru, to nepabandė daryti, bet nenorėjo sekti pas- 
kui kitą. Beveik visą naktį P. Sempronijus Tudi- 
tanas nepaliovė įtikinėti, įkalbinėdamas juos sekti 
paskui jį kaip vadą, kol aplink stovyklą maža 
priešų, kol aplinkui poilsis ir ramybė, kol naktis 
gali pridengti jų sumanymą: prieš auštant jie būtų 
galėję pasiekti saugias vietas, sąjungininkų miestus. 
Juk, atsimindamas protėvius, taip pasielgė karo tri- 
būnas P. Decijus Samnijuje; taip pat, mums dar 
esant jauniems, pirmajame pūnų kare Kalpurnijus 
Flama, vesdamas tris šimtus savanorių užimti kal- 
vos, stūksančios pačiame priešų viduryje, jiems pa- 
sakė: „Mirkime, kariai, ir savo mirtimi išplėškime 
iš pavojaus apgultus legionus.“ Jei, tuos žodžius iš- 
tarus P. Sempronijui, nebūtų alsiradę nė vieno drą- 
siai einančio mirti, aš bent nelaikyčiau jūsų nei 
vyrais, nei romėnais. Jis rodė kelią, vedantį tiek 
į išsigelbėjimą, tiek į garbę. grąžinantį juos į tė- 
vynę pas gimdytojus, žmonas ir vaikus. Jums pri- 
trūko drąsos paliems išsigelbėti, o ką būtumėte 
darę, jei būtų reikėję mirti dėl tėvynės? Penkias- 
dešimt tūkstančių piliečių ir sąjungininkų tą pačią 
dieną krito negyvi aplink jus. Jeigu jau tiek šau- 
numo pavyzdžių jūsų nejaudina, tai niekas niekada 
nebejaudins; jei toks didžiulis pralaimėjimas ne- 
privertė jūsų koklėtis gyvenimų, joks nebeprivers. 
Laisvi ir nenukentėję jūs veržiatės į tėvynę; ką gi, 
veržkitės, kol tėvynė tebėra ir kol esate jos pi- 

liečiai: bet ar ne per vėlai veržiatės, nelekę piliety- 
bės teisių ir tapę kartaginiečių vergais? Ar lik ne 
už pinigus ketinate sugrįžti ten, iš kur per bailumą 
ir lengvabūdiškumą pasitraukėte? Jūs nepaklausėte 
savo piliečio P. Sempronijaus, įsakiusio čiupti gink- 
lus ir sekti paskui jį, o netrukus paklausėte Hani- 
balo, įsakiusio perduoti stovyklą ir atiduoti gink- 
lus. Bet ką gi aš čia kaltinu bailumu tuos, kuriuos 
galėčiau apkaltinti nusikaltimu. Juk jie ne tik at- 
sisakė klausyti gero patarimo, bet pabandė dargi 
priešintis ir trukdyti, ir tik narsuoliai vyrai, apnuo- 
ginę kardus, išvaikė tuos bailius. P. Sempronijui, 
sakau aš, pirmiau reikėjo prasiskinti kelią pro 
savus piliečius, o ne pro priešų gretas. Ar šitokie 
piliečiai reikalingi tėvynei? Jei ir kiti būtų buvę 
panašūs į tuos, tai šiandien tėvynė neturėtų nė 
vieno iš tų piliečių kurie kovėsi prie Kanų. Iš 
septynių tūkstančių ginkluotų atsirado tik šeši šim- 
tai, išdrįsę prasiveržti, kad sugrįžtų į tėvynę lais- 
vi ir ginkluoti, ir tiek tūkstančių priešų nepastojo 
kelio tiems šešiems šimtams. Ar jūs pagalvojate, 
koks saugus būtų buvęs kelias beveik dviejų 1e- 
gionų kolonai? Šiandien turėtumėte, senatoriai, dvi- 
dešimt tūkstančių narsių ir ištikimų ginkluotų ka- 
rių Kanuzijuje. Tad kaip dabar jie gali būti geri 
ir ištikimi piliečiai, kai narsiais net ir patys savęs 
nebelaiko? Nebent jei kas juos laikytų tokiais už 
tai, kad jie norėjo sulaikyti besiveržiančius, pasto- 
dami jiems kelią, arba kad, supratę savo tingumą 
ir vangumą— savo gėdingos vergijos priežastis, 
jie nepavydėjo tiems, kurie išliko sveiki ir įsigijo 

garbę savo narsumu. Jiems labiau patiko laukti 
aušros ir priešo, slepiantis palapinėse, nors nak- 
ties tyla buvo puiki proga pasprukti. Jiems 
pritrūko drąsos išsiveržti iš stovyklos, tačiau nar- 
siai ginti stovyklą jie turėjo drąsos; apsupti keletą 
dienų ir naktų, jie saugojo pylimą ginklais, 
o patys buvo saugomi pylimo; pagaliau išdrįsę 
ir patyrę didžiausią vargą, kai jau visiškai nebe- 
liko maisto, o iš bado, išsekus jėgoms, nebegalėjo 
išlaikyti ginklų, jie buvo įveikti greičiau žmo- 
nėms nebepakeliamų sunkumų, negu ginklų. Kai, 
saulei patekėjus, priešas prisiartino prie pylimo, jie, 
dar neprastinkus nė porai valandų, nė nepabandę 
kovos laimės, atidavė ginklus ir save pačius. Štai 
kokia jų dviejų dienų karo tarnyba! Kai priderėjo 
stovėti kautynių rikiuotėje ir kautis, jie pabėgo 
į stovyklą. o kai reikėjo kovoti už pylimo, jie ati- 
davė stovyklą ir liko nenaudingi nei rikiuotei, nei 
stovyklai. Ir man jus išpirkti? Kai reikia išsiveržti 
iš stovyklos, jūs delsiate ir liekate joje; kai būtina 
likti joje ir ginti ją — jūs atiduodate priešui ir 
stovyklą, ir ginklus, ir save pačius. Aš manau. 
senatoriai, kad ne daugiau verta juos išpirkti, kaip 
ir tuos, kurie per priešų kolonos vidurį išsiveržė 
iš stovyklos ir, parodę didžiausią narsumą, sugrižo 
į tėvynę, neverta išduoti Hanibalui." 

61. Nors daugelį senatorių saistė giminystės ry- 
šiai su belaisviais, tačiau, Manlijui pasakius šią 
kalbą, nepaisant valstybės papročio;— mat, ji nuo 
senų senovės buvo labai negailestinga belais- 
viams — žmonęs paveikė pinigų suma, nes jie ne- 

norėjo, kad iždas būtų lyg iššluolas, o jau ir taip 
didžiulė suma buvo išleista karo tarnybai, vergams 
pirkti ir jiems apginkluoti, bet ypač nenorėjo pra- 
turtinti Hanibalo, kuris, kaip sklido gandas, itin 
stokojo pinigų. Kai atėjo liūdnas atsakymas, kad 
belaisviai neišperkami, prie ankstyvesnio liūdesio 
prisidėjo naujas — juk nustota tokios daugybės pi- 
liečių, ir pasiuntiniai buvo palydėti, graudžiai ver- 
kiant ir aimanuojant, iki vartų. Vienas iš pasiunti- 
nių nuėjo namo, nes tapo laisvas nuo priesaikos 
apsimestu sugrįžimu į stovyklą. Kai tatai buvo su- 
žinota ir pranešta senatui, visi nusprendė, kad jį 
reikia sučiupti ir, viešai atidavus sargybai, sugrą- 
žinti pas Hanibalą. 

Yra dar ir kitas pasakojimas apie belaisvius: ne- 
va iš karto atėję dešimt pasiuntinių, senate ilgai 
dėl jų buvę abejota — įsileisti į miestą, ar ne, pa- 
galiau jie buvę įsileisti, tačiau į senatą nenuvesti. 
Pagaliau, užtrukus jiems ilgiau, negu visų buvę 
laukta, atėję dar trys legatai: L. Skribonijus, G. Kal- 
purnijus ir M. Manlijus, ir tik tada vienas liaudies 
tribūnas, Skribonijaus giminaitis, pranešęs apie be- 
laisvių išpirkimą ir senatas nutaręs jų neišpirkti; 
tuomet tie trys nauji legatai sugrižę pas Hanibalą, 
o dešimt anksčiau atėjusiųjų pasilikę: mat, jie 
laikė save laisvais nuo priesaikos, nes iš pusiauke- 
lės buvo grįžę pas Hanibalą neva peržiūrėti be- 
laisvių vardų. Dėl jų atidavimo senate vyko smar- 
kūs ginčai, ir nedidele persvara nugalėjo tie, kurie 
manė, kad belaisvius reikia atiduoti. Tačiau pirmieji 
cenzoriai koneveikdami ir gėdindami juos tiek pa- 

žeminę, kad kai kurie iš jų tuoj pat sau galą 
pasidarę, o kiti, visą likusį gyvenimą ne tik kad 
nebesirodę forume, bet vengę šviesos ir žmonių. 
Labiau galima stebėtis, kad rašytojai taip labai ne- 
sutaria tarpusavy, negu nustatyti, kur čia tiesa. 

O kiek tas pralaimėjimas pranoko ankstesnius 
pralaimėjimus, parodo kad ir tai, jog sąjungininkų 
ištikimybė, kuri iki tos dienos buvo nepajudinama, 
nuo tol ėmė svyruoti, žinoma, ne dėl ko kito, 
o vien dėl to, kad jie nusivylė Romos galybe. 
Į pūnų pusę perėjo šios tautelės: atelanai, kalati- 
nai, hirpinai, dalis apuliečių, samnitai, išskyrus pent- 
tus, visi brutai, lukanai, be šių dar Uzento gyven- 
tojai, beveik visos graikų kolonijos: Tarento, Me- 
taponto, Krotono bei Lokrų gyventojai ir visi šia- 
pus Alpių gyvenantieji galai. Tačiau nei tie pra- 
laimėjimai, nei sąjungininkų aisimetimas nepaveikė 
romėnų tiek, kad jiems būtų kilusi mintis prašyti 
taikos, nei prieš konsulo atvykimą į Romą, nei 
po to, kai jis sugrįžo ir vėl atgaivino patirto pra- 
laimėjimo atsiminimus. Piliečiai luo pat metu bu- 
vo taip didvyriškai nusiteikę, kad grįžtantį po taip 
didelio pralaimėjimo konsulą, kuris buvo svarbiau- 
sia to pralaimėjimo priežastis, daugybė visų luomų 
žmonių išėję pasitiko ir dėkojo, jog jis dar turi 
vilties gelbėti valstybę; jei būtų tik pasipainiojęs 
koks kartaginiečių vadas tokiomis aplinkybėmis, 
smarkiai būtų jam kliuvę. 


DVIDEŠIMT TREČIOJI KNYGA 


1. Hanibalas, po Kanų mūšio užėmęs ir apiplė- 
šęs stovyklą, iš Apulijos tuoj pat patraukė į Sam- 
nijų — jį kvietė Stacijus Trebijus į hirpinus, žadė- 
damas perduoti Kompsą. Trebijus buvo kompsietis, 
pagarsėjęs saviškių tarpe, bet jį spaudė mopsijų 
grupuotė, įtakinga romėnų remiama šeima. Kai 
atėjo gandas apie Kanų mūšį ir Trebijus išnešiojo 
kalbas apie Hanibalo atvykimą, mopsijai pasitrau- 
kė iš miesto, kuris be kautynių buvo atiduotas 
Pūnui, ir priėmė jo įgulą. Palikęs ten visą grobį 
ir gurguolę ir padalinęs kariuomenę, Hanibalas 
įsakė Magonui arba priimti aisimetusius nuo ro- 
mėnų tos srities miestus, arba atsisakančius 
atsimesti — priversti, O pats per Kampa- 
nijos žemę patraukė prie Tirėnų jūros, ketindamas 
pulti Neapolį — mat, norėjo įsigyti pajūrio miestą. 
Kai tik įžengė į neapoliečių žemę, dalį numidų 
paslėpė į kaip begalima tinkamesnes vietas pasa- 
lai, nes ten dauguma kelių yra su giliais slėpinin- 
gais vingiais; kitiems liepė šuoliuoti prie vartų, 
tarsi genant prieš save atrastą laukuose bandą. 
Kadangi pastarųjų buvo nedaug, be to, jie jojo 
padriki, juos užpuolė raitelių būrys, bet, numi- 
dams sąmoningai besitraukiant, jie pateko į pasa- 
1ą; niekas nebūtų ištrūkęs, jei čia pat nebūtų buvę 

jūros su netoli kranto plaukiančiais laivais, dau- 
giausia žvejų valtimis, kurios mokantiems irkluoti 
padėjo pabėgti. Vis dėlto tose kautynėse keletas 
kilmingų jaunuolių buvo sučiupti ir nužudyti, jų 
tarpe krito ir raitelių prefeklas Hegėjas, per karš- 
tai persekiodamas besitraukiančiuosius, Pulti miestą 
Pūnas pabūgo, išvydęs sienas, kurios anaiptol ne- 
buvo patogios šturmuoti. 

2. Iš ten jis pasuko i Kapują, kuri dėl daugelio 
laimingai susiklosčiusių aplinkybių ir likimo malo- 
uės buvo visko pertekusi, tačiau šalia bendro 
visų gyventojų sugedimo labiausiai čia bujojo be- 
saikis, besinaudojančių laisve plebėjų sauvaliavi- 
mas. Senatą pavaldų sau ir plebėjams ten buvo 
padaręs Pakuvijus Kalvijus, kilmingas ir kartu liau- 
džiai palankus žmogus, tačiau įtakingu tapęs nedoru 
kelių. Atsitiktinai tais metais, kai įvyko pragaištin- 
gas mūšis prie Trazumeno, Pakuvijus buvo pačioje 
valdžios viršūnėje. Numanydamas, kad plebėjai jau 
nuo seno nepalankūs senatui ir kad jie, radę progą, 
pasiryš dideliam nusikaltimui, jis nujautė, kad te- 
reikia pasirodyti čia Hanibalui su pergalinga ka- 
riuomene ir jie, išžudę senatą, atiduos Kapują pū- 
nams; jis buvo nedoras žmogus, tačiau dar ne iki 
galo sugedęs ir linko viešpatauti sveikoje, o ne 
nuniokotoje valstybėje; tikėdamas, kad ji visiškai 
sužlugs, netekusi valstybės tarybos, nusprendė iš- 
saugoti senatą ir padaryti jį pavaldų sau ir liau- 
džiai. Sušaukęs senatą, įžanginiame žodyje pareiš- 
kė, kad jam anaiptol nekiltų noras atsimesti nuo 
romėnų, jei nebūtų reikalo; įuk jis pats turįs vai- 

kų nuo Apijaus Klaudijaus dukters, o savo dukrą 
yra išleidęs už M. Livijaus į Romą, tačiau gręsianti 
kur kas didesnė ir būkštauti verčianti bėda: juk 
plebėjai siekią atsimetimu ne tik pakirsti senato 
įtaką mieste, bet, pralieję Senatorių kraują, nori 
be jokios apsaugos likusią valstybę atiduoti Ha- 
nibalui ir pūnams; iš to pavojaus jis galįs juos 
išlaisvinti, jei jie sutiktų ir pasitikėtų juo, užmiršę 
nesutarimus valstybėje. Kai, baimės įveikti, visi Ssu- 
tiko, jis tarė: „Uždarysiu jus kurijoje, o pats, tarsi 
jų sumanyto nusikaltimo dalyvis, pritardamas jų 
planams, kuriems priešintis būtų beprasmiška, ra- 
siu būdą jus išgelbėti. Tuo tikslu pareikalaukite iš 
manęs, kokios norite, priesaikos.“ Davęs žodį, išei- 
damas liepė uždaryti kuriją, o prie įėjimo paliko 
sargybą, kad niekas be jo leidimo negalėtų nei 
ieili į kuriją, nei iš ten išeiti. 

3. Tada, sušaukęs liaudies susirinkimą, Pakuvijus 
"tarė: „Kampaniečiai, tai, ko jūs ne kartą pageida- 
vote,— imtis bausmės prieš nedorą ir nepakenčiamą 
senatą — dabar štai turite, ir jums nebereikia su 
triukšmu užpulti pavienių senatorių namus, kuriuos 
saugo klientų ir vergų sargyba, ir su didžiausiu 
pavojum jūsų gyvybei — tai galite atlikti saugiai 
ir netrukdomai. Imkite juos visus, uždarytus kuri- 
joje, bejėgius ir beginklius. Tik nieko nedarykite 
skubotai ar alsitiktinai, neapsigalvoję; leisiu jums 
paskelbti nuosprendį kiekvienam senatoriui — kiek- 
vienas teatkenčia užpelnytą bausmę. Bet visų pirma 
reikia, kad jūsų pyktis taip atlyžtų, jog labiau 
verlintumėte ne kerštą, o savo pačių išsigelbėjimą 

ir gerovę. Kaip aš spėju, jūs neapkentėte iki šiol 
šitų senatorių, bet nesate nusistatę apskritai prieš . 
senatą; Suprantama, arba karalius, — o tai paniekos 
verta būtybė, — arba kokia nors viena taryba lais- 
voje valstybėje turi būti. Tokiu būdu jums reikia 
kartu apsvarstyti du dalykus: kaip pašalinti seną 
senatą ir kaip išrinkti naują. Aš įsakysiu iškviesti 
po vieną senatorių ir dėl jų gyvybės atsiklausiu 
jūsų nuomonės, ir kaip jūs nutarsite, taip ir bus, 
Bet, prieš bausdami kaltąjį, į jo vietą jūs išrinksite 
narsų vyrą ir šaunų naują senatorių.“ Po to jis 
atsisėdo, ir, sumetus į urną surašytus vardus, liepė 
skelbti tą, kurio vardas burtų keliu pirmiausia 
iškrito, ir atvesti jį iš kurijos. Vos išgirdę vardą, 
visi kaip vienas šaukė jį esant blogą, nedorą ir ver- 
tą bausmės. Į tai Pakuvijus tarė: „Žinau, kokios 
jūs nuomonės apie šitą, taigi siūlykite vietoj blogo 
ir nedoro, gerą ir teisingą senatorių.“ Pradžioj įsi- 
viešpatavo lyla, nebuvo ką vertesnio pasiūlyti; 
pagaliau, kai kažkas, įveikęs drovumą, paminėjo 
kažkokį vardą, staiga kilo triukšmas: mat, vieni 
sakėsi jo nepažistą, kiti prikaišiojo tai negarbingą 
jo elgesį, tai žemą kilmę ir apgailėtiną skurdą, 
gėdingą verslą ar pelno šaltinį Kur kas daugiau, 
negu šiam buvo priekaištaujama, iškvietus antrą 
ir trečią senatorių, ir tapo aišku, jog žmonės ne- 
patenkinti pačiu kandidatu, tik nesą kuo jį pakeis- 
ti, nes siūlyti tuos pačius nereiškė nieko kito, kaip 
kad, iškvietus juos, pasiklausyti šmeižtų; kiti buvo 
dar niekingesni ir nedoresni už tuos, kuriuos pir- 
muosius prisiminė. Tokiu būdu žmonės ėmė skirs- 

tytis, kalbėdami, jog lengviausia iškęsti geriausiai 
žinomą blogį, ir liepė išleisti iš apsaugos senatorius. 

4. Pakuvijus, tokiu būdu išgelbėjęs senatorių gy- 
vybes, kur kas labiau juos palenkė savo, negu ple- 
bėjų, pusėn ir valdė be ginklų, visiems susiklau- 
sant. Nuo to laiko senatoriai, atsisakę orumo ir sa- 
varankiškumo, meilikavo plebėjams. Jie sveikino 
juos, suruošę pokylius, meiliai kvietė pasivaišinti, 
rūpestingai sprendė tą ginčą, ėmėsi tų reikalų ir 
visad rėmė tą pusę, kuri buvo artimesnė liaudžiai 
ir galėjo sukelti didesnį minios palankumą; ir iš 
tikro senate viskas vyko taip, kaip ir liaudies su- 
sirinkime. Kapuja visada buvo linkusi į prabangą 
ne vien' dėl įgimių ydų, bet ir dėl gausybės su- 
plaukusių prabangos dalykų, taip pal visokių gun- 
dančių sausumos ir jūros malonumų; tačiau dar 
ir dėl vadų nuolaidžiavimo bei plebėjų savivalės 
gyvenimas joje tapo toks palaidas, kad nebebuvo 
saiko nei gašlumui, nei prabangai. Po Kanų pra- 
laimėjimo ji taip nebepaisė įstatymų, magistrato ir 
senato, kad kiekvienas, net ir kiek drovėdamasis, 
niekino romėnų valdžią. Vien tai, kad seni vedy- 
biniai ryšiai  saistė su romėnais daugelį garsių 
ir įtakingų šeimų, „prilaikė Kapują nuo atsimetimo, 
tačiau tvirčiausias laidas buvo trys šimtai raitelių, 
ir visi labai kilmingi kampaniečiai, romėnų atrinkti 
ir pasiųsti Sicilijos miestų apsaugai. 

5. Jų tėvai ir giminaičiai su vargu pasiekė to, 
kad būtų siunčiami pasiuntiniai pas romėnų kon- 
sulą. Rado jie konsulą Venuzijoje su saujele pu- 
siau ginkluotų karių, dar neišvykusių į Kanuzijų: 

ištikimiems sąjungininkams jis pasirodė nelaimingas 
ir žadinąs užuojautą, o išdidiems ir neištikimiems, . 
kokie buvo kampaniečiai, paniekos vertas. Ir pats 
konsulas, pernelyg atskleisdamas bei išryškindamas 
pralaimėjimą, dar labiau sustiprino panieką sau 
ir savo padėčiai. Mat, pasiuntiniams pareiškus, kad 
senatas ir Kampanijos liaudis skaudžiai pergyveną 
tą romėnus ištikusią nelaimę ir pasižadą viskuo 
remti kare, konsulas tarė: „Nors jūs, kampaniečiai, 
kalbate veikiau, kaip įprasta kalbėti su sąjunginin- 
kais, prašydami, kad įsakytume jums teikti tai, kas 
reikalinga karui, vis dėlto jūsų žodžiai neatitinka 
esamos mūsų padėties. Juk po Kanų mums neliko 
nieko, ką norėtume gauti iš sąjungininkų kaip 
papildymą prie to, ko mums trūksta? Pareikalautu- 
me iš jūsų pėstininkų, bet ar turime kavaleriją? 
Sakykime, mums trūksta pinigų, bet ar vien tik 
jų trūksta? Likimas nepaliko mums nieko, kad bent 
prie ko turimo galėtume pridėti. Legionai, kavale- 
rija, ginklai, vėliavos, arkliai ir vyrai, pinigai, 
maistas — visa dingo arba kovos lauke, arba ryto“ 
jaus dieną, netekus abiejų stovyklų. Todėl, kam- 
paniečiai, mums nebereikia jūsų pagalbos kare, rei- 
kia, kad tęstumėte karą vietoj mūsų. Tenedingsta 
jums iš atminties, kaip kitados prie Salikulos, paėmę 
į savo globą, apgynėme įbaugintus ir tarp sienų 
suspaustus jūsų protėvius, drebančius ne vien nuo 
priešo samnito, bet ir nuo Sidicino, ir kaip dėl jūsų 
pradėję karą su samnitais ir beveik šimtą metų, 
karo laimei besikaitaliojant, kariavę, jį užbaigėme, 
Nepamirškite ir to, kad sąjungą sudarėte su mumis 

lygiais pagrindais, kad palikome jūsų įstatymus, 
ir pagaliau tai, kas prieš Kanų mūšį buvo išties 
svarbiausia, kad jūsų daugumai suteikėme romėnų 
pilietybę ir susijungėme su jumis. Tokiu būdu, 
kampaniečiai, dera, kad šį patirtą pralaimėjimą jūs 
laikytumėte bendra nelaime, būdami įsitikinę, kad 
reikia ginti bendrą tėvynę. Ne su samnitų ar etrus- 
ku turime reikalą; jei tat būlų taip ir kas nors iš 
mūsų būtų pagrobta, aukščiausia valdžia vis dėlto 
liktų Italijoje: priešai — pūnai, juk net ir ne Afrikos 
gyventojai, atsibastę iš pasaulio krašto, o Hanibalas, 
perplaukęs Okeaną, nuo Herkulio stulpų atvedė 
karius, nepripažįstančius jokios teisės ir susitarimo 
ir kalbančius nežmoniška kalba. Juos, laukinius ir 
žiaurius iš prigimties ir dėl gyvenimo būdo, dar 
ir pats vadas sužiaurino, tiesdamas tiltus ir kloda- 
mas pylimus iš krūvų žmonių lavonų ir, koktu 
apie tai net kalbėti, mokydamas ryti žmogieną. Kam 
gi, gimusiam Italijoje, nešlykštu matyti ir pripažin- 
ti šeimininkus, mintančius tuo atgrasiu pašaru, prie 
kurio ir prisiliesti biauru, gauti valdžią iš Afrikos 
ir Kartaginos ir pakęsti, kad lialija taptų numidų 
ir maurų provincija? Bus šaunu, kampaniečiai, jei 
savo ištikimybe ir jėgomis išgelbėsite ir pastaty- 
site ant kojų sugniužusią po pralaimėjimo Romos 
valstybę. Aš manau, kad Kampanijoje galima su- 
rinkti trisdešimt tūkstančių pėstininkų ir keturis 
tūkstančius raitelių; užtenka čia ir pinigų, ir duo- 
nos. Jei ir ištikimybė bus ne menkesnė už gerą 
- jūsų padėtį, tai ir Hanibalas nesijaus nugalėjęs, 
ir romėnai — nugalėtais." 

6. Po šios konsulo kalbos, paleidus kampaniečių 
pasiuntinius ir jiems besiskirstant namo, vienas iš 
jų, Vibijus Virijus, pasakęs, kad atėjęs laikas, kai 
kampaniečiai galį ne vien atgauti kitados romėnų 
neteisingai atimtą žemę, bet ir užvaldyti visą Ita- 
liją. Juk su Hanibalu sutartį jie galėsią sudaryti 
bet kokiom panorėtom sąlygom, ir neginčytina, 
kad, baigus karą, kai nugalėtojas Hanibalas pasi- 
trauksiąs su kariuomene į Afriką, aukščiausia val- 
džia Italijoje atiteksianti kampaniečiams. Virijui 
šitaip kalbant, visi pritarė, ir grįžusi pasiuntinybė 
išdėstė, ką girdėjusi, tokiu tonu, kad visiems atrodė, 
jog romėnų nė vardo nebelikę. Beregint plebėjai 
ir didžioji senato dalis ėmė linkti į išdavystę, tačiau 
vyresniųjų senatorių patarimu, tas reikalas buvo 
keletui dienų atidėtas. Pagaliau nugalėjo daugumos 
nuomonė — siųsti pas Hanibalą tuos pačius pasiun- 
tinius, kurie buvo apsilankę pas romėnų konsulą. 
Kai kuriuose metraščiuose randu, kad, užuot ėję 
pirma pas Hanibalą ir atskleidę jam išdavystės pla- 
ną, kampaniečių pasiuntiniai buvę pasiųsti į Romą 
pareikalauti, kad vienas konsulas būlų kampanietis, 
jei romėnai norėtų, kad kampaniečiai pagelbėtų 
jų nelaimėje. Kilus pasipiktinimui, buvo įsakyta 
juos pašalinti iš kurijos ir atsiųsti liktorių, kuris 
išvestų juos iš miesto ir lieptų dar tą pačią dieną 
palikti romėnų žemę. Kadangi lygiai to paties ka- 
daise pareikalavo ir lotynai, Celijus ir kiti rašytojai 
visai pagrįstai tatai nutylėjo; aš irgi nesu tikras, 
kad visa tai tiesa. 

7. Pasiuntiniai atvyko pas Hanibalą ir pasirašė 
su juo taiką šiomis sąlygomis: kad joks pūnų kar- 
vedys ar valdininkas neturėtų jokios teisės į Kam- 
panijos pilietį; kad Kampanijos pilietis nebūtų ver- 
čiamas kariauti bei atlikti karo tarnybą; kad Kam- 
panija turėtų savo įstatymus, savo valdžią, kad Pū- 
nas leistų kampaniečiams patiems išsirinkti tris 
šimtus romėnų belaisvių ir iškeisti juos į kampa- 
niečių raitelius, kurie tarnauja romėnų kariuomę- 
nėje Sicilijoje. Taip buvo susitarta, tačiau be to, 
kas buvo sulygia, kampaniečiai įvykdė dar ir tokią 
piktadarystę: minia, beregint sučiupusi sąjunginin- 
kų prefektus bei kitus romėnų piliečius, tuo metu 
esančius Kampanijoje kokiais nors karinės tarny- 
bos ar asmeniniais reikalais, visus, neva saugumo 
sumetimais, uždarė pirtyse, kur, svilinančiam karš- 
čiui užgniaužus lcvapą, jie mirė baisia mirtimi. 

Prieš šią piktadarystę ir pasiuntinybės siuntimą 
pas Pūną, esą, iš visų jėgų priešinęsis Decijus Ma- 
gijus, kuriam nieko nestigo vaidinti svarbiausią 
vaidmenį, išskyrus sveiką jo piliečių protą. Kai 
tik jis išgirdo, kad Hanibalas siunčia įgulą, viešai 
ėmė šaukti nepriimti įgulos, pateikdamas Piro žiau- 
raus viešpatavimo ir apgailėtino tarentiečių paver- 
gimo pavyzdžius, o po to, kai įgula buvo priimta, 
jis vėl šaukė kampaniečiams arba ją išvyti, arba 
blogą darbą — kadangi išsižadėjo seniausių sąjun- 
gininkų, kraujo brolių — ryžtis išpirkti drąsiu ir įsi- 
mintinu žygdarbiu; išžudžius pūnų įgulą, vėl palai- 
kyti romėnus. Kai apie tai — jis veikė nesislapsty- 
damas — buvo pranešta Hanibalui, šis pirmiausia 

pasiuntė žmones pakviesti Magijų pas save į sto- 
vyklą, 0 po to, kai tas griežtai pareiškė neisiąs, 
nęs Hanibalas neturįs teisės į Kampanijos pilietį, 
sudrebėjęs iš pykčio Pūnas liepė tą žmogų sučiup- 
ti ir surištą atvilkti pas jį. Tačiau, pabūgęs, kad, 
panaudojus prievartą, o tuo pačiu sujaudinus žmo- 
nes, nekiltų koks sambrūzdis dėl neapgalvoto išpuo- 
lio, pats, pirma davęs žinią Kampanijos pretoriui 
Marijui Blosijui, kad rytojaus dieną jis būsiąs 
Kampanijoje, su nedidele įgula išvyko iš stovyk- 
los. Marijus, sušaukęs liaudies susirinkimą, įsakė vi- 
siems su žmonomis ir vaikais pasitikti Hanibalą. 
Žmonės tatai įvykdė, ne tik neprieštaraudami, bet 
dargi stengdamiesi, nes liaudis buvo atsidavusi 
Hanibalui ir troško pamalyti ne kartą puikiomis 
pergalėmis pasižymėjusį karvedį. Decijus Magijus 
neišėjo pasitikti, o kad neatrodytų, jog jis kiek 
prisibijo, nepasiliko ir namie: su sūnumi ir nedau- 
geliu bičiulių jis ramiai vaikštinėjo forume, kai 
visi piliečiai tekini bėgo pasitikti ir pasižiūrėti 
Pūno. Įžengęs į miestą, Hanibalas įsakė tuoj pat 
sušaukti senatą, bet įžymiausi kampaniečių valdi- 
ninkai paprašė dėl jo paties atvykimo švente vir- 
tusią dieną nieko rimtesnio nesiimti ir linksmai ją 
aišvęsti. Nors Pūnas iš prigimties nebuvo linkęs 
žaboti savo pykti, tačiau, kad pradžioje jų neat- 
grasytų, didesnę dalį dienos praleido, apžiūrinėda- 
mas miestą. 

8. Jis viešėjo pas pagaisėjusius kilme ir turtais 
Nunijus, Celerus, Stenijų ir Pakuvijų. Šis Pakuvi- 
jus Kalavijus vadovavo tai partijai, kuri valdžią 

Kapujoje palenkė pūnų naudai; jis atsivedė namo 
savo jaunuolį sūnų, atplėšęs jį Magijui Decijui iš 
pašonės, nes jie abu -kuo alkakliausiai laikėsi są- 
jungos su romėnais ir smerkė gėdingą pūnišką 
sandėrį; neprivertė jo „išsižadėti savo nuomonės 
nei priešiškai nusiteikęs miestas, nei tėvo autori- . 
tetas. Tačiau tėvas, įsiteikęs Hanibalui, šitą jaunuolį 
veikiau užtardamas, negu jį pateisindamas, ir Pū- 
nas, sujaudintas tėvo prašymų bei ašarų, įsakė pa- 
kviesti jį drauge su tėvu pietų; į pokylį jis neke- 
tino kviesti nė vieno kampaniečio, tik šeimininkus 
ir pagarsėjusį kare vyrą Vibelijų Taurėją. Puo- 
lauti jie pradėjo dar dieną, ir pokylyje nebuvo 
laikomasi nei pūniškų papročių, nei karinės draus- 
mės, bet kaip turtingame ir prabangiame mieste 
ir tokiuose namuose buvo pasirūpinta visokiais 
smagiais pasilinksminimais. Vien tik Kalavijaus sū- 
naus negalėjo paveikti nei šeimininkų, nei protar- 
piais paties Hanibalo kvietimas išgerti vyno; jis 
skundėsi sveikata, o taip pat ir tėvas pateisino 
didžiulį dvasinį jo susijaudinimą sveikatos būkle. 
Arti saulės laidos išeinantį iš pokylio tėvą išly- 
dėjo sūnus; kai jie atsidūrė sodo glūdumoj — s0- 
das buvo už rūmų — jis tarė: „Tėve, atskleidžiu 
planą, kuriuo mes, suklydę kampaniečiai, išpra- 
šysime iš romėnų ne vien atleidimą už tai, kad 
"prisiplakėmė prie Hanibalo, bet ir įsigysime dar 
didesnę pagarbą ir malonę, nei anksčiau turėjome.“ 
Kai nustebęs tėvas paklausė, koks tas planas, jis, 
nusimetęs nuo pečių togą ir apnuoginęs prie šono 
" kabantį kardą, „tarė: „Aš pats Hanibalo krauju pa- 

šventinsiu sąjungą su romėnais. Norėčiau, kad tu 
iš anksto žinotum, gal, kai darysiu nusikaltimą, 
būtum linkęs pasišalinti.“ 

9. Kai senis iai išgirdo ir pamatė, pamišęs iš 
baimės, tarsi jau būtų įtrauktas į įvykius, apie ku- 
riuos ką tik išgirdo, tarė: „Kreipdamasis į tave, 
sūnau, aš maldauju ir prašau, jei dar kokie ryšiai 
jungia vaikus su tėvais, nedaryk nusikaltimo tėvo 
akivaizdoje, kad nepatirčiau neapsakomų baisybių. 
Ar tam prieš kelias valandas, prisiekdami tuo, kas 
šventa, ir spausdami dešine dešinę, pasižadėjome 
ištikimybę, kad, išėję iš pasitarimo, ištikimybės 
priesaika sutvirtintas rankas tuoj pat apginkluotu- 
me prieš jį? Juk tu ką tik pakilai nuo svečių sta- 
lo, prie kurio buvai trečias Hanibalo pakviestas 
kampanietis, ir ketini tą patį stalą apšlakstyti sve- 
čio krauju? Nejaugi, sugebėjęs palenkti Hanibalą 
prie savo sūnaus, aš, tėvas, nesugebėsiu savo sū- 
naus palenkti prie Hanibalo. Bet, sakykim, kad nė- 
za nieko šventa, nei jokios ištikimybės, nei reli- 
gingumo, nei dievobaimingumo, ir ryžkimės bai- 
siausiam dalykui, tačiau nusikaltimas neša mums 
pragaištį! Ar tu vieną, manai, užpulsi Hanibalą? 
O dėl ko ten stovi tokia minia laisvųjų piliečių 
ir vergų? Dėl ko visų akys įsmeigtos į jį? Dėl ko 
tiek rankų? Manai, jos nepakils prieš tokią bepro- 
tybę? Ar allaikysi paties Hanibalo žvilgsnį, kurio 
negali atlaikyti ginkluoti kariai, nuo kurio stings- 
ta romėnų kraujas? Jei jo niekas neužstotų, ar 
išdrįsi perkirsti kardu mane patį, dengiantį Hani- 
balo kūną savuoju? Tik per mano širdį teks tau 

siekti anos, kad ją pervertum. Bet verčiau nesi- 
spyriok ir leisk čia tave atgrasyti, kad ten nežūtum. 
Tepaveikia mano prašymai tave taip, kaip šiandien 
jie paveikė už tave.“ Tada, išvydęs, kad sūnus ver- 
kia, apkabino jį ir, karštai bučiuodamas, tol ne- 
siliovė prašęs, kol perkalbėjo padėti kardą ir pri- 
vertė pasižadėti nieko panašaus nebedaryti. Tada 
jaunuolis tarė: „Lygiai taip, kaip privalau atsiduoti 
tėvynei, aš atsiduosiu tėvui. Aš kremtuos dėl tavo 
dalios; juk tau reikia trissyk iškęsti apkaltinimą 
dėl išduotos tėvynės: pirmąsyk už tai, kad patarei 
atsimesti nuo romėnų, antrąsyk, kad rėmei taiką 
su Hanibalu, šiandien trečiąsyk, kad esi didžiausia 
kliūtis grąžinti romėnams Kapują. Tu, tėvyne, pri- 
imk kardą, kuriuo apsiginklavęs aš įžengiau į šią 
priešų tvirtovę, kad apginčiau tavę, ir kurį gim- 
dytojas man išplėšia.“ Tai pasakęs, numetė kardą 
už sodo tvoros ir, kad būtų kuo mažiau įtarimo, 
pats sugrįžo į pokylį. 

10. Sekančią dieną Hanibalo garbei gausiai su- 
sirinko senatoriai. Čia jis pirmasis pasakė lipšnią 
ir malonią kalbą, atsidėkodamas kampaniečiams už 
tai, kad jie suteikė pirmenybę jo draugystei prieš 
sąjungą su romėnais ir, apiberdamas puikiais paža- 
dais, tarp kurių buvo ir tas, kad greitu laiku Kapuja 
būsianti Italijos sostinė ir tada drauge su kitomis 
tautomis ir romėnų tauta prašysianti iš jų sau tei- 
sių. Tik vienas žmogus, neturįs nieko bendra nei 
su pūnų draugyste, nei su jais sudaryta sutartimi; 
jis nesąs kampanietis ir negąlįs juo vadintis — tai 
Magijus Decijus. Hanibalas pasisakė reikalaująs, 

kad senatas jo paties akivaizdoje išduotų Magijų, 
apkaltintų jį ir padarylų nuosprendį. Visi sutiko su 
la nuomone, nors daugumai regėjos, kad šis vyras 
nenusipelnęs tokios nelaimės ir kad jau iš pat pra- 
džių trypiama žadėtoji laisvė. Išėjęs iš kurijos, Ha- 
nibalas atsisėdo valdžios atstovams skirtoje vie- 
toje ir liepė sučiupti Decijų Magijų, o kai tas jau 
stovėjo prie jo kojų. liepė pasiteisinti. Kai Magi- 
jus airėžė, kad pagal sulartį Hanibalas negalįs 
priversti jį teisintis, tada buvo uždėti pančiai ir 
liktoriui liepta varyti jį į stovyklą. Kol buvo ve- 
damas neuždengta galva, jis ėjo ir sakė kalbą 
gausiai iš visų pusių suplaukusiems žmonėms, gar- 
siai šaukdamas: „Štai jums laisvė, kampaniečiai, 
kurios jūs siekėte: vidury forumo, saulei skaisčiai 
šviečiant, jūsų akyse, ne prastesnis už kokį nors 
kitą kampanietį, surištas esu vedamas mirti. O ar 
būtų kas blogiau nutikę, jei Kapuja būtų buvusi 
paimta smurtu? Pasitikite Hanibalą, išpuoškite mies- 
tą ir švęskite jo atvykimo dieną, kad matytumėte, 
kaip triumfuoja jis, nugalėjęs jūsų bendratautį." 
Kai jis šiuos žodžius garsiai šaukė ir kai atrodė, 
kad ir minia ima jaudintis, buvo liepta apmutu- 
riuoti jam galvą ir tučtuojau išstumti už vartų. 
Taip jis buvo nuvestas į kartaginiečių stovyklą, 
o po to nedelsiant įsodintas į laivą ir išsiųstas 
į Kartaginą, kad Kapujoje nekiltų koks nors bruz- 
dėjimas dėl niekšiško Hanibalo elgesio ir kad se- 
natui nebūtų apmaudu dėl atiduoto geriausio pi- 
liečio, o tuo atveju, jei būtų pasiųsta pasiuntinybė 
jį sugrąžinti, kad Hanibalui, atmetant prašymą, ne- 

reikėtų užgauti naujų sąjungininkų arba, paleidžiant 
Magijų, jis nebūtų laikomas maišto ir sambrūzdžio 
Kapujoje kaltininku. Laivą audra nubloškė į Kirenę, 
kurią tuo metu valdė Egipto karaliai. Kai Magijus 
puolė ten prie karaliaus Ptolomėjo statulos, sargy- 
biniai jį nugabeno pas patį Ptolomėjų į Aleksan- 
driją, o kai paaiškėjo, kad Magijus prieš sutarties 
nuostatus Hanibalo buvo surakintas, išlaisvino jį iš 
pančių ir pasiūlė grįžtiįRomą arba, jei panorėių. į 
Kapują. Magijus pasakęs, kad Kapuja jam nesanti 
saugi, o Roma tuo metu, kai tarp romėnų ir kam- 
paniečių esąs karo stovis, jam veikiau suteiksianti 
pabėgėlio, ne svečio pastogę: jis nenorįs gyventi 
niekur kitur, tik šalyje to karaliaus, kurį jis laikąs 
laisvės gynėju ir rėmėju. 

11. Įvykiams taip besiklostant, pasiuntinys Kv. 
Fabijus Piktoras grįžo į Romą ir perskaitė raštiš- 
ką Delfų orakulo atsakymą. Dievai ir deivės pri- 
mygtinai reikalavo kokiu nors būdu permaldauja- 
mi: „Jei jūs, romėnai, pranašavo orakulas, tatai 
įvykdysiie, jūsų reikalai pagerės ir palengvės, pa- 
gal jūsų norą valstybė veikiai suklestės ir karo 
pergalė bus romėnų pusėje. Kai jūsų valstybei ge- 
rai klosis ir nebegrės pavojus, iš įsigyto pelno nu- 
siųskite dovanų pitiškam Apolonui, apdovanokite 
jį ir karo grobiu, ir gautais už jį pinigais, ir gink- 
lais; be to, susilaikykite nuo geidulingumo.“ Iš 
pradžių Fabijus perskaitė iš graikų kalbos išverstą 
eilėraštį, o tada pareiškė, kad, vos tik išėjęs iš ora- 
kulo, jis pagerbęs visus dievus ir deives smilkalų 
bei vyno auka. Vyriausias šventyklos žynys jam 

įsakė, kad su tuo laurų vainiku, šu kuriuo jis bu- 
vo atėjęs pas orakulą ir atlikęs aukojimą, sėstų 
į laivą ir nenusiimtų jo tol, kol nuvyks į Romą; 
tai jis įvykdęs Su didžiausiu atsidavimu bei uolu- 
mu ir vainiką padėjęs Romoje ant Apolono auku- 
ro. Senatas nutarė aukojimus ir permaldavimus at- 
likti tuoj pat ir kuo rūpestingiausiai. 

Įvykiams taip besiklostant "Romoje ir Italijoje, 
į Kartaginą su žinia apie pergalę prie Kanų atvy- 
ko Hamilkaro sūnus Magonas, brolio pasiųstas ne 
iš paties mūšio lauko, — mat, jis buvo užtrukęs ke- 
letą dienų, susigrąžindamas brutų miestus, kurie 
atsimetinėjo nuo kartaginiečių. Kai tuo reikalų bu- 
vo sušauktas senatas, Hanonas ten pranešė apie 
brolio žygius Italijoje: kad Hanibalas kovęsis mū- 
šio lauke su šešiais karvedžiais, iš kurių keturi — 
konsulai, vienas — diktatorius ir vienas — kavaleri- 
jos viršininkas, ir su šešiomis konsulų kariuome- 
nėmis; kad kritę daugiau kaip du šimtai tūkstančių 
priešų, o daugiau kaip penkiasdešimt tūkstančių — 
paėmęs į nelaisvę. Iš keturių konsulų du kritę, 
o iš likusių dviejų gyvų, vienas netekęs visos ka- 
riuomenės ir pasprukęs vos su penkiasdešimčia 
žmonių. Kavalerijos viršininkas, valdžia lygus kon- 
sului, sumuštas pabėgo; tik diktatorius laikomas 
vieninteliu karvedžiu dėl to, kad jis neišdrįsiąs sto- 
ti į mūšį. Brutai, apuliečiai, dalis samnitų ir Juka- 
nai prisidėję prie pūnų. Kapuja, susiklosčius po 
Kanų mūšio nepalankioms aplinkybėms, ne vien 
Kampanijos, bet ir Italijos sostinė, pasidavusi Ha- 

nibalui. Dėl daugybės šių puikių pergalių priderą 
nemirlingiems dievams atsidėkoti ir juos pagerbti. 

12. Tada šioms tokioms džiugioms naujienoms 
patvirtinti Magonas liepė kurijos prieangyje išpilti 
auksinius žiedus, kurių susidarė tokia didžiulė krū- 
va, kad kai kurie rašytojai tvirtina, jog jų prisei- 
kėję daugiau kaip tris modijus; sklido ir kitoks 
gandas — kad jų buvę ne daugiau kaip modijus. 
Po to Magonas, norėdamas dar labiau pabrėžti ro- 
mėnų pralaimėjimą, pridūrė, kad tuos papuošalus 
nešioja vien romėnų raiteliai, ir tai tik įžymiausieji. 
Magono kalbos esmė buvo tokia: juo didesnė vil- 
tis greičiau užbaigti karą, tuo labiau reikią iš visų 

. jėgų padėti Hanibalui. Juk karas vykstąs toli nuo 
namų, priešų šalies viduje, tam reikėję daugybės 
maisto ir pinigų, ir nors jie sunaikinę priešų ka- 
riuomenę, tačiau šitiekoje mūšių ir nugalėtojų gre- 
tos tam tikra dalimi išretėjusios: taigi reikią siųsti 
papildomai naujokų, pinigų algoms ir maisto tiek 
daug nusipelniusiems pūnų tautai kariams. 

Po šių Magono žodžių tuoj visiems pralinksmė- 
jus, barkidų partijos atstovas Himilkonas, nenorė- 
damas praleisti progos įgelii Hanonui, tarė: „Ką 
tai reiškia, Hanonai? Negi ir dabar verkšleni dėl 
pradėto karo su romėnais? Įsakyk išduoti Hanibalą. 
Uždrausk išreikšti padėką dievams dėl tiek sėkmin- 
gų žygių. Ką gi, paklausysime, ką pasakys romėnų 
senatorius kartaginiečių kurijoje!“ Hanonas atsakė: 
„Patylėčiau šiandien, senatoriai, kad liūdnoka kal- 
ba nesudrumsčiau bendro jūsų visų džiaugsmo; bet, 
jei nutylėčiau dabar, senatoriui klausiant, ar iki 

šiol vis dar tebesigailiu, kad su romėnais buvo pra- 
dėtas karas, pasirodyčiau arba išdidžiu, arba kaltu: 
pirmuoju atveju reikštų nepaisyti kito žmogaus 
laisvės, o antruoju — savo. Atsakysiu Himilkonui— 
tarė jis, — kad aš nesilioviau gailėjęsis dėl karo ir 
nesiliausiu kaltinęs nenugalimą jūsų karvedį tol, 
kol pamatysiu, kad karas baigtas kiek pakenčiamo- 
mis sąlygomis; niekas kitas, tik nauja tvirta taika 
leis man užmiršti senąją sulaužytą taiką. Tokiu 
būdu tai, kuo ką tik pasigyrė Magonas, nudžiugi- 
nęs nebent tik Himilkoną bei kitus Hanibalo sėb- 
rus, man gali teikti džiaugsmą vien tuo atveju, 
jeigu mes, pasinaudoję tinkama proga, pasieksime, 
kad sėkmingi karo žygiai atneštų mums ir palan- 
kesnę taiką. Jei pražiopsosime tą progą, kai, atro- 
do, veikiau mes galime siūlyti, 0 ne priimti taiką, 
bijau, kad ir šitas mūsų džiaugsmas nesprogtų tar- 
si muilo * burbulas. Tarp kitko, ką reiškia tai, ką 
Hanibalas dabar sako? Aš sumušiau priešų kariuo- 
menę — siųskite man karių! Ar ne to paties reika- 
lautum, jei pats būium nugalėtas? Paėmiau dvi prie- 
šų stovyklas, aišku, pilnas grobio ir maisto atsar- 
gų,— duokite duonos ir pinigų! Ar ne to paties 
prašytum, jei būtum' visko netekęs, išvarytas iš sto- 
vyklos? O kad pats dėl visko nesistebėčiau, tai Hi- 
milkono klausimas duoda man teisę taip pat pa- 
klausti, ir norėčiau, kad atsakytų Himilkonas ar 
Magonas: sakykim,. kad prie Kanų buvo kovota 
dėl visiško Romos valstybės sutriuškinimo, bet ar 
paaiškėjo, kad visa Italija atsimetė nuo Romos. 
Pirma, ar perėjo į mūsų pusę bent viena lotynų 

vardu besivadinanti tautelė? Antra, ar nors vienas 
žmogus iš trisdešimt penkių tribų perbėgo pas Ha- 
nibalą?" Kai į abu klausimus Magonas atsakė nei- 
giamai, Hanonas tarė: „Ką gi, bent iki šiol mums 
priešų su kaupu, ir aš norėčiau žinoti, ką ketina 
toji dauguma ir ko jie tikisi." 

13. Kai Magonas atsakė to nežinąs, Hanonas ta- 
rė: „Nieko nėra lengviau, kaip nežinoti. Ar romė- 
nai pasiuntė pas Hanibalą kokius nors pasiuntinius 
dėl taikos? Pagaliau ar jus pasiekė žinia, kad Ro- 
moje kokiu nors būdu užsiminta apie taiką“. Kai 
ir į tai Magonas atsakė neigiamai, Hanonas tarė: 
„Taigi, karas tebėra toks pat ką tik pradėtas, koks 
jis buvo, kai Hanibalas peržengė Italiją. Daug dar 
mūsų tarpe tokių, kurie mena, kaip nepastovi buvo 
karo laimė pirmajame pūnų kare, Niekada, regėjos, 
mūsų žygiai sausumoje ir jūroje nebuvo tokie sėk- 
mingi, kaip prieš G. Lutacijaus ir A. Postumijaus 
konsulalą, o šiems konsulaujant, mes buvome visiš- 
kai sutriuškinti prie Egatų salų. Kas būtų, jei prie 
io, ką dievai sumanė — pakeisti mūsų laimę, — dar 
ir fortūna kiek prikištų nagus? Ar jūs tikitės, kad ir 
tada, kai būsime nugalėti, kas nors pasiūlys mums 
taiką, jei dabar, kol tebenugalime, niekas jos nesiū- 
Jo? Jei kas prašys patarimo taikos klausimų — prie- 
šui siūlant taiką ar priimant mūsų padiktuotas sąly- 
gas —aš pasakysiu lada savo nuomonę; bet jei 
jūs klausiate mane dėl to, ko Magonas reikalauja, 
tai aš manau, kad nėra reikalo siųsti nugalėtojams 
paramos, o jei jie mulkina mus apgaulinga ir bergž- 
džia viltimi, tai aš pareiškiu, kad tuo labiau nerei- 


200 


kia siųsti.“ Hanono kalba padarė įspūdį gal tik ne- 
daugeliui, nes ir priešiški santykiai su barkidų par- 
tija mažino jo autoritetą, ir šiuo metu džiugesio 
sklidinos širdys praleido negirdomis mintis, kurios 
galėjo užtemdyti jų džiaugsmą; be to, visi manė, 
kad, jei panorėtų, tai kiek pasistengę, bematant 
užbaigtų karą. Tokiu būdu labai vieningai paruo- 
šiamas senato nutarimas siųsti Hanibalui papildo- 
mai keluris tūkstančius numidų, keturiasdešimt 
dramblių ir tūkstantį sidabrinių talentų. Ypatingas 
įgaliotinis su Magonu iš anksto buvo pasiųsti į Ispa- 
niją surinkti dvidešimt tūkstančių pėstininkų ir ke- 
turis tūkstančius raitelių, kad tais kariais būtų pa- 
pildyta Italijoje ir Ispanijoje esanti kariuomenė, 
14. Beje, kaip ir būna sėkmės atveju, tie nuta- 
rimai įgyvendinami lėtai ir uždelsiant, o romėnams, 
nepaisant įgimto jų veiklumo, dar ir aplinkybės 
neleido delsti. Mat, buvo tam reikalui ir konsulas, 
kuris darė tai, ką ir privalėjo daryti, ir diktatorius 
M. Junijus Pera, kuris, ailikęs aukojimus, kaip ir 
paprastai, išprašė liaudį, kad leistų jam sėsti ant 
žirgo. Nepaisant dviejų miestiečių legionų, kuriuos 
metų pradžioje surinko konsulai, jis turėjo ir mi- 
nią vergų, ir kohortas, surinktas picėnų ir galų že- 
mėse; be to, valstybei visiškai netekus vilties išsi- 
gelbėti, jis ryžosi elgtis, žiūrėdamas daugiau nau- 
dos, negu garbės, ir išleido ediktą, kuriame buvo 
sakoma, kad, jei kas iš tų, kam iškeltos baudžia- 
mosios bylos ar kurie sėdi kalėjimuose už skolas, 
panorės tapti jo kariais, jis įsakysiąs panaikinti jų 
bausmę ir skolas. Tuos šešis tūkstančius žmonių 

jis apginklavo iš galų atimtais ginklais, kurie ka- 
daise buvo panaudoti G. Flaminijaus triumfui; to- 
kiu būdu diktatorius išvyko iš Romos su dvidešimt 
penkiais tūkstančiais ginkluotų karių. 

Paėmęs Kapują, Hanibalas vėl pabandė palenkti 
į savo pusę neapoliečius tai pažadais, tai grasini- 
mais, bet, nieko nelaimėjęs, pervedė kariuomenę 
į Nolos žemę, neketindamas tuoj pat kaip priešas 
Nolą užgrobti, nes labai vylėsi laisvanoriško jos 
pasidavimo, tačiau, jei Nolos gyventojai verstų 
laukti, grasino viskuo, ką jie gali kare patirti bai- 
siausio. Senatas, ypač Žymiausieji jo asmenys, nė 
už ką nenorėjo išduoti sąjungos su .romėnais, o 
prastuomenė, kuri paprastai tik ir laukia pervers- 
mų, buvo visiškai palanki Hanibalui dalinai iš bai- 
mės, kad tas nenusiaublų laukų, o dalinai ir dėl 
to, kad apsiausties metu nepatirtų daug vargo ir 
pažeminimo. Netrūko ir kurstančių atsimesti. Tokiu 
būdu senatas, kai jį sukaustė baimė, supratus, kad, 
atvirai veikdamas, jis negalėtų pasipriešinti, miniai 
bruzdant, apsimetė einas išvien su ją ir taip rado 
išeilį atitolinti nelaimę. Senatoriai ėmė vaizduoti 
pritarią plebėjų šliejimuisi prie Hanibalo ir tik šiek 
tiek nesutarią dėl to, kokiomis sąlygomis sudaryti 
sutartį ir naują draugišką sąjungą. : 

Tokių būdu, laimėję laiko, jie skubiai siunčia 
pasiuntinius pas romėnų pretorių Marcelą Klau- 
dijų. kuris su kariuomene buvo Kaziline, ir pra- 
neša, kokie pavojai gresia Nolai: kad apylinkės 
jau esančios Hanibalo ir pūnų rankose, o mies- 
tas netrukus bus paimtas, jei nebūsianti suteik- 

ta pagalba. Senatas, nusileisdamas plebėjams, pa- 
norėjusiems atsimesti nuo romėnų, pasiekęs to, kad 
jie pergreit neimtų veikti. Marcelas, apibėręs pa- 
gyrimais noliečius, liepė, ir toliau apsimetinėjant, 
delsti, kol jis atvyks, o tuo tarpu — laikyti paslap- 
tyje, apie ką su juo buvo kalbėta ir kad ketinama 
siųsti romėnų pagalba. Pats iš Kazilino išvyko 
į Kajatiją, o iš ten, persikėlęs per Volturno upę, 
Satikulos ir Trebijos miestų pakraščiais bei kalnais 
virš Suesulos pasiekė Nolą. 

15. Prieš pat romėnų pretoriaus atvykimą Pūnas 
pasitraukė iš Nolos apylinkių ir nusileido prie 
jūros kuo arčiau Neapolio, geisdamas užvaldyti tą 
pajūrio miestą, kad turėtų saugų susisiekimą lai- 
vais su Afrika. Tačiau, sužinojęs, kad Neapolis yra 
pačių neapoliečių pakviesto pretoriaus M. Junijaus 
Silano rankose, palikęs jį, kaip ir Nolą, ramybėje, 
nuvyko į Nuceriją. Kurį laiką tą miestą laikė ap- 
gulęs ir ne kartą bandė paimti tai jėga, tai nesėk- 
mingai kurstydamas liaudį bei vadus; pagaliau iš- 
badėjusius privertė pasiduoti, sulygęs, kad gyven- 
tojai išeitų beginkliai ir vienmarškiniai. Tada Hani- 
balas, kaip ir iš pradžių, kai norėjo pasirodyti at- 
laidžiu visiems italikams, išskyrus romėnus, paža- 
dėjo apdovanoti ir pagerbti tuos, kurie panorėtų 
likti su juo ir kartų kariauti. Bet tais pažadais ne- 
sulaikė nė vieno: visi išsisklaidė, kur buvo koks 
prieglobstis, arba atsitiktinai ėjo ten, kur širdis 
traukė, į Kampanijos miestus, daugiausia į Nolą 
ir Neapolį. Trisdešimt senatorių ir atsitiktinai visi 
žymiausieji piliečiai, kai jie, nuvykę į Kapują, iš 


203 


-ten buvo išvaryti todėl, kad buvo užkėlę Hanibalui 
vartus, pasitraukė į Kumus. Nucėrijoje rastas gro- 
bis buvo atiduotas kariams, o miestas apiplėštas ir 
sudegintas. 

Marcelas valdė Nolą, pasikliaudamas ne tiek sa- 
vo įgula, kiek žymiausių miesto asmenų gera va- 
lia. Nerimą kėlė liaudis, o ypač jos vadas L. Ban- 
cijus; žinodamas, kad kelias į atsimetimą jau pra- 
skintas, ir bijodamas romėnų pretoriaus, Bancijus 
smelkėsi išduoti tėvynę arba, jei laimė nusigręžtų, 
bėgti. Jis buvo smarkus jaunuolis ir tuo metu vos 
ne pirmas sąjungininkų raitelis. Hanibalas, suradęs 
jį leisgyvį lavonų krūvoje prie Kanų ir rūpestingai 
išgydęs, su dovanomis paleido namo. Atsidėkodamas 
už tą geradarystę, jis jau buvo sumojęs Nolos 
miestą atiduoti Pūnui į rankas, bet jį, sunerimusį 
ir susirūpinusį perversmu, pastebėjo pretorius. Kai 
Bancijų reikėjo arba bausme sutramdyti, arba ma- 
lone palenkti, Marcelas bevelijo šaunų ir vikrų 
jaunuolį patraukti į savo pusę, negu leisti priešui 
jį prisišnekinti, todėl, pasikvietęs pas save, malo- 
niai pareiškė, kad Bancijus savo draugų tarpe tuū- 
rįs daug pavyduolių, o dėl to nesunku suvokti, ko- 
dėl nė vienas Nolos pilietis nepranešęs, kiek daug ir' 
kokių puikių karo žygių jis atlikęs, tačiau romėnų 
stovyklos kario šaunumas negalįs likti šešėlyje. 
Daugelis tarnavę su juo kartu kariuomenėje pasa- 
kojo, kas jis esąs per vyras, kiek kartų ir į kokius 
didelius pavojus buvo leidęsis, gelbėdamas romėnų 
tautos garbę. Juk, šiaip ar taip, Kanų mūšyje jis 
pasitraukęs iš kovos lauko tik tada, kai, nutekėjus 

kraujui, susmukęs po krintančių ant jo vyrų, arklių 
ir ginklų krūva. „Taigi, tegyvuoja tavo narsu- 
mas! — tarė Marcelas. — Aš tau atsilyginsiu viso- 
keriopa pagarba ir visokeriopais apdovanojimais, 
ir, juo dažniau būsi sų manim, tuo labiau įsitikinsi, 
kad mano draugystė bus tau reikšminga ir išeis 
į naudą.“ Pradžiuginęs jaunuolį pažadais, Marcelas 
padovanojo jam puikų žirgą, kvestoriui liepė at- 
skaičiuoti penkis šimtus sidabrinių denarų, o likto- 
riams įsakė leisti Bancijui lankytis pas jį, kada tik 
jis panorės. ; 

16. Meilūs Marcelo žodžiai taip sušvelnino 
"šiurkščią jaunuolio sielą, kad nuo tol niekas iš są- 
jungininkų netarnavo romėnų tautai šauniau ir iš- 
tikimiau. Kai Hanibalas pasirodė prie vartų, — mat, 
iš Nucėrijos jis patraukė atgal į Nolą, — Nolos ple- 
bėjai vėl iš naujo pakrypo į išdavystę. 

Marcelas, priešams atvykus, pasitraukė į miestą; 
jis nebijojo likti stovykloje, bet pasitraukė todėl, 
kad nesuteiktų progos atiduoti priešui miestą — 
pernelyg daug kas kėsinosi tai padaryti. Tada abi 
pusės pradėjo rikiuoti kariuomenę kautynių tvar- 
ka: romėnai priešais Nolos sienas, pūnai — priešais 
savo stovyklą. Prasidėjo maži susirėmimai tarp 
miesto ir stovyklos nevienoda baigtimi, nes vadai 
nenorėjo nei kliudyti atskiriems atsitiktiniams iš- 
puoliams, nei duoti ženklo kilti į bendrą kovą. Kai 
abi kariuomenės kurį laiką taip stovėjo, vadovau- 
jantys Nolos asmenys pranešė Marcelui, kad nak- 
timis vykstančios plebėjų derybos su pūnais ir su- 
sitarta, jog, kai tik romėnų kariuomenė išeis už 

vartų ir sustos, plebėjai užpuls jų gurguolę, iš- 
grobstys kareivių žygio aprangą, po to užkels var- 
tus ir užims sienas, ir tada, tapę savo padėties, 
o taip pat ir miesto šeimininkais, įsileis į vidų pū- 
nus vietoj romėnų. Kai visa tai buvo pranešta Mar- 
celui, tas, pagyręs Nolos senatorius, nutarė išban- 
dyti kovos laimę, kol mieste dar nekilo koks nors 
sąjūdis. Padalinęs kariuomenę į tris dalis, išstatė 
ją prie trejų į priešus atgręežtų vartų: gurguolei 
liepė sekti įkandin jo, o tarnai, gurguolininkai ir 
nesveiki kariai turėjo nešti baslius. Prie vidurinių 
vartų stovėjo rinktiniai pėstininkų legionai ir ro- 
mėnų kavalerija, o prie abiejų šoninių Marcelas“ 
pastatė naujokus, lengvai ginkluotus pėstininkus ir 
sąjungininkų kavaleriją. Nolos gyventojams buvo 
uždrausta prisiartinti prie vartų, pagalbiniai būriai 
buvo paskirti saugoti gurguolę, kad, legionams 
įsitraukus į mūšį, priešas jos neužpultų. Taip išri- 
kiuota kariuomenė stovėjo už vartų. Hanibalas iš- 
rikiavo kariuomenę, kaip buvo daręs jau keletą 
dienų, ir išstovėjo taip didžiąją dienos dalį kovos 
parengtyje. Pirmiausia jam kėlė nusistebėjimą tai, 
kad ir romėnų kariuomenė nepasirodo iš už vartų 
ir kad ant sienų nesimato jokio ginkluoto kario, 
Pagaliau suvokęs, kad jo sandėris su gyventojais 
susektas ir kad romėnai iš baimės liko mieste, da- 
Iį siunčia į stovyklą, įsakęs nedelsiant į pirmą 1i- 
niją gabenti visus skirtus miesto puolimui įtaisus, 
būdamas tvirtai įsitikinęs, kad, paspaudęs belūku- 
riuojančius, jis sukels plebėjų sukilimą mieste. Pa- 
sigirdus komandai, kai kiekvienas, puldamas šen 

bei ten, skuba į savo postą ir rikiuotė artinasi prie 

sienų, Staiga, atidarius vartus, Marcelas įsako txi- 

mituoti kovos signalą, ir su šauksmu iš pradžių 
pėstininkai, o po to ir raiteliai su didžiausia jėga- 
puola priešą. Baimė ir sąmyšis kilo pūnų rikiuotės 

viduryje, kai, prasiveržę pro šoninius vartus, Už- 
puolė priešų flangus legatai P. Valerijus Flakas ir 

G. Aurelijus; tarnai, gurguolininkai ir pagalbinis 

būrys, kuriam buvo pavesta gurguolės apsauga, taip 

ėmė rėkauti, kad pūnams, lig tol su panieka žiū 

rėjusiems į menką romėnų skaičių, išsyk susidarė 

milžiniškos kariuomenės vaizdas. Tačiau aš vargiai 

drįsčiau tvirtinti, ką daro kai kurie istorikai, kad 

priešų buvo nukauta dų tūkstančiai aštuoni šimtai, 

o romėnai netekę ne daugiau kaip penkių šimtų 

karių. Nesvarbu, ar pergalė buvo tokia didelė, ar 

kiek mažesnė, bet ta diena tapo reikšmingu įvy- 

kių, ar tik ne svarbiausiu tame kare, — mat, ne- 

būti Hanibalo nugalėtiems tada buvo kur kas sun- 

kiau, negu vėliau nugalėti. 

17. Kai, netekęs vilties užvaldyti Nolą, Haniba- 
las pasitraukė į Acerus, Marcelas, tuoj pat užkėlęs 
vartus ir išstatęs sargybą, kad kas neprasmuktų, 
ištardė forume tuos, kurie vedė slaptas derybas su 
priešais; daugiau kaip septynioms dešimtims žmo- 
nių, apkaltintų išdavyste, nukapojo galvas, o jų 
dvarus įsakė paversti valstybine romėnų tautos 
nuosavybe ir, patikėjęs senatui aukščiausią valdžią, 
su visa kariuomene išžygiavęs iš miesto, virš Sue- 
sulos pasistatė stovyklą. Pūnas, iš pradžių pabandęs 
Acerų gyventojus įkalbėti, kad jie savo noru pa- 

siduotų, o po to, įsitikinęs jų atkaklumu, nusprendė 
panaudoti jėgą. Tačiau Acerų gyventojai labiau 
pasižymėjo drąsa, negu gynybinėmis pajėgomis. 
Kai tik pamatė, kad sienos supamos, nusivylę mies- 
to gynyba, nelaukdami, kol išsiplės apgulimo dar- 
bai, nakties glūdumoje, prasmukę sutvirtinimų pro- 
tarpiais pro nebudrią sargybą, keliais ir be kelių, 
kur ką sveikas protas ar baimė nešė, išsilakstė 
į tuos Kampanijos miestus, kurie pagal visiškai pa- 
tikimus duomenis tebebuvo ištikimi romėnams. Ha- 
nibalas, apiplėšęs ir padegęs Acerus, 0 po to su- 
žinojęs, kad Kaziline laukiamas romėnų diktatorius 
su naujais legionais, patraukė su kariuomene į Ka- 
ziliną, nes bijojo, kad, esant taip arti priešų sto- 
vyklai, .Kapujoje nekiltų koks nors bruzdėjimas. 
Kazilinė tuo metu buvo penki šimtai prenestinų, 
kurie kartu su nedaugeliu romėnų ir lotynų kilmės 
piliečių susibūrė ten, išgirdę apie Kanų pralaimė- 
liau išvykę iš namų, pasiekė Kaziliną, dar prieš 
pasklindant gandui apie nesėkmingą mūšį, ir kar- 
tu su kitais, prisišliejusiais prie jų romėnais bei 
sąjungininkais, išžygiavę iš Kazilino, ėjo gan di- 
doku būriu, kol pasiuntinys iš Kanų mūšio lauko 
“ sugrąžino juos atgal į Kaziliną. Praleidę ten kele- 
tą dienų, būdami įtartini kampaniečiams ir patys 
jų prisibijodami, saugodamies spąstų ir patys juos 
spęsdami, pakankamai gerai žinodami apie Kapujos 
atsimetimą ir apie Hanibalo įsileidimą, išžudę nak- 
tį miestiečius, užėmė tą miesto dalį, kuri buvo šia- 
pus Volturno, — upės, dalijančios jį perpus. Tokią 

tad įgulą Kaziline turėjo romėnai. Prisijungė prie 
jų keturių šimtų šešiasdešimt žmonių kohorta iš 
Peruzijos, kuriuos, kaip prieš keletą dienų prenes- 
tinus, tas pats pasiuntinys grąžino į Kaziliną. Gink- 
luotų karių apginti tokiai mažai miesto daliai — 
juk iš vienos pusės upė — visiškai pakako, o esant 
maisto trūkumui, regėjos, neigi per daug žmonių. 

18. Jau būdamas ne per toli nuo ten, Hanibalas 
pasiuntė getulus su prefektu Isalka, kuriam buvo 
įsakyta, jei atsirastų galimybė, tartis, kad geruoju 
atvertų vartus ir įsileistų įgulą, o jei jie užsispir- | 
tų, veikti ginklu ir įsiveržti į miestą bet kuria kryp- 
timi. Kai getulai prisiartino prie miesto sienų, jiems 
pasirodė, kad visur tylu ir tuščia, ir jų vadas, pa- 
manęs, kad įgula iš baimės pasitraukusi, jau ruo- 
šėsi nudaužti skląsčius ir išlaužti vartus, bet stai- 
ga, atsivėrus vartams, su didžiausiu triukšmu pra- 
siveržė tuo tikslu miesto viduje išrikiuotos dvi ko- 
hortos ir ėmė triuškinti priešus. Šitaip atbloškus 
pirmuosius, buvo pasiųstas Maharbalas su dar di- 
desniu rinktiniu vyrų daliniu, bet ir tas neatlaikė 
kohorių antpuolio. Pagaliau Hanibalas, pastatęs sto- 
vyklą prieš pat miesto sienas, iš visų jėgų ir vi- 
sokiomis karo priemonėmis pabandė užimti tą ma- 
žą miestą su mažute įgula. Be atvangos spausda- 
mas iš visų pusių žiedu apsuptas sienas, jis neteko 
nemaža pačių šauniausių karių, užmuštų nuo sie- 
nų ir bokštų. Bet sykį prasiveržusiems Hanibalas 
vos tik neužkirto kelio, išstatęs dramblių vorą, ir 
išgąsdintus suvarė atgal į miestą, daugelį, palygi- 
nus su tokia jų saujele, išžudęs. Dar daugiau bū- 

tų kritę romėnų, jei naktis nebūtų nutraukusi mū- 
šio. Sekančią dieną visų širdys įsiliepsnojo kovos 
ugnimi tuo labiau, kad pirmajam užlipusiam ant 
sienos buvo pažadėtas aukso vainikas; be to, ir 
pats Hanibalas priekaištavo Sagunto užkariauto- 
jams, kad jie per lėtai puola lygioje vietoje sto- 
vinčią tvirtovę, primindamas kiekvienam atskirai 
ir visiems kartu Kanus, Trazumeną ir Trebiją. Ta- 
da buvo imta stumti vinėjas ir kasti požeminės an- 
gas; bet atremti įvairius priešų mėginimus netrū- 
. ko nei jėgų, nei sumanumo: romėnų sąjungininkai 
statė sustiprinimus prieš vinėjas, skersai priešų po- 
žeminių angų iškasė savo angas, viešai ir slapta 
užkirsdami kelią Hanibalo užmačioms, kol tas su- 
sigėdęs atsisakė savo kėslų ir, pastatęs sutvirtintą 
stovyklą bei palikęs joje nedidelę įgulą, kad ne- 
atrodytų, jog atsisakė savo sumanymo, pasitraukė 
į žiemos stovyklą. 

Ten didelę žiemos dalį pastogėse jis išlaikė ka- 
riuomenę, užgrūdintą dažnai ir ilgai iškęsti viso- 
kias žmogui skirtas bėdas, nepripratusią prie pra- 
bangos. Tokiu būdu tuos, kurių nebuvo įveikę jo- 
kie sunkumai, pražudė pernelyg didžiulė prabanga 
ir nesaikingi pasismaginimai, į kuriuos jie pasinėrė 
tuo noriau, juo labiau, viso to neragavę, buvo ne- 
pasotinami. Mat, ir miegas, ir vynas, ir puotos, ir 
meilužės bei pirtys, taip pat įpročiu virtęs diena 
po dienos vis patrauklesniu tapęs dykinėjimas taip 
išlepino jų kūnus ir sielas, kad juos veikiau palaikė 
buvusių pergalių šlovė, o ne esančios jėgos; pri- 
tyrusieji karo dalykuose mano, kad šitas vado ap- 

sirikimas buvo kur kas didesnis už tą, kai jis ne- 
patraukė iš Kanų mūšio lauko tiesiai į Romą; mat, 
galima buvo manyti, kad anas delsimas tik atitoli- 
no pergalę, o ši klaida pakirto jėgas nugalėti. To- 
kiu būdu, dievaži, atrodė, tarsi jis būtų išžygiavęs 
iš Kapujos su kita kariuomene — juk joje ankstes- 
nės karinės drausmės neliko nė kvapo. Mat, dau- 
gelis grižo į stovyklą apsikabinę meilužės, o kai 
tik pradėta gyventi palapinėse, kai užgriuvo žy- 
giai ir kiti karo vargai, jiems, kaip ir naujokams, 
trūko ir jėgų, ir ištvermės; pagaliau didelė dalis, 
visą Vasaros metą negavusi atostogų, paliko vėlia- 
vas ir išsisklaidė, o pabėgėliams nebuvo kito prie- 
globsčio, vien Kapuja. 

19. Žiemai jau švelnėjant, išvedęs iš žiemos sto- 
vyklos karius, Hanibalas sugrįžo į Kaziliną. Nors 
čia kovos liovėsi, tačiau nuolatinė apsiaustis mies- 
tiečius buvo surietusi į ragą. Diktatoriui išvykus 
į Romą vėl atlikti auspicijų,. romėnų stovyklai va- 
dovavo Tib. Sempronijus. Ir pats Marcelas karštai 
troško padėti apgultiesiems, bet jį sulaikė patvinu- 
si Volturno upė ir pabūgusių kampaniečių, Nolos 
bei Acerų gyventojų prašymai, kad romėnų įgula 
nepasitrauktų. Grakchas, būdamas prie pat Kazili- 
no, nė piršto nepajudino, nes diktatoriaus buvo 
įsakyta, jam nesant, nesiimti jokių veiksmų, o iš 
Kazilino ateidinėjo žinios, kurios lengvai galėjo 
įveikti didžiausią kantrybę: mat, paaiškėjo, kad 
kai kurie kariai, nebetverdami iš bado, tyčia kris- 
davę stačia galva nuo sienų, kiti beginkliai ant 
sienų išstatę nuogus kūnus priešų ietims smaigsty- 

li. Nors skausmingai visa tai pakęsdamas, diktato- 
riui neleidžiant, Grakchas nedrįso pradėti kautynių, 
tačiau, kai įsitikino, kad, viešai gabenant maistą, 
teks būtinai susikauti, ir kai slapta jo įvežti nebe- 
liko vilties, sugabeno iš aplinkinių sričių, kiek ga- 
Tėjo, miltų, ir, pripildžius daugybę statinių, pasiun- 
tė pasiuntinį pas Kazilino pareigūnus pranešti, kad 
išsitrauktų statines, kurias nuneš upė. Kitą naktį 
apgultieji, sutelkę visą dėmesį į upę ir į romėnų 
sužadintą viltį, nuplaukė į upės vidurį statinių ir, 
jas sugavę, pasidalino maistą visi po lygiai. Tai 
alsitiko ir antrą, o po to trečią naktį, nes tik nak- 
timis statinės buvo siunčiamos ir pasiekdavo tiks- 
lą, — tokiu būdu jie apgaudinėjo priešų sargybi- 
nius. Bet, be paliovos pliaupiant lietui, upė ėmė 
tekėti greičiau, negu įprastai, ir pakeitę kryptį ver- 
petai nuvarė kartą statines į priešų saugomą kran- 
lą. Ten įstrigusias tarp pakrantėse augančių gluos- 
nių jas ir pastebėjo sargybiniai, o kai buvo pra- 
nešta Hanibalui, nuo tada imta budėti dar dėme- 
singiau, kad kas nors plukdoma Volturno upe ne- 
praslystų į miestą. Tačiau iš romėnų stovyklos pa- 
berti riešutai, nuplaukę viduriu upės iki Kazilino, 
buvo išgaudyti rezginėlėmis. Pagaliau iš neturėji- 
mo ką valgyti buvo prieita prie to, kad bandyta 
maitintis šikšnomis ir nuo skydų nuplėšia oda, ku- 
ri suminkštėdavo, užplikius ją vandeniu; jie neat- 
sisakė nei pelių, nei kitų gyvūnų ir iš po pačių 
miesto sienų išrinko visas, kokios tik buvo, žoles 
bei šaknis. O kai priešai aparė aplink, kiek tik bu- 
vo už miesto sienų žole apaugusios žemės, apgul- 

tieji, pribėrę ten ropių sėklų, privertė Hanibalą 
net sušukti: „Nejaugi man leks sėdėti Kaziline, kol 
jos užaugs?" Tasai, kuris anksčiau apie jokį san- 
dėrį savo ausimis nenorėjo nė girdėti, dabar suti- 
ko tartis su apgultaisiais dėl piliečių išpirkimo. Už 
kiekvieną sulygo kainą po septynias uncijas aukso. 
Gavę ištikimybės garantiją, apgultieji pasidave. 
Kol visas auksas nebuvo sumokėtas, jie buvo lai- 
komi surakinti, o po to pagal pažadą — paleisti, 
Šita žinia patikimesnė už tai, kad išeinantieji, pa- 
leidus prieš juos raitelius, buvę išžudyti. Didžiau- 
sią belaisvių dalį sudarė Prenestos gyventojai. Iš 
penkių šimtų septyniasdešimt įgulos žmonių beveik 
pusę išnaikino badas ir kardas; kiti su savo pre- 
torium M. Anicijum, kuris anksčiau buvo jų raš- 
tininkų, sėkmingai sugrįžo į Prenestą. Prenestos 
forume buvo pastatyta statula, vaizduojanti Anici- 
jų su šarvais, apsivilkusį toga, pridengta galva, ap- 
suptą kitų trijų figūrų, su įrašu vario lentelėje, 
kad buvusių Kazilino įguloj karių akivaizdoj M. Ani- 
cijus įvykdęs pažadą. Toks pat įrašas esąs ir ant 
trijų figūrų, sustatytų forlūnos šventykloje. 

20. Hanibalas sugrąžino kampaniečiams Kazilino 
miestą, sustiprinęs jį septyniais šimtais savo karių, 
kad, Pūnui iš čia pasitraukus, jo neužpultų romėnai. 
Prenestos kariams romėnų senatas nutarė mokėti 
dvigubas aigas ir penkeriems metams atleisti juos 
nuo karo tarnybos. Už šaunumą jiems buvo siūloma 
ir romėnų pilietybė, tačiau jie jos nepanorėjo. Pe- 
ruzijų likimas dar mažiau žinomas, nes apie juos 

nebyloja nei joks jų pačių paminklas, nei joks r0- 
mėnų dekretas. 

Tuo tarpu Petelijos gyventojus, kurie vieni iš 
brutų liko romėnų sąjungininkai, puldinėjo ne tik 
kartaginiečiai, kurie tą sritį buvo užėmę, bet ir pa- 
tys brutai, ir kiti, keršydami už nepritarimą jų pla- 
nams, Petelijos gyventojai, nebegalėdami pasiprie- 
šinti toms negandoms, pasiuntė į Romą pasiuntinius 
prašyti paramos. Jų prašymai ir ašaros, — mat, kai 
senato buvo nurodyta pasirūpinti savimi patiems, 
jie, graudžiai aimanuodami, parkrito kurijos priean- 
gyje,— sukėlė didžiulį senato ir tautos pasigailėji- 
mą. Pretorius M. Emilijus vėl iš naujo paprašė se- 
natorius paramos, bet šie, apžvelgę valstybės pajė- 
gas, buvo priversti prisipažinti niekuo negalį pagel- 
bėti tokiems tolimiems sąjungininkams. Jie liepė 
grįžti jiems namo ir, lig tol tesėjus ištikimybę, vien 
patiems rūpintis ateityje savo saugumu. Po to, kai 
pasiuntinybė savo tautiečiams tatai pranešė, staiga 
toks liūdesys ir baimė apgaubė jų senatą, kad vie- 
ni manė, jog, palikus miestą, reikia bėgti, kur 
kojos neša, kiti, kadangi pasijuto apleisti senųjų 
sąjungininkų, — prisijungti prie kitų brutų ir, šiems 
tarpininkaujant, pasiduoti Hanibalui. Vis dėlto nu- 
galėjo tie, kurie manė, kad nieko nereikia daryti 
paskubomis ir neapgalvotai. Kai kitą dieną jie vėl 
tęsė pasitarimą kiek ramiau nusiteikę, buvo nu- 
tarta, suvežus viską iš laukų į miestą, stiprinti jo 
sienas. , 

21. Beveik tuo pat metu Romoje buvo gauti laiš- 
kai iš Sicilijos ir Sardinijos. Pirmiausia senate buvo 

perskaitytas propretoriaus T. Otacilijaus laiškas iš 
Sicilijos. Jame buvo rašoma, kad pretorius P. Fu- 
rijus su laivynu iš Afrikos atvykęs į Lilibėjų; pats 
esąs sunkiai sužeistas ir gręsiąs didžiausias pavojus 
jo gyvybei; sausumos kariams ir jūrininkams laiku 
nemokami nei pinigai, nei duodamas maistas ir 
nesą iš ko duoti; įtikinamai prašąs visa tai kuo 
greičiau pasiųsti, o į jo vietą, jei senatoriai pri- 
tartų, paskirti naują pretorių. Beveik tą patį apie 
algas ir maistą parašęs ir propretorius A. Kornelijus 
Mamula iš Sardinijos. Ir vienam, ir kitam buvo at- 
sakyla, kad neturį ką siųsti, ir liepta paliems pasi- 
rūpinti savo laivynu ir sausumos kariuomene. Tada 
T. Otacilijus pasiuntė pasiuntinius pas Hieroną — 
vienintelį romėnų tautos ramstį —ir gavo pinigų 
tiek, kiek reikėjo kareivių algoms, be to, šešiems 
mėnesiams maisto, o Kornelijui Sardinijoje nuošir- 
džiai padėjo sąjungininkų mieslai. Taip pat ir Ro- 
moje, stingant pinigų, buvo paskirta triumvirų ko- 
misija valstybės finansams tvarkyti: L. Emilijus Pa- 
pas — buvęs konsulas ir cenzorius, M. Atilijus Re- 
gulas — dusyk buvęs konsulas ir L. Skribonijus Li- 
bonas — tuo metu ėjęs liaudies tribūno pareigas. 
Išrinkti dar du valdininkai, M. ir C. Atilijai, pa- 
šventino Santarvės šveniyklą, kurią, davęs įžadą, pa- 
statė pretorius L. Manlijus. Į numirusio P. Skantino, 
konsulo L. Emilijaus Paulo bei Kv. Elijaus Peto — 
tiedu krito Kanų mūšyje — vietą buvo išrinkti trys 
vyriausieji žyniai: Kv. Cecilijus Metelas, Kv. Fabi- 
jus Maksimas ir Kv. Fulvijus Flakas. 

22. Senatoriai, atstatę ir visa kita, ką nepaliau- 
jamais smūgiais fortūna buvo sugriovusi— kiek to 

galima buvo pasiekti žmonių sumanumu — pagaliau 
atsiminė save, taip pat ir kurijos ištuštėjimą, ir 
mažą skaičių asmenų, besusirenkančių į pasitarimą 
valstybiniais reikalais: juk senatas nebuvo papildy- 
tas nuo cenzorių L. Emilijaus ir G. Flaminijaus lai- 
kų, o per penkmelį daug senatorių žuvo mūšiuose, 
be to, kai kurie ir patys išmirė. Kai, primygtinai vi- 
siems prašant, pretorius M. Emilijus, — diktatoriui 
jau išvykus į kariuomenę po Kazilino praradimo, 
pateikė tą klausimą svarstymui — tada Sp. Karvi- 
lijus ilga kalba pasiskundė, kad trūksta ne tik se- 
natorių, bet ir piliečių, iš kurių tarpo renkami se- 
natoriai, norint papildyti senatą ir glaudžiau su- 
jungti lotynais pasivadinusias gentis su romėnų 
tauta; jis pareiškė primygtinai siūląs į išmirusių 
senatorių vietą rinkti iš kiekvienos lotynų tautelės 
po du senatorius, kuriuos patvirtintų romėnų sena- 
tas ir kuriems suteiktų romėnų pilietybę. Tą nuo- 
monę senatoriai išklausė nusiteikę lygiai taip, kaip 
kadaise ir lotynų reikalavimą, ir visoje kurijoje pa- 
sigirdo besipiktinančių murmėjimas; ypač T. Man- 
lijus burnojo, kad dar ir dabar tebesąs gyvas ainis 
to kamieno, iš kurio kilęs konsulas kadaise grasinęs 
Kapitolijuje, kad, jei tik kurijoje pamatytų kokį 
lotyną, nužudytų jį savo ranka; Kv. Fabijus Maksi- 
mas pareiškė, kad niekada senate apie jokį kitą 
dalyką nebuvę taip ne laiku pasisakyta, kaip da- 
bar, esant tokiam kritiškam' sąjungininkų nusitei- 
kimui ir ištikimybei kabant lyg ant plauko,— esą, 
užsiminta apie tai lyg tyčia, norint dar labiau juos 
pakurstyti. Vieno žmogaus neapgalvotą žodį reikia 

nuslopinti bendru visų tylėjimu, tęsęs Fabijus, ir 
jei kada nors kurijoje yra tekę nutylėti kokias nors 
šventas paslaptis, tai labiausiai iš visų reikėję pri- 
dengti, slėpti ir užmiršti to posėdžio pasisakymus, 
tarsi jų nė būti nebuvo. Tokiu būdu pasisakymas 
tuo klausimu buvo baigtas. Naujiems nariams rink- 
ti senatas numatė diktatorių, prieš tai buvusį cen- 
zorių, seniausią iš gyvųjų tarpo, ir įsakė pakviesti 
G. Terencijų, kad tas paskirtų diktatorių. Kai kon- 
sulas, palikęs Apulijoje įgulą ir nukeliavęs didelį 
kelią, grįžo į Romą, kitą naktį, pagal paprotį rem- 
damasis senato nutarimu, paskyrė šešių mėnesių 
laikotarpiui diktatorių M. Fabijų Buteoną, be kava- 
lerijos viršininko, , 

23. Diktatorius, vos su liktoriais pakilęs į tri- 
būną, pasisakė nepritariąs nei tam, kad vienu metu 
būtų paskirti du diktatoriai, ko niekada anksčiau 
nėra buvę, nei tam, kad diktatorium jis išrinktas 
be raitelių viršininko, ir kad cenzoriaus valdžia 
patikėta vienam asmeniui, ir dar antrą kartą, nei 
pagaliau tam, kad diktatoriui, kuris išrinktas ne 
karą vesti, duota valdžia tik šešiems mėnesiams. Jis 
pareiškė padarysiąs galą visam tam, kas kilę iš 
padriko atsitiktinumo, laiko ir aplinkybių. Mat, ir 
senate jis neketinęs pašalinti nė vieno iš tų, ku- 
riuos buvo išrinkę cenzoriai G. Flaminijus ir L. Emi- 
lijus.— jis tik liepęs įtraukti juos į sąrašą ir per- 
skaityti, kad vienas žmogus negalėtų pasmerkti ir 
vertinti senatoriaus gyvenimo būdą ir elgesį; o į mi- 
rusiųjų vietą jis sakėsi parinksiąs narių taip, kad 
atrodytų, jog jis atiduodąs pirmenybę luomui prieš 
luomą, o ne žmogui prieš žmogų. Perskaičius senojo 

senalo sąrašą, Fabijus į mirusiųjų vietą pirmiausia 
išrinko tuos, kurie po cenzorių L. Emilijaus ir 
G. Flaminijaus užėmė kurulų pareigas, bet dar ne- 
buvo išrinkti į senatą, ir ta tvarka, kokią kiekvie- 
nam iš jų buvo numatęs senatas; po to buvo ren- 
kami tie, kurie buvo kadaise edilais, liaudies tribū- 
nais ar kvestoriais; o tada rinko iš lų, kurie buvo 
užėmę mažesnes pareigas, ir pagaliau tuos, kurie 
namuose turėjo iš priešo atimtus ginklus ar ąžuolo 
lapų vainiką. Tokiu būdu, karštai žmonėms prita- 
riant, išrinkęs šimtą septyniasdešimt septynis asme- 
nis, Fabijus tuoj pat atsisakė valdžios, kaip privatus 
asmuo nulipo nuo tribūnos, ir, įsakęs liktoriams iš- 
siskirstyti, pats įsimaišė į savo reikalais užsiėmusių 
žmonių minią. Jis tyčia trainiojosi joje, kad ne- 
atitrauktų iš forumo žmonių, norinčių jį palydėti, 
tačiau tas jo lūkuriavimas tik dar labiau sustiprino 
žmonių pastangas, ir didžiulė minia jį parlydėjo 
namo. Sekančią naktį konsulas, nepranešęs senatui, 
kad dėl komicijų nebūtų sulaikytas mieste, grįžo 
į kariuomenę. 

24. Kitą dieną senatas, patarus pretoriui M. Pom- 
ponijui, nutarė parašyti diktatoriui, kad, jei tik lei- 
džia valstybės reikalai, atvyktų drauge su kavale- 
rijos viršininku ir pretorium M. Marcelu į senųjų 
konsulų vietą skirti naujų; mat, senaloriai iš jų 
pačių lūpų norėjo sužinoti, kokia valstybės padėtis, 
kad galėtų imtis priemonių valstybei sustiprinti. 
Susirinko visi pakviestieji, palikę legatus vadovauti 
legionams. Diktatorius, pasakęs keletą kuklių žo- 
džių apie save, labai išaukštino raitelių viršininką 

Ti. Šempronijų Grakchą ir paskyrė komicijas kon- 
sulams išrinkti. Trečiąsyk už akių buvo išrinktas 
L. Postumijus, kuris tuo metu valdė Galijos pro- 
vinciją, ir T. Sempronijus Grakchas, kuris tuo metu 
ėjo kavalerijos viršininko ir kurulinio edilo parei- 
gas. Po to buvo išrinkti pretoriai: M. Valerijus Le- 
vinas antrąsyk, Ap. Klaudijus Pulcheras, Kv. Ful- 
vijus Flakas ir Kv. Mucijus Scevola, Išrinkęs ma- 
gistratą, diktatorius sugrįžo į Teaną, kariuomenės 
žiemojimo stovyklą, palikęs: Romoje kavalerijos vir- 
šininką, kuris po kelių dienų turėjo pradėti kon- 
sulavimą ir apsvarstyti su senatoriais kariuomenės 
ėmimą ir jos paruošimą artimiesiems metams. 

Tuo metu visiškai atsidėjus šiems dalykams, buvo 
sužinota apie naują nelaimę, — tais metais fortūna 
jas krovė ir krovė vieną ant kitos — kad išrinktas 
konsulu L. Postumijus žuvo Galijoje pats su visa 
kariuomene. Miškas, kuriuo Postumijui reikėjo per- 
vesti kariuomenę,— galai jį vadino Litana — buvo 
neišmatuojamas. Pakelėse, iš dešinės ir kairės to 
miško pusės, galai taip papiovė medžius, kad jie 
stovėjo, kaip stovėję, bet, lengvai pajudinus, griu- 
vo. Postumijus turėjo du romėnų legionus, o sąjun- 
gininkų prie Adrijos jūros buvo pririnkęs tiek, kad 
į priešų žemę atvedė dvidešimt penkis tūkstančius 
ginkluotų karių. Galai buvo apgulę pačius miško 
pakraščius, ir, kai tik romėnų kariuomenė ėmė žy- 
giuoti miško taku, jie ėmė versti arčiausiai esančius 
pakirstus medžius. Toliau jie griuvo patys vieni ant 
kitų, nes pakirsti vos besilaikė, ir griūdami abie- 
jose kelio pusėse užvertė krūvas ginklų, vyrų ir 

arklių, ir tik vos dešimt žmonių paspruko; daugelį 
sutraiškė medžių kamienai bei šakų nuolaužos, li- 
kusią daugumą, susigūžusią iš baimės, bėdai ne- 
lauktai užklupus, ginkluoti galai, apsupę Visą miš- 
ko traką, išžudė ir tik vieną kitą iš tokios daugy- 
bės paėmė į nelaisvę, būtent tuos, kurie buvo užlipę 
ant tilto, nes, priešui dar prieš tai apgulus tiltą, 
jie buvo alkirsti. Krito ien ir Postumijus, kauda- 
masis iš paskutiniųjų, kad nepatektų į nelaisvę. Nu- 
plėšę konsului nuo kūno drabužius ir nukirtę jo 
galvą, bojai džiūgaudami nunešė visa tai į šven- 
tyklą, kurią jie laiko pačia švenčiausia. Po to, nu- 
valę galvą, pagal savo paprotį, kiaušą auksu ap- 
taisė, ir jis buvo jiems šventu indu, iš kurio iškil- 
mių metu nuliedavo dievams. Tas pats kiaušas buvo 
ir vyriausiojo šventyklos žynio bei kitų šventikų 
taurė. Galų paimtas grobis buvo ne mažesnis už jų 
pergalę, nes, nors didelę dalį arklių ir sutriuškino 
užvirtę medžiai, tačiau kiti daiktai, kadangi bėgti 
pasklidai niekas negalėjo, buvo rasti išsibarstę per 
visą išklotos kolonos ilgį. 

25. Sužinojus apie šią nelaimę, daugelį dienų Ro- 
moje tvyrojo toks siaubas, kad buvo uždarytos 
krautuvės bei dirbtuvės, o kai visą miestą apgaubė 
tarsi gūdi naktis, senatas pavedė edilams apeiti 
miestą, atidaryti krautuves bei dirbtuves ir išsklai- 
dyti virš miesto pakibusį visuotinį liūdesio šešėlį; 
tada T. Sempronijus sušaukė senatą ir nuramino 
senatorius, ragindamas nenusiminti dėl mažesnių 
nelaimių, jei jau nepalūžo po Kanų pralaimėjimo. 
Kad tik ateity lydėtų sėkmė, kurios jis ir viliąsis, 

turėdamas galvoje priešus kartaginiečius ir Hani- 
balą;"nuo karo su galais galima užtikrintai atsisa- 
kyti arba jį nukelti — kerštas už jų klastą būsiąs 
dievų ir romėnų tautos galioje; dabar reikią rimtai 
pasvarstyti, kas siejasi su priešu Pūnu ir kariuo- 
mene, be kurios juk neįmanoma būtų kariauti, ir 
veikti. Pirma jis pats paskaičiavo, kiek buvo dikta- 
toriaus kariuomenėje pėstininkų bei raitelių, kiek 
savų piliečių ir kiek sąjungininkų, o po to Mar- 
celas išdėstė savo karinių pajėgų sudėtį. Gerai tuos 
reikalus išmanančių žmonių buvo paklausta, ką turi 
Apulijoje su savimi konsulas G. Terencijus. Nebu- 
vo iš kur gauti lėšų sudaryli pakankamai stiprią 
konsulo kariuomenę tokiam dideliam naujam karui. 
Tokiu būdu, nors ir liepsnojo šventa rūstybė, Ga- 
lijos tais metais teko atsisakyti. Diktatoriaus kariuo- 
menę nuspręsta atiduoti konsului, o dėl M. Marcelo 
kariuomenės nutarta: tuos iš jų, kurie pabėgo iš 
Kanų mūšio lauko, permesti į Siciliją, kad, pakol 
vyks karas Italijoj, jie ten kovotų; nutarta ten pat 
nukreipti ir diktatoriaus Junijaus legionų visus silp- 
nuosius karius neribotam laikui, padarant išimtį 
tam, kam tarnybos laiką apriboja įstatymas. Du Ro- 
moje surinkti legionai buvo paskirti kitam konsu- 
lui, kuris buvo numatytas į L. Postumijaus vietą, 
o išrinkti jį nutarė kaip galima greičiau, nepažei- 
džiant auspicijų. Be to, artimiausiu metu buvo nu- 
tarta atšaukti du legionus iš Sicilijos, taip pat ir 
konsulą, kuriam buvo atitekę miesto legionai, pa- 
liekant jam karių tiek, kiek reikia. Konsului G. Te- 
rencijui vieneriems metams buvo pratęsta valdžia, 

o kariuomenė, kurią jis turėjo Apulijos apsaugai, 
nė kiek nebuvo sumažinta. T 

26. Pakol Italijoje vyko šitie įvykiai ir šitokie 
pasiruošimai, karo veiksmai Ispanijoje nė kiek ne- 
susilpnėjo, tik iki tolei ten labiau sekėsi romėnams. 
P. ir Gn. Scipionams pasidalinus tarp savęs kari- 
nes pareigas taip, kad Gnėjus vadovautų sausumos 
kariuomenei, o Publijus — laivynui, pūnų karvedys 
Hasdrubalas, negalėdamas visiškai pasikliauti nei 
viena, nei kita šitų karinių pajėgų dalimi, laikėsi 
atokiau nuo priešo, dangstydamasis nuotoliu it vie- 
tovėmis tol, kol po daugelio primygtinių įtikinėji- 
mų buvo atsiųsta iš Afrikos papildomai keturi tūks- 
tančiai pėstininkų ir tūkstantis raitelių. Tik tada, 
atgavęs viltį, jis patraukė į stovyklą arčiau priešo 
ir įsakė paruošti bei apginkluoti laivyną salų ir pa- 
jūrio gynybai. Bet pačiame pasiruošimo įkarštyje 
jį sukrėtė laivų viršininkų išdavystė; mat, už tai, 
kad iš baimės buvo palikę laivyną prie Ebro upės, 
jie buvo smarkiai išplūsti ir nuo tol niekada iš šir- 
dies nebelinkėjo gero nei vadui, nei kartaginiečių 
reikalams. Šitie pabėgėliai buvo sukėlę sambrūzdį 
tartezijų gentyje ir, jiems kurstant, keletas miestų 
atkrito, o vieną dargi per jėgą jie atsiėmė iš pačių 
kartaginiečių. Karas nuo romėnų nukrypo į tą gentį, 
ir Hasdrubalas, su nedraugiškai nusiteikusia kariuo- 
mene įžengęs į priešų žemę, nutarė užpulti įžymųjį 
tartezijų vadą Chalbą, besantį su stipria kariuome- 
ne stovykloje prie pat miesto, kuris vos prieš kelias 
dienas buvo paimtas. Tokiu būdu, pasiuntus į priekį 
lengvai ginkluotųjų dalinį, kad jis priviliotų priešą 

kautynėms, dalį raitųjų Hasdrubalas paleido paskti- 
dai laukais, kad juos nuniokotų ir sugaudytų beklai- 
džiojančius tartezijus. Vienu metu ir prie stovykios 
kilo triukšmas, ir laukais vieni bėgo, o kiti žudė, 
„kol pagaliau, kai iš visų pusių skirtingais keliais 
susirinko visi į stovyklą, išsyk jų baimė taip at- 
lėgo, kad tartezijams užteko jėgų ne tik tvirtintis 
ir gintis, bet ir priversti susikauti priešą. Jie išsi- 
veržė būriu iš stovyklos, pagal savo paprotį šok- 
dami pergalės šokį, ir netikėta drąsa įvarė baimę 
priešui, kuris ką tik pats smogė. Todėl: Hasdrubalas 
nepastebimai nuvedė kariuomenę į gana stačią kal- 
vą, kurią saugojo dar ir priešais tekanti upė; ten 
pat jis susigrąžino ir priekin išsiųstą lengvai gink- 
luotųjų dalinį bei besibastančius raitelius, o nega- 
lėdamas visiškai pasitikėti nei kalva, nei upe, sto- 
vyklą apjuosė pylimu. Baimei taip besikaitaliojant, 
įvyko keletas susirėmimų, Numidų raitelis neatsi- 
laikė prieš ispaną, o mauras šaulys prieš apsigink- 
lavusį cetra; vikrūs buvo abu, bet pastarasis šiek 
tiek stipresnis ir drąsesnis. 

27. Po to, kai išsiveržę iš stovyklos tartezijai ne- 
sugebėjo išvilioti pūnų į kautynes ir stovyklą už- 
pulti pasirodė nelengva, panaudoję jėgą, jie paėmė 
Askujos miestą, kur Hasdrubalas, įžengęs į priešų 
žemę, buvo sugabenęs javus bei kitus Maisto pro- 
duktus, ir užvaldė visas aplinkui esančias žemes, — 
nuo tol jokia valdžia nepajėgė jų išlaikyti nei ri- 
kiuotėje, nei stovykloje. Pajutęs, kad tas nieko ne- 
paisymas atsiranda dėl sėkmingų žygių, Hasdru- 
balas padrąsino savo karius, sakydamas, kad jie 

turėsią reikalo su iškrikusia, be vėliavų, priešų 
minia, nužengė nuo kalvos ir, išrikiavęs kautynių 
tvarka kariuomenę, palraukė stovyklos link. Kai 
pabėgę iš bokštų ir sargybos postų tartezijų sargy- 
biniai triukšmingai pranešė, kad Hasdrubalas jau 
čia, pasigirdo šauksmas: „Prie ginklo!“ Čiupę, koks 
tik pakliuvo po ranka ginklas, be komandos, be 
signalo, netvarkingai, neišrikiuoti, tartezijai ėmė 
veržtis į kautynes. Pirmieji jau susikibo, tuo tarpu 
kiti bėgo lyg avių banda, o treti dar nebuvo išėję 
iš stovyklos, Beje, iš pradžių akiplėšiška savo drąsa 
tartezijai išgąsdino priešą, bet po to, išsisklaidę, jie 
puolė glaustas priešų voras, ir kai, likus saujelei, 
jiems kilo grėsmė, susižvalgę vieni su kitais, iš 
visur atmušti, susiėjo į krūvą ir, kūnui spaudžiantis 
prie kūno, o skydui besiliečiant prie skydo, taip 
ankštai susigrūdo, kad vos begalėjo pajudinti gink- 
lą. Taip, didesnę dienos dalį būdami priešų apsupti 
ratu, beveik visi tartezijai išžudomi, ir tik nežymi 
jų dalis, staiga prasiveržę, ištrūko į mišką ir kalnus. 
Su tokiu pat siaubu buvo palikta ir stovykla, o se- 
kančią dieną visa gentis pasidavė, 

Neilgai truko ši padėtis, nes gana greit atėjo ži- 
nia iš Kartaginos, kad Hasdrubalas kuo greičiau 
vestų kariuomenę į Italiją, o kai la žinia pasklido 
po Ispaniją, beveik visų širdys palinko į romėnų 
pusę. Todėl Hasdrubalas tuoj pat siunčia laišką 
į Kartaginą, pareikšdamas, kokią blogą sėklą pasėjęs 
gandas apie jo išvykimą, o jei iš tikrųjų jam tektų 
išvykti, tai, nespėjus peržengti Ebro, Ispanija bū- 
sianti romėnų: mat, nekalbant jau apie tai, kad jis 
neturįs nei įgulos, nei vado, kurį galėtų palikti savo 

vietoj, romėnų karvedžiai tokie, kad vargu ar gali- 
ma būtų jiems pasipriešinti ir turint vienodas pa- 
jėgas; taigi, jei dar senatui kiek rūpėtų Ispanija, 
tesiunčią jam įpėdinį su stipria kariuomene, nes 
jam. kad ir viskas sėkmingai baigtųsi, neteksią, su- 
dėjus rankas, sėdėti toje provincijoje. 

28. Nors tas laiškas iš pradžių labai sujaudino 
senatą, tačiau kadangi pirmiausia reikėjo rūpintis 
Tialija, tai duoti nurodymai dėl Hasdrubalo ir jo 
karinių pajėgų liko nepakeisti, o kad Ispanija būtų 
išlaikyta ir apginta sausumoje ir jūroje, su pakan- 
kama kariuomene ir padidintu laivynu buvo pa- 
siųstas Himilkonas. Kai tik jis permetė sausumos 
ir iūros karines pajėgas, sutvirtino stovyklą ir iš- 
vilko į sausumą laivus bei apsupo juos pylimu, 
pats susirūpinęs su rinktiniais raiteliais kuo grei- 
čiausiai leidosi šuoliuoti per nepatikimas ir prie- 
šiškai nusiteikusias tautas pas Hasdrubalą. Išdėstęs 
senato nutarimus ir pavedimus, o pats savo ruožtu 
pamokytas, kaip kariauti Ispanijoje, grįžo atgal 
į slovyklą ir čia saugumą užsitikrino niekuo kitu, 
tik vikrumu, nes iš visur išsprūsdavo, dar priešams 
nesusivokus ko nors imtis. Prieš išvykdamas į žygį, 
Hasdrubalas liepė visoms pavaldžioms savo taute- 
lėms surinkti pinigų, gerai žinodamas, kad Hani- 
balas ne kartą pinigais išsipirko praėjimus ir kad 
galų pagalbos galima tikėtis ne kaip kitaip, tik tu- 
rinl pinigų; jei Luščiomis kišenėmis Hanibalas būtų 
leidęsis į tokią ilgą kelionę, tai vargu ar būtų pra- 
siskverbęs iki Alpių; tad, surinkęs greitomis nemaža 
pinigų, Hasdrubalas nusileido prie Ebro. 

Kai tik romėnams buvo pranešta apie kartaginie- 
čių nutarimus Ir Hasdrubalo žygį, abu vadai, metę 
šalin visus kitus reikalus ir sujungę kariuomenes, 
ruošiasi užkirsti kelią Hasdrubalo planams ir jam 
pasipriešinti, manydami, kad pati Italija vargiai 
begali atremti vieną priešą, Hanibalą, o jei prie jo 
prisijungtų karvedys Hasdrubalas ir Ispanijos ka- 
riuomenė, Romos valstybei tikrai būtų galas. Kan- 
kinami šių rūpesčių, jie sutraukė kariuomenę prie 
Ebro, o po to, perėję upę, ilgai svarstė, ar jiems 
priartinti stovyklą prie stovyklos, ar, užvilkinus 
būsimą priešų žygį, tenkintis užpuolus kartaginiečių 
sąjungininkus; tuo tarpu jie ruošiasi užpulti turtin- 
giausią to meto šalies miestą Ebrą, pavadintą arti 
esančios upės vardu, Kai Hastrubalas tai pajuto, 
užuot skubėjęs sąjungininkams į pagalbą. pats vyks- 
ta pulti neseniai pasiprašiusio romėnų globos mies- 
to. Tada romėnai, metę šalin pradėtą apgulimą, nu- 
kreipė karą į patį Hasdrubalą. 

29. Keletą dienų jų stovyklos buvo nutolusios 
viena nuo kitos per penkias mylias; be lengvų 
susirėmimų jie neapsiėjo, bet į mūšio lauką ne- 
stojo; pagaliau vieną ir tą pačią dieną, lyg susi- 
tarus, iš abiejų pusių buvo duotas kovos ženklas, 
ir abi kariuomenės nusileido į lygumą. Romėnai 
sustojo triguba rikiuote: dalis lengvai ginkluotųjų 
buvo įsprausti į priešakines kovotojų gretas, kita 
dalis —už vėliavų, o raiteliai apjuosė sparnus. 
Hasdrubalas rikiuotės vidurį stiprina ispanais: de- 
šiniajame sparne stato pūnus, o kairiajame — afri- 
kiečius bei samdytą pagalbinę kariuomenę; numidų 

raitelius jis prijungia prie pūnų pėstininkų, o liku- 
sius — prie afrikiečių — sparne. Ne visi numidai 
buvo sustatyli dešiniajame sparne — tie, kurie kaip 
voltižeriai vedėsi po du arklius, pačiame kovos 
įkarštyje pagal savo paprotį ginkluoti nuo išvargin- 
to arklio peršoksta ant eiklaus,— toks buvo jų pa- 
čių mMiklumas ir tokia supratinga arklių veislė. Kai 
tokiu būdu išsirikiavę kariuomenės sustojo, abiejų 
pusių karvedžių viltys buvo vienos ir tos pačios, 
nes karių skaičiumi ir sudėtimi jie nedaug kuo sky- 
rėsi vieni nuo kitų. Tačiau labai skirtingos buvo 
karių nuotaikos. Mat, romėnus, nors jie kovojo ir 
toli nuo tėvynės, vadai buvo lengvai įtikinę, kad 
jie kovoja už Italiją ir už Romos miestą, todėl, 
tarsi tai kovai lemiant jų grįžimą į tėvynę, buvo 
tvirtai pasiryžę nugalėti arba mirti. Mažesniu at- 
kaklumu pasižymėjo kitos kariuomenės vyrai, nes 
didžiausia jų dalis buvo ispanai, kurie verčiau su- 
tiko pralaimėti Ispanijoje, negu tapti nugalėtojais, 
nusidanginus į Italiją. Taigi pirmame susidūrime, 
vos tik buvo paleistos ietys, rikiuotės vidurys ėmė 
trauklis, o kadangi romėnai vijosi, smarkiai pul- 
dami, ispanai leidosi bėgti. Bet smarkesnės kauty- 
nės užvirė sparnuose: čia spaudžia pūnas, ten afri- 
kietis, ir romėnai, tarsi apsupti, atsimušinėjo iš dvie- 
jų pusių. Bet kadangi greit visos romėnų karinės 
pajėgos susitelkė į vidurį, jų užteko perkirsti prie- 
šo sparnams, ir užvirė dvėjos atskiros kautynės. Ir 
vienur, ir kitur, be abejo, nugalėjo romėnai, kurie 
jau ir anksčiau, pralaužę rikiuotės vidurį, pranoko 
priešą ir vyrų skaičiumi, ir jėga. Didžiulė daugybė 

žmonių teh buvo išžudyta, ir gal tik vienas kitas 
iš visos vikiuotės būlų išlikęs gyvas, jei, vos uUžsi- 
mezgus kautynėms, ispanai nebūtų iškrikę į šalis. 
Raitelių kautynių visiškai nebuvo, nes, kai tik mau- 
rai ir numidai pamatė, kad rikiuotės vidurys pra- 
laužtas, akimoju spruko į šalis, — net ir dramblius 
nuvijo priešais save, palikę nuogus sparnus. Ir 
Hasdrubalas, išlaukęs iki pat kovos galo, pabėgo 
su nedaugeliu karių iš skerdynių lauko. Romėnai 
stovyklą paėmė ir apiplėšė. Jei iki 10l Ispanijoje 
dar būta kokių svyravimų, tai tas mūšis ją palenkė 
prie romėnų, o Hasdrubalui nebeliko vilties ne tik 
pervesti kariuomenę į Italiją, bet ir bent paken- 
čiamai jaustis, likus Ispanijoje. Kai apie tai Scipio- 
nai laiškais pranešė Romai, žmonės džiūgavo ne tiek 
dėl pergalės, kiek dėl to, kad Hasdrubalui buvo 
užkirstas kelias į Italiją. 

30. Taip įvykiams besiklostant Ispanijoje, Bruti- 
joje buvo užkariautas Petelijos miestas, kurį po 
keleto mėnesių apgulimo paėmė Hanibalo prefektas 
HRimilkonas. Ta pergalė pareikalavo iš pūnų daug 
kraujo ir žaizdų, o apgultųjų neįveikė jokia kita 
jėga, tik badas. Sunaudoję maistui ne vien visų 
rūšių grūdus, bet ir keturkojų — valgomų ir neval- 
„gomų — mėsą, jie mito galop oda, žolėmis ir šak- 
nimis, plonomis žievėmis ir nubrauktais lapais, 0 nu- 
kariauti buvo tik tada, kai jau nebeturėjo jėgų 
stovėti prie sienų ir išlaikyti ginklą. Susigrąžinęs 
Peteliją, Pūnas permeta kariuomenę į Konsenciją, 
kuri po keleto dienų pasidavė, ne taip jau atkakliai 
ginta, Beveik tomis pačiomis dienomis ir brutų ka- 

riuomenė apgulė graikų miestą Krotoną, kuris kaž- 
kada turėjęs su kaupu ir ginklų, ir vyrų, o šiuo 
metu, sukrėstam daugybės didelių nelaimių, jam be- 
liko mažiau nei du tūkstančiai įvairaus arnžiaus 
gyvų piliečių. Todėl netekusį gynėjų miestą lengvai 
užvaldė priešai; krotoniečiai teišlaikė tik tvirtovę, 
į kurią per sąmyšį, kilusį, imant miestą, kai kurie 
subėgo iš paties mūšio lauko. Ir lokrai, vadams iš- 
davus liaudį, perėjo į brutų ir pūnų pusę. Iš tos 
šalies tautelių vien tik reginai išliko ištikimi romė- 
nams ir iki pal karo pabaigos išlaikė savo nepri- 
klausomybę. 

Keitėsi nuotaikos taip pat ir Sicilijoje, ir netgi 
visas Hierono dvaras neatsilaikė išdavystei. Mat, 
Gelonas, vyriausias karaliaus palikuonis, nebepaisy- 
damas ir nusenusio tėvo, ir po Kanų pralaimėjimo 
romėnų sąjungos, perėjo į pūnų pusę ir būtų su- 
jaukęs tvarką Sicilijoje, jei jį, beginkluojantį mi- 
nią ir bekurstantį sąjungininkus, pačiu laiku nebūtų 
užklupusi mirtis, metusi įtarimo šešėlį net ir tėvui. 
Tokių įvairių tais metais būta įvykių Halijoje, Af- 
rikoje, Sicilijoje ir Ispanijoje. 

Metų gale Kv. Fabijus Maksimas paprašė senatą 
leisti pašventinti Eriko Veneros šventyklą, kurią, 
būdamas diktatorium, davęs įžadus, jis pastatė. Se- 
natas nutarė, kad išrinktas konsulu T. Sempronijus, 
kai tik jis ims eiti pareigas, pasiūlytų liaudžiai skir- 
ti Kv. Fabijų duumviru šventyklai pašventinti. Du- 
kart buvusio konsulų ir auguru M. Emilijaus Le- 
pido garbei trys jo sūnūs: Lucijus, Markas ir Kvin- 
tas suruošė “gedulingus žaidimus, trukusius tris 

dienas; po to dvidešimt dvi pladiatorių poros ištisas 
tris dienas nepasitraukė iš forumo. Kuruliniai edi- 
lai: G. Letorijus ir Ti. Sempronijus Grakchas, kuris 
buvo išrinktas konsulu, tebebūdamas edilu, o kartu 
ir kavalerijos viršininku, suruošė romėniškus žai- 
dimus, užsitęsusius tris dienas. Edilai M. Aurelijus 
Kota ir M. Klaudijus Marcelas trissyk suruošė ple- 
bėjiškus žaidimus, 

Praslinkus tretiems pūnų karo metams, konsulas 
Ti. Sempronijus per kovo idas pradėjo eiti parei- 
gas. Pretoriams K. Fulvijui Flakui, kuris anksčiau 
dukart yra buvęs konsulu ir cenzorium, burtų ke- 
liu teko vesti Romos piliečių teismo bylas, o M. Va- 
lerijui Levinui — svelimšalių bylos; Ap. Klaudijui 
Pulcheriui po pasidalinimo teko Sicilija, o Kv. Mu- 
cijui Scevolai — Sardinija. Tauta pareikalavo, kad 
Marcelui būtų duota konsului tolygi valdžia, ka- 
dangi po Kanų mūšio jis vienas iš romėnų karve- 
džių sėkmingai veikė Italijoje. 

31. Senatas pirmą posėdžio dieną Kapitolijuje nu- 
tarė tais metais uždėti dvigubą duoklę, nedelsiant 
išieškoti jos pusę ir iš jos tuoj pat išmokėti visiems 
kariams algas, išskyrus tuos, kurie buvo prie Kanų. 
O dėl karinių pajėgų senatoriai nutarė, kad dviem 
miesto legionams konsulas T. Sempronijus paskirtų 
dieną susirinkti į Kalius, o iš ten tie legionai turėtų 
būti nuvesti į Klaudijaus stovyklą, esančią virš 
Suesulos. Vietinius legionus — jie buvo sudaryti 
daugiausia iš karių, dalyvavusių Kanų mūšyje, — 
pretorius Apijus Klaudijus Pulcheris permetė į Si- 
ciliją, o tuos, kurie buvo Sicilijoje, nugabeno į Ro- 

mą. Pas kariuomenę, kuriai buvo paskirta diena 
susirinkti Kalių mieste, buvo nusiųstas M. Klaudijus 
Marcelas, ir jam buvo įsakyta nuvesti miesto l1e- 
gionus į Klaudijaus stovyklą. Priimti senąją kariuo- 
menę ir nuvesti ją iš ten į Siciliją Ap. Klaudijus 
pavedė legaltui T. Mecilijui Krotonui. Pradžioje 
žmonės laukė, manydami, kad konsulas sušauks ko- 
micijas savo bendražygiui konsului rinkti, bet, kai 
pamatė, kad Marcelas lyg tyčia išsiųstas, o tik jį 
už šaunius karo žygius pretūros metu jie ir norėjo 
rinkti tais metais konsulu, kurijoje kilo bruzdėji- 
mas. 'Konsulas, tatai supratęs, tarė: „Senatoriai, ir 
viena, ir kita daroma valstybės labui: ir M. Klaudi- 
jus vyksta į Kampaniją sukeisti kariuomenių, ir 
komicijos bus skelbiamos tik tada, kai jis sugrįš, 
atlikęs pavestus reikalus, 0 jūs turėsite konsulą, 
kurio taip labai norite ir kuris šiuo metu reikalin- 
gas valstybei.“ Tokiu būdu apie komicijas, kol ne- 
sugrįžo Marcelas, nebuvo ir kalbos. Tuo tarpu buvo 
išrinkti duumvirai šventykloms pašventinti: Kv. Fa- 
bijus Maksimas ir T. Otacilijus Krasas; Minčiai — 
Otacilijus, o Eriko Venerai — Fabijus; ir viena, ir 
kita šventykla buvo Kapitolijuje, ir jas skyrė tik 
kanalas. Be to, liaudžiai buvo paskelbta, kad trims 
šimtams kampaniečių raitelių, kurie, ištikimai ati- 
tarnavę karo tarnybą, atvyko į Romą, suteiktos Ro- 
mos piliečių teisės; taip pat dieną prieš tai, kai 
kampaniečiai išdavė romėnus, jie buvo pripažinti 
ir Kumų tautiečiais, o padaryti tokį nuosprendį tau- 
tos susirinkimą labiausiai pastūmėjo tai, kad patys 
kampaniečiai sakėsi nežiną, kokiai tautai priklau- 
są, — mat, senąją tėvynę jie paliko, o prie tos, į ku- 

rią atėjo, dar nebuvo pritapę. Kai Marcelas sugrįžo 
iš kariuomenės, skelbiamos komicijos išrinkti vie- 
nam konsulu į L. Postumijaus vietą. Vieningai 
išrenkamas Marcelas, kuris tuoj pat ir ėmėsi pa- 
reigų. Žengiant pirmuosius konsulavimo žingsnius, 
sugriaudė perkūnas, sušaukti augurai viešai paskel- 
bė, kad Marcelas, atrodo, išrinktas, nepaisant auspi- 
cijų nurodymo; palricijai irgi plačiai skleidė gan- 
dus, kad pirmąkart išrinkti du plebėjų konsulai, 
o tai dievams nepatinką. 

Tais melais degė jūra; prie Sinuesos jautis atsi- 
vedė kumeliuką; Lanuvijuje Junonos Gelbėtojos 
atvaizdai pasruvo krauju, 0 aplink tą šventyklą ak- 
menimis lijo. Dėl io lietaus buvo nurodyta, kaip 
paprastai, melslis devynias dienas; laip pat pasirū- 
pinta atsipirkimo apeigomis ir prieš kilus blogus 
reiškinius. 

32. Konsulai pasidalino tarpusavy kariuomenę. 
Fabijui teko Teano kariuomenė, kuriai prieš iai 
vadovavo diktatorius M. Junijus, Sempronijui — 
savanoriai iš vergų, kurie buvo ten, ir dvidešimt 
penki tūkstančiai sąjungininkų; pretoriui M. Vale- 
zijui buvo paskirti legionai, kurie grįžo iš Sicilijos; 
prokonsulas M. Klaudijus išvyko pasiųstas pas tą 
kariuomenę, kuri stovėjo priešais Nolą Suesulos 
aukštumose; 0 pretoriai išvyko į Siciliją ir Sardi- 
niją. Konsulai, ne kartą kreipęsi į senatą, paskelbė, 
kad senatoriai ir tie, kuriems leista senate pareikšti 
savo nuomonę, susirinktų prie Kapenos vartų. Pre- 
toriai, kurie nagrinėjo civilines bylas, pasistatė 
krėslus netoli žuvų rinkos; ten jie įsakė piliečiams 
stoti į teismą, ir len tais metais buvo teisiama. 

Tuo tarpu į Kartaginą, iš kur Hanibalo brolis Ma. 
gonas ruošėsi šešiasdešimčia karo laivų perkelti 
į Italiją dvylika tūkstančių pėstininkų ir pusantro 
tūkstančio raitelių, dvidešimt dramblių ir atsiųsti 
tūkstantį sidabrinių talentų, atėjo žinia, kad Ispa- 
nijoje prasti reikalai ir kad beveik visos tos pro- 
vincijos tautelės perėjo į romėnų pusę. Atsirado 
senatorių, kurie vertė Magoną, atsisakius Italijos, 
su laivynu ir karinėmis pajėgomis pasukti į Ispa- 
niją, nes netikėtai plykstelėjo viltis atgauti Sardi- 
niją; mat, ten esą maža romėnų kariuomenės; senas 
prityręs pretorius A. Kornelijus išvykęs iš provinci- 
jos, naujas — tebelaukiamas; be to, sardams jau 
nebe prie širdies varginanti ilgalaikė romėnų val- 
džia, 0 praeitais metais su jais elgtasi griežtai ir 
grobikiškai, užkrovus nepakeliamus mokesčius ir 
didžiules javų duokles; betrūko vien to, kas pa- 
lenktų sardus į savo pusę. Šitokia slapta sardų pa- 
siuntinybė buvo nusiųsta pas kartaginiečius, vado- 
vaujant tam reikalui Hampsikorui, kuris tuo metu 
savo įtaka ir turtais kur kas pranoko kitus. Šito- 
kios beveik vienu metu gautos žinios ir sudrumstė, 
ir pradžiugino kartaginiečių senatą, kuris siunčia 
Magoną su jo laivynu ir kariuomene į Ispaniją, 
o Sardinijos vadu išrenka Hasdrubalą ir paskiria 
jam beveik tiek pat karinių pajėgų, kiek Hanonui. 

Ir Romoje konsulai, pabaigę tvarkyti reikalus 
mieste, sukrulo ruoštis karui. T. Sempronijus nu- 
rodė kariams, kurią dieną susirinkti į Sinuesą, 
o Kv. Fabijus, pasitaręs su senatu, įsakė prieš bir- 
želio kalendas visiems suvežti iš laukų javus į arti- 
miausius sustiprintus miestus, o jei atsirastų, kas 

nepaklausytų, pagrasino pals nusiaubsiąs to laukus, 
vergus parduosiąs iš varžytinių, 0 sodybas sude- 
ginsiąs. Net ir pretorių, kurie buvo išrinkti teismo 
reikalams, jis neatleido nuo karo. Pretoriui Valeri- 
jui liepė keliauti į Apuliją, perimti iš Terencijaus 
kariuomenę, o atvykus legionams iš Sicilijos, juos 
pilnai panaudoti tos šalies gynybai; buvusiems Te- 
rencijaus kariams įsakė vykti su bet kuriuo legatu 
į Tarentą. P. Valerijui buvo duoti dar ir dvidešimt 
penki laivai, kuriais jis galėtų apsaugoti pajūrio 
ruožą tarp Brundizijaus ir Tarento, Tiek pat laivų 
paskirta ir miesto pretoriui Kv. Fulvijui arti Romos 
miesto esančių pakrančių apsaugai. Prokonsului 
G. Terencijui pavesta Picėnų šalyje surinkti nau- 
jokus, kad būtų kam saugoti tas vietoves. T. Ota- 
cilijus Krasas po to, kai pašventino Kapitolijuje 
Minties šventyklą, buvo pasiųstas į Siciliją vado- 
vauti laivynui. 

33. Į šią dviejų galingiausių pasaulio tautų kovą 
nukreipė žvilgsnius visos gentys ir karaliai, o ypač 
Makedonijos karalius Pilypas tuo labiau, kad jis 
buvo arčiau Italijos ir tik Jonijos jūra nuo jos at- 
skirtas. Kai tik jis užgirdo gandą Hanibalą perėjus 
Alpes, nors ir nudžiugo, kad tarp romėnų ir pūnų 
kilo karas, tačiau, iki šiol nežinodamas jų pajė- 
gumo, širdyje svyravo, kuriai iš tų tautų labiau 
linkėti pergalės. Jau po trečio mūšio, kai pergalė 
trečiąkart buvo pūnų pusėje, Pilypas palinko ten, 
kur sviro ir karo laimė, ir pasiuntė pasiuntinius pas 
Hanibalą, kurie, išsilenkę Brundizijaus ir Tarento 
uostų, kadangi ten stovėjo romėnų žvalgybos lai- 
vai, išlipo į sausumą prie Lacinijos Junonos šven- 

tyklos. Iš ten per Apuliją, pasukę į Kapują, pateko 
romėnų sargybiniams į rankas ir buvo nuvesti pas 
pretorių Valerijų Leviną, pasistačiusį stovyklą prie 
Lucerijos. Ten pasiuntinybės vadas Ksenofonas drą- 
siai pasisakė esąs pasiųstas karaliaus Pilypo sutvir- 
tinti draugystei ir sąjungai su romėnų tauta ir turįs 
pavedimus konsulams, senatui bei romėnų tautai. 
Pergyvenęs senųjų sąjungininkų išdavystes, preto- 
rius labai nudžiugo nauja ir tokio garsaus karaliaus 
sąjunga, tad priešus priėmė kaip brangius svečius. 
Siunčia žmones, kurie juos palydėtų ir tiksliai pa- 
rodytų kelius, taip pat lygumas bei kalvas — vietas, 
"kur įsitvirtinę romėnai. Ksenofonas, prasiskverbęs 
pro romėnų įgulą, pasuko į Kampaniją, o iš ten 
tiesiausiu keliu — į Hanibalo stovyklą ir sudarė su 
juo draugišką sutartį tokiomis sąlygomis: karalius 
Pilypas su didžiausiu laivynu — atrodė, jis galėjo 
paruošti du šimtus laivų — persikelia į Italiją, nu- 
siaubia pajūrio kraštą ir savo vardu kariauja su 
romėnais sausumoje ir jūroje; pasibaigus karui, 
visa Italija su pačiu Romos miestu atitenka karta- 
giniečiams bei Hanibalui, ir visą grobį Pilypas per- 
leidžia Hanibalui; numalšinus Italiją, Hanibalas 
drauge su Pilypu plaukia į Graikiją ir kariauja su 
tais miestais, su kuriais panori Pilypas; gretimi Ma- 
kedonijai miestai bei salos, besišliejančios prie jos, 
atitenka Pilypui ir jo karalystei. 

34. Maždaug šiomis sąlygomis buvo sudaryta su- 
tartis tarp pūnų vado ir makedoniečių pasiuntinių; 
drauge su jais iškilmingai patvirtinti paties kara- 
liaus Pilypo duotajam žodžiui buvo pasiųsti legatai: 
Gisgonas, Bosiaras ir Magonas, kurie atvyko prie 

Lacinijos Junonos šventyklos ten, kur uoste liko 
paslėptas laivas. Iš ten, jiems sėdus į laivą ir iš- 
plaukus į atvirą jūrą, juos pastebėjo romėnų lai- 
vynas, saugojęs Kalabrijos pakraščius. Kai Valeri- 
jus Flakas pasiuntė lengvus burlaivius vytis ir su- 
laikyti laivą, makedoniečiai iš pradžių bandė spruk- 
ti, bet, tuoj pajutę, kad tie pasivys, pasidavė ro- 
mėnams ir buvo nuvesti pas laivyno prefektą, o kai 
šis paklausė, kas jie, iš kur ir kur vyksta, Kseno- 
fonas, vienąkart gerai pasisekus, vėl rezga melą, 
neva jis pasiųstas pas romėnus Pilypo, pasiekęs tik 
M. Valerijaus stovyklą, nes vien iki jos kelias bu- 
vęs saugus, o nukeliauti į Kampaniją, apsuptą prie- 
šų įgulos, jis negalėjęs. Pradžioje Hanibalo pasiun- 
liniai pasirodė įtartini tik dėl pūniškos išorės ir 
laikysenos, bet pašnekinus — išdavė ir kalba. Tada, 
atskirai pakalbėjus su palydovais ir jiems įvarius 
baimės, buvo rastas Hanibalo laiškas Pilypui ir Ma- 
kedonijaus karaliaus su pūnų vadu sudaryta su- 
tartis. Deramai juos ištardžius, pasirodė, kad ge- 
riausia bus belaisvius bei jų palydovus greičiau 
nugabenti į Romą —į senatą ar pas konsulus, ne- 
svarbu, kur jie būtų. Tam reikalui buvo paskirti 
penki greitaeigiai laivai, kuriems vadovauti pasiųs- 
tas L. Valerijus Antijas; jam pavesta legatus suso- 
dinti atskirai po vieną į laivus, pastalyti prie jų 
sargybą ir žiūrėti, kad jie tarpusavy nesikalbėtų ir 
nesitartų. 

Tuo pat metu Romoje A. Kornelijus Mamula, 
atvykęs iš Sardinijos provincijos, pranešė, kokie 
reikalai saloje, būlent, kad tenykščiai laukią karo 
ir ruošiąsi išdavystei. Kv. Mucijus, paskirtas į jo 

vielą, vos spėjęs įkelti koją, susirgęs dėl rūstaus 
klimato ir vandens ne tiek pavojinga, kiek lėtine 
liga ir ilgokai negalėsiąs vadovauti kariuomenei; 
nors romėnų kariuomenės Sardinijai visiškai pa- 
kaklų taikos metu, tačiau karo atveju — o jis, at- 
rodo, būsiąs sukeltas — pernelyg maža. Senatas įpa- 
reigojo Kv. Fulvijų Flaką surinkti penkis tūkstan- 
čius pėstininkų bei keluris šimtus raitelių ir pasi- 
rūpinti, kad tas legionas nedelsiant būtų permestas 
į Sardiniją, o vadą jam parinkti savo nuožiūra, kad 
jis Lvarkytųsi tol, kol pasveiks Mucijus. Tam rei- 
kalui buvo pasiųstas buvęs dukart konsulu ir cen- 
zorium T. Manlijus Torkvatas, kuris savo konsu- 
lavimo metu buvo pavergęs sardus, Beveik tuo pat 
metu iš Kartaginos į Sardiniją pasiųstas laivynas, 
vadovaujamas Hasdrubalo, kurį pravardžiavo Kal- | 
vu, baisios audros blaškomas, buvo nusviestas prie 
Balearų salų; ten išvilkti taisymui laivai atėmė daug 
laiko, nes audra ne tik sugadino takelažą, bet ir 
apardė šonus. 

35. Po Kanų mūšio, kai romėnų jėgos buvo pa- 
laužtos, o kartaginiečių narsumas ištižo, karo veiks- 
mai Italijoje labai sulėtėjo; kampaniečiai patys ėmė- 
si pajungti savo priklausomybėn Kumus, iš pradžių 
kiršindami juos atsimesti nuo romėnų, o kai tuo 
maža laimėjo, griebėsi klastos. Visiems kampanie- 
čiams buvo paskirta aukoti prie Hamų. Kumų gy- 
ventojams kampaniečiai pranešė, kad į Hamas at- 
vyksiąs jų senalas, ir paprašė Kumų senatą, ten 
pat atvykus, bendrai aptarti, kad abi tautelės turėtų 
tuos pačius sąjungininkus ir priešus, o siekiant ap- 
sisaugoti nuo pavojaus iš romėnų ar iš pūnų pu- 

sės, jie turėsią ten ginkluotą apsaugą. Kumų gyven- 
tojai, nors ir buvo įtarę klastą, sutiko dalyvauti, 


"manydami, kad tokių būdu jie galės pridengti klas- 


tingą savo planą. Tuo tarpu konsulas T. Semproni- 
jus, apžiūrėjęs kariuomenę prie Sinuesos, kur jis 
buvo paskyręs dieną susirinkti, persikėlęs per Vol- 
turno upę, pasistatė stovyklą ties Liternu, Kadangi 
stovykiauti ten buvo ramu, Sempronijus užėmė ka- 
rius dažnomis pratybomis, kad naujokai — didžiau- 
sia jų dalis savanoriai iš vergų tarpo — priprastų 
sekti vėliavas ir rikiuotėje pažinti savo dalinius. 
Tačiau vadas labiausiai rūpinosi — dėl to jis iš anks- 
to buvo įspėjęs ir tribūnus, — kad niekas niekam 
nepriekaištautų dėl buvusios padėties ir nesėtų ka- 
rių tarpe nesantaikos, kad senas karys nesipūstų 
prieš naujoką, laisvas — prieš vergą, tapusį sava- 
noriu; kam tik romėnų tauta patikėjo savo ginklus 
ir vėliavas, visus tuos ji laikanti didžiai garbingais 
ir šauniais; kokia dalia privertė, kad būtų imtasi 
šių pakeitimų, ta pati dalia verčianti ir saugoti pa- 
darytus pakeitimus. Kariai tuos nurodymus įsisąmo- 
nino lygiai taip rūpestingai, kaip ir vadai juos davė, 
ir greitu laiku tokia santarvė užvaldė visų širdis, kad 
beveik išdilo iš atminties, kokia kiekvieno kario 
kilmė. Užsiėmusiam šitais dalykais Grakvchui Kumų 
pasiuntinybė pranešė, kokie kampaniečių pasiunlti- 
niai prieš keletą dienų buvo pas juos atėję ir ką 
jie aniems atsakė, būtent, kad po trijų dienų pas 
juos būsianti šventė, kurioje dalyvausiąs ne vien 
tik visas kampaniečių senatas, bet ir visa karo sto- 
vykla bei kariuomenė. Grakchas liepė Kumų gyven- 
tojams viską iš laukų suvežti į mieslą ir patiems 

pasilikti už miesto sienų, 0 pats išvakarėse tos 
dienos, kurią kampaniečiams reikėjo aukoti, pasi- 
traukė su stovykla prie Kumų. Hamos nuo ten 
buvo' per tris tūkstančius žingsnių. Ten pagal su- 
sitarimą jau buvo suplaukę daugybė kampaniečių; 
netoli nuo tos vietos Medikstutikas Marijus Alfi- 
jus — vyriausias kampaniečių valdininkas — su ke- 
turiolika tūkstančių ginkluotų karių slapta pasi- 
stato stovyklą; ruošdamasis aukojimui, protarpiais 
jis rezgė pinkles kur kas uoliau, negu stiprino sto- 
vyklą ar tvarkė kokį nors kitą karišką reikalą. 
Aukojimas prie Hamų truko tris dienas. Šventės 
ceremonijos vyko nakčia, bet taip, kad baigdavosi 
prieš pusiaunaktį. Grakchas, nusprendęs, kad rei- 
kia kaip tik tokiu metu patykoti, išstatė prie vartų 
sargybą, kad niekas negalėtų suuosti apie jo suma- 
nymus, sušaukė karius ir liepė iki dešimtos valan- 
dos ryto ilsėtis ir stengtis miegoti, kad, vos prite- 
mus, galėtų susirinkti prie vėliavų; pirmos nakties 
sargybos metu jis davė ženklą išžygiuoti; išvykęs 
su kariuomene, kuri ėjo tarsi bežadė, vidurnaktį 
pasiekė Hamas, įsilaužė į kampaniečių stovyklą iš 
karto pro visus vartus, nes po naktinių iškilmių 
jų niekas nesaugojo, ir vienus išžudė miegančius, 
kitus užkapojo beginklius, grįžtančius iš aukojimo. 
Tame nakties sambrūzdy buvo išžudyta daugiau nei 
du tūkstančiai kampaniečių su pačiu vadu Marijum 
Alfijum; karo vėliavų buvo paimta trisdešimt ke- 
turios. 

36. Grakchas, netekęs mažiau nei šimto karių, ir 
šilaip užvaldęs priešų stovyklą, skubiai pasitraukė 
į Kumus, prisibijodamas Hanibalo, kurio stovykla 

buvo ties Kapuja Tifalų kalnuose. Įžvalgus Grakcho 
protas neapsiriko, nes, vos tik alėjo į Kapują žinia 
apie tą nelaimę, Hanibalas, sumojęs, kad po nusi- 
sekusio žygio romėnų kariuomenėje pernelyg links- 
ma, o len daugiausia naujokų ir vergų, kuriuos jis 
užklupsias beišrengiančius nugalėtojų lavonus ir 
berenkančius grobį prie Hamų, sušaukia kariuome- 
nę ir greitai žygiuoja, nekliudydamas Kapujos; su- 
tikęs pakeliui pabėgusius kampaniečius, davęs ap- 
saugą, liepia juos nuvesti į Kapują, o sužeistuosius 
nuvežti. Hamų stovykloje priešų nebebuvo nė kva- 
po; neaptiko ten Hanibalas nieko kito, vien šviežių 
žudynių pėdsakus ir padrikai lįsančius sąjungininkų 
lavonus. Kai kas Hanibalui patarinėjo iš ten tuoj 
pat traukti į Kumus ir užkariauti tą miestą. Nors 
Hanibalas ir labai troško užvaldyti bent jau Kumus 
kaip pajūrio miestą, kadangi Neapolio paimti jis 
negalėjo, tačiau paskubomis išžygiavusi kariuomenė 
nebuvo su savimi pasiėmusi nieko, tiktai ginklus, 
tad jis vėl sugrįžo į stovyklą Tifatų kalnuose. Čia 
kampaniečių varginamas prašymais, rytojaus dieną 
grįžta su visais Teikalingais pulti miestą prietaisais 
į Kumus ir, nusiaubęs Kumų palaukės, statosi sto- 
vyklą per tūkstantį žingsnių nuo miesto, .kuriame 
Grakchas pasiliko, daugiau gėdydamasis palikti to- 
kioje bėdoje prašančius jo ir romėnų globos sąjun- 
gininkus, negu pasitikėdamas kariuomene. Antrasis 
konsulas Fabijus, kuris turėjo pasistatęs slovyklą 
prie Kalių, neišdrįso permesti kariuomenę per Vol- 
turno upe; iš pradžių jis buvo užsiėmęs auspicijų 
pakartojimu, o po to stebuklingais ženklais, kurie 
pylėsi vienas po kito; haruspikai kalbėjo, kad pa- 

lenkti dievų širdis permaldavimais jam nelabai są- 
kėsi. 

37. Šiai kas gaišino Fabijų, o Sempronijus buvo 
apsiaustyje ir jau buvo pradedamas pulti su apgu- 
lamosiomis mašinomis. Priešais milžinišką medinį, 
prie pat sienos pritrauktą priešų bokšią romėnų 
konsulas pasistaiė kitą, žymiai aukštesnį bokštą ant 
pačios sienos, kuri buvo pakankamai aukšta, be to, 
suramstyta tvirlais stulpais. Iš to bokšto pirmiausia 
apgultieji gynė sienas ir miestą akmenimis, smaigais 
ir kilais svaidmenimis; pagaliau, pamatę, kad prie- 
šų bokštas, slinkdamas į priekį, atsidūrė greta, svie- 
dė į jį degančius fakelus, ir šis bematant įsilieps- 
nojo. Tuo metu, kai, svilinant liepsnai, paklaikęs 
ginkluotųjų būrys šoko iš bokšto stačia galva že- 
myn, išsiveržę iš tvirtovės apgultieji vienu metų 
pro dvejus vartus išvaiko priešų sargybos postus ir 
juos priverčia bėgti į stovyklą taip, kad galima 
buvo pamanyti, jog tą dieną Pūnas labiau panėšėjo 
į apgultąjį, negu į puolantįjį, Maždaug tūkstantis 
trys šimtai kartaginiečių buvo išžudyta, penkias- 
dešimt devyni paimti gyvi — tie, kurie išsisklaidę 
ir nerūpestingi trainiojosi apie sienas ir sargybos 
postus, visai nesitikėdami apgultųjų prasiveržimo, 
tad ir buvo užklupti iš netyčių. Priešams nespėjus 
atsilokėti po ištikusios juos baimės, Grakchas davė 
pasitraukimo signalą ir nuvedė savo karius atgal 
už sienų. Rytojaus dieną Hanibalas, manydamas, 
kad konsulas, nudžiugęs dėl sėkmės, kausis atvira- 
me mūšyje, išrikiavo kariuomenę tarp stovyklos ir 
miesto. Tačiau, kai pamatė, kad niekas nejuda iš 
įprastų miestų sargybos postų ir nesuteikia vilties 

stoti į neapgalvotą mūšį, nieko nelaimėjęs, sugrįžo 
į Tifatus. 

Tomis pačiomis dienomis, kai Kumai buvo išlais- 
vinti iš apsiausties, lukanų krašte, prie Grumento, 
T. Sempronijus, pramintas Longu, sėkmingai kovėsi 
su pūnu Hanonu. Sempronijus išžudė priešų dau- 
giau kaip du tūksiančius, paėmė keturiasdešimt vie- 
ną karo vėliavą, pats netekdamas dviejų šimtų aš- 
tuoniasdešimt karių. Išvarytas iš lukanų krašto, Ha- 
nonas pasitraukė atgal į brutų šalį. Tris hirpinų 
miestus, kurie buvo atsimetę nuo romėnų, Verce- 
lijų, Vescelijų ir Siciliną, pretorius M. Valerijus 
susigrąžino jėga, o atsimetimo kaltininkams nukirto 
galvas. Daugiau kaip penki tūkstančiai belaisvių 
buvo parduota iš varžytinių; kilas grobis atiduotas 
kariams, o kariuomenė nuvesla į Luceriją. 

38. Kol visa tai vyksta Lukanijoje ir Hirpinijoje, 
Penki laivai, kurie gabeno į Romą paimtus į nelais- 
vę makedoniečių ir pūnų pasiuntinius, leidosi iš 
Adrijos ir Jonijos jūros Tirėnų jūros link; kai šie, 
apiplaukę beveik visus Italijos pakraščius, išskleis- 
tomis burėmis skriejo pro Kumus, Grakchas, gerai 
nežinodamas, ar jie priešų, ar sąjungininkų, pasiun- 
tė jų pasilikti savo laivus. Kai, paeiliui beklausinė- 
damas, sužinojo, kad konsulas Kumuose, laivus nu- 
kreipė į Kumus, o belaisvius nuvedė pas konsulą 
ir įteikė jam laišką. Konsulas, perskaitęs Pilypo ir 
Hanibalo laiškus,. viską užantspaudavo ir pasiuntė 
senatui sausumos keliu, o pasiuntinius liepė nuvesti 
prie laivų. Kai beveik tą pačią dieną Romą pasiekė 
ir laiškai, ir pasiuntiniai ir tardymo metu pasakyti 
žodžiai patvirtino tai, kas buvo parašyta, iš pradžių 

senatorius užgulė sunkus rūpestis, nes jie, vargiai 
bepakęsdami pūnų karą, įsivaizdavo, kokia sunki 
užgriūna makedonų karo našta. Tačiau nuo tos rū- 
pesčių naštos jie nepalūžo tiek, kad bematant nesu- 
motų, kokiu būdu, patiems puolant, nukreipti prie- 
šą nuo Italijos. Jie, paliepę surakinti belaisvius, 
o jų palydovus parduoti į vergiją, prie dvidešimt 
penkių laivų, kuriems vadovavo prefektas P. Vale- 
rijus Flakas, nutaria pridėti dar dvidešimt penkis. 
Kai pastarieji buvo paruošti, nuplukdyti ir prijungti 
prie penkių laivų, kurie buvo alplukdę belaisvius 
pasiuntinius, šis trisdešimt laivų laivynas išplaukė 
iš Ostijos į Tarentą. P. Valerijui liepta buvusius 
Varono karius, kuriems Tarente vadovavo legatas 
L. Apustijus, susodinti į laivus ir penkiasdešimt 
penkių laivų laivynu ne tik apginti Italijos pakraš- 
čius, bet ir iššnipinėti apie Makedonijos karą. Jei 
Pilypo planai tebebūtų tokie, kokie išdėstyti laiš- 
kuose ir paaiškėjo iš liudininkų parodymų, tai tegu 
jis praneša apie tai preioriui M. Valerijui, o šis, 
pavedęs vadovauti kariuomenei legatui L. Apusti- 
jui, atvykęs į Tarentą pas laivyną, kuo greičiau 
persikelia į Makedoniją ir stengiasi sulaikyti Pilypą 
jo karalystėje. Pinigai laivyno paruošimui ir karui 
su Makedonija paskirti tie, kurie buvo pasiųsti 
Ap. Klaudijui į Siciliją, kad šis grąžintų juos ka- 
raliui Hieronui,— tuos pinigus dabar legatas L. An- 
tistijus nuvežė į Tarentą. Tuo pat metu karalius 
Hieronas atsiuntė romėnams du šimtus tūkstančių 
modijų kviečių ir šimtą tūkstančių modijų rugių. 
39. Romėnams taip beplušant ir besiruošiant, vie- 
nas belaisvių laivas iš tų, kurie buvo pasiųsti į Ro- 

mą, pakeitė kryptį ir pabėgo pas Pilypą; tik iš čia 
Pilypas sužinojo, kad jo pasiuntiniai su dokuinen- 
tais sučiupti. Tokiu būdu karalius, nežinodamas, 
kokiais pagrindais jo pasiuntiniai susilarė su Hani- 
balu ir ką jie turėjo jam pranešti, siunčia pas Ha- 
nibalą su tais pačiais pavedimais kitą pasiuntinybę, 
kurios sudėtyje Heraklilas, pramintas Skotinu, Kri- 
tonas Beocijus ir Sozitėjas Maenesas. Šie sėkmingai 
nunešė ir parnešė pavedimus. -Bet vasara greičiau 
prabėgo, negu karalius spėjo susiruošti ir ko nors 
imtis: tas vienas sų pasiuntiniais paimtas laivas tu- 
rėjo lemiamos reikšmės atidėti pakibusį ties romė- 
nais karą. 

Kai Falerijus pagaliau aukojimais permaldavo blo- 
gus ženklus ir peržengė Volturno upę, Lies Kapuja 
kariavo jau abu konsulai. Kombulteriją, Trebulą ir 
Austikulą, miestus, kurie buvo prisiplakę prie pūnų, 
Fabijus paėmė jėga; šiuose miesluose buvo paimtos 
Hanibalo įgulos ir labai daug kampaniečių. Noloje, 
kaip ir pereitais metais, senalas palaikė romėnų 
pusę, prastuomenė — Hanibalą; ji slapta rezgė pla- 
nus, kaip išžudyti didikus ir aliduoti miestą. Kad 
užkirstų kelią jų kėslams, Fabijus, pervedęs kariuo- 
menę tarp Kapujos ir Hanibalo stovyklos, kuri buvo 
Tifatuose, sustojo Suesulos aukštumose esančioje 
Klaudijaus stovykloje; iš ten jis pasiuntė propre- 
torių M. Marcelą į Nolą saugoti to miesto su ta 
kariuomenę, kurią jis turėjo. 

40. Ir Sardinijoje pretorius T. Manlijus ėmė tvar- 
kyti reikalus, kurie, pretoriui Kv. Mucijui sunkiai 
susirgus, buvo apleisti. Manlijus, išvilkęs prie Ka- 
ralų į krantą.karo laivus ir apmokęs jūros karei- 

Vius kariauti sausumoje, sujungė juos su kariuo- 
mene, gauta iš pretoriaus, — dvidešimt dviem tūks- 
tančiais pėstininkų ir tūkstančių dviem šimtais 
raitelių. Išvykęs su šiomis pėsčiųjų ir raitelių karo 
pajėgomis į priešų lauką, pasistatė stovyklą ne per 
toli nuo Hampsikoro stovyklos. Pats Hampsikoras 
tuo metu atsitiktinai buvo išvykęs ginkluoti pelitų 
ir sardų jaunuomenės, kad ja galėtų papildyti savo 
pajėgas; stovyklai vadovavo įo sūnus, vardų Hostis. 
Būdamas karštakošis ir jaunas, jis neapgalvotai pra- 
dėjęs mūšį su romėnais, pralaimėjo ir turėjo bėg- 
ti. Tame mūšyje buvo išžudyta apie tris tūkstančius 
sardų, gyvų paimta aštuoniasdešimt; likusi kariuo- 
menė pirmiausia bėgo pasklidusi laukais ir miškais, 
po to surado prieglobstį Korno mieste, tos srities 
sostinėje, nes pasklido gandas, kad ten atbėgęs ir 
vadas. Tuo mūšių ir būtų baigęsis karas Sardini- 
joje, jei laiku nebūtų atvykęs, teikdamas viltį at- 
naujinti kautynes, Hasdrubalo vadovaujamas pūnų 
laivynas, kuris audros buvo nublokštas prie Balearų 
salų. Manlijus, išgirdęs, kad atplaukė pūnų laivy- 
nas, pasitraukė į Karalus: tai buvo puiki proga 
susijungti Hampsikorui su kartaginiečiais. Hasdru- 
balas, išlaipinęs į sausumą kariuomenę, laivus grą- 
žino į Kartaginą ir, Hampsikoro nurodymu, išvyko 
nusiaubti romėnų tautos sąjungininkų laukų ir jau 
buvo užsibrėžęs eiti į Karalus, bet kelią pastojo 
Manlijus su savo kariuomene, sulaikydamas jį nuo 
plačiai užsimolo niokojimo. Iš pradžių buvo pasta- 
tytos stovyklos nedideliu atstumu viena prieš kitą, 
vėliau prasidėjo lengvi susirėmimai nevienoda baig- 
timi, pagaliau buvo nusileista į kovos lauką ir 

kautasi, kaip ir dera, atvirame mūšyje dvidešimt 
keturias valandas. Ilgai pūnai mušėsi be persvaros, 
kadangi Sardai buvo pratę lengvai pasiduoti, bet 
pagaliau, kai aplinkui sardų prikrito lyg lapų, ki- 
tiems pasileidus bėgti, ir pūnai buvo išvaikyti. Beje, 
atgręžusius nugaras pūnus romėnai, apėję iš užpa- 
kalio, apsupa su tuo sparnu, kuriuo triuškino sar- 
dus. Ten vvko greičiau skerdynės, o ne kova. Dvy- 
lika tūkstančių priešų sardų kartu su pūnais buvo 
iškapota, apie tris tūkstančius septynis šimtus karių 
paimia į nelaisvę, su jais ir dvidešimt septynios 
Karo vėliavos. 

41. Nežiūrint viso kito, mūšį itin išgarsino ir įsi- 
mintiną padarė tai, kad buvo paimlas į nelaisvę 
karvedys Hasdrubalas ir įžymūs kartaginiečiai, Ha- 
nonas ir Magonas,— pastarasis iš barkidų giminės, 
susijęs kraujo giminystės ryšiais su Hanibalu, o Ha- 
nonas — Sardų maišto kaltininkais ir, be abejo, to 
patys sardų vadai savo pražūtimi: juk ir Hampsi- 
koro sūnus Hostis krito mūšio lauke, ir pats Hamp- 
sikoras, kai, sprukdamas su saujele raitelių, be kitų 
pribloškiančių įvykių, sužinojo ir apie sūnaus mirtį, 
naktį, kad kas užėjęs nesutrukdytų jo sumanymo, 
nusižudė. Bėglių prieglobstis, kaip ir anksčiau, buvo 
Korno miestas, kurį Manlijus, užpuolęs su kariuo- 
mene nugalėtoja, po kelių dienų atsiėmė. Po to ro- 
mėnams pasidavė ir kiti miestai, kurie buvo perėję 
į Hampsikoro ir pūnų pusę ir davė įkaitus; nustatęs 
kiekvienam iš jų pagal išgales arba kaltę duoklę 
pinigais karių algoms ir javais, nuvedė kariuomenę 
į Karalus. Ten, nuleidęs 'į vandenį karo laivus ir 

susodinęs karius, kuriuos su savim buvo atsivežęs, 
plaukia į Romą pranešti senatoriams apie Sardinijos 
sutramdymą, kvestoriams atiduoda pinigus kareivių 
algoms, edilams — javus, o pretoriui Kv. Fulvijui — 
belaisvius. 

Per tą patį laiką pretorius T. Otacilijus iš Lili- 
bėjaus, laivais persikėlęs į Afriką, ir nusiaubęs kar- 
taginiečių pakraščius, plaukė iš ten į Sardiniją, kur, 
sklido gandas, neseniai persikėlęs iš Balearų salų 
Hasdrubalas, ir užbėga už akių grįžtančiam atgal 
į Afriką Hasdrubalo laivynui; stojęs į nereikšmin- 
gas kautynes atviroje įūroje, jis paėmė septynis 
priešo laivus su jūros kariais. Likusius laivus aud- 
ra, o dar daugiau baimė išblaškė po jūrą. 

Atsitiktinai tomis pačiomis dienomis atvyko į lok- 
rų kraštą ir Bomilkaras su pasiųstais į pagalbą ka- | 
riais, drambliais ir maisto produktais. Kad užpultų 
Bomilkarą nepasiruošusį, Ap. Klaudijus, neva ke- 
tindamas apžiūrėti provinciją, tuoj pat atvedė ka- 
ruomenę į Mesaną ir, pasinaudojęs palankiu vėju 
bei vasara, permetė ją į lokrų žemę. Bet iš ten Bo- 
mMilkaras jau buvo išvykęs brutijų kraštan, ir lokrai 
užkėlė romėnams vartus, Taip Apijus, nors ir sten- 
gėsi iš paskutiniųjų, tačiau, nieko nelaimėjęs, tu- 
rėjo grįžti į Mesaną. 

Tą pačią vasarą Marcelas iš Nolos, kurią jis sau- 
gojo, dažnai puldinėjo hirpinų, samnitų ir kaudinų 
žemes ir taip viską ginklu ir ugnimi nusiaubė, kad 
samnitai vėl iš naujo prisiminė senus savo pralai- 
mėjimus prieš romėnus. 

42. Todėl nedelsiant pasiųsti pas Hanibalą abiejų 
genčių pasiuntiniai taip prašneko į Pūną: „Hani- 

balai, iš pradžių, kol savo ginklais ir jėgomis įsten- 
gėme apsiginti, mes patys buvome romėnų tautos 
priešai, Po to, kai ginklai ir jėgos gerokai mus ap- 
vylė, prisijungėme prie karaliaus Piro; šio palikti, 
priėmėme mums reikalingą taiką iš romėnų ir sau- 
gojome ją beveik penkiasdešimt metų, t. y. iki to 
laiko, kol tu atėjai į Italiją. Ne tiek savo narsumu 
ir sėkme, kiek nepaprastu atlaidumu ir nuoširdumu 
mūsų piliečiams, kuriuos paėmęs į nelaisvę mums 
sugrąžinai, mus taip patraukei į save, kad, kol tu 
gyvas ir sveikas, mūsų drauge, mes nesibijome ne 
tik romėnų tautos, bet, jei ne šventvagystė taip išsi- 
tarti, net ir pačių dievų rūslybės. Dievaži, būdamas 
ne tik nenukentėjęs, bet dargi nugalėtojas, tu gali 
išgirsti, kaip tavo akivaizdoje rauda mūsų žmonos 
ir vaikai, ir pamatyti pleškančias mūsų pastoges; 
juk ir šią vasara ne kartą buvome nusiaubti, ir, at- 
rodo, kad M. Marcelas, o ne Hanibalas nugalėjo 
prie Kanų, ir romėnai gali girtis, kad tu sugebi 
smogti tik vienąkart, o po to, tarsi geluonį išleidęs, 
susmunki. Mes beveik šimtą metų kariavome su 
romėnų tauta, nepadedant iš šalies jokiam vadui 
ir jokiai kariuomenei, nebent galima būtų laikyti 
pagalba tai, kad Piras ištisus dvejus metus mūsų 
kariais veikiau sustiprino savo karines pajėgas, 
negu savo pajėgomis mus apgynė. Aš nesigirsiu 
savo pasisekimais, būtent, kad mes pravarėme po 
jungu du konsulus ir dvi konsulų kariuomenes ir 
kad patyrėme dar ir daugiau mums džiugių bei 
garbingų įvykių. Bėdas ir nemalonumus, kurie išti- 
ko mus tada, galėjome iškęsti su kur kas mažesniu 
apmaudu, negu visa tai, kas šiandien dedasi. Di- 

dieji diktatoriai su kavalerijos viršininkais, du kon- 
sulai su dviem konsulų kariuomenėmis kartu įsi- 
verždavo į mūsų šalį; išžvalgę iš anksto vietoves, 
apsirūpinę rezervu, išsirikiavę, su vėliavomis jie 
traukdavo mūsų niokoli; o dabar mes tapome vieno 
propretoriaus ir mažos, Nolai ginti skirtos įgulos 
grobiu; jau net ne būriais, o kaip plėšikų gaujos 
jie nesivaržydami švaistosi po visą mūsų šalį, lyg 
bastytųsi savojoje romėnų žemėje. Viso šito prie- 
žastis esi tu, kadangi tu mūsų neapgini, o mūsų 
jaunuomenė, kuri, jei būtų namie, mus apsaugotų, 
kovoja tavo gretose. Pasirodyčiau nepažįstąs nei 
lavęs, nei tavo kariuomenės, jei nežinočiau, kad 
tam, kuris tiek kartų išvaikė ir išklojo romėnų ka- 
riuomenės gretas, nieko nereiškia sudoroti mūsų 
siaubikus, besivalkiojančius pasklidai be vėliavų, 
kur ką vilioja kad ir tuščia grobio viltis. Jie tikrai 
taps numidų saujelės grobiu, o įgulą, kuri vargina 
Nolą ir mus, tu pašalinsi, jei tik nepaniekinsi tų, 
kuriuos pasirinkai vertais savo sąjungininkais ir 
kuriuos, pasiėmęs į savo globą, ginsi.“ 

43. Į tai Hanibalas atsakė, kad hirpinai ir sam- 
nitai iškart norį labai daug: ir garsiną savo prara- 
dimus, ir prašąsi apsaugos, skundžiąsi likę neap- 
ginti bei palikti likimo valiai. Žinoma, pirmiausia 
jiems derėję apgarsinti įvykius, po to, prašytis ap- 
saugos, pagaliau, jos negavus, skųstis, kad veltui 
maldavę paramos. Hanibalas sakėsi atvesiąs kariuo- 
menę ne į hirpinų ar samnitų kraštą, kad ji ne- 
taptų jiems. našta, bet į artimiausias romėnų tautos 
sąjungininkų sritis. Juos niokodamas, jis praturtin- 
siąs ir savo karius, ir, įvaręs baimės, toli nuvysiąs 

nuo savęs priešus. Kalbant apie karą su romėnais, 
tai jeigu Trazumeno mūšis buvęs šaunesnis už Tre- 
bijos, o Kanų — už Trazumeno, tai dar didesne ir 
puikesne pergale jis užtemdysiąs net ir Kanų įvy- 
kius. Taip atsakęs ir gausiai apdovanojęs pasiunti- 
nius, juos paleido, o pats, palikęs Tifatuose nedidelę 
įgulą, išvykęs su likusia kariuomene, tęsia žygį No- 
los link. Ten pat atvyko iš Brutijos Hanonas su 
atgabentu iš Kartaginos rezervu ir drambliais. Pasi- 
statęs netoli Nolos stovyklą, Hanibalas, smulkiai 
klausinėdamas, sužinojo toli gražu ne tai, ką buvo 
girdėjęs iš sąjungininkų pasiuntinių. Marcelas elgė- 
si taip atsargiai, kad niekas jam negalėjo prikišti, 
jog jis patikėjęs atsitiktinumu arba nepaisęs prie- 
šo: grobio pasiplėšti jis vykdavo su stipria apsauga, 
užsitikrindamas saugų atsitraukimą, ir viską darė 
taip įžvalgiai ir apdairiai, tarsi čia pat būtų buvęs 
Hanibalas. Kai tik pajuto artėjant priešą, Marcelas 
kariuomenę įvedė į miestą; Nolos senatoriams lie- 
pė vaikštinėti miesto sienomis ir žvalgytis aplink, 
“kas dedasi pas priešą. Priėjęs prie sienos, Hanonas 
pasikvietė pasikalbėti senatorius Herenijų Basą ir 
Herijų Petiją, kurie, išėję, Marcelui leidus, kalbė- 
josi per vertėją. Hanonas išaukštino Hanibalo šau- 
numą bei jo sėkmę ir suniekino senstančią drauge 
su jėgomis romėnų tautos didybę. Net jei dabar būtų 
lygiai taip, kaip yra buvę kadaise, vis vien sąjun- 
" gininkai, savo kailiu patyrę, kokia varginanti yra 
romėnų valdžia ir koks Hanibalo atlaidumas visų 
Italijos tautelių belaisviams, turį teikti pirmenybę 
pūnų sąjungai, o ne romėnų draugystei. Jei net abu 
konsulai atvyktų prie Nolos, vis tiek jie būtų pri- 

versti nusileisti Hanibalui, kaip kad atsitiko prie 
Kanų, tad nėra ko ir kalbėti, kad vienas pretorius 
su saujele naujokų galėtų apginti Nolą. Patiems No- 
los gyventojams ne vis vien, kaip Hanibalas paim- 
siąs Nolą: smurtu ar geruoju, o ją jis tikrai paim- 
siąs, kaip ir Kapują bei Nuceriją; koks skirtingas 
buvęs Kapujos ir Nucerijos likimas, žiną patys no- 
liečiai, gyveną arti to miesto. Hanonas pasisakė ne- 
norįs pranašauti, kokia nelaimė ištiktų smurtu pa- 
imlą miestą, tad geriau esą įsipareigoti perduoti 
Hanibalui Marcelą su įgula ir Nolą, kad tada niekas 
kitas, tik jie patys, diktuolų sąlygas, kuriomis jie 
užmegsių draugystę ir sąjungą su Hanibalu. 

44, Į tai Heremijus Basas atsakė, kad jau daugelį 
metų romėnus su noliečiais jungianti draugystė ir 
iki šios dienos nei vieni, nei kiti dėl to nesigailį, 
o jei jam pačiam ištikimybę reiktų iškeisti į per- 
mainingą laimę, būtų jau per vėlu. Juk argi nolie- 
čiai, ketindami pasiduoti Hanibalui, būlų šaukęsi 
romėnų apsaugos? Dabar gi su tais, kurie atėjo jų 
apginti, viskas esą ir būsią bendra iki pat galo. 

Šis pasikalbėjimas atėmė Hanibalui viltį susi- 
grąžinti Nolą išdavyste; dėl to jis apsupo miestą 
ratu, norėdamas apgulti sienas iš visų pusių vienu 
metu. Marcelas, vos tik pamatė sėlinant prie sienų 
Hanibalą, išrikiavęs už vartų kariuomenę, puolė ją 
su garsiais šauksmais. Vos spustelėję, romėnai par- 
bloškė ir paklojo nemaža Hanibalo karių, bet pas- 
tarieji greit perėjo į ataką, ir, išsilyginus jėgoms, 
užvirė žiauri kova; būtų ji tapusi įsimintina kaip 
viena iš nedaugelio, jei, lyg iš kibiro pasipylęs 
lietus nebūtų perskyręs besikaujančiųjų. Tą dieną 

stoję į nereikšmingas kautynes ir susierzinę ro- 
mėnai pasitraukė į miestą. 0 pūnai — į stovyklą; 
beje, pirmąkart susirėmus, pūnų krito ne daugiau 
kaip trys šimtai, o romėnų — apie penkiasdešimt. 
Lietus, be paliovos pliaupęs visą naktį, liovėsi tik 
apie trečią valandą rytojaus dieną; tokiu būdu. 
nors abi pusės liepsnojo kovos ugnimi, tačiau tą 
dieną jos neišlindo iš sutvirtinimų. Trečią dieną 
Hanibalas dalį kariuomenės paleido į Nolos žemes 
pasiieškoti grobio. Kai tik Marcelas tatai pastebė- 
jo, akimoju išvedė kariuomenę į kovos lauką, ir 
Hanibalas kautynių neatsisakė. Stovyklą nuo miesto 
skyrė beveik tūkstantis žingsnių: šiame plote — juk 
aplink Nolą visur driekiasi laukai — jie susirėmė. 
Abiejose pusėse kilęs kovos riksmas sugrąžino į jau 
tenuėję į laukus pasiplėšti. Ir Nolos gyventojai įsi- 
jungė į romėnų rikiuotę; juos pagyręs, Marcelas 
liepė stovėti rezerve ir nešioti iš mūšio lauko su- 
žeistuosius, o kautynėse nedalyvauti tol, ko! negaus 
iš jo nurodymo. 

45. Kautynės vyko be aiškios persvaros: ir vadai, 
nerdamiesi iš kailio, drąsino karius, ir kariai noriai 
kovojo. Marcelas ragino stipriau spūstelėti prieš 
trejetą dienų nugalėtą ir: prieš kelioliką dienų prie 
Kumų priverstą bėgti, praeitais metais ties Nola 
sumuštą priešą, vadovaujant jam pačiam, tik su kita 
kariuomene. Ne visi priešai, kalbėjo toliau Mar- 
celas, stovį kovos lauke — ieškantys grobio dar te- 
besivalkioją po laukus, o ir tie, kurie kovoją, ištižę 
nuo Kampanijos prabangos, išsekę per visą žiemą 
nuo vyno, meilužių bei kitokio palaidumo. Susmu- 

kus jų kūnams ir suglebus dvasiai, lyg nebūta tos 
Jėgos ir žvalumo, su -kuriuo jie įveikė Pirėnų ir 
Alpių viršūnės. Kovoją tik anų vyrų likučiai, var- 
giai besilaiką ant kojų ir beišlaiką ginklą. Kampa- 
nija Hanibalui virtusi Kanais. Ten išblėsęs karinis 
jo narsumas, ten pašlijusi karo drausmė, ten palai- 
dota praeities šlovė ir ateities viltis. Kai Marcelas, 
šitaip niekindamas priešą, kėlė savo karių nuotaiką, 
Hanibalas, kaip tik beišmanydamas, plūdo savuo- 
sius, kad jis atpažįstąs tuos pačius ginklus ir vė- 
liavas, kurias matęs ir turėjęs prie Trebijos, Trazu- 
meno ir pagaliau prie Kanų, o karius neabejotinai 
vienus nuvedęs žiemos stovyklon į Kapują, o kitus 
iš ten išvedęs. „Nejaugi, — kalbėjo jis,— taip jau 
sunku atremti romėnų legato, vieno pėstininkų 1e- 
giono ir vieno kavalerijos eskadrono spaudimą 
tiems, prieš kuriuos niekada neatsilaikė dvi kon- 
sulų kariuomenės? Kaipgi čia yra, kad likęs ne- 
pamokytas Marcelas su savo naujokais ir Nolos 
miestiečiais jau ir vėl kimba prie mūsų? Kur anie 
mano kariai, kurie, nutraukę nuo arklio konsulą 
G. Flaminijų, nukirto jam galvą? Kurgi tie, kurie 
prie Kanų nugalahijo L. Paulių? Ar ginklai atšipo, 
ar rankos pastiro, ar kas nors pikto jus apsėdo? 
Pripratę, būdami negausūs, nugalėti gausų priešą, 
kodėl dabar, kai jūsų tiek daug, vos besipriešinate 
saujelei? Neseniai smarkiai malėte liežuviais, ke- 
tindami užkariauti Romą, jei tik kas vestų; dabar 
čia uždavinys kur kas menkesnis, ir juo aš noriu 
išbandyti jūsų jėgą ir narsumą. Užkariaukite Nolą, 
miestą, esantį lygumoje, neapsaugotą nei upės, nei 
jūros. O iš čia, prisiplėšusius to labai turtingo mies- 

to grobio, aš jus vesiu, kur panorėsite, arba seksiu 
paskui jus.“ 

46. Nei geri, nei pikti žodžiai neįkvėpė kartagi- 
niečiams narsumo, Juos iš visų pusių spaudė ro- 
mėnai, kurių narsumas augo ne vien dėl to, kad 
vadai drąsino, bet ir nuo palankumą reiškiančių 
noliečių šauksmų; kai romėnai užsiplieskė kovos 
ugnimi, kartaginiečiai dūmė neatsigręždami ir buvo 
suvaryti į stovyklą. Įsigeidusius pulti romėnų ka- 
rius Marcelas sugrąžino į Nolą, kur net ir plebėjai, 
neseniai buvę palankesni pūnams, sutiko jį, džiaugs- 
mingai sveikindami. Tą dieną priešų buvo paklota 
daugiau kaip penki tūkstančiai, paimta gyvų šeši 
šimtai, devyniolika karo vėliavų ir du drambliai, 
keturi jų krito kovos lauke, 0 romėnų žuvo mažiau 
nei tūkstantis. Rytojaus dieną abi pusės, tarsi tar- 
pusavy susitarusios, laidojo užmuštuosius kovos 
lauke. Priešų trofėjus pažadėjęs Vulkanui, Marcelas 
juos sudegino. Trečią dieną po to — manau; kad iš 
kokio nors piktumo ar vildamiesi geriau apmoka- 
mos karo tarnybos — perėjo pas Marcelą būriu du 
šimtai septyniasdešimt du numidų ir ispanų raiteliai. 
Šių narsių ir atsidavusių raitelių paslaugomis šiame 
kare vėliau ne kartą pasinaudojo romėnai. Pasi- 
baigus karui, už „narsumą ispanai buvo apdalinti 
žeme Ispanijoje, o numidai — Afrikoje. Hanibalas 
nuo Nolos išsiuntęs Hanoną atgal į Brutiją su tomis 
pajėgomis, su kuriomis tas buvo čia atžygiavęs, 
pats vyksta į Apuliją žiemoti ir apsistoja prie Arpų. 

K. Fabijus, išgirdęs, kad Hanibalas išžygiavo 
į Apuliją, po to sugabenęs iš Nolos ir Neapolio 
maistą į Suesulos aukštumose esančią stovyklą ir 
sutvirtinęs ją sustiprinimais bei įgula, kurios pa- 
kako apginti ją žiemos metą, išžygiavo Kapujos 
link ir kardu bei ugnimi siautėjo po Kampanijos 
laukus tol, kol, nebepasitikėdami savo jėgomis, 
kampaniečiai buvo priversti išeiti iš miesto ir sta- 
tytis stovyklą atvirame lauke priešais miestą. Jie 
turėjo šešis tūkstančius ginkluotų karių: pėstininkai. 
buvo visai nusikamavę, o kavalerija kiek pajėges- 
nė, todėl jie erzino priešą raitelių kautynėmis. Įžy- 
miųjų kampaniečių raitelių tarpe buvo Cerinas Vi- 
belijus, pramintas Taurėju. Jis buvo taip pat ro- 
mėnų pilietis, ilgą laiką narsiausias raitelis iš visų 
kampaniečių, ir, kai kovojo romėnų gretose, tik 
vienas romėnas, Klaudijus Azelas, prilygo jam rai- 
telių žygiais. Atšuoliavęs į priešų voras, Taurėjas 
ilgai dairėsi, pagaliau, valandėlę patylėjęs, paklau- 
sė, kur Klaudijus Azelas; kadangi žodžiais jis ne 
kartą buvo ginčijęsis su Azelu, katras iš jų narses- 
nis, tad kodėl nepabandžius ginčo išspręsti ginklu, 
kad nugalėtas Azelas taptų garbingų jo grobiu, 
arba nugalėjęs — jį pasiimlų kaip grobį. 

47. Kai apie lai buvo pranešta į stovyklą Azelui, 
jis, tik tiek lūktelėjęs, kol pasiteiravo konsulą, ar 
jam galima susikauti dvikovoj su jį iškvietusiu 
priešu, o konsului leidus, greit čiumpa ginklą ir, 
nujojęs ant arklio iki sargybos postų, pašaukė 

Taurėją vardu, klausdamas, kur jis nori susikauti. 
Jau daugybė romėnų buvo išėję pasižiūrėti tos dvi- 
kovos, ir kampaniečiai, jos laukdami, apspilo ne 
tik stovyklos pylimą, bet ir miesto sienas. Kadangi 
priežastį jie buvo paskelbę prieš tai aštriais žo- 
džiais, tai dabar, iškėlę ietis, paspaudė arklius; kurį 
laiką, turėdami pakankamai vielos, jie kovėsi be 
kraujo, vedžiodami viens kitą už nosies. Tada kam- 
panietis tarė romėnui: „Šitos kautynės bus arklių, 
o ne raitelių tol, kol iš atviro lauko nenujosime: 
į aną įdubusį kelelį, ten, nesant vietos manevruoti, 
susikryžiuos rankos viena prieš kitą.“ Vos ne grei- 
čiau už kampaniečio žodžius Klaudijus nusileido su 
arkliu į kelią; Taurėjas, drąsesnis žodžiais, nei veiks- 
mais, tarė: „Mažų mažiausiai būk išromytu arkliu 
griovyje." Tas išsireiškimas virto liaudies patarle. 
Nors tuo keliu Klaudijus toli nujojo, tačiau, pake- 
liui nesutikęs jokio priešo, išjojo vėl į lygumą; 
plūsdamas priešo bailumą, džiaugsmingai sveikina- 
mas, jis sugrįžo į stovyklą nugalėtoju. Kai kurie 
analai tom raitelių kautynėm prikergia keistoką 
aplinkybę, kuri apskritai yra Lteisinga,— neva sprun- 
kantį į miestą Taurėją vijęsis Klaudijus; įpuolęs 
pro pravirus priešų vartus, viesulu praskriejęs pro 
apstulbintus priešus, pro kitus vartus išsprukęs. 
48. Nuo to laiko romėnų stovykloje buvo ramu; 
net ir konsulas pasitraukė su kariuomene, kad kam- 
paniečiai apsisėtų, ir neniokojo jų pasėlių tol kol 
gerokai paūgėję augalai pasėlių plotuose galėjo 

tikti pašarui. Derlių suvežė į Klaudijaus stovyklą 
virš Suesulos ir ten pasistatė žiemos stovyklą. Pro- 
konsului M. Klaudijui liepė palikti Nolos miesto 
apsaugai būtiną įgulą, o likusius karius, kad jie 
neapsunkintų sąjungininkų ir nepridarytų išlaidų 
valstybei, išsiųsti į Romą. T. Grakchas, nuvedęs iš 
Kumų legionus į Luceriją ir Apuliją, pasiuntė iš ten 
pretorių M. Valerijų į Brundizijų su ta kariuomene, 
kurią jis turėjo Lucerijoje, saugoti ir salentinų lau- 
kų ir iš anksto liepė imtis priemonių prieš Pilypo 
ir Makedonijos karo veiksmus. 

Besibaigiant tai vasarai, po smulkiai aprašytų šių 
įvykių, atėjo laiškai iš P. ir Gn. Scipionų apie dau- 
gelį didžiai sėkmingų jų karo žygių Ispanijoje, tik: 
trūkstą pinigų kareivių algoms, aprangos ir maisto 
kariuomenei, o laivyno kariams — visko. Tai, kas 
liečia algas, jei iždas būtų tuščias, jie rasią kitą 
išeitį kokiu nors būdu gauti jų iš ispanų, 0 visa 
kita, šiaip ar taip, turinti alsiųsti Roma, priešingu 
atveju, jie negalėsią išlaikyti nei kariuomenės, nei 
provincijos. Perskaičius laiškus, visi pripažino, kad 
tai, kas parašyta, teisinga ir reikalaujama pagrįstai; 
bet perbėgo mintimis, kokias sausumos ir jūros 
ginkluoląsias pajėgas jie turį ir kokį naują laivyną 
nedelsiant reikią paruošti, jei kiltų karas su Make- 
donija: Sicilija ir Sardinija, kurios dar ir prieš karą 
buvusios apkrautos mokesčiais, vargiai beįstengian- 
čios išmaitinti provincijų kariuomenę. Lėšos gau- 
namos iš mokesčių, kurie likę tie patys; sumažėjęs 
tik mokančiųjų skaičius po šitokio armijų sutriuš- 


257 


kinimo prie Trazumeno ežero ir prie Kanų; apkro- 
vus mokesčiais saujelę išlikusių gyvų, jie žūlų nuo 
kitokios negandos; tokių būdu, nesant lėšų, vals- 
tybei teksią griebtis Lik kredito. Nutarta, kad pre- 
toriui Fulvijui reikią pasirodyti liaudies susirinki- . 
me, atskleisti tautai valstybės bėdas ir paskatinti 
tuos, kurie, skolindami pinigus, padidino paveldėtus 
turtus, kad jie laikinai paskolintų ir valstybei, ku- 
rioje jų turtai išaugo pagal įstatymą, tiek pinigų, 
kiek jų reikią Ispanijos kariuomenei, ta sąlyga, kad, 
kai tik atsirasią ižde pinigų, pirmiausia jiems būsią 
grąžinta. Taip pasakė pretorius liaudies susirinki- 
me, kartu paskirdamas ir dieną. kada reikėsią su- 
gabenti Ispanijos kariuomenei aprangą, maisią, taip 
pat ir visa tai, ko reikią laivyno kariams. 

49. Kai ta diena atėjo, susirinko trys valstybinių 
mokesčių nuomotojų draugijos — devyniolika žmo- 
nių, kurie iškėlė du reikalavimus: pirmą, kad, kol 
jų pinigai būsią valstybės ižde, jie būtų aileisti nuo 
karo tarnybos, ir antrą, kad už sukraulą į laivus 
jų turtą, priešams užpuolus ar audrai užklupus, at- 
sakytų valstybė. Kai buvo patenkinti abu reikala- 
vimai, jie sunešė daiktus, o privačių asmenų pini- 
gais buvo patvarkyti valstybės reikalai. Toks pasi- 
elgimas ir Lokia tėvynės meilė driekėsi nenutrūksta- 
ma gija per visus luomus. Kaip su didžiuliu pakili- 
mu jie viską paskolino, taip su didžiausiu pasitikė- 
jimu ir įteikė; kariams teko nė kiek ne mažiau, 
kaip ir kadaise buvo duodama, kai pinigų ižde buvo 
su kaupu. Ė 

Kai šitie maisto produktai ir drabužiai pasiekė ka- 
riuomenę, Hasdrubalas, Magonas ir Bomilkaro sū- 
nus Hanibalas ėmė pulti Liturgo miestą už jo per- 
ėjimą į romėnų pusę. Scipionai, per didelę kovą ir 
kraujo praliejimą, pasiekę sąjungininkų miestą. ap- 
suptą šių trijų priešų stovyklų, atgabeno maistą, 
kurio labai stigo; jie paragino ir miestiečius ginti 
sienas su lokiu pakilimu, kokiu jie matė liejant 
kraują už juos romėnų kariuomenę; po to jie veda 
kariuomenę pulti didžiosios stovyklos, kuriai vado- 
vavo Hasdrubalas. Ten pat suėjo dvi kartaginiečių 
kariuomenės ir du jų vadai, turėdami galvoj, kad 
čia išsispręs klausimas: būti ar nebūti. Kautynės 
tokių būdu prasidėjo išsiveržimu iš stovyklų. Tą 
dieną mūšyje dalyvavo šešiasdešimt tūkstančių prie- 
šų karių ir maždaug šešiolika tūkstančių romėnų; 
tačiau romėnų pergalė buvo aiški, mat, jie nukovė 
priešų daug daugiau, negu buvo jų pačių, paėmė 
daugiau kaip tris tūkstančius gyvų, arti tūkstančio 
arklių, penkiasdešimt devynias kovos vėliavas, sep- 
tynis dramblius, penkis dar užmušę kautynėse; už- 
valdė tą dieną Scipionai ir tris stovyklas. Išlaisvinus 
iš apsiausties Iiturgą, pūnų armijos, pasipildžiusios 
karines pajėgas iš provincijos, kuri tuo metu apsčiai 
turėjo jaunuolių, o jie už vis labiau troško karo, 
grobio ir atlyginimo, buvo permestos pulti Intibilio. 
Ir vėl abi pusės susirėmė atvirame mūšyje, o kovos 
laimė liko ta pati. Daugiau kaip trylika tūkstančių 
priešų išžudyta, du tūkstančiai paimta į nelaisvę su 

dviem kovos vėliavom bei keturiasdešimt devyniais 
drambliais. O jau tada beveik visos Ispanijos tau- 
telės perėjo į romėnų pusę; tokiu būdu tą vasarą 
daug smarkesni karo žygiai vyko Ispanijoje, negu 
Italijoje. 


PAAIŠKINIMAI 


Auspicijos — būrimas iš paukščių. Burtininkai au- 
gurai iš paukščių skraidymo, jų balsų arba skaičiaus 
spręsdavo apie dievų valią Kiekvienas svarbus įvykis 
Romoje būdavo pradedamas būrimais. Karo metu burdavo 
vyriausias karo vadas — konsulas. 

Balista— karo mašina dideliems akmenims svaidyti. 
Sviedinių svoris siekė iki 90 kg. . 

Barbaras — graikų k. žodis, reiškiąs svetimšalį, ne- 
kalbantį graikiškai. Pradžioje šis žodis neturėjo įžeidžian- 
čios prasmės. 

Barkidai— garsios giminės vardas Ispanijoje. Šiai 
giminei priklausė Hamilkaras ir Hanibalas. 

Burtų lentelės. Romėnai likimą pranašaudavo dar 
ir tokiu būdu: ant ąžuolinių lentelių senoviniu raštu įra- 
šydavo įvairias lemtingas frazes. Berniukas lenteles su- 
maišydavo ir po to traukdavo. Užrašas pranašavo lemtį. 
Jei burtų lentelės savo dydžiu sumažėdavusios, tai reiš- 
kė, kad valstybei gresia pavojus. 

Cenzorius — pareigūnas, kuris atlikdavo piliečių tur- 


vo du, 

Cetra — mažas odinis skydas. 

Decemvirai— decemviri sacrorum arba sacris  fa- 
ciundis — dešimties žynių kolegija aiškinti Sibilės kny- 
goms. . 

Diktatorius— vyriausias pareigūnas, skiriamas kri- 
tišku valstybei metu: išgelbėti ją nuo pražūties ar atlikti 
kokią ypatingą užduotį. Diktatorių skyrė konsulas sena- 

to patarimu, ir jis turėjo visą karinę ir pilietinę valdžią. 
Diktatūros laikas — 6 mėn. Diktatoriaus padėjėjas buvo 
kavalerijos viršininkas. 

Duumvirai— dviejų narių komisija įvainems rei- 
kalams: tardymo, valstybės išdavimo byloms, šventovių 
statybai bei pašventinimui ir kt. 

Edilai—- Romos valdininkai. Liaudies edilai rūpinosi 
liaudies žaidimais, o patricijų arba kuruliniai edijai — di- 
džiaisiais Romos žaidimais. Aplamai jie rūpinosi namų, 
gatvių ir aikščių priežiūra, javų supirkimu valstybine kai- 
na ir jų pardavinėjimu žemesne kaina vargingiems pilie- 
čiams, prekių kokybe rinkose, matų bei saikų teisingumu. 

Haruspikai— būrėjai iš aukojamųjų gyvulių vidu- 
rių. Nuo imperatoriaus Kiaudijaus laikų jie sudarė oficia- 
lią žynių kolegiją. 

Idos — kovo, gegužės, liepos ir spalio penkiohktoji, 
o likusių mėnesių tryliktoji diena romėnų kalendoriuje. 

Kalendos —pirmoji kiekvieno mėnesio diena romė- 
nų kalendoriuje. 

Karo tribūnai -—legiono viršininkai, renkami po 
šešis kiekviename legione, kuriam vadovaudavo po du 
mėnesius kiekvienas. Norint išvengti plebėjų skverbimosi 
į konsulata, kurį laiką vietoj konsulų buvo renkami trys— 
šeši karo tribūnai. 

Karo stovykla — sutvirtinta romėnų kariuomenės 
stovėjimo vieta. Stovykla būdavo įrengiama pagal visas 
taisykles net ir tuo atveju, jei kariai joje nakvodavo 
vos-vieną naktį. Dviejų legionų stovykla kartu su pagal- 
biniais sąjungininkų daliniais sudarė kvadratą. Kiekvienas 
legionierių bei sąjungininkų dalinys turėjo visada savo 
vietą stovykloje. Stovykla iš lauko pusės būdavo juosiama 
grioviu ir pylimu. Jei stovykla būdavo įrengiama ilges- 
niam Jaikui, tai pylimą supildavo aukštesnį ir statydavo 
bokštus. Palapinės būdavo odinės. Kiekviena palapinė skir- 

ta dešimčiai žmonių. Žiemos stovyklose vietoj palapinių 
būdavo statomi dažniausiai šiaudais dengti nameliai. 

Kavalerijos viršininkas--tai ne raitelių va- 
das, o konsulo arba diktatoriaus padėjėjas. 

Katapulta—-karinė mašina ietims svaidyti. Kata- 
pultos strėlių ilgis siekė šimtą trisdešimt penkis centi- 
metrus. £ 

Klientas — neturtingas ir nekilmingas žmogus, globo- 
jamas turtingo ir kilmingo patrono. Klientas įsipareigo- 
davo ištikimybę ir paklusnumą patronui, padėdavo jam, 
kur reikia, balsuodavo už jį rinkimuose. Patronas ir klien- 
tas negalėdavo apskųsti viens kitą ir liudyti viens prieš 
kitą. Jų ryšiai būdavo paveldini ir eidavo iš kartos 
į kartą. Kalbėdamas apie Ispanijos gentis, Livijus, romė- 
nų pavyzdžiu, klientais vadina tuos, kurie priklausė tiesio- 
giai nuo stipresnių ir galingesnių genčių. 

Kohorta— būrys, sudarąs dešimtąją dalį legiono. 

Komicijos — vieta Romos forume, kur vykdavo Jiau- 
dies susirinkimai kurijomis; taip pat liaudies susirinkimas. 

Konsulas— aukščiausias renkamas pareigūnas Romo- 
je. Jų buvo du. Taikos metu jie abu būdavo Romoje ir 
valdė valstybę, pirmininkaudami senate; karo metu kon- 
sulai vadovavo kariuomenei. 

Kurija— senato posėdžių vieta; Romoje buvo ne. 
vienas tam tikslui skirtas pastatas. Kartais kurija reiškia 
it patį senatą. 

Kvestorius—karalių epochoje kriminalinių bylų 
tardytojas arba teisėjas; respublikos ir imperijos epocho- 
je — finansinių reikalų tvarkytojas. 

Legatas — karvedžio ar vietininko padėjėjas, dažniais 
siai artimas jo draugas. Kiekvienas legionas turėjo po 
Iegatą. Į provincijas būdavo siunčiama po kelis legatus. 
Kiekvieną legatą lydėdavo trys liktoriai. 

Legionas— kilęs iš lotyniško žodžio Iego — aš ren- 
ku. Tai didžiausias karinis romėnų armijos dalinys. Ro- 

mulo laikais legionas susidėjo iš trijų tūkstančių pėstinin- 
kų ir trijų šimtų raitelių; Servijaus Tulijaus metu iš 
keturių tūkstančių dviejų šimtų pėstininkų ir trijų šimtų 
raitelių; vėliau raiteliai visai nebejėjo į legioną, 0 pės- 
tininkų skaičius siekė šešis tūkstančius; legionas turėjo 
dešimt kohortų, o kiekviena kohorta tris manipulus. Ma- 
nipulas savo ruožtu sudarė dvi centurijas. Legionai buvo 
vadinami eiliniais numeriais, pvz, decima, arba steigėjų, 
pvz, Claudiana, ar dievybių, pvz, Martia, vardais. Kau- 
tynėse legionas išsirikiuodavo trimis linijomis: priešaky 
stodavo ietininkai, už jų — priešakiniai kovotojai — prin- 
cipes ir pagaliau trečios eilės kovotojai — triarijai. Triari- 
jai — tai vyriausieji ir labiausiai patyrę kariai. Jie stodavo 
į kovą tik tada, kai priešas pralauždavo pirmąsias dvi 
kovotojų linijas. Kautynes pradėdavo lengvai ginkluotieji 
pėstininkai. Jie, apsvaidę priešą strėlėmis, pasitraukdavo 
į sparnus. Visi romėnų legiono kariai galėjo būti tik pil- 
nateisiai Romos piliečiai. Kartaginiečių kariuomenę Livijus 
vaizduoja romėnų legiono pavyzdžiu. Jis kalba apie ma- 
nipulus, turmas ir t. t. 

Lektisternijos— dievų pokylis. Dievų statulėlės 
būdavo dedamos ant priegaivių, o prie jų — stalai su val- 
giais. Lektisternijos įvestos 399 m. pr. m. e, Sibilės knygų 
nurodymu. 

Liaudies tribūnai— Romos plebėjų renkami pa- 
reigūnai. Jų buvo dešimt. Pradžioj liaudies tribūnai gynė 
tik plebėjų reikalus, o vėliau — ir bet kurių romėnų pi- 
liečių. Jie galėjo uždelsti senato nutarimo vykdymą arba 
net ir pakeisti. Be to, liaudies tribūnai šaukė plebėjų su- 
sirinkimus ir jiems vadovavo. 

Liktorius— aukštųjų valdininkų viešasis tarnas, sau- 
gojąs juos ir vykdąs jų nurodymus. Konsulas turėjo dvy- 
lika tokių garbės sargybinių, pretorius — šešis, diktato- 
rius — dvidešimt keturis. Liktoriai eidavo prieš magistra- 
tą su kirviais, įkištais į rykščių ryšulį, perrištą raudonu 

raiščiu, — kaip valdžios simboliu — vienas po kito, skin- 
dami kelią. Jie vykdydavo magistrato sprendimus. 

Lotynų šventė—tai senovinė lotynų sąjungos 
šventė. Ji buvo švenčiama pavasarį ant Albanų kalno, 
aukojant Jupiteriui. Konsulai nustatydavo jos datą, tačiau 
žyniai, remdamiesi nelemtais ženklais, galėjo ją nukelti. 

Marso laukas—tai didžiulis laukas Romoje ant 
Tiberio upės kranto, pašvęstas karo dievui Marsui. Ten 
vyko karo pratybos ir būdavo šaukiamos komicijos. 

Modijus— romėniškas biralų saikas, lygus beveik 
devyniems litrams. 

Numas su kvadriga—romėnų moneta, kurios 
vertė — pusantro sidabrinio denaro; joje iškalta kvadriga, 
t. y. lenktynių ratai, pakinkyti ketvertu arklių. 

Paleistiniai— paleisti į laisvę vergai. 

Pitiškas, t. y. Delfų; kas ketveri metai ties Delfais 
būdavo ruošiami žaidimai Apolono garbei. 

Plebėjai. V—IV a. pr. m. e. Romoje vyko kova 
tarp dviejų nelygių piliečių grupių; kilmingų patricijų ir 
paprastų žmonių, plebėjų. Patricijai buvo seni Romos gy- 
ventojai, o plebėjai — ateiviai. Kova vyko dėl politinių 
ir pilietinių teisių lygybės ir baigėsi beveik visiška ple- 
bėjų pergale dar prieš Pūnų karus. 

Plejadės — Atlanto ir Plejonės dukterys, kurios buvo 
pakeltos į dangų septyneto žvaigždžių pavidalu. 

Pravaryti po įungu nugalėtuosiuos reiškia pri- 
versti juos paklusti, t. y. pavergti; jungas — tai dvi į žemę 
įbestos ietys, sujungtos trečia skersine per keturias pėdas 
nuo žemės; nugalėtus priešus, be ginklo ir viršutinių dra- 
bužių, versdavo lįsti pro apačią pavergimo ženklan. 

Pretorius— tai antrasis po konsulo magistratas Ro- 
moje. Jų būdavo keturi. Du pretoriai atstovavo teismo 
reikalams: vienas nagrinėjo Romos piliečių bylas ir va- 
dinosi miesto pretorium, antras — Romos piliečių su sve- 

timšaliais; kiti du būdavo siunčiami į provinciją vietinin- 
kais, o karo metu vadovaudavo kariuomenei, 

Provincija. Pradžioje šis žodis reiškė kokį nors 
senato pavedimą. Dažniausiai tai buvo pavedimas karve- 
džiui kariauti tam tikroj vietoj; po to provincija ėmė 
reikšti pačią vietovę, pagaliau — užkariautą teritoriją, val- 
domą Romos vietininko. Pirmosios tokios provincijos, už- 
kariautos pirmojo Pūnų karo metu, buvo Sicilija, Sardi- 
nija ir Korsika. 

Pūnai— iškreiptas lotynų kalboje graikiškas žodis 
Ioinikes — finikiečiai. Tuo žodžiu Livijus vadina ir kar- 
taginiečius — finikiečių kolonistų ainius šiaurės Aifrikoj — 
ir samdytą kariuomenę, surinktą iš įvairių tautelių. 

Raiteliai— pirmiausia tai piliečiai, kurie atvykdavo 
į karuuomenę su savo kovos žirgu. Tai buvo dažniausiai 
turtingi plebėjai. Tačiau jau nuo II a. pr. m. e. raiteliai 
virto finansine aristokratija, įnirtingai kovojusia su kilmin- 
gąja aristokratija. Pūnų karo metu raitelių luomas dar 
nebuvo susiformavęs, tačiau raiteliai turėjo didelės įtakos 
įvairiose Romos valstybinio gyvenimo srityse. 

Sąjungininkai — Romos pavergtos arba savo noru 
pasidavusios valstybės. Roma su jomis sudarinėjo sutartis, 
uždėdama kiekvienai skirtingus karinius įsipareigojimus — 
teikti Romai pagalbinę kariuomenę. Sąjungininkų pėstinin- 
kai buvo statomi į du rikiuotės sparnus. Kiekviename jų 
būdavo apie penkis tūkstančius žmonių. Kavalerija irgi 
stovėjo sparnuose. Ypatingą vietą sąjungininkų tarpe už- 
ėmė Lacijaus gyventojai lolynai. 

Saturnalijos—i1š senų senovės švenčiama šventė 
Saturno aukso amžiui minėti; prasidėdavo gruodžio sep- 
tynioliktą dieną ir tęsdavosi keletą dienų. Jų metu būdavo 
žaidžiama, puotaujama, ir vergai būdavo drauge sodinami 
prie stalo. 

Senatas —aukščiausia valstybės taryba, apimanti vi- 
sus valstybės reikalus. Romos senatą sudarė trys šimtai 

senatorių: buvę konsulai, pretoriai ar kiti aukšti parei- 
gūnai. Teisę sušaukti senatą ir tartis su juo turėjo dik- 
tatorius, konsulai, pretoriai ir liaudies tribūnai. Valsty- 
binė taryba Kartaginoje, kurią Livijus taip pat vadina 
senatu, susidėjo iš Llrisdešimties žmonių ir buvo kasmet 
perrenkama, 

Sibilė — burtininkė. Padavimas sako, kad Romos ka- 
ralius Tarkvinijus Išdidusis už didžiulius pinigus nupirkęs 
iš Sibilės pranašyščių knygas ir liepęs jas laikyti Jupi- 
terio šventovėje. 

Suovetaurilijos— iškilminga apsivalymo auka, 
papiovus kiaulę, avį ir jautį (sus, ovis, laurus). 

Šventasis pavasaris. Valstybei pavojingais lai- 
kais būdavo duodami įžadai dievams paaukoti ateinantį 
pavasarį pirmagimius: gyvulius bei žmones. Gimę tą pa- 
vasarį gyvuliai būdavo skerdžiami ir aukojami, o vaikai 
užaugę turėdavo išeiti iš Romos į provinciją kolonistais. 

Toga-— tautinis romėnų drabužis, išaustas iš avių vil- 
nų, paprastai baltos spalvos. iš vieno gabalo. Dėvėdavo 
togą taip, kad vienas galas karodavo per kairįjį peti iš 
pryšakio, antras. po dešiniąja pažastimi nusileidęs iki že- 
mės, būdavo vėl užsimetamas ant kairiojo peties į užpa- 
kalį, tad kairioji ranka būdavo uždengta, o dešinioji lais- 
va. Togų buvo įvairių: balta toga, niekuo nepapuošta,— 
romėnų, neinančių aukštųjų pareigų, drabužis; ją nešio- 
davo iki pilnametystės; balta su raudonu apsiuvu — aukš- 
tųjų pareigūnų ir pilnateisių romėnų vaikų toga. Candi- 
da — sniego baltumo — kandidatų į aukštas pareigas toga; 
purpurinė — karalių toga; išsiuvinėta — triumfatorių, o tam- 
siai pilka — nešiojančių gedulą ir kalinamųjų toga. Toga 
romėnams buvo taikos simbolis. 

Triumfas— aukščiausias karinis apdovanojimas, kurį 
skyrė senatas karvedžiui už ypatingus nuopelnus, pvz. už 
pergalę, pasibaigus karui, Triumfo dieną karvedys savo 
kariuomenės priešaky iškilmingai įžygiuodavo į sostinę. 

Priekyje buvo vežamas ir nešamas karo grobis, varomi 
įžymesnieji belaisviai. Triumfatorius važiuodavo ketvertu 
baltai pakinkytų arklių vežime iki Kapitolijaus Jupiterio 
šventyklos, ten jis aukodavo dievams, apdovanodavo ka- 
rius ir juos paleisdavo. 

Triumvirai—trijų vyrų kolegija. Triumvirai mata. 
vo žemę, prižiūrinėjo kalėjimus ir kriminalinių bylų nuo- 
sprendžių vykdymą, rūpinosi saugumu. Romoje jie buvo 
pinigų kalimo viršininkai, o kai kuriose municipijose — 
aukščiausia valdžia. 

Vinėja— judama apsaugos pastogė, kuri būdavo var- 
tojama, apgulant miestus. 


TITAS LIVIJUS IR ISTORINIS JO VEIKALAS 


Apie Tito Livijaus gyvenimą išliko labai maža duome- 
nų — žinomos tik atskiros nuotrupos: jo gimimo vieta 
ir gimimo bei mirties datos, o didžiulį tarpą, vidurį tarp 
gimimo ir mirties, tenka užsipildyti, remiantis daugiausia 
jo išlikusiomis Romos istorijos knygomis. Neatsitiktinai 
prancūzų mokslininkas Tenas taikliai yra pastebėjęs, kad 
„Romos istorikas pats neturi istorijos“. 

Gimė T. Livijus 59 m. pr. m. e. Patavijaus mieste (da- 
bartinėje Padujoje), Italijos šiaurėje. Ar Livijus mokėsi 
kur nors be Patavijaus, tikrų žinių nėra, tačiau didžiulė 
erudicija, pastebima jo veikaluose, leidžia manyti, kad 
jis turėjo puikių mokytojų, kurių galėjo būti tik Romoje. 
Daugybė meistriškai sukurtų kalbų jo istoriniame veikale 
įtikinamai rodo, kad Livijus ne vienerius metus praleido 
retorių mokykloje, kur išmoko iškalbos meno ir prilygo 
puikiausiems to meto gražbylystės atstovams. Gvildenda- 
mas retorikos klausimus, Livijus, matyt, kruopščiai išstu- 
dijavo oratorinio meno korifėjus Demosteną ir Ciceroną, 
nes „Laiške sūnui“ jis rekomendavo skaityti šiuos autorius 
kaip geriausius prozinio stiliaus pavyzdžius. Cicerono įta- 
ka visai Livijaus literatūrinei veiklai turėjo būti gana di- 
delė, kadangi, sekdamas juo, Livijus pats sukūrė veikalą 
apie oratoriaus meną. 

Atrodo, kad Livijus buvo kilęs iš pasiturinčios šeimos, 
kuri įstengė jį aprūpinti studijų metais ir išmokslinti. Ne- 
aišku, kada Livijus persikėlė gyventi į Romą, tačiau ne- 
ginčytina, kad jo literatūrinė veikla susijusi su Roma, 
nes tik ten jis galėjo naudotis šaltiniais, rašydamas savo 


- 269 


istoriją. Romoje jis praleido didžiąją savo amžiaus dalį, 
neidamas jokių valstybinių pareigų, alsidėjęs vien litera- 
tūriniam darbui. Paskutiniuosius gyvenimo metus Livijus 
praleido gimtajame Patavijuje, kur ir mirė, sulaukęs 
75 metų amžiaus, 17 m. e. m. 

Be retorikos, Livijus dar domėjosi ir filosofija. Jis 
studijavo graikų filosoliją ir pats parašė net keletą grynai 
filosofinių traktatų bei dialogų, tačiau jie, kaip ir veikalai 
iš retorikos srities, neišliko. Kaip filosofas Livijus buvo 
stoicizmo šalininkas — tai rodo moralistinis istorinio įo 
veikalo tonas, liūdni apmąstymai. 

Literatūrinės garbės Livijus susilaukė monumentaliu is- 
toriniu kūriniu, kurį rašyti pradėjo ketvirtojo dešimtmečio 
prieš mūsų erą pradžioje ir kurį rašė be atvangos apie 
45 metus. Parašė 142 knygas, kuriose meniškai išdėstė 
įvykius, pradėjęs Romos įkūrimu ir užbaigęs Augusto 
posūnio Druzo mirtimi. Paprastai šis veikalas vadinamas 
„Ab urbe condila“—,,Nuo miesto įkūrimo“, bet ar tokia 
antrašte pavadino savo veikalą pats autorius, tikrai nėra 
žinoma. Taip pat nežinia, ar pats Livijus, ar vėlesni isto- 
rikai bei komentatoriai suskirstė minėtą veikalą į deka- 
das — po 10 knygų. Ne visos dekados išliko iki mūsų 
laikų. Turime pilną pirmąją dekadą, kurioje aprašomi įvy- 
kiai nuo Romos įkūrimo 754 m. iki trečiojo „samnitų 
karo“ 293 m. pr. m. e., trečiąją dekadą: 21—30 knygas, 
kuriose pasakojama apie antrąjį pūnų karą, ketvirtąją ir 
pusę penktosios, kur vaizduojami įvykiai nuo 201 m. pr. 
m. e. t. y. nuo karo su Makedonija iki pergalės 167 m. 
Apie kitas žuvusias Livijaus knygas sužinome tik iš trum- 
pų ištraukų, padarytų dar antikos laikais. 

Savo veikalo įžangoje Livijus kviečia skaitytoją at- 
kreipti ypatingą dėmesį į „papročius“, t. y. į moralinį 
masių ir atskirų veikėjų veidą įvairiais istorijos laikotar- 
piais. Aukštos moralinės protėvių ypatybės, jų patriotiz- 
mas, vyriškumas, kuklus gyvenimo būdas užtikrino romėnų 


270 


valstybės augimą, o papročių sugedimas tapo pilietinių 
suiručių ir karų priežastimi — tokia pagrindinė Livijaus 
istorijos mintis. Livijaus pasakojimas dvelkia romėnų tau- 
tos idealizavimu, nusilenkimu Romos praeičiai. „Romėniš- 
kas narsumas“ yra statomas priešpriešiais galų ir graikų 
lengvabūdiškumui ir kartaginiečių klastingumui. 

Kaip ir kiti Romos istoriografai, Livijus buvo istorikas 
Literatas. Antikoje iš įstoriko buvo reikalaujama ne vien 
tikslaus istorinių įvykių aprašymo — istorinis veikalas tu- 
rėjo ir patraukti, sudominti skaitytoją. Utile cum dulci — 
„naudinga ir malonu" buvo pagrindinis ano meto skai- 
tytojo reikalavimas, ir tą reikalavimą Livijus patenkino. 

Į tikrą mokslinį kūrinį Livijaus istorija negali preten- 
duoti. ; Livijus — pasakotojas, o ne tyrinėtojas. : Jis pats 
nestudijavo pirminių šaltinių, gausios dokumentinės me- 
džiagos, o rėmėsi ja, atpasakota įvairių autorių: Cincijaus 
Alimento, Celijaus Antipatro, Valerijaus Ancijaus, Klau- 
dijaus Kvadrigarijaus ir kt. Faktų Livijus netikrino, todėl, 
kad ir kaip siekė tiesos, ne visada susigaudė, kas pra- 
manyta, kas ne. Pavyzdžiui, ilgai Livijus rėmėsi Valerijum 
Ancijum, kol pagaliau įsitikino šio istoriografo faktų iš- 
pūtimu bei jo klaidomis. Priklausomai nuo šaltinio keitėsi 
ne tik pasakojimo pobūdis, bet ir pats stilius. Norint tuo 
įsitikinti, pakanka palyginti pirmąsias Livijaus knygas, 
kurias jis rašė, naudodamasis Enijaus „Analais“ su pasa-; 
kojamuoju stiliumi parašyta dvidešimt pirmąją knyga,“ 
kurioje jaučiama stipri Polibijaus įtaka. Nuo šaltinių pri- 
klausė ir Livijaus pasakojimo tikroviškumas. Patikimesnės 
yra tos knygos, kurias rašydamas jis sekė Polibijum. Prie 
atsitiktinio ir nekritiško šaltinių parinkimo prisidėjo dar 
ir nepakankamas Livijaus nusimanymas karo ir politikos 
klausimais, menkas valstybinės teisės istorijos pažinimas, 
Iš čia kilo tam tikras jo aprašytų mūšių stereotipiškumas, 
šabloniškas kautynių ir joms pasiruošimo vaizdavimas, ne- 
suprantant konkrečių tų mūšių aplinkybių, taip pat geo- 

grafinių dalykų netikslumas. Istorinių įvykių suvokimu 
Livijų žymiai pralenkė tokie istorikai, kaip Tukididas, 
Polibijus ar net Saliustijus. 

Visi čia nurodyti priekaištai tenka Livijui kaip istori- 
kui. Žvelgdami į jo veikalą kaip į grožinės literatūros 
kūrinį, galime jį tik pagirti. 

Livijaus pasakojimas remiasi analitinių įvykių išdės- 
tymo metodu. Nuosekliai aprašydamas įvykius metai po 
metų, jis juos suskaldo į trumpus, užbaigtus epizodus. 
Kiekvienas toks epizodas sudaro meninį vienetą, turintį 
pagrindinius savo veikėjus ir neapkrautą bereikalingomis 
detalėmis. Aprašomasis elementas Livijaus kūryboje ne- 
dominuoja: pagrindinis dėmesys nukreiptas į žmonių po- 
elgių aprašymą. Svarbiausi jo veikėjai atvaizduoti labai 
reljefiškai. Ten, kur reikia, Livijus įvykius dėsto drama- 
tiškai ir pasiekia stiprų efektą, tačiau svarbiausias jo 
pasakojimo bruožas — dulce genus loguendi — malonus pa- 
sakojimo būdas. Emocionalumo jo pasakojimui suteikia 
retorinės kalbos — būtinas antikinės meninės istoriografi- 
jos elementas. Tokių kalbų Livijaus veikale, matyt, būta 
labai daug, jeigu išlikusiose trijose su puse dekadose jų — 
apie keturi šimtai. Tačiau tos kalbos neužtemdo pagrin- 
dinio pasakojimo, jos padeda apibūdinti veikėjų charak- 
terius, taip pat išryškina politines situacijas bei įvairių 
visuomeninių grupuočių pažiūras. Tos kalbos sukurtos pa- 
ties Livijaus, tad įvairių laikotarpių istoriniai veikėjai by- 
loja Livijaus stiliumi, reiškia būdingas Augusto laikams 
mintis. Literatūriniu požiūriu tos kalbos įdomios ir ver- 
tingos, jos pasižymi įtikinama argumentacija ir oratoriniu 
patosu. Ypač gražios tos iš jų, kur veikėjai kalba patys; 
atpasakotos jos nedaro tokio įspūdžio. Nesunku pastebėti, 
kad, susižavėjęs menine kalbų struktūra, Livijus kartais 
užmiršta, kokiomis aplinkybėmis jos sakomos, ir tada jos 
tampa grynai poetinėmis. Tokios yra Scipiono ir Hani- 
balo kalbos. dvidešimt pirmojoje knygoje. Ir vienas, ir 

kitas karvedys drąsina savo karius, bet Scipiono kalba 
yra tarsi atsakymas priešininkui Hanibalui, kurio kalbos 
turinio Scipionas negalėjo žinoti, 

Skaitytojo dėmesį patraukia ir vaizdingi gamtos apra- 
šymai. Pirmą vietą, be abejo, užima įspūdingas Alpių 
aprašymas (21 knygos 30—38 skyriai). 

"Stiliaus srityje Livijus sekė Ciceronu, kuris istoriniams 
kūriniams iškėlė švelniai ir tolygiai plaukiančio dėstymo 
reikalavimą. Nesivaikydamas deklamacinės manieros, Li- 
vijus savo mintis plačiai atskleidė. sudėtingais ir painiais 
periodais, kartais net pernelyg ilgais, kurie plaukia „lyg 
iš pieno“. Senovės kritikai gyrė tokią Livijaus minčių 
reiškimo formą. Kvintilianas pavadino ją Jactea uberlas — 
„pieno gausumu“ ir Livijų palygino su Herodotu. 

Gražus Livijaus pasakojimas, žadindamas karštą meilę 
Romos senovei, patraukė romėnų šviesuomenės dėmesį. 
ir, dar gyvas būdamas, Livijus tapo literatūrine įžymybe. 
Jo Romos istorija išstūmė analistų kūrinius, kurie buvo 
sausi ir nuobodūs, ir tapo pagrindiniu žinių apie respub- 
likos laikotarpį šaltiniu. Livijum domėjosi Tacitas. Jo 
įtaka pastebima istorikų (Plutarcho, Dio Kasijaus) ir poetų 
(Lukano, Silijaus Italiko bei kitų) veikaluose. 

Viduramžiais Livijum domėtasi mažai, bet jis tapo ne- 
ginčijamu autoritetu humanistams. Dantė vadino Livijų 
neklystančiu. Makiavelis (1465—1527) parašė: „Svarstymus 
apie Tito Livijaus pirmają dekadą“. Naujaisiais laikais imta 
kelti Livijaus veikalo moksliniai trūkumai, bet daugiausia 
dėmesio paskirta paties teksto aiškinimui. V. Belinskis 
Livijaus asmenyje įžiūrėjo romėnų „tikrą ir originalų 
Homerą", Lietuvoje T. Livijus, greta Cezario, Cicerono bei 
Kornelijaus Nepoto, buvo mielai skaitomas autorius vidu- 
rinėse mokyklose. Ypač buvo pamėgta bene pati įspū- 
dingiausia dvidešimt pirmoji jo knyga, kuri daug kartų | 
išleista su išsamiais paaiškinimais bei žodynu. 

Į lietuvių kalbą Livijus verčiamas pirmą kartą. Skai- 
tytojui pateikiami patys ryškiausi, įspūdingiausi Livijaus 
istorijos puslapiai: 21—23 knyga, kuriose vaizduojami ant- 
rojo pūnų karo įvykiai, įTai lemiamas Romos istorijos mo- 
mentas, kai pasauliniu "mastu buvo sprendžiamas klausi- 
mas, kas nulems kultūros vystymąsi Europoje: ar. vaka- 
rų — graikų ir romėnų, ar rytų — finikiečių kultūra. 

Po pirmojo pūnų karo, kuris truko 23 m. (264—241 m. 
pr. m. e.), kartaginiečiai neteko dalies teritorijos, romė- 
nams užėmus visą Siciliją — jie nepajėgė paimti tik pa- 
jūrio uostų. Pūnų vadas Hamilkaras Barka (Perkūnas) ne- 
nurimo. Jis stengėsi ne tik atkurti ankstyvęsnes Karta- 
ginos valdas Pirėnų pusiasaly, bet ir jas išplėsti. Savo 
planą jis pradėjo gyvendinti sėkmingai, bet 229 m. žuvo. 
Kariuomenė išsirinko vadu jo žentą Hasdrubalą, kuris 
tęsė pradėtą darbą. Jis įkūrė Ispanijos pietryčiuose Nau- 
josios Kartaginos miestą, tapusi ne tik karine tvirtove, 
bet ir prekybiniu uostu. Romėnai labai susirūpino dėl to 
kartaginiečių pasistūmėjimo į Ispanijos šiaurę, 226 m. 
su Hasdrubalu buvo sudaryta sutartis, pagal kurią kar- 
taginiečiai įsipareigojo neperžengti Ebro, bet jiems buvo | 
pripažintos teisės į didelę Ispanijos dalį. 221 m. ir Hasdru- 
balas buvo užmuštas. [ jo v:etą išrinktas Hamilkaro sūnus 
„Hanibalas. Nors jaunas amžiumi, — jam buvo tik 25 me- 
tai — Hanibalas jau buvo prilyręs karvedys, be to, degąs 
neapykanta Romai. Perėmęs vadovavimą, Hanibalas iš 
karto griebėsi karo su Roma. Karo pretekstas buvo Sa- 
„guntūs, miestas šiaurės Ispanijoje į pietus nuo Ebro, 
kadangi jis tik vienas išliko nepasidavęs kartaginiečių 
valdžiai ir sudarė sąjungą su Roma. Aštuonis mėnesius 
priešinosi apgulti saguntiečiai, bet buvo įveikti, o Sagun- 
tas iki pamatų sugriautas. Tai įvyko 219 m, pr. m. e. 
Romėnai nusiuntė į Kartaginą pasiuntinius, reikalaudami 
išduoti Hanibalą, bet, kartaginiečių senatui atsisakius tai 
padaryti, paskelbė Kartaginai karą. Iš anksto sudarę stra- 

teginį planą, romėnai buvo numatę kariauti priešo teri- 
torijoje. Viena romėnų armija turėjo išsikelti Afrikoje, 
o kita vykti į Ispaniją. Hanibalas suplanavo kitaip. Jis 
manė, kad tikslingiausia būtų nugalėti Romą pačioje Įta- 
lijoje ir sutriuškinti romėnus, kol jie nesuspėjo sutelkti 
savo jėgų. Būsimo karo baze Hanibalas pasirinko Ispa- 
niją, kuri priklausė Romai ir buvo toli nuo jos. Norint 
įgyvendinti savo planą, Hanibalui reikėjo atlikti iki šiol 
negirdėtą žygį: iš Ispanijos persikelti į Italiją per Pirėnus 
ir Alpes. Tam Hanibalo pasirinktam pavojingam žygiui 
Livijus paskyrė visą dvidešimt pirmąją istorijos knygą. 

Apskritai Romos karui su Kartagina, kaip jau minėta, 
skirta visa trečioji dekada. Skaitytojui pateikta 21— 
23 knyga aprašo pirmąjį karo etapą. kai visose kautynėse 
romėnai tik pralaimėdavo. Pirmiausia romėnai, konsulo 
Scipiono vadovaujami, pralaimėjo prie Ticino upės. Netrų- 
kus po to, susijungus abiejų konsulų, K. Scipiono ir 
T. Sempronijaus, kariuomenėms, romėnai vėl puolė Ha- 
nibalą, bet buvo nugalėti prie Trebijos upės. Mūšyje 
prie Trazumeno ežero žuvo konsulas Flaminijus, ir ka- 
riuomenė vėl buvo iškapota. Bet skaudžiausią smūgį ro- 
mėnai patyrė 216 m. pr. m. e. prie Aulido upės ties 
Kanais, kur romėnų kariuomenė buvo sunaikinta. Iš kai 
kurių šaltinių sužinome, kad iš 50000 išliko gyvų vos 
14000 karių. Po pralaimėjimo ties Kanais karo veiksmai 
aplilo, nes romėnai vengė lemiamų kautynių Italijoje. 
Pagrindinis jų dėmesys buvo nukreiptas į karo veiksmus 
už Italijos ribų. Pačioje Italijoje įvyko persilaužimas. Po 
to, kai romėnams pavyko pasiekti šiokių tokių laimėjimų 
ir jie ėmė atkariauti iš Hanibalo atskirus miestus, nuo 
Hanibalo pradėjo atsimetinėti jo Italijos sąjungininkai, 
taip pat Ispanijos tautelės. 

Smalsiam skaitytojui galima dar pridurti kad Haniba- 
las, kurio ilgametė svajonė buvo užkariauti Romą, buvo 
prisiartinęs prie jos sienų, bet pasitenkino tik nuniokojęs 

jos apylinkes ir, kiek pastovėjęs prie Romos sienų. pasi- 
traukė. Iš čia ir posakis: Hannibal ante porias —,„Haniba- 
- las prie vartų“, tapęs romėnų priežodžių. Hanibalas buvo 
galutinai nugalėtas 202 m. pr. m. e. prie Zamos miesto. 
Afrikoje. Jį „nugalėjo romėnų karvedys jaunas konsulas 
Publijus Kornelijus Scipionas, už nuopelnus antrajame 
pūnų kare pramintas Afrikiečiu. 

Janina Mažiulienė 

